
Osječka humanistička gimnazija od osnutka 
do godine 1848. 


Prilog za povijest srednjih škola u Hrvatskoj 


Napisao član dopisnik 


Tomo Matić 


Primljeno u sjednici historičko-filologičkog razreda Jugoslavenske akademije 
znanosti i umjetnosti ro. siječnja 1934. 


I. 
Škole u Slavoniji za turskoga gospodstva. 


U kulturnoj pustoši Slavonije za gospodstva turskoga posve 
je prirodno da se nijesu mogle razvijati škole, a osobito ne više škole. 
Dok se u krajevima hrvatskim, kojih nije bila zahvatila turska vlast, 
već u šesnaestom vijeku (Lepoglava) i sedamnaestom (Zagreb, Ri- 
jeka, Varaždin) osnivaju i lijepo uspijevaju više škole, sačuvalo se 
iz Slavonije sedamnaestoga vijeka tek nešto oskudnih vijesti, sto 
svjedoče, kako je i tamo usprkos nepovoljnim općim prilikama 
ipak bilo nastojanja,, da se ne samo svećeničkom i redovničkom 
podmlatku, nego i svjetovnom dade prilika da osim elemenata 
čitanja, pisanja i računanja nauče nešto i onih disciplina, koje su se 
već brojile u više obrazovanje. Takova skromna ognjišta prosvjete 
spominju se u franjevačkim samostanima u Velikoj kod Požege i u 
Našicama. U Cbronicon observantis provinciae Bosnae Argentinae 
ordinis s. Francisci Seraphici, što ga je po vrelima sastavio Fer- 
mendžin (Starine XXXII, 37), zabilježeno je na osnovi spisa Pro- 
pagande pod godinom 1640. o veličkoj samostanskoj školi: »Hoc 
anno florebat &ymnasium conventus Velicensis in Slavonia magistro 
P. Joanne _ Mihailović a Požega, viro erudito, pio et rerum agen- 
darum dexteritate claro... alumni erant 40.« Učenik te škole 
fra Franjo Lukačević pisao je iz Velike u siječnju 1642. u Rim 
sekretaru Propagande Franji Inguliju i molio ga, da zadrži »in 

Rad Jugosl. akad. 257. 1 

memoria atque in pectore nos pauperculos studiosos, studium ac 
magistrum nostrum«. Učitelj veličke gimnazije fra Ivan Požežanin 
dopisivao je i sam s Ingulijem, a Lukačević ga zove »humanissimus 
vir«, 

Upravo u to vrijeme bilo je nesuglasica među biskupima za- 
grebačkim, beogradskim i bosanskim zbog biskupske jurisdikcije u 
Slavoniji, pa se pokušalo taj spor izravnati sporazumom sklopljenim 
u Rimu oko 1647. Nas u tome sporazumu ponajpače zanima od- 
redba, kojom se samostanima u Velikoj i Našicama vraćaju neke 
Župe uime uzdržavanja škola za slavonsku mladež: »Che le parochie 
di Posega, Radkipotok e Garcsino siano restituite al convento di 
Velika, e a quello di Nasizze la parochia di Selza et Carasevo, con 
patto che debbano mantenere due schole per la gioventu di Sla- 
vonia.«* No tim sporazumom nijesu se smirile trzavice radi vršenja 
biskupske vlasti, jer se već 1653. beogradski biskup tuži na bosan- 
skoga, što otimanjem dohodaka hoće »conventus et  parochias 
Velicae et Nasiczae supprimere nullo habito respectu, quod in 
illis sint erecta seminaria et gymnasia in beneficium clericorum et 
adolescentium saecularium«.* Uza sve neprilike škole su se održale, 
te par godina kasnije (1658.) pišu »christiani inter flumina Savum 
et Dravum in dominio et possessione Posegiensi existentes« zagre- 
bačkom biskupu, da se bosanski biskup ne otima za biskupsku 
jurisdikciju u Slavoniji zbog spasa njihovih duša, nego jer želi 
odnijeti u Bosnu milostinju sabranu u njihovu kraju: »Cupit enim 
eleemosinas nostras in Bosniam absportare, quibus in his duris 
partibus intertenentur scholae pro filiolis nostris et haec duo mona- 


steria, quae inhabitantur per patres franciscanos...«* 


Dok se za škole u veličkom i našičkom samostanu, kako smo 
vidjeli, izrijekom veli, da su to »seminaria« i »gymnasia« za klerike 
i za svjetovnu mladež, ne bih znao reći, da li se amo smije ubrojiti 
i škola, što se spominje u Požegi u osmom deceniju sedamnaestoga 
vijeka, a osnovao ju je fra Luka Ibrišimović. O osnutku te škole piše 
fra Luka u studenom 1672. zagrebačkom biskupu Borkoviću: »... et 
Posegae similiter ecclesiam jam labefactam refeci cum novis tectis, 
cui scolam, in qua de facto 50 juvenes docentur, cum multis ex- 


1 Fermendžin, Acta 437—438. 
> Lopašić, g. 

3 Jelenić, 123. 

4 Lopašić, 13. 

Pensis fieri curavi.«" Požeška se škola spominje i u izvještaju 
bosanskoga biskupa Ogramića o kanoničkoj vizitaciji požeške župe 
8. 1673.: »Est huic parochiali ecclesiae adjuncta schola catholicorum 
puerorum, in qua sunt ad minimum 40 juvenes et quandoque 
centum ... Regitur, hoc est schola et ecclesia, a patribus conventus 
s. Augustini Velicae.. .«* 


M. 


Prve franjevačke i isusovačke škole u Slavoniji 
poslije izgona Turaka. 


Izgonom Turaka nastala su nova vremena za Slavoniju: kul- 
turno zaostala zemlja, došavši politički u sferu zapadne Evrope, 
valjalo je da se i u kulturnom pogledu približi Zapadu. U tom 
prosvjetnom radu imala je dakako škola veliku zadaću. 

Franjevci, koji su u tursko doba nastojali, da u Slavoniji ne 
utrne posve školski rad, ubrzo su poslije oslobođenja u svojem 
definitoriju, koji je zborovao u siječnju 1708., zaključili, da u 
Našicama osnuju gramatičku školu. No dok vijesti iz turskoga doba 
izrijekom vele, da se u franjevačkim školama obrazovala i svjetovna 
mladež, zaključak definitorija od g. 1708. govori samo o redovničkom 
podmlatku i interesima franjevačke provincije: »Inter cetera Vene- 
rabile Diftinitorium pro majori decore et bono hujus provinciae 
scholam grammaticae in conventu s. Antonii Nassiczae instituendam 
esse decrevit, ad quum omnes juvenes habitum reci- 
Pere cupientes tam ex ac parteSavi sub clemen- 
tissimo et suavissimo imperio caesareo quam Iransavani 
sub jugoturcico in Bosnia morantes concurrere ibique 
in addiscenda grammatica et scriptura litterarum se exercendo sub 
aliquo scientifico et erudito P. magistro... prosacro habitu 
magis instructi comparere possint...« Redovničko starje- 
Ššinstvo u Rimu bez oklijevanja je odobrilo zaključak o osnutku 
gramatičke škole u našičkom samostanu i naredilo, da se izvrši. 

U to se doba i Osijek spominje prvi put kao sjedište više 
škole franjevačke. Čim su poslije bitke kod Haršanja (1687.) Turci 
ostavili Osijek, došao je u grad franjevac Šimun iz Bača i kraj 
mošeje, koja se nalazila na mjestu današnje franjevačke crkve Sv. 


5 Lopašić, 23. 
$ Jelenić, I45. 
7 Čevapović, 337—338. 

Križa, podigao drveni oltar i križ, a sam se provizorno nastanio u 
susjednoj turskoj kućici. Domala su franjevci sazidali u Osijeku 
samostan, koji su kasnije u više mahova proširivali, a 1708. su počeli 
graditi crkvu. Te iste godine je definitorij zaključio, da se u osječ- 
kome samostanu osnuje za franjevačke klerike filozofija i provin- 
cijalni studij teologije, a 1735. je ta teološka škola povišena na 
studium generale, koji je postojao sve do 1783., kada je Josip II. 
samostan uzeo za vojarnu. Franjevcima je u prvi mah ostavljeno za 
prebivanje nešto malo prostorija njihova samostana, a kasnije 
(1736.) dobili su jedan dio rezidencije ukinutoga isusovačkog reda, 
gdje su još i danas. Tako je iz osječkoga samostana, koji je bio 
prosvjetni centar franjevačkoga reda u Slavoniji, za Josipa Il. za 
uvijek nestalo filozofskoga i teološkoga studija.“ 


U isto doba, kad i fra Šimun iz Bača, došli su u Osijek 
također isusovci i nastanili se kraj velike mošeje u Tvrđi (gdje je 
danas župna crkva). Tako je njihov red u svim katoličkim krajevima 
zapadne Evrope, pa i u hrvatskim reliquiae reliquiarum, osobitu 
pomnju posvećivao osnivanju škola za obrazovanje i odgoj plemićke 
i građanske mladeži, ipak u prvim decenijima njihova boravka u 
Osijeku ne nalazimo traga, da su isusovci bili nastojali osnovati 
kakovu višu školu. Oni su u Osijeku u prvi kraj vršili samo du- 
bovnu pastirsku službu: u njihovim je rukama bila uprava osječke 
župe sve do ukinuća njihova reda (u to doba je župa bila jedino 
u Tvrđi, a Gornji i poslije Donji grad imali su samo administrature). 
Jamačno isusovci s početka nijesu svraćali veće pomnje osnivanju 
više škole u Osijeku zato, što su u oslobođenim krajevima Slavonije 
za svoj prosvjetni rad našli mnogo povoljnije prilike u Požegi. 
Poslije izgona _ Turaka kralj Leopold I. je 1689. poklonio imanja 
nekadašnje cistercitske opatije kutjevačke zagrebačkom kanoniku 
Josipu Babiću, titularnom opatu B. M. V. de Gotho (Kutijevo). 
Upoznavši kulturnu zaostalost Slavonije, namislio je Babić kutje- 
vačko vlastelinstvo pokloniti isusovcima uz uvjet, da dohocima toga 
imanja osnuju u Požegi rezidenciju, kojoj će biti zadaća širiti pro- 
svjetu u oslobođenim krajevima. O toj svojoj namjeri je Babić pod 
jesen 1698. obavijestio rektora zagrebačkih isusovaca, a kralj 
Leopold I. je 1700. odobrio darovanje imanja kutjevačke opatije 
isusovačkom redu: »ut ex antelatae abbatiae proventibus religiosi 


8 Diar. franc. Essek., 2, 6—7, 195, IIO. 

dictae Societatis Posegae alantur, qui juventutem in pietate et 
literis, concionibus cathechesibusque reliquisque sancti sui instituti 
functionibus populum Savum inter et Dravum erudiant ad salutem.«* 
Tom donacijom bili su isusovci upućeni, da barem u prvo doba svoj 
prosvjetni rad u Slavoniji koncentriraju u požeškom kraju, i tako su 
na izmaku sedamnaestoga vijeka osnovali u Požegi prvu slavonsku 
gimnaziju, koju su u sedmom deceniju osamnaestoga vijeka još 
proširili filozofskim i teološkim predavanjima.“ 


HI. 


Prva isusovačka gimnazija (gramatika) u Osijeku (1729—1737). 

Isusovci 1765. nanovo osnivaju u Osijeku gimnaziju (gramatiku). 

Dramske predstave. Njemački jezik u školi. Pokušaj uvođenja 
humanističkih razreda (poezije). Ukinuće isusovačkog reda. 


Prvi tragovi isusovačke gimnazije u Osijeku idu u godinu 
1729." Te godine 13. ožujka primio je gradski magistrat, jamačno 
na svoju zamolbu, od osječkoga vojničkog zapovjednika obavijest, 
da se dopušta osnovati nižu latinsku školu u isusovačkoj rezidenciji, 
ali da se ne smije za to niti kupiti niti sagraditi posebna kuća.“ 
Prema sistemu isusovačkih škola imala je i osječka niža gimnazija 
četiri razreda: parva, principia, grammatica i syntaxis, a poučavala 
su u gimnaziji dva profesora, tako da su na svakoga od njih dolazila 
po dva razreda, Profesori su bili isusovački magistri ili patri, samo 
se u početku potpune niže gimnazije spominje, da su parva i prin- 
cipia bili povjereni svjetovnjaku, po svoj prilici radi nestašice uči- 
telja iz isusovačkoga reda. Godine 1735. zna se da je gimnazija 
imala sr učenika, a te su godine đaci prikazivali kazališni komad 
Landelinus, poznat i inače iz repertoara školskih drama  isuso- 
vačkih.? 

% Kempf, s05—508. — Matić, Isusovačke škole, 8—9. 

9 Valečić, 8—r0. — Matić, Isusovačke škole, 17—22 i $0—53. 

11. Vanino, str. III. 

i2 Prof. Bosendorfer upozorio me je, da je u Ubr-Altes Stadt-Prothocoll 
ab anno 1705. — 1746. s. d. 13. II. 1729. zapisana bilješka: »... ist von Seiner 
Hochgrifl. Excellenz Herrn Generalen v. Oduyer als Commandierenden Gene- 
ralen zu Essegg an Sye Burgerschaft ergangen, dass lateinischen kleinen Schullen 
aufzurichten erlaubet seye, undt zwar in der Residenz deren RR. PP. Societatis 
Jesu, aber kein Haus oder Blatz darzur zu erkauffen undt Schulen zu bauen 
ausser alleinig in deren vorgemelteren Pres Jesuitttern Residenz zuegelassen seye.« 

13 Annuae i Catalogi. — U zagrebačkoj isusovačkoj gimnaziji prikazivali 
su učenici 1753. »Landelinum adolescentem probum, de pravorum  sociorum 
actibus triumphantem« (Hist. coll. Zagrab.). 

x 
6 Tomo Matić: 


Osječka niža gimnazija postojala je do godine 1737., a onda 
joj dalje nema traga, sve dok nije obnovljena 1765. godine.“ Upravo 
iz pregovora o obnovi gimnazije u sedmom deceniju osamnaestoga 
vijeka doznajemo, zašto je prva osječka latinska škola bila tako 
kratkoga vijeka. Kada se 1765. uglavljivao prinos, što će ga za 
uzdržavanje učitelja gramatičke škole davati tri gradske općine 
osječke (jer sve do 1786. bili su Tvrđa, Gornji i Donji grad svako 
za se posebna općina), određeno je, da će se gradski godišnji prinos 
zaračunati »ad terrestrale trium civitatum  cameralium Essekinen- 
sium« i plaćati solari, koja će ga u kvartalnim obrocima davat: 
školi: »Factum hoc est, ne cives antiquam  historiam  recantent 
dicantque: Nos paucos juvenes habemus in scholis, ut quid igitur 
solveremus magistros? Quo factum, ut ante annos triginta circiter 
scholae hujates cessarint et in hanc usque diem nullae fuerint.«!? 
Gimnazija je dakle 1737. u Osijeku ukinuta zato, što su gradske 
općine uskratile prinos za uzdržavanje učitelja, jer im se krivo 
činilo, da one same plaćaju učitelje, kad u školi ima malo njihove 
domaće djece. Jamačno je u gimnaziji bilo najviše plemićkih i 
vojničkih sinova, jer u ono doba u latinskim školama nipošto nije 
bilo previše seljačke djece.“ 

Naravno, što se grad više razvijao, sve se jače osjećala u 
Osijeku potreba više škole za obrazovanje mladeži, te nam prvi 
kron:sta obnovljene gimnazije, isusovac Ustia, živo priča o ne- 
voljnim školskim prilikama uoči obnove isusovačke latinske škole 
u sedmom deceniju osamnaestoga vijeka: »Crescebat cum civium 
numero sobolis multitudo, sed nulli publici latinitatis ludi, nulli 
bonarum artium magistri, nulli privati juventutis moderatores. 
Quare sine literis, sine cultu more agrestium adolescebat, paucos si 
demas, quibus peregre alendis res parentum pares erant.«!7 

Već u siječnju 1765. priopćio je podžupan virovitičke županije 
Ivan Kap. Adamović osječkom isusovačkom superioru, da je Marija 
Terezija darovala za virovitičku i srijemsku Županiju 2000 for., da 
se osnuju latinske škole, no još nije bilo određeno, gdje bi se upravo 
imale osnovati."" Jedva su prošle dvije nedjelje od te vijesti o daru 
kraljičinu, a već je 12. veljače 1765. congregatio particularis viro- 

14 Catalogi. 

15 Diar. miss. Essek. s. d. 12. Il. 1765. 

16 Isp. također: Matić, Isusovačke škole, 22, 


17 Hist. gymn., 1. 
18 Diar. miss. Essek, s. d. 29. I. 1765. 

vitičke županije u nazočnosti superiora osječke isusovačke misije 
riješila, da se niži razredi gimnazije imaju osnovati u Osijeku: 
»... confectum de scholis latinis hic loci erigendis negotium usque 
ad syntaxim inclusive.« Škola je povjerena isusovcima, a za uzdr- 
žavanje dvojice profesora davat će tri gradske općine osječke svega 
300 for. na godinu, što će se plaćati državnoj solari, pa će ih ona 
u kvartalnim obrocima _ po 75 for. davati osječkoj isusovačkoj 
Misiji: »ad terrestrale trium civitatum cameralium  Essekinensium 
imputabuntur, pendent illi officio salis hujati, et hoc singulis an- 
garlis 75 f"% missioni dabunt (sic).« Osim toga će gradske općine 
podići zgradu za školu, i to tri sobe »ut successu temporis rhetorica 
quoque poesi juncta induci possit«. Za to je kraljica darovala 
2000 for.“ U svibnju 1765. bio je ugovor o osnutku latinskih škola u 
Osijeku sa isusovcima uglavljen i poslan provincijalu u Beč, a krajem 
toga mjeseca je i maršal De Mercy, koji je bio dan prije stigao u Osijek, 
raspravljao sa osječkim superiorom »de scholarum  erectione«.“? 
Priprave za školu su uredno posvršivane, a i profesori nove gimna- 
zije su na vrijeme bili na svojim mjestima: O, Ivan Hochburg, 
profesor sintakse i gramatike, došao je iz Banjske Bistrice (Neusohl) 
zadnjih dana rujna, a Mag. Franjo Steinbeis, koji je imao poučavati 
u nainiža dva razreda (principia i parva), stigao je iz Trnave kra- 
jem listopada. I tako se osječka latinska škola mogla bez zakašnjenja 
otvoriti početkom studenoga. Tri dana prije otvorenja gimnazije 
pribit je poziv na vrata školske zgrade (curiae civicae, ubi scholae 
interimales erunt). Broj učenika upisanih u gimnaziju bio je do- 
segao četrdeset (numerum  quadragesimum adaequans). Na Veni 
Sancte, 7. studenoga, došao je i podžupan Adamović sa županij- 
skom gospodom, a poslije crkvene svečanosti pošli su svi u školu 
»et inspexerunt, an omnia ad normam a se praeceptam facta sint,« 
i našli su sve u redu. Tom se prigodom podžupan Adamović u 
Diariju osječkih isusovaca zove »primus promotor et fautor scho- 
larum nostrarum«.' 


1% 1b. s. d. 12. II. 1765. 

20 Ib. s. d. 3. V.i 31. V. 1765. 

21 1b. s. d. 7. XI. 1765. — Hist. gymn., što ju je počeo pisati 1781. di- 
rektor IJstwia, ističe zasluge tadanjega velikog župana grofa Iv. Patačića oko 
osnutka osječke gimnazije, no suvremeni Diar. mijs. Essek. ne spominje Patačića 
nijednom riječi. — Hist. gymn. pripovijeda također, da magistrat osječke Tvrđe 
nie horio badava dari za gimnaziju prostorije u gradskoj kući (domus publica 
interioris civitatis), jer je najamnina kuće bila vrelo dohotka za grad, pa da je 
i tu teškoću uklonio Patačić izmolivši od kraljice 1000 for., tako da se od ka- 

Odmah u prvoj školskoj godini priređivane su u osječkoj 
gimnaziji — po starom običaju isusovačkih škola — školske pred- 
stave: 6. veljače 1766., u zadnji pokladni četvrtak poslije podne, 
prikazivali su učenici sintakse i gramatike njemačkim jezikom 
Mendacem adolescentem correctum. Prikazivanju je prisustvovalo 
vojništvo 1 domaće plemstvo, a uspjeh je bio takov, da je predstava 
na opće zahtijevanje Ir. veljače, u zadnji dan poklada, ponovljena 
pred još većim brojem gledalaca: »et plausum tulit priorem«. Iste 
godine na dan osnivača isusovačkoga reda, sv. Ignacija Loyolskoga, 
31. srpnja 1766., bila je u večer »actio magistri parvae«. U godini 
1767. spominje se o pokladama, 24. i 26. veljače, »declamatio 
syntaxistarum« i »declamatio principistarum«, a krajem školske 
godine, 2. rujna, »declamatio poetarum et syntaxistarum in casa- 
matis germanico idiomate tota« i sutradan, 3. rujna, »declamatio 
germanica in usdem casamatis principistarum et parvistarum«.?? 1 
te predstave g. 1767. odigrane su »praeclaro successu, spectantibus 
et applaudentibus cum Excellentissimo Praefecto numerosis nobi- 
libus, quorum animos actoribus germanicum idioma conciliavit«."? 

U to je doba u zagrebačkoj i u požeškoj isusovačkoj gimnaziji 
uz latinski jezik već bio i hrvatski prodro na školsku pozornicu, a u 
osječkoj gimnaziji eto vidimo da učenici prikazuju njemački. Već 
kod prve osječke pokladne predstave g. 1766. veli Diar. miss, Essek. 
izrijekom, da je zato priređena njemački »ut natio illyrica in hac 
lingua excolatur, quod Augusta Domina nostra vult«,?* 
se vidi, da njemački jezik u školskim predstavama nije bio prirodna 
posljedica narodnosti osječkih gimnazijalaca. Upravo iz toga doba 
nemamo doduše pouzdanih vijesti, kakove su narodnosti bili đaci 
osječke gimnazije, no dvanaest godina kasnije, početkom školske 
godine 1778./9., osječki profesori franjevci, iako su u isti mah 
tražili, da se njemački prizna kao domaći jezik osječke gimnazije, 
izrijekom priznaju, da je u školi većina đaka hrvatske narodnosti: 


Po tome 


mara te glavnice plaćala gradu najamnina za gimnaziju. — Drar. franc. Essek. 
prikazuje uopće obaveze Osijeka za uzdržavanje gimnazije nešto drukčiie: svaki 
suburbium (današnji Gornji i Donji grad) davao je za profesore 1oo talira na 
godinu, a »civitas in arce cessit partem, quae est ad meridiem, curiae suae pro 
scholis, quas et singulis annis reparabat« (str. 60). 

22 Diar. miss. Essek. pod dotičnim datumima. 

*3 Annuae. 

2 Diar. miss. Essek. 6. II. 1766. — I Annuae ističu, da osnutkom osječke 
gimnazije »linguae germanicae usus et cum hac aditus quoque ad praeclara 
reipublicae munia est apertus«. 

»Tametsi autem illyrica juventus germanam numero longe vincat, 
unam tamen germanicam linguam in scholis pro vernacula haberi posse 
ac debere, ut qua solum primarum classium magistri in omnibus 
explanationibus utantur, reliqui vero in interpretatione auctorum.« #5 
Još se u jednom činu Marije Terezije ogleda njena želja, da 
netom osnovana osječka gimnazija postane rasadnica njemačkoga 
jezika među hrvatskom mladeži. Odmah poslije osnutka gimnazije 
kraljica je 1766. odredila godišnju nagradu od 15 forinti za one 
učenike »qui suam in eo sermone (t. j. u njemačkom) prae ceteris 
peritiam comprobassent«, a kronista osječke gimnazije je tome dodao: 
»Nihil Illa perinde avebat, guam ut ex occasione inductarum scho- 
larum publicarum sermonis theutonici consuetudo quam celerrime 
his in locis proferretur«. I dalje pripovijeda kronista, kako je 
»nescio cujus indiligentia« ta kraljičina odredba zaboravljena, tako 
da nagrade za napredak u njemačkom jeziku u osječkoj gimnaziji 
nikada nijesu podjeljivane, a kad su činovnici državnoga erara 
početkom g. 1778. ušli tome u trag, uvjerio je provincijalni školski 
direktor Škrlec zagrebački Consilium regium, kako je suvišno 
osječke gimnazijalce poticati na učenje njemačkoga jezika, kad ga i 
onako mnogi od kuće znadu, a drugi su ga prisiljeni i protiv volje 
naučiti, jer tim jezikom u osječkoj gimnaziji »jam pridem  literae 
tradebantur«. I tako je s privolom kraljičinom njena zaklada, koja 
je imala osječke gimnazijalce poticati na što revnije učenje njemač- 
koga jezika, uzeta za potpomaganje siromašnih, osobito bolesnih daka.?" 
Vidjeli smo, da Drar. miss, Essek. izrijekom kazuje, kako se 
odmah pri osnivanju osječke latinske škole mislilo na to, da se po- 
digne zgrada sa tri školske sobe »ut successu temporis rhetorica 
quoque poesi juncta induci possit«."“ — Hist. gymn. pripisuje 1 u 
tome inicijativu velikom županu Patačiću i veli, da je on mislio 
potaći mogućnike virovitičke županije, da ga svojim prinosima po- 
mognu u tom nastojanju, no kad je Patačić ubrzo zatim (1766.) 
prešao u križevačku županiju, propale su i te osnove. Jedino kad se 
javio dostatan broj učenika, veli Hist. gymn., poučavao je jedan od 
profesora gramatike mladež također u predmetima prvoga huma- 
nističkoga razreda, Iz podataka, što ih Drar. miss. Essek. i Ca- 
talogi bilježe o članovima osječke misije, i iz bilješke u Drar. franc. 


25 Proc. cons. g. 
26 Hist. gymn. 15—17. 
"7 Diar. miss. Essek. 12. Il. 1765. 

Essek, o raspustu te misije 24. studenoga 1773. proizlazi, da je 
profesor sintakse i gramatike počevši od školske godine 1766./7. pa 
do raspusta misije u studenom 1773. poučavao đake također u 
poeziji, dakle da su se u osječkoj gimnaziji od 1766./7. upravo do 
ukinuća reda predavali i predmeti prvoga humanističkoga razreda. 

Ukinućem isusovaca (1773.) nije se u gimnaziji u prvi mah 
zapravo ništa promijenilo: praefectus scholarum Fischer i profesori 
Mihelić 1 Kutler ostali su i dalje na svojim mjestima kao svjetovni 
svećenici, te se od konfisciranoga imetka ukinutoga reda davala 
svakom profesoru plaća od 350 for. na godinu, a prefektu škole 
Fischeru, koji je 1 dalje ostao župnik u Tvrđi, dodatak od rso for. 
Promijenio se jedino odnos osječkih gradskih općina prema gimna- 
ziji. Ukinućem isusovačkoga reda nestalo je ugovorne stranke, kojoj 
su se općine pri osnutku gimnazije 1765. obavezale davati 300 for. 
in alimenta, pa su se one smatrale oslobođenima te obaveze i nijesu 
dalje plaćale svojega prinosa. Na zamolbu magistrata osječke Tvrde 
izašla je gimnazija i iz gradske kuće i preselila se u zgradu ukinute 
isusovačke misije, gdje su dali za školu dvije sobe, a inače je ta 
zgrada kraljičinom odlukom određena za stan gradskom župniku." 

Kad je sekularizovani isusovac Mihelić već poslije godine dana 
nakon ukinuća reda na svoju zamolbu riješen profesorske službe, 
došao je početkom školske godine 1774./5. mjesto njega za profesora 
Principija 1 parve poznati slavonski gramatik, franjevac Marijan 
Lanosović, koji je prema tome prvi profesor osječke gimnazije iz 
franjevačkoga reda. Lanosović je samo dvije godine poučavao u 
gimnaziji, jer je početkom školske godine 1776./7. državna vlast 
mjesto njega namjestila i opet jednoga sekularizovanog isusovca, i 
to radi štednje: država je i onako davala članovima ukinutoga 
isusovačkoga reda iz konfiscirane njihove imovine alimentaciju pa 
je svakako nastojala da ih zaposli. 


IV. 


Reorganizacija gimnazija u Ugarskoj i Hrvatskoj (Ratio educationis 
od g. 1777.). Nastavni predmeti. Materinski jezik u gimnazijama. 


Zadnjih godina vlade Marije Terezije izdane su za zemlje 
ugarske krune norme o uređenju škola, počevši od osnovnih pa do 


28 Hist. gymn. 2. 
2% 1b. 2—3. 
30 Diar. franc. Essek. 65 i 71; Hist. gymn, 3-4. 

univerziteta: Ratio educationis totiusque rei literariae (Vindobonae 
1777.). Time su gimnazije, što su ih u sedamnaestom i osamnaestom 
vijeku isusovci osnovali po Hrvatskoj i Slavoniji i uredili prema 
školskim propisima svojega reda, stekle jedinstvenu osnovu za dalji 
svoj rad. 

Ratio educationis se osniva na načelu, da je u školskim poslo- 
vima vrhovna vlast u rukama kraljevim, i to se načelo naročito 
ističe odmah u početku: »... illud majorum instituto sapientissime 
est provisum, ut suprema educationis procuratio bonarumque artium 
administratio e placitis legum domesticarum inter jura regibus ipsis 


reservata referretur.. .«3! 


Uprava škola je u Ugarskoj povjerena 
Kraljevskom namjesničkom vijeću (Consilium locumtenentiale re- 
gium), u nas (»in regnis Croatiae, Dalmatiae et Sclavoniae«) Kra- 
ljevskom vijeću u Zagrebu, a kao izvršni organ za školske poslove 
postojala je posebna Školska komisija (Commissio studiorum), sa- 
stavljena od članova Vijeća. Cijela Ugarska i Hrvatska bile su u 
školskim poslovima razdijeljene u devet okružja (districtus, pro- 
vincia, dioecesis), i to osam ih je bilo u Ugarskoj, a »una (sc. 
dioecesis) in regnis Dalmatiae, Croatiae er Sclavoniae earundem 
provinciarum Consilio subjecta«.?? 

Srednja se škola i po novom Ratio educationis dijelila u gra- 
matičke razrede (scholae grammaticae) i u razrede humanističke, 
koji se specijalno zovu gymnasium, a neki od njih, osobito u sjedi- 
štima akademija, imaju pače naziv »archigymnasium«, no izrijekom 
se veli: »Quod ad res ipsas, quae docentur, attinet, gymnasia ab 
archigymnasiis nulla re differunt«. Dok je gymnasium, kao i hu- 
maniora kod isusovaca, imao i dalje dva razreda, reduciran je u 
Ratio educationis gramatički studij na tri godine, ali je izrijekom 
određeno, da u gramatici imaju biti tri učitelja, te nije bilo više 
dopušteno, da jedan učitelj poučava dva razreda.** 

Od dječaka, koji je iz osnovne škole hotio priječi u prvi gra- 
matički razred, tražilo se, da već zna »libros lingua latina aut ver- 
nacula scriptos vel typis excusos legere, latine vero etiam declinare, 


31 Ratoi 4. 

32 Ratio! 26 i 30—31. — Hrvatski Consilium regium postojao je samo do: 
1779. Te ga je godine Marija Terezija ukinula i njegove poslove predala ugar- 
skom Consilium locumtenentiale regium. 

33 Ratio! 58, 63, 67, 68. — U Austriji je redukcija gramaničkih razreda 
od četiri na tri izvršena već 1775. prema nastavnoj osnovi sastavljenoj od pija- 
riste G. Marxa. (Paulsen Il, 113.) 

comparare, conjugare«.*“ Zato je Ratio educationis naređivao, da 
se u osnovnim školama ne samo u gradovima, nego također u 
varošicama i selima (oppida, pagi), imaju poučavati u elementima 
latinskoga jezika djeca, za koju se po stališu roditelja (osobito 
»juvenes nobilibus orti natalibus, quorum parentes plerumque in 
pagis fixerunt sedes«) ili po njihovoj nadarenosti može računati, da 
će poslije osnovne škole ići na više nauke." 

Starješina školske uprave u okružju bio je provincijalni 
direktor (director regius provincialis). Srednje su škole bile redovno 
povjerene kojem crkvenom redu (tako je bilo i u osječkoj gimnaziji 
do g. 1855.), no državna je vlast i u takovim školama mogla po- 
staviti direktora iz drugoga reda ili stališa »prout e re fore visum 
fuerit«. Ako se direktor gimnazije ili prefekt gramatičke škole uzimao 
iz crkvenoga reda, valjalo je da redovnički starješine predlože pro- 
vincijalnom direktoru tri sposobna kandidata, i on bi po svojem 
mišljenju najvrednijega od te trojice preporučio Kraljevskome vijeću, 
a imenovanje samo vršio je kralj. Naprotiv, pri postavljanju pro- 
fesora odlučivao je konačno provincijalni direktor. Redovnički 
starješine trebalo je da za gimnazije (humanističke razrede) barem 
tri mjeseca prije početka škole predlože sposobne učitelje (također 
ekshortatore, katehete). 'Te bi prijedloge direktor gimnazije poslao 
sa svojim mišljenjem provincijalnom direktoru, koji bi ili prihvatio 
predložene kandidate ili bi, posavjetovavši se s redovničkim starje- 
šinama, drukčije odredio. Tako se postupalo i pri postavljanju 
učitelja za gramatičke škole." 

I gramatički i humanistički razredi imaju prema Ratio edu- 
cationis karakter praktične latinske škole. Prema tome se 
dakako najviše vremena i pomnje posvećivalo upravo učenju latin- 
skoga jezika. U gramatičkim se razredima svaki dan, osim četvrtka 
i nedjelje, radilo prije podne i poslije podne po 21% sata, i to bilo 
je određeno najprije po sata za ponavljanje (repetitiones) i zatim se 
svako dopodne i popodne po jedan sat učio latinski jezik, a jedan 
sat, što je još poslije toga preostajao, učili su se drugi predmeti, tako 
da je od 20 nedjeljnih sati poučavanja deset ih dolazilo na učenje 
latinskoga jezika, a deset na sve druge predmete zajedno. U huma- 
nističkim je razredima latinskome bilo posvećeno još više pomnje, 


34 Ratiot 422. 
35 Ratio! 128, 133, 137. 
36. Ratiot 30, 64, 65, 68. 

te je preko polovice školskih sati bilo namijenjeno čitanju latinskih 
pisaca i naucima, što su bili s time u vezi (ars cogitandi, stilus, la- 
bores extemporales, exercitia hebdomadaria et menstrua, antiquitates 
romanae, mythologia).?7 

Imajući na umu, da je latinski jezik bio u to doba u Ugarskoj 
i Hrvatskoj jezik državnoga javnog života, zahtijeva Ratio educa- 
tionis, da u gramatičkim razredima učenici nauče tim jezikom 
ispravno govoriti i pisati: »... ut pro varietate negotiorum condi- 
tionem vitae suae attinentium sensa sua ore vel calamo clare et 
accurate declarare possint. Non expedit pretiosissimum totius aetatis 
tempus in consectanda linguae latinae elegantia conterere; relictus 
est huic rei locus in ipsis gymnasiis: liberum tamen erit magistris 
etiam hac in parte culturam puerorum adjuvare.« Isprva su se 
dakako učenici morali poučavati jezikom, koji su već od kuće znali 
ili kasnije izvan doma naučili, pa Ratio educationis izrijekom odre- 
duje, da se učenici u prvom razredu, a i u početku drugoga, ne smiju 
goniti da govore latinski, no počevši od drugoga semestra drugoga 
razreda »communis omnibus lex esto in commercio quotidiano hac 
semper utendi lingua«, U trećem razredu valjalo je još više paziti 
na to, pače i siliti učenike, da govore latinski, te su se u tom razredu 
već i svi predmeti imali tumačiti latinskim jezikom. 

Počevši od trećega razreda treba da učenici čitaju pisce, a 
s obzirom na eminentno praktičnu svrhu učenja latinskoga jezika u 
gramatičkim razredima »palam est Ciceronis epistolas, Cornelium 
Nepotem aliosque receptos autores solos fini huic minime sufficere«. 
Osim toga Ratio educationis izrijekom naređuje, da valja imati na 
umu ne samo učenike, koji će ići na više nauke, nego u prvom redu 
one, koji će, svršivši gramatičke razrede, poći u život. Ako se još 
uzme u obzir, da se uopće neprestana lektira samo jednoga pisca, 
ma i najvrsnijega, s vremenom može omraziti mladeži, odgovarat 
će najbolje svrsi studija, da se sastavi izbor »non modo e scriptoribus 
aureae aetatis, sed etiam ex aliis probatis recentioribus«. U takovu 
hrestomatiju neka se uvrste odabrani odlomci iz Plautovih i Teren- 
cijevih_ komedija i iz dijaloga kršćanskoga apologete Minucija 
Feliksa, nekoja bolja pisma Ciceronova, Senekina, Plinijeva 1 Ma- 
nucijeva, kraći govori iz starih latinskih historika, »exempla con- 
stitutioni regni ac juventuti apta« iz istih pisaca i iz Valerija 


37 Ratio!, Tabella I 1 II (na kraju knjige). 
38 Ratiot 166, 169, 174, 180. 

Maksima, »compendium cum animadversionibus in oeconomiam 
rusticam ditionum ad regnum Hungariae spectantium« sabran iz 
latinskih pisaca o poljodjelstvu (Porcija Katona, Terencija Varona, 
Kolumele, Taura Emilijana), odabrana mjesta iz Vergilija, Horacija, 
Fedra 1 Ovidija pa napokon poslovice i rečenice s moralnom 
poukom." 

Kako je u zemljama ugarske krune latinski jezik dugom upo- 
trebom u javnom životu vrlo često i u leksikonu i u frazeologiji 
pošao svojim putem i udaljio se od latinštine priznatih pisaca, 
valjalo je da đaci gramatičkih razreda upoznadu osobine ugarske 
latinštine, koje su potrebne za razumijevanje javnih posala: »Qua- 
propter vocabula haec provincialia, technica et forensia, quae quidem 
cum barbarismis ope omni vitandis confundi haud debent, ado- 
lescentibus proponenda, et quo modo melioribus suppleri possint, 
solerti cura erit exponendum.«* 

U humanističkim razredima, gdje je već mladež i po dobi 
zrelija i po znanju latinskoga jezika naprednija, trebalo je da se 
upozna »linguae vis et indoles totaque solutae atque ligatae elo- 
quentiae ratio«. Ali i tu je valjalo imati na umu u prvom redu 
potrebe praktičnoga života: »Omnis igitur eloquentiae  institutio 
versari debet in rebus usui in posterum futuris.« Zato se (u opreci sa 
starim isusovačkim školama) izrijekom naređuje, da se nipošto ne 
smije gubiti vrijeme vježbanjem u građenju latinskih stihova. A i 
Ciceronovi govori bit će za mlađahnu dob preteška hrana: »Cum 
stylus e frequenti autorum lectione non excolatur, si multa, sed si 
lectu digna et ad finem conducentia diligenter_notata retentaque 
sint,... praeceptori cum lectione festinandum non esse, sed omnem 
potius adhibendam attentionem, ne quid stylo formando negligatur.« 
Što se tiče reda, kojim će se čitati odlomci iz pisaca, ne će Ratio 
educationis da veže ruke profesoru, nego ga upućuje, neka pripazi 
na interesovanje svojih učenika i čita s njima prije svega pisce, koji 
ih najviše zanimaju, jer razborit i dobar učitelj će umjeti čitanjem 
probuditi interes u svojih učenika, da sami poslije zažele, neka se 
čita i ono, što se ranije njima za volju propustilo.“ 

U vezi s čitanjem pisaca učile su se u humanističkim razre- 
dima ne samo rimske starine i mitologija, nego je učitelju bila 


39 Ratiot 180—184. 
40. Ratio! 187. 
41 Ratio! 244—245, 249-250. 

također zadaća, da kod lektire pisaca i revizije učeničkih sastavaka 
odmah u prvom semestru prvoga humanističkog razreda upozna 
učenike sa zakonima logičnoga mišljenja (ars cogitandi, institutio 
recte atque ordinate cogitandi).“ 

Dakako, i u humanističkim školama valjalo je i dalje svraćati 
pomnju na upoznavanje »vocabulorum quorumdam, sententiarum 
modorumque latine loquendi in Hungaria receptorum«, no i ovdje ;e 
morao učitelj nastojati »ut peregrinis hisce loquendi modis et 
scribendi rationibus puras et germanas substituat«.“* 

U Ratio educationis su nastavni predmeti srednjih škola raz- 
vrstani u tri kategorije. U gramatičkim se razredima u »studiorum 
materiae universe omnibus necessariae« osim latin- 
skoga jezika broje još orthographia et calligraphia, arithmetica i 
bistoria naturalis, a u »universe utilia studiorum argumenta« 
idu histeria biblica, historia Hungariae i geographia. Osim te dvije 
kategorije predmeta obaveznih za sve učenike bilo je u gramatici 
i neobaveznih predmeta: »studiorum materiae, quae non omnibus, 
sed aliquibus solum juvenibus necessariae aut 
utiles sunt« (grčki; geometrija; elementa juris naturalis eorumque 
negotiorum judicialium, quae in vita civili crebrius occurrunt, juxta 
leges et consuetudines regni). Sasvim napose prije svih predmeta 
gramatičkoga studija Ratio educationis raspravlja u osobitom pa- 
ragrafu »De religione tanquam  praecipuo docendi argumento«. 
Naprotiv, u humanističkim je razredima nauk o vjeri uvršten na 
prvome mjestu među »generalia etnecessaria studiorum 
argumenta« (doctrina christiana, ortho- et calligraphia, arithmetica 
et elementa matheseos, lingua latina, historia naturalis). U drugu se 
kategoriju nastavnih predmeta, »argumenta studiorum universe 
utilia«, brojila historija, geografija i jus naturae et introductio in 
notitiam quarundam consuetudinum domesticarum. Kao neobavezni 
predmeti (studia secundariaseuextraordinaria) mogli 
su se u humanističkim razredima učiti: grčki jezik, physica experi- 
mentalis, collegium novorum  publicorum, poetica t. j. vježbanje 
»in pangendis versibus« za učenike, koji za to imaju dara i volje." 

Vjeroučiteljima je bila u gramatičkim školama dužnost, da 
učenike po katekizmu upute u osnovne nauke vjerske, a pri tome 

#2 Rariot 252—253. 

je trebalo da se najznatnija poglavlja barem tri puta prouče, eda 
se ponavljanjem što dublje usijeku u pamet učenicima. Za vjersko 
poučavanje učenika u prvom su se redu uzimale nedjelje i blagdani 
(i prije i poslije podne), a osim toga se doctrina christiana u gra- 
matičkim razredima učila još i u srijedu i subotu potkraj popo- 
dnevne škole. U humanističkim je razredima vjeroučitelj na osnovi 
evanđelja i poslanica govorio učenicima ekshorte »e doctrina morum 
juventuti convenientium«, a da rad bude udešen po promišljenoj 
osnovi, hoće Ralio educationis, da vjeroučitelj odmah početkom 
školske godine načini popis tih vjerskih predavanja i predade 
direktoru gimnazije. Do zgode valjalo je da učenicima protumači 1 
liturgiju. U samom rasporedu nastavnih predmeta u školske dane 
nema u humanističkim razredima sati određenih za vjeronauk." 

Zanimljivo je, da Ratio educationis uz latinski jezik i reli- 
giju uvrštava u »studiorum materiae universe. omnibus neces- 
sariae« samo još aritmetiku i prirodne nauke, dok su mu historija 
(također i historia biblica), geografija i jus naturae s domaćim 
pravnim institucijama tek »argumenta studiorum universe utilia«. 


Učenje aritmetike ravnalo se također prema potrebama svaki- 
danjega praktičnog života. U osnovnoj školi dječak je učio četiri 
vrste računa s cijelim brojevima, pa se to znanje u prvom grama- 
tičkom razredu najprije imalo učvrstiti i onda proširiti računom 
razlomaka. U drugom se razredu učila regula aurea, proporcije i 
progresije i vježbali su se učenici »in operationibus hinc pendentibus, 
quarum in vita communi amplissimus est usus«, a u trećoj godini se 
sva građa, proučena u prijašnjim godinama, primjenjivala »ad 
multiplices casus in vita humana pro varietate statuum, fortunarum 
et conditionum occurrentes«. Osim toga su daci u gramatičkoj školi 
imali da upoznadu novce i mjere »quae tum apud nos, tum in illts 
ditionibus, quae nobiscum negotiationem aliquam exercent, im usu 
sunt posita«. U humanističkim se razredima najprije po godine po- 
navljala naučna građa gramatičkih škola, a zatim »mathesis pura 
erit tradenda, cui explanandae serviet opusculum Biischii de Mathesr 


45 Ratiol 159-162, 240—241. Za ispravno prosuđivanje tih odredaba o 
učenju vjeronauka valja imati na umu, da se i prije u isusovačkim latinskim 
školama doctrina christiana učila i ispitivala, osobito u donja tri razreda (gra- 
marička), do potrebe i u drugima, samo u petak ili subotu, a zatim je bila pia 
cohortario, koja bi trajala po sata. Više se pomnje u isusovačkim školama po- 
svećivalo vjerskim dužnostima i vježbama (svakidanja misa, nedjeljna propo- 
vijed, mjesečna ispovijed, kongregacije). Paulsen I, 419. 

in utilitatem et commodum vitae civilis, donec scholis opportunior 
liber edatur, qui mechanicam quoque complectatur«. Ta jedna i 
druga nauka će se morati u obične prazničke dane, osobito u ljetno 
doba, praktički vježbati. Iznenađuje nas, da jeu naučnu građu 
aritmetike na kraju humanističkih studija uvršteno i dvostruko 
knjigovodstvo: »generales quaedam notiones scripturae, ut vocant, 
duplicis (doppiae)... in ea quidem parte, quae in rite ordinanda 
re familiari et in domestica oeconomia versatur.«** 

»Historia naturalis« valjalo je da se počne učiti odmah u 
prvom gramatičkom razredu, i to najprije životinje, u drugom 
razredu bilje, a u trećem rude. Svuda se u Ratio educationis osobito 
naglašuje, da se u prvom redu imaju uzimati u obzir životinje, 
biljke i rude, koje su u našim krajevima poznate u ekonomiji ili u 
drugim granama praktičnoga života. U nauku o čovjeku neka se 
istakne religiozno-etički momenat, da učenici u duši osjete »Con- 
ditoris infinitam potentiam, sapientiam et bonitatem«. U humani- 
stičkim su se razredima u prvom semestru prve godine učila »prae- 
cipua physicae elementa«, i dalje se redom po jedan semestar učila 
mineralogija, botanika i zoologija, a kod ove se posljednje moralo 
paziti »ut... supersit tempus agendi speciatim de homine eaque per- 
tractandi, quae tuendae sanitati atque valetudini usui esse possint«.'7 

U povijesti se u prvom gramatičkom razredu učila biblijska 
povijest, a u druga dva razreda povijest Ugarske, i to »praemissa 
generali historiae notione ac introductione initium ducet a Sancto 
Rege Stephano primo«, tako da se u drugom razredu došlo do bitke 
kod Mohača. Ako se već prije kod aritmetike i prirodnih nauka 
isticao praktični momenat, čini se to još u jačoj mjeri u povijesti i 
naročito se upravo ovdje veli, da gramatičkim školama nije svrha 
odgajati učene ljude, nego »probos cives fidosque subditos«, i da 
valja prije svega paziti na mladiće, koji će poslije gramatike ostaviti 
školu »qui quidem semper erunt plurimi«. Svoje razloge za ogra- 
ničenje povijesti u gramatičkim razredima samo na prošlost Ugarske 
zaodjenuo je Ratio educationis u popularnu stilizaciju, proračunanu 


26 Ratio! 163—165, 243—244. — Dakako, i u tome je Ratio imao pre- 
teča. Već prije nego je aritmetika kao osobit predmet uvedena u isusovačke 
škole, izdali su profesori hildesheimske gimnazije 1703. praktički priručnik za 
aritmetiku, algebru i geometriju (također trigonometriju), kojem je bila dodana 
uputa u knjigovodstvo i računanje glavnih vrsta novih i starih novaca. Duhr 
1, 18. 

47 Ratiol 189—193, 259. 

za šire društvene krugove: »Quid emolumenti capiet adolescens, qui 
scholis egressus aerarii publici curator vel privatae cujusdam rei fami- 
liaris administer, senator, oeconomus, artifex, opifex etc. erit (quae 
hominum genera cumprimis hic educantur), — quid, inquam, capiet 
emolumenti, si in historia Chinensium vel Aegyptiorum, si in gestis 
Alexandri Magni vel quorumvis aliorum per Europam populorum 
probe versatus sit? Quid detrimenti, si haec ignoret? Cognitio contra 
rerum domesticarum magno saepe esse potest usui, ignorantia autem 
dispendio.«** Niti u humanističkim razredima nije nastavna osnova 
zahvatila svjetske povijesti. U prvoj godini se u prvom semestru 
na osnovi iste knjige, po kojoj se učilo u gramatičkoj školi, ponovila 
nešto opširnije građa uzeta u gramatici, a u drugom se semestru 
učila »historia_ditionum  caesareo-regiarum« i tome se u drugoj 
godini dodao kratak uvod u anale careva, počevši od Rudolfa ]., 
a učenje povijesti se završilo »brevi compendio historiae religionis, 
cumprimis autem  ecclesiae hungaricae_ et eruditorum  utriusque 
reipublicae«.“ Svjetska povijest nije se učila niti u filozofiji, nego 
tek u pravničkim naukama. 

Govoreći o geografiji, Ratio educationis osuđuje običaj, da se 
poučavanje počne kuglom zemaljskom i zatim da se uzmu četiri 
strana kontinenta i poslije njih Europa, pa kad su već izmoreni i 
učitelj i učenici, dođe tek na red »sicca quaedam ac jejuna patriae 
descriptio, in qua ipsa pro recepta methodo vix aliud quidquam 
quam urbes praecipuae notabantur«. Naprotiv, učitelj neka na geo- 
grafskoj karti pokaže učenicima najprije grad, u kojem se nalazi 
njihova škola: to neka bude polazna točka, iz koje će učenici pod 
vodstvom njegovim proširiti svoj geografski horizont na sjever i jug. 
istok i zapad. Na tom fiktivnom putovanju učenici će u prva dva 
gramatička razreda proći Ugarsku, Hrvatsku, Slavoniju i Dalma- 
ciju, Banat 1 Transilvaniju, Galič i Vladimir, a u trećem će se razredu 
uzeti austrijske zemlje (u koje su tada spadale također austrijske 


“8 Polemika ugarsko-hrvatskoga Ratio educationis bila je, nema sumnje, 
uperena protiv učenja opće historije, kako je bilo u običaju u isusovačkim gim- 
nazijama. Za gimnazije austrijske isusovačke provincije, kojoj su pripadale 
također Ugarska i Hrvatska, izdao je isusovac Franz Wagner 1729.—1733. u šest 
sveščića Zinleitung in die Universal-Histori, gdje se, počinjući s biblijskom po- 
vijesti Staroga zavjeta, razlagala povijest »triju monarhija«: asirske, perzijske 
i grčke, a zatim rimska povijest, računajući amo i njemačke careve sve do 
Karla VI. Knjiga je izašla u izdanjima njemačkom, latinskom i latinsko- 
njemačkom. Duhr II, 16. 

49 Ratiot 197—206, 261. 

provincije u Italiji i Belgija), a zatim će se učiti zemlje susjeda 
ugarskih i austrijskih zemalja: pruska Šleska, Poljska, Turska, Ve- 
necija i zemlje oko austrijskih posjeda u Italiji, Švicarska, Rimsko- 
njemačko carstvo (osobito Bavarska i Saska), pa napokon krajevi 
oko Belgije. Dakle, u gramatičkoj školi nijesu se učile niti sve 
europske države; elementima matematičke geografije završavalo se 
učenje. — U dvije godine humanističkih studija, počevši »ab uni- 
versalis geographiae notione«, razlagala se struktura i upotreba 
globa i na osnovi geografskih karata upoznavale su se «quatuor 
orbis partes atque generatim regna et provinciae Europae«, a zatim 
se »plenius et enucleatius« uzelo, što se već jednom učilo u grama- 
tičkim razredima. Ratio educationis izrijekom naređuje, da se pri 
upoznavanju pojedinih zemalja ima istaći njihovo prirodno bogat- 
stvo i uopće ekonomski momenat."" 

U zadnjem gramatičkom i zadnjem humanističkom razredu 
učio se jus naturale i domaće pravne institucije, i to u gramatici su 
se s tom naukom imali upoznati samo učenici, koji nijesu mislili 
dalje ići u školu, a u humanističkim razredima bio je predmet oba- 
vezan za sve. Upućivanje učenika u pravo shvaćalo se u Ratio 
educationis posve s gledišta praktičkoga života: »Minime vero est 
bic propositum jureconsultos instituere; tingendi duntaxat erunt 
tirones iis principiis, quae ignorari non possunt sine luculento pe- 
riculo in lites inexplicabiles incidendi ac propria amittendi.«5t 

Učenicima, koji su s gramatičkom školom svršavali svoje ško- 
lovanje, bilo je namijenjeno i učenje geometrije. Svrha je bila »ut 
nimirum discipuli modos dimetiendi in usu civili occurrentes vel 
ipsi exequi vel certe solide dijudicare doceantur«. Počela se učiti 
geometrija u drugom gramatičkom razredu, a smjeli su je učiti samo 
marljivi učenici, koji su se dotle već istakli znanjem aritmetike i 
lijepim pismom"? 

Naprotiv, u grčkom jeziku su se poučavali, dakako također 
neobavezno, samo učenici, koji su mislili poći na više nauke. Grčki 
se počinjalo u drugom gramatičkom razredu, a dopuštalo se učenie 
jedino takovim učenicima, koji su u prvom razredu marljivo učili 
latinski. Svrha je bila, da mladići »grammatica et vocabulorum 
indice instructi autorem suum interpretari norint«. U to doba po- 


50 Ratiol 206—216, 261—262. 
51 Ratio! 221—224, 262—263. 
52 Ratio! 220—221. 

znavanje grčkoga jezika nije bilo u nas niti među profesorima jako 
rašireno, te Ratio educationis izrijekom kaže, da se razborito ne 
može očekivati, da profesori drugoga i trećega gramatičkog razreda 
»linguam graecam aeque calleant«, pa se zato dopuštalo, da jedan 
od gramatičkih profesora poučava sve učenike u grčkom, a prema 
potrebi mogu se za to uzeti i sposobni korepetitori izvan redova 
profesorskih. Već prema samoj svrsi, koja se imala postići, razumije 
se da se neobavezno učenje grčkoga jezika nastavljalo i u humani- 
stičkim razredima. 

Kao osobit neobavezni predmet imala se u prvom humani- 
stičkom razredu od svibnja do kraja školske godine (škola se svr- 
šavala početkom rujna) učiti eksperimentalna fizika »quae inex- 
spectata phaenomenorum varietate mire afficit adolescentes«. Kako su 
fizičke eksperimente smjeli polaziti samo učenici, koji su u prvome 
semestru marljivo učili fiziku, nadao se Ratio educationis, da će se 
time učenici uopće potaći, da se revnije bave prirodnim naukama." 

Vrlo je karakterističan za poglede onoga doba na odgoj zrelije 
mladeži »collegium novorum publicorum«, koji je učenike huma- 
nističkih razreda imao upoznati sa svjetskim dnevnim događajima 
(»notitia rerum earum, quae in variis orbis partibus in dies aguntur«). 
Ni o čemu se češće ne govori nego o događajima, što se u svijetu 
zbivaju, pa bi — veli Ratio educationis — sramota bila »hac in 
parte juvenes Hungaros peregrinos esse«. Zato treba da im se u 
humanističkim školama dade prilika »nova publica non legendi 
modo, verum etiam fructus optatos indidem capiendi«. U univer- 
zitetu će se priređivati »ephemerides publicae res maxime memo- 
rabiles complectentes«, a točnije odredbe o uređenju rada u tim 
kolegijima izdat će se kasnije, jer »res ampliorem postulat delibe- 
rationem«. No gimnazijski direktori neka odmah početkom školske 
godine uvedu kolegije novosti i sami njima upravljaju, tako da se 
u kolegijima zadrže samo učenici dobra ponašanja i sposobni. Takovi 
su kolegiji određeni također za obje godine filozofije i prava." 

Najlošiji dojam u Ratio educationis čine odredbe o učenju 
Živih jezika, a bez sumnje zato, što je centralna državna vlast pri 
tome više mislila na svoje političke osnove nego na širenje prosvjete. 
Već u osnovnim školama po gradovima i varošicama (urbes, oppida) 


53 Ratiol 217—220, 233, 264—265. 
54 Ratio! 265. 
55 Ratio! 266. 

u krajevima, gdje njemački jezik nije domaći, imala su sva djeca 
da uče taj jezik. Pače i u osnovnim školama po selima, »ubi usus 
ejusdem (sc. linguae germanicae) vulgaris non est«, valjalo bi da 
nekoja djeca (»aliqui solum«) uče njemački, ma da je i Ratio edu- 
cationis priznavao, da se u tome ne može ništa stalno odrediti »cum 
ipsi etiam ludi magistri eandem fere ignorent.«"* 

Tendencija Širenja njemačkoga jezika izbija u Ratio educa- 
tionis još jače iz odredaba o gramatičkim školama. U tri zasebna 
poglavlja govori se o jezicima, koji se imaju učiti u gramatici, i to 
najprije »De necessitate linguae latinae pro varliis ditionum 
hungaricarum incolis«, a zatim »De sin gulari linguae germanicae 
utilitate« i napokon naprosto »De vernaculis linguis«. Za mo- 
tivaciju potrebe latinskoga jezika nije Ratio educationis bio u ne- 
prilici: bio je to jezik zakona i javne uprave, u neku ruku domaći 
saobraćajni jezik Ugarske: »cum illius adminiculo tot dissimiles in 
regno nationes facilius sese mutuo intelligere et commercium inter 
se exercere queant«. Motivacija za njemački sastavljena je vrlo 
oprezno, u prvom redu jamačno radi osjetljivosti madžarske, jer ie 
buđenje narodne svijesti u Madžara bilo već u punom jeku. Na- 
ročito se ističe veliko kulturno značenje njemačkoga jezika, eda se 
ukloni sumnja političke germanizacije. Zadaća je gramatičkim ško- 
lama, da mladićima dadu obrazovanje za kasniji život, no ta se 
svrha ne će valjano postići, ako mladići po svršetku nauka ne budu 
nastojali da čitanjem valjanih knjiga učvrste i prošire znanje stečeno 
u školi. Takovih knjiga ne će naći niti u latinskom niti u mate- 
rinskom jeziku, a Nijemci ih u svojem jeziku imaju u obilju. Pa 
kad u Ugarskoj jednom spoznadu, kako je korisno znanje njemač- 
koga jezika, pobrinut će se i sami roditelji, da ga djeca njihova 
nauče: »... atque haec est facilis et expedita ratio linguam tanta 
cum utilitate, imo etiam commercii mutui necessitate conjunctam, 
brevi per totum, qua patet, regnum propagandi ac plane vulgarem 
efficiendi«.?7 

Posve su nejasne odredbe »De vernaculis linguis«. S obzirom 
na jezično šarenilo Ugarske (»linguarum in Hungaria varietatem«) 
Ratio educationis posve ispravno zaključuje, da će domovini bit 
korisniji, tko bude naučio više jezika. A da se mladići mogu obra- 
zovati, kako očekuje država, valja da tumačenje u školi bude jasno, 


56 Ratio! 128, 133, 137. 
57 Ratio! 147—149. 

da ga svi potpuno shvate, no to će biti moguće samo onda, ako 
učitelj bude poučavao materinskim jezikom. Zato treba da svaki 
narod (»natio quaelibet«) ima svoje osnovne škole (»vernaculas 
scholas«), a i u latinskim školama valja da učitelji budu vješu 
jezicima, koji se govore u Ugarskoj: »... moderatores, quorum unus 
unam, alter alteram in regno receptam linguam explanare norir, 
e. g. in locis hungaricis germanicam et slavonicam, in germanicis 
hungaricam et slavonicam, in slavonicis hungaricam et germanicam, 
et sic porro: hoc enim pacto et juvenibus linguas in regno vigentes 
condiscendi facultas praebebitur...« I u humanističkim razredima 
neka se đaci revno vježbaju »in usu linguarum patriarum, cum- 
primis vero in germanica, ubi ea domestica non est«, te će se gimna- 
zijski direktor pobrinuti, da jedan od učitelja sve učenike poučava 
u njemačkom jeziku, drugi u madžarskom »vel quavis alia patria 
pro loci cujusvis natura«, pa će na taj način učenici moći — tako 
barem veli Ratio educationis — naučiti osim materinskoga jezika 
još dva druga, Ako se usto uzme u obzir, da je u tablicama raspo- 
reda predmeta, što su dodane u Ratio educationis, samo u drugom 
i trećem gramatičkom razredu određen po jedan sat na nedjelju za 
»germanica vel alia patria lingua« i po jedan za »lingua patria et 
revisio scriptorum«, a u humanističkim razredima po dva sata za 
»germanica vel alia lingua patria«, razumjet će se, da su profesori 
bili u sto neprilika, kad je trebalo da provode odredbe o »linguae 
vernaculae«."? 


I o zdravlju učenika vodi se računa u Ralio educationis. 
Preporučaju se igre, kojima će se gajiti snaga i okretnost nogu 1 
ruku (skakanje, trčanje; dizanje i vučenje teških predmeta i bacanje 
na metu). Izriče se pače želja, da gradovi 1 varošice, u kojima 
postoje škole, urede igrališta, koja bi odgovarala broju razreda i 
učenika. U drugu ruku zabranjuje se učenicima sve, što bi moglo 
prouzrokovati tjelesne ozlede ili uopće škoditi zdravlju: nositi 
puške i oružje uopće, izazivati svađe i tučnjave ili učestvovati u 
njima, ostajati kasno u noć izvan kuće ili se po noći skitati, po- 
hađati gostionice, u ljetu se kupati ili plivati u rijekama brzicama, 
a u zimi se sklizati ili sanjkati. Dakako, te odredbe već po malo 
prelaze u disciplinske propise.?? 


58 Ratio! 145—ISI, 268. 
59 Ratio! 405 i dalje. 

Osječka gimnazija poslije odlaska isusovaca. Franjevci profesori u 
gimnaziji. Gimnazijska zgrada. Otvaranje humanističkih razreda. 
Sporovi oko učenja živih jezika. 

Prema načelima uglavljenim u Ratio educationis imala se 
reformirati i osječka gimnazija, a ponešto se počelo po njima radiu 
već 1776., još prije nego je Ratio štampan. Provođenje školske 
reforme u Hrvatskoj povjereno je Nikoli Škrlcu, koji je u rujnu 
1776. imenovan provincijalnim školskim direktorom. Izbor je bio, 
nema sumnje, sretan: čovjek od prirode nadaren, obrazovan u ino- 
stranstvu u najboljim školama onoga vremena (Bolonja, Beč), a pun 
iskustva stečenoga u javnom životu, bio je Škrlec u to doba jedan 
od najumnijih i najuglednijih Hrvata. 

Osječka latinska škola, koja je poslije ukinuća isusovačkoga 
reda imala samo četiri gramatička razreda, u kojima su uoči školske 
reforme poučavala dva sekularizovana isusovca pod upravom osječ- 
koga župnika Fischera, zadnjega  superiora osječke isusovačke 
misije, imala se proširiti humanističkim razredima, tako da bi prema 
Ratio educationis bila u Osijeku tri gramatička razreda i dva huma- 
nistička, a za to bi trebalo osim direktora pet profesora. Škrlcu je 
bila sada prva briga, otkale će namaći osječkoj gimnaziji učitelje, 
pa je ubrzo poslije svojega imenovanja za provincijalnoga školskog 
direktora počeo pregovarati s pijaristima, kojima je 1776. već 
povjerena gimnazija varaždinska i požeška.““ 

Pod jesen 1777. imenovan je direktorom osječke gimnazije 
Antun Ustia, jedan od uglednijih članova ukinutoga isusovačkog 
reda, nekoć profesor teologije u zagrebačkoj akademiji (1768.) i 
poslije u požeškoj (1769.—1773.). Novi je direktor najprije pošao 
u Zagreb na konferenciju gimnazijskih direktora, sazvanu da vijeća 
o provođenju novoga školskog reda, a poslije konferencije je stigao 
u Osijek krajem listopada 1777. 

Ustia je u Osijeku zatekao četiri razreda i dva učitelja, a 
učenika je bilo malo. Kako po odredbama Ratio educationis nije 
mogao jedan učiteli poučavati više od jednoga razreda, učenici su 
razdijeljeni u dva razreda i u oba je uveden novi školski red. 
Dakako, posao je isprva zapinjao: nagla promjena školskoga reda, 


$0 Hist. gymn. 3; Cuvaj 1, 446. 
$1 Flist. gymn. 4; Cuvaj 1, 476, 478. 
$2 Hist. gymn. 4; Vanino 89. 

nova i opsežna naučna građa, nestašica školskih knjiga, a usto loše 
zdravlje učitelja, sve je to smetalo sređenom i intenzivnom radu. 
Radi tih neprilika požurivao je Škrlec pregovore s pijaristima, no 
oni su stali uzmicati, izgovarajući se, da nemaju učitelja vještih 
hrvatskom jeziku niti zgrade, u kojoj bi u Osijeku stanovali." 
Učitelje je valjalo osječkoj gimnaziji svakako što prije namaći, 
pa kad pregovori s pijaristima nijesu obećavali uspjeha, iznio je 
Škrlec pred Consilium regium prijedlog, da se gimnazija povjeri 
franjevcima, koji imaju u Osijeku velik samostan, a mnogi su od njin 
vješti i hrvatskom i njemačkom jeziku. Consilium je jednodušno 
prihvatio mišljenje Škrlčevo, pa kad ga je i kraljica odobrila, Škrlec 
je odmah stao pregovarati s franjevačkim provincijalom i konačno je 
s njime uglavio, da će franjevci preuzeti osječku gimnaziju i odmah 
za školsku godinu 1778./9. dati tri profesora za gramatičke razrede 
i jednoga, koji će do potrebe zamjenjivati redovne profesore, a 
početkom narednih godina 1779./80. i 1780./81. dat će red franje- 
vački još po jednoga profesora za humaniora. Školski erar plaćat 
će za svakoga profesora sto forinti na godinu, za zamjenika pe- 
deset, a vjeroučitelja (»cathecheta seu christianae institutionis doctor«) 
dat će red do potrebe besplatno. Na osnovi toga ugovora je franje- 
vački provincijal Blaž Tadijanović imenovao profesorima  gra- 
matike Stjepana Janičića, Franju Hoffmanna i poznatoga slavon- 
skog književnika Aleksandra Tomikovića. Profesori su pod jesen 
1778. stigli u Osijek, i uputivši se, koliko je vrijeme dopuštalo, u 
novi školski red, otpočeli su učiteljski rad u studenom iste godine.“ 
Teško je bilo i sa smještenjem gimnazije. Spomenuli smo, da 
se poslije ukinuća isusovačkoga reda škola iselila iz gradske kuće u 
dvije sobe ukinute isusovačke misije, dok su ostale prostorije te 
zgrade pripale osječkom župniku. Consilium regium je nastojao, da 
od kraljice isposluje, da se cijela isusovačka zgrada preda školskom 
eraru, a župniku neka kraljevinski erar sagradi drugu kuću, no to 
je nastojanje ostalo bez uspjeha, jer je zgrada kraljičinom odlukom 
već bila dosuđena osječkoj župi. U pregovorima s franjevcima po- 
kušao je Škrlec riješiti i pitanje školske zgrade tako, da franjevci u 
svojem prostranom samostanu dadu prostorije potrebne za gimna- 
ziju, no starješinstvo reda nije na to pristalo,* i to jamačno zato, 


63 Hist. gymn. $—6. 
64 Hist. gymn. 6 i 8. 

što je osječki samostan radi teološkoga studium generale, koji je u 
njemu tada postojao, i onako već bio pun franjevačkih svećenika, 
laika i đaka, a radi gimnazije je trebalo u samostanu naći još mjesta 
za pet profesora. No nije nemoguće, da su se franjevci i zbog 
nutarnjega reda u samostanu ustručavali smjestiti u njemu pet raz- 
reda gimnazijalaca. Uopće se čini, da sami osječki franjevci nijesu 
bil: ni malo zadovoljni obavezama, što ih je njihova provincija 
preuzela u pogledu osječke gimnazije. Svakako je gvardijan osječ+ 
koga samostana i poznati književnik Josip Pavišević, uz Katančića 
jedan od najučenijih naših franjevaca onoga doba, posve odlučno 
ustao protiv provincijala Blaža Tadijanovića, koji se u lipnju 1779. 
u Osijeku sastao sa Škrlcem zbog pregovora o gimnaziji. Pavišević 
se »ex parte conventus« pred županijom oštro borio protiv ugovora, 
sklopljenoga u poslu gimnazije između državne školske vlasti i fra- 
njevačke provincije, te je na koncu prosvjedovao: »Etsi ARP. 
minister provincialis ex parte sua id acceptet, ego ex parte coenobii 
nunquam accepturus sum«. A pisac samostanskoga Darija sa svoje 
strane posve odobrava postupak gvardijanov: »... quia ipse mi- 
nister sine consilio patrum has et Rumenses scholas _ magno cum 
aggravio provinciae suscepit«.“? 

Kad su franjevci odbili da dadu prostorije za gimnaziju u 
svojem samostanu, naređeno je direktoru Ustiji, neka nađe i na 
godinu dana uzme u najam sobu za smještenje jednoga razreda, a 
Consilium regium će se pobrinuti, da se do godine sagradi nova 
zgrada. Direktor je našao sobu nedaleko od župnikove kuće (neka- 
dašnje isusovačke misije), u kojoj su već otprije bila smještena dva 
gramatička razreda, pa je time bilo za školsku godinu 1778./9. 
riješeno pitanje smještenja osječke gimnazije. Početkom škole, u 
studenom 1778., novi su profesori franjevci otpočeli prema Ratio 
educationis rad u tri gramatička razreda: Janičić se sa šesnaest 
učenika trećega razreda smjestio u sobi uzetoj u najam u privatnoj 
kući, a Tomiković s drugim razredom (16 učenika) i Hoffmann 
s prvim (18 učenika) ostali su u dosadašnjim prostorijama u župni- 
kovu domu. 


5& Osječka franjevačka familija je 21. svibnja 1778. — ne računajući sve- 
ćenike eksponirane po župama u osječkoj okolici — imala 12 svećenika, 8 laika 
i 12 teologa i filozofa. Isp. Diar, franc. Essek. 81. 

57 Diar. franc. Essek. 85. 

$8 Hist, gymn. 7 1 8. 

Obećanje, da će se država pobrinuti za zgradu za osječku 
gimnaziju, shvatio je Škrlec posve ozbiljno. Prefekt školskoga erara 
bio je upozorio zagrebački Consilium regium, da bi zgodno bilo 
nabaviti za gimnaziju Čerkićevu kuću u Tvrđi, u prvom redu jer 
je zgrada bila blizu crkve i samostana franjevačkoga, u kojem su 
stanovali profesori, a zatim jer je školski erar imao već na toj kući 
novčanu tražbinu, koja je dosezala otprilike polovicu vrijednosti 
kuće. Prije četrdeset i više godina bio je naime župnik đakovačke 
biskupije Pavletić posudio tisuću forinti poslovnim drugovima 
Čerkiću i Gegiću, koji su kasnije ekonomski postradali, pa su za 
poravnanje dugova uzete njihove nekretnine. Pavletić je svoju 
tražbinu po smrti ostavio osječkim isusovcima, svojim učiteljima, 4 
po ukinuću njihova reda pripala je tražbina školskom eraru. Prvih 
dana lipnja 1779., upravo kad je bila urečena dražba Čerkićeve 
kuće, došao je u Osijek sam Škrlec, da pregleda gimnaziju i da sredi 
pitanje gimnazijske zgrade, jer nastajne godine imalo se početi 
s otvaranjem humanističkih razreda. Škrlec se prihvatio posla ener- 
gično, bez kolebanja i oklijevanja: kupio je Čerkićevu kuću za 
3460 for. (od toga je školski erar platio u gotovu otprilike polo- 
vicu, a druga je polovica namirena Pavletićevim legatom i zao- 
stalim kamatama) i odmah ju je dao temeljito popraviti i preudesiti 
za školu troškom od 7354 for., a to je prema prilikama onoga doba 
bila znatna svota. Adaptacija zgrade je brzo i valjano izvršena, 
tako da je gimnazija školsku godinu 1779./80. započela već pod 
svojim krovom s neznatnim zakašnjenjem (19. studenoga mjesto 
početkom toga mjeseca), a direktor Ustia je sa zadovoljstvom za- 
bilježio, da zgrada posve odgovara svojoj svrsi: »proprias tandem 
aedes... gymnasium accepit ...ad omnem, quae requiri possit, 
commoditatem instructas«.*? 

Početkom 1779./80. otvoren je prvi humanistički razred 
s trinaest učenika, a starješinstvo franjevačkoga reda poslalo je u 
Osijek za prvoga profesora humaniora M. P. Katančića, za kojega 
gimnazijska kronika veli, da je bio »iisdem literis Budae perpo- 
litus«." Iduće školske godine 1780./81. otvoren je također drugi 
humanistički razred, i tako je osječka latinska škola imala prema 


$% Hist. gymn. 8—11. — Godine 1825. država je gimnazijsku zgradu po- 
klonila gradu Osijeku »cum onere tamen conservationis pro usibus scholarum« 
(Hist. gvmn. 96; Acta dir. 1825, 25 1 34). 

70 Hist. gimn. 12. — O Katančiću kao profesoru osječke gimnazije isp. 


Nast. Vj. XXXVII, 19—28. 

organizacionim odredbama Ratio educationis potpunu »gramatiku« 
(tri razreda) i potpun »gymnasium« (dva razreda). 

U arhivskim spisima nijesam našao tragova, kako su se u 
prvim godinama provodile odredbe novoga Ratio educationis u unu- 
trašnjem životu osječke gimnazije, u poučavanju i odgoju mladeži. 
Jedino Protocollum consessuum, koji je sačuvan od r. studenoga 
1778. do kraja 1788., kazuje, da su nejasne odredbe u Ratio edu- 
cationis o učenju živih jezika izazvale zabunu u profesorskom zboru 
i uzrokovale objašnjavanja između profesora i Škrlca, u kojima uz 
interes pedagoško-didaktički izbija i nacionalno-politički momenat. 

Napomenuli smo već, da je Ratio educationis određivao u 
drugom i trećem gramatičkom razredu jedan sat za »germanica vel 
alia patria lingua« i jedan za »lingua patria et revisio scriptorum«, 
a u jednom i drugom humanističkom razredu po dva sata za »ger- 
manica vel alia lingua patria« (ito obadva sata u isti dan, u 
ponedjeljak prije podne i poslije podne). Direktor gimnazijski 
trebao je da s tim brojem sati poučavanje u Živim jezicima udesi 
tako, da apsolventi humanističkih razreda »ubivis praeter linguam 
domesticam binas alias condiscere possint«.““ I ako uzmemo u obzir 
da se domaći jezik (lingua domestica, patria, vernacula) mogao bar 
u nekoj mjeri učiti također pri čitanju i interpretaciji latinskih 
pisaca, još uvijek je bilo u redovnim prilikama nemoguće, da učenici 
uz onako malen broj nedjeljnih sati osim materinskoga jezika nauče 
u školi još druga dva tuđa živa jezika. Zabuna, u kojoj su se radi 
toga morali naći profesori, povećavala se i time, što se u Ratio edu- 
cationis (izuzevši samo jedan nedjeljni sat u gramatičkim  razre- 
dima) i ono malo nastavnih sati određivalo zajednički za »njemački 
ili drugi domaći jezik«, a nigdje nije niti rečeno, koji će se jezik 
u etnički mješovitim krajevima smatrati domaćim niti kako će se 
zajednički naznačeni sati razdijeliti na pojedine jezike. 

Kada su franjevci početkom školske godine 1778./9. pre- 
uzeli poučavanje u osječkoj gimnaziji, odmah se u prvoj sjednici 
(3. studenoga 1778.) raspravljalo »de linguis patriis«. Provincijalni 
školski direktor Škrlec — veli se u zapisniku — još nije bio poslao 
upute, koji će se jezik učiti, hrvatski ili madžarski, pa su osječki 
profesori odlučili, da se u sate određene za domaće jezike, dok ne 
stigne odgovor od provincijalnoga direktora, ne će učiti ni jedan ni 


"1 Ratio! 268. 

drugi jezik, nego će se mladež zaposliti »alia re aliqua utili«. Škrlec 
je na to odgovorio, da bi mu drago bilo, kad bi se u osječkoj gim- 
naziji uvelo učenje madžarskoga jezika »citra tamen detrimentum 
patriae (sc. linguae), quam perpoliri mens Plani omnino requireret«."? 

Željom Škričevom, da se uči također madžarski, i onako za- 
mršeno pitanje još se više zamrsilo. Većina osječkih gimnazijalaca 
bila je u to doba hrvatske narodnosti, manjina njemačke, no među 
njemačkim đacima malo ih je bilo, koji su išta hrvatski znali. To 
je sklonilo osječke profesore franjevce, da pred starijom školskom 
vlasti posve odlučno zastupaju mišljenje, da u osječkoj gimnaziji 
njemački jezik ima da bude na _ prvom mjestu kao domaći jezik: 
»Tametsi autem illyrica juventus germanam numero longe vincat, 
unam tamen germanicam linguam in scholis pro vernacula haberi 
posse ac debere, ut qua sola primarum classium magistri in omnibus 
explanationibus utantur, reliqui vero in interpretatione auctorum«.7? 
Za hrvatski jezik »quae altera hic patria lingua est« ostao bi po 
tome tek sat i po (prema Ratio educationis zapravo samo jedan sat), 
što je u rasporedu određen za učenje jezika. No i tu će učitelj biti 
na mukama, kako će udesiti poučavanje, kad ima pred sobom djecu, 
kojoj je hrvatski jezik materinski, i u isti čas njemačku djecu, koja 
ne znaju hrvatski. Hoće li ih sve zajedno poučavati ili rastaviti u 
dva odjela i za svaki odio uzeti polovicu određenoga nastavnog 
vremena?“ U vezi s tim teškoćama osvrnuli su se profesori na 
Škričevu želju, neka se u osječkoj gimnaziji uči i madžarski: »Si 
tertia aliqua lingua, puta hungarica, tradatur, his incommodis 
occurretur; unum enim idemque tempus utrique nationi integrum 
impendetur. Cui tamen rei haec rursum difficultas obstat, ut semper 
professores hujus quoque linguae gnari habeantur«.? Dakako, i 
sami su profesori znali, da tada ne bi bio ispunjen uvjet, što ga je 
Škrlec naročito istakao, da naime učenje madžarskoga jezika ne 
smije biti na štetu materinjem jeziku, koji se prema nastavnoj 
osnovi svakako mora učiti. Uopće se vidi u profesora u prvom redu 
nastojanje, da i u novom školskom redu sačuvaju njemačke tra- 
dicije osječke gimnazije. 

Kad je u ljetu 1779. Škrlec boravio u Osijeku radi nabave 
zgrade za gimnaziju, raspravljalo se u sjednici profesorskoga zbora, 

što je bila 12. lipnja pod njegovim predsjedanjem, također o učenju 
živih jezika u osječkoj gimnaziji. Uzevši u obzir mjesne prilike i 
momente istaknute od profesorskoga zbora, rekao je Škrlec, da će 
biti najbolje, da se u sate namijenjene »alicui patriae linguae« uči 
madžarski, no jer sumnja, da li će se naći profesora spremnih za to, 
a ne bi rado niti franjevcima protiv volje nametnuo novi teret, 
naredio je direktoru, da se o tome sporazumi s franjevačkim 
provincijalom, pa ako nikako ne bi bilo moguće dobiti profesora za 
madžarski, neka sva mladež u te sate uči njemački, a hrvatski jezik 
ima se svakako upotrebljavati barem pri prevođenju latinskih 
pisaca. Tom odredbom zajamčeno je hrvatskom jeziku barem neko, 
ako i čedno mjesto u osječkoj latinskoj školi.“ Naprotiv, ne bih 
znao reći, kako su se svršili pregovori s franjevačkim provincijalom, 
u kojima se imalo odlučiti, hoće li se u gimnaziji učiti madžarski. 

Boraveći 1779. u Osijeku naredio je Škrlec, da se u sjednicama 
redom čitaju odredbe iz Ratio educationis, i to dakako u prvom 
redu odredbe o latinskim školama. Kada se u sjednici 18. srpnja 
1779. došlo do nejasnih odredaba $-a 103. »De vernaculis linguis«, 
što smo ih već napomenuli, opet su profesori istakli, kako je teško 
provesti, što Ratio educationis zahtijeva, jer se po njihovu mišljenju 
osim materinskoga jezika (lingua nativa) može s uspjehom učiti 
samo još jedan jezik, a prvenstvo valja dati onome jeziku, koji 
građani žele da im djeca uče i koji misle da će djeci biti u životu 
korisniji." Čini se, da se osječki profesori franjevci nijesu nikako 
mogli sprijateljiti sa Škričevom željom, da se u gimnaziji uči i 
madžarski. 

Dalje ne razabiram iz arhivskih spisa, kako se u praksi po- 
stupalo u osječkoj gimnaziji sa živim jezicima do pokušaja Josipa IL, 
da se naše škole sasvim ponijemče. Jamačno se dotle, dok je Škrlec 


7 Prot. cons. 19. — Da ispravno prosudimo Škričevu odredbu o učenju 
hrvatskoga jezika u osječkoj gimnaziji, ne smijemo smetnuti s uma, da se iu 
njemačkim školama osamnaestoga vijeka materinji jezik, koji se isprva učio samo 
u vezi s čitanjem klasičnih autora, tek s vremenom postepeno pridizao do samo- 
stalnoga nastavnog predmeta. Stilističke i govorničke vježbe u materinjem jeziku 
bile su krajem osamnaestoga vijeka u običaju u njemačkim školama, no upozna- 
vanje njemačke narodne literature uvedeno je u gimnazije tek u devetnaestom 
vijeku. Glasovita_ wiirttemberška  Karlsschule, koja .je po namjeni osnivačevoj 
imala da bude prožeta modernim duhom i u kojoj je odgojen Schiller, nije 1782. 
još imala u svojoj nastavnoj osnovi njemačkoga jezika, a nije ga sve do 1808. 
imala niti Schulpforta, u kojoj je učio Klopstock. — Duhr Il, I9, 30, 34. 
Paulsen 11, 112—113, 150, 408. 

bio na čelu školskoj upravi u Hrvatskoj, vršila u osječkoj gimnaziji 
njegova odredba o učenju živih jezika, kako ju je izrekao u sjednici 
12. lipnja 1779., a prema osječkim prilikama i uopće prema prili- 
kama onoga doba može se pouzdano reći, da se nije za volju 
madžarskom jeziku zanemario njemački. 


VI. 


Reforme Josipa II. Izjednačenje s austrijskim gimnazijama; germa- 

nizacija. Oduzimanje uprave osječke gimnazije franjevcima. Tu- 

đinci franjevci dolaze za profesore. Izjednačenje profesorskih plaća 
s austrijskima. 


Kad je 1780. Josip II. preuzeo u Ugarskoj i Hrvatskoj vladu 
kao samostalan vladar, počeo je ubrzo provoditi u državnom životu 
reforme, koje su imale u jednu ruku crkvu podvrći državnoj vlasti 
(imao je na umu u prvom redu katoličku crkvu), a u drugu ruku 
od svih habsburških zemalja načiniti jedinstvenu njemačku državu 
i prema tome zbrisati u Ugarskoj i Hrvatskoj svaki trag posebnoga 
državnoga života. Razumije se, da su reforme Josipove odjeknule i 
u našim školama, i to reforme političke jače od crkvenih. 

U latinskim školama isusovačkim bile su Marijine kongregacije 
snažna pomoć vjerskoga odgoja, a prihvatio ih je i Ratio educa- 
tionis od g. 1777. i odredio za njihove zborove u humanističkim 
razredima nedjelju poslije podne. Zato je osječki direktor Ustia 
odmah u školskoj godini 1779./1780., kad je otvoren prvi huma- 
nistički razred, stao sve pripravljati za otvorenje kongregacije: u 
auli gimnazijske zgrade podignut je žrtvenik (»non inelegans ara«), 
nabavljen je album za upisivanje članova i zastava, pa se samo 
čekalo, da stigne papina bula. No zabranom Josipa II., da se ne 
smiju tražiti niti u praksi provoditi takove isprave, spriječen je 
osnutak i rad kongregacije, dok nije napokon na osnovi vladareve 
odredbe o ukidanju Marijinih kongregacija naređeno direktoru 
osječke gimnazije, da kraljevskom kvestoru preda svu imovinu 
kongregacije. I tako je direktor uz potvrdu primitka 16. lipnja 1786. 
predao kvestoru »suppellectilem, non quidem jam inductae, sed 
provisae duntaxat Sodalitatis«.? 

Krajem travnja 1783. došao je u Osijek Josip II. Po bilješkama 
franjevačkoga Drarija pohod vladarev bio je namijenjen samo pre- 

gledavanju utvrda i uopće vojničkih zgrada osječke tvrđave, a po- 
sjetio je i konvikt vojničke djece i darovao pitomcima dvanaest 
dukata." Niti Hist, gymn. niti Diar. franc. Essek. nijesu zabilježili, 
da se Josip II. u čem napose zainteresovao za osječku gimnaziju, 
nego jedino što je 30. travnja poslije objeda primio u audijenciju 
profesora Katančića, koji mu je »cum gymnasii commendatione« i 
s posvetom sastavljenom ad hoc predao svoj naučni prvijenac 
Dissertatio de columna milliaria ad Essekum reperta (Osijek 1782.), 
a vladar se s njime zadržao više nego četvrt sata u razgovoru o 
školama (»de re imprimis scholastica«).*“ 

Početkom 1783./4. dogodile su se znatne promjene i u ze- 
maljskoj školskoj upravi i u upravi osječke gimnazije. Kao starija 
školska vlast za sve gimnazije u Hrvatskoj i Slavoniji osnovan je u 
Zagrebu Consessus literarius, a za vršenje posala predsjednika Nikole 
Škrica, koji je bio zaokupljen drugim javnim poslovima  (»regni 
avocato negotiis«), određen je prodirektor Josip Petrović. Con- 
sessus je otpočeo rad I. studenoga 1783., i njemu su gimnazijski 
direktori imali, počevši od toga dana, slati sve izvještaje o školskim 
poslovima. Otprilike u isto doba riješen je službe na svoju zamolbu 
i direktor osječke gimnazije Antun Ustia te je krajem studenoga 
1783. iz Osijeka otišao u svoj zavičaj u Trst. Uprava je škole pro- 
vizorno povjerena starijem profesoru humaniora M. P. Katančiću, 
a tek početkom srpnja 1784. imenovan je novi direktor franjevac 
Jeronim Jakočević, prije profesor teologije. Poslije odlaska direktora 
Ustije, nekadašnjega isusovca, i imenovanja Jakočevićeva bili su svi 
članovi profesorskoga zbora osječke gimnazije franjevci, počevši od 
direktora pa do najmlađega profesora. 

Josip II. je želio pomoći siromašnim a sposobnim i čestitim 
mladićima, da mogu polaziti više škole, eda od njih u interesu 
države načini »bonos utilesque reipublicae cives«. I tako je po- 
četkom školske godine 1784./5. zagrebački Consessus  literarius 
pozvao direktora osječke gimnazije, da nekoliko mladića valjanih 
po učenju i ponašanju predloži za kraljevski stipendij (stipendium 
fundationis regiae Zagrabiensis). Bez sumnje je bilo tih stipendija 
više, jer je iz same osječke gimnazije predloženo pet učenika, dvo- 
jica iz humanističkih razreda i trojica iz gramatičkih. 


7% Diar. franc. Essek. 102. 
8 Hist. gymn. 18. 

Da se davanje stipendija proširi i sistematski izgradi, uvedena 
je počevši od r. studenoga 1785. školarina (didactrum), koja se 
plaćala mjesečno, a imala se upotrijebiti za stipendije (stipendia 
didactralia). U školskoj godini 1787./8. počeli su se ti stipendiji 
dijeliti siromašnim i vrijednim đacima svih škola, od osnovnih do 
univerziteta. Prema vrsti škole razvrstani su stipendiji u četiri ka- 
tegorije: za sve zemlje ugarske krune određeno je pedeset stipendija 
po 100 for. na godinu za slušaoce univerziteta i pravnih nauka u 
akademijama (sublimiorum scientiarum studiosi), sto stipendija po 
80 for. za slušaoce filozofije, dvjesta stipendija po 60 for, za gimna- 
zijalce i napokon trideset stipendija od 20 for, za osnovne škole 
(vernaculae trivialesque scholae). Svake godine valjalo je da lokalni 
školski direktori odmah poslije drugoga semestralnog ispita (mox a 
secundo tentamine semestri) preko provincijalne školske direkcije 
pošalju ugarskom  Namjesničkom vijeću po propisu sastavljene ' 
tablice kandidata, u kojima je trebalo prije svega da se iskaže 
»paupertas cum eminenti progressu in literis probisque moribus«. Iz 
tih tablica je Namjesničko vijeće imalo izabrati kandidate, koje će 
za ispražnjene stipendije predložiti kralju, koji je sam pridržao sebi 
pravo da podjeljuje stipendije. Tko je jednom dobio stipendi;, 
primao ga je sve dotle, dok ne bi ili svršio nauke i prihvatio se 
kojega zvanja u građanskom životu ili dok ne bi prestao polaziti 
školu ili popustio u naucima ili ponašanju, tako da ne bi bio više 
vrijedan da mu se dalje daje stipendij. Namjesničko je vijeće odre- 
dilo, da od školarinskih stipendija osječkoj gimnaziji stalno pri- 
padaju tri, pa su prema tome između predloženih osječkih gismnazi- 
jalaca trojica dobili stipendij, no jedan je od njih bio istupio iz 
škole, prije nego je doznao za to rješenje, pa je tako osječka gimna- 
zija ostala samo s dva stipendiste, jer kasniji prijedlog direktorov, 
da se ispražnjeni treći stipendij podijeli kojem drugom osječkom 
gimnazijalcu, nije uzet u obzir." 

Za vlade Josipove promijenjeno je također vrijeme početka i 
svršetka školske godine. Od osnutka osječke gimnazije počinjala se 
u njoj školska godina prvih dana studenoga i svršavala početkom 
rujna, a prvi semestar se završavao ispitima u travnju. Najprije se 
u školskoj godini 1785./6. osječka gimnazija, zbog racionalnije raz- 
diobe školske godine u semestre, povela za zagrebačkom axade- 
mijom i obavila ispite prvoga semestra već u ožujku, a još u istoj 

školskoj godini je po vladarevoj odredbi — zbog reforme školskih 
praznika — škola završena 19. kolovoza i nova školska godina za- 
počela r. listopada. Skraćenjem školske godine 1786./7. na devet 
mjeseci konačno je provedena promjena jesenskih velikih praznika, 
tako da je za Josipove vlade odsada škola svuda počinjala <. rujna 
i svršavala krajem lipnja, a prema tome su i ispiti prvoga semestra 
bili ranije, već početkom veljače. 

No najznatnija reforma, što ju je Josip II. u duhu svojih po- 
litičkih osnova unifikacije svih habsburških zemalja namislio pro- 
vesti u srednjim školama u Hrvatskoj i Ugarskoj, bilo je potpuno 
izjednačenje tih škola sa školama u austrijskim nasljednim zemljama 
na osnovi njemačkoga nastavnog jezika. Vidjeli smo, da se već u 
Ratio educationis, ističući osobitu vrijednost njemačkoga jezika za 
dalje obrazovanje mladeži, koja svrši latinske škole, pokušalo na 
lijep način predobiti madžarske i hrvatske školovane ljude, da što 
više uče njemački, ne bi li se mirno i polako postigla svrha, koju je 
imala pred očima i Marija Terezija: da se naime njemački jezik 
s vremenom raširi po cijelom kraljevstvu i postane »plane vul- 
garis«,** Što je Marija Terezija, imajući više političkoga takta i 
bolje poznajući ljude, hotjela izvršiti bez trzavica i pazeći na 
osjetljivost svojih naroda, osobito Madžara, namislio je Josip II. u 
svojoj impulzivnosti i nestrpljivosti provesti naprečac, apsoluti- 
stičkim odredbama. 

Počevši od 1784. često se u Prot, cons. osječke gimnazije spo- 
minju spisi starijih državnih vlasti, u kojima se naređuje, da i 
mladež i profesori s najvećom pomnjom prionu uz učenje njemač- 
koga jezika. Prošlo je bilo vrijeme, kada je državna uprava želj:la 
uvjeriti roditelje i učenike o kulturnom značenju i velikoj prak- 
tičnoj koristi njemačkoga jezika i tako ih skloniti, da ga što 
revnije uče. Naredbe Josipova doba o učenju njemačkoga jezika 
prijete se rđavim posljedicama svima, koji ih ne poslušaju. Uoči 
početka školske godine 1784./5. objavljuje se odredba državne 
vlasti, da tkogod hoće na više nauke, mora dobro naučiti rje- 
mački,“ a potkraj prvoga semestra iste godine naređuje se profe- 
sorima, da za tri godine nauče taj jezik." Do godine je direktor 
osječke gimnazije fra Jeronim Jakočević na svoj upit, da li se na 

83 Ratiot 148. 

njemačke dopise zagrebačkoga Consessus literarius mora takoder 
tim jezikom odgovarati, primio uputu, da ima njemački odgo- 
varati.“ U prosincu 1786. obaviještena je osječka gimnazija, da 
počevši od školske godine 1787./8. iz normalnih škola mogu prijeći 
u latinske samo učenici, koji posve znadu njemački, jer će se od te 
godine u gramatičkim školama poučavati njemački, a poslije tri 
godine predavat će se njemačkim jezikom u svim fakultetima osim 
teologije. Radi toga je pozvan direktor gimnazije, da izvijesti o 
profesorima i njihovu znanju njemačkoga jezika.*" Krajem travnja 
1787. nanovo se profesori upozoravaju, da će se 1787./8. u gimna- 
zijama predavati sve njemački, a par nedjelja kasnije se u vezi s time 
naređuje, neka gimnazija nabavi njemačke školske knjige, što su 
propisane u austrijskim nasljednim zemljama. Prirodna je poslje- 
dica svih tih odredaba, da će biti maknuti iz službe svi profesori, 
koji ne znaju njemački. 

Upozoren na nemogućnost, da se njemački jezik kao na- 
stavni odjednom tako naglo uvede u sve razrede latinskih škola u 
Ugarskoj i Hrvatskoj, privolio je Josip II. još u zadnji čas, da se 
zasnovana reforma u školskoj godini 1787./8. provede samo u 
prvom gramatičkom razredu, a zatim da se svake školske godine 
ide za jedan razred dalje. Prema tome je i ublažena bezobzirnost 
prvobitne odredbe, da se imaju odmah početkom 1787./8. maknuti iz 
službe profesori, koji ne znaju njemački, te je naređeno, da se prvi 
razred povjeri profesoru vještu njemačkom jeziku, a ostali pro- 
fesori, koji bi radi neznanja njemačkoga imali biti maknuti, neka 
nastoje naučiti njemački, dok dođe na njih red da poučavaju tim 
jezikom .?* 

Upravo u to doba, kad se postepeno počela provoditi pot- 
puna germanizacija osječke gimnazije, dogodile su se u njoj i znatne 
lične promjene. Početkom srpnja 1787. maknut je s direktorskoga 
mjesta fra Jeronim Jakočević, a mjesto njega je profesorima fra- 
njevcima postavljen za direktora fizik virovitičke županije dr. Ma- 
tija Krčelić. Državna se uprava poslužila pravom, koje je sebi 
pridržala u Ratio educationis, da može i u latinskim školama, što 
su povjerene kojem crkvenom redu, postaviti direktora iz drugoga 

reda ili stališa »prout e re fore visum fuerit«.* Istina jest, da se kra- 
jem školske godine 1785./6. spominje u Prot. cons, osječke gimnazije 
odreka direktorova, a i Hist. gymn. veli, da je Jakočeviću »missio 
a munere localis gymnasii directoris da ta«,/" no ako i jest možebiti 
Jakočević lično želio ili zatražio, da otide iz osječke gimnazije, ipak 
je oduzimanje direkcije franjevačkom redu upravo uoči germanizacije 
naših latinskih škola bilo znak nepovjerenja vrhovne školske uprave, 
još više zato što novi direktor nije niti bio učitelj po zvanju, tako 
da se nije moglo misliti, da su kod njegova imenovanja odlučili 
kakovi osobiti pedagoški obziri. 

U sjednici profesorskoga zbora uoči samoga početka školske 
godine 1787./8. saopćio je novi direktor profesorima, da je prihva- 
ćena odreka superioris studiorum  directoris Nikole Škrlca, a na 
njegovo mjesto da je imenovan grof Petar Sermage, gojenac beš- 
koga Terezijanuma."? 

U to su doba nastale trzavice i u profesorskom zboru osječke 
gimnazije. Hist. gymn, u školskoj godini 1787./8. kazuje, da su se 
»plurimi professorum« poslije prvoga semestarskog ispita odrekli 
učiteljske služe za iduću školsku godinu, a franjevački je provin- 
cijal izjavio, da nema toliko sposobnih ljudi, da bi mogao dati za- 
mjenu za sve profesore, koji ne žele dalje služiti. Nato je direktor 
osječke gimnazije starijoj školskoj vlasti »repraesentatione, quam 
potuit, nervosa« razložio »miseram  professorum gymnasii hujus 
«conditionem« i upozorio, da se u takovim prilikama nijedan spo- 
soban učitelj ne će prihvatiti službe niti u njoj duže ostati, pa zato 
neka Viša školska direkcija od starijih vlasti isposluje osječkim 
profesorima »praeter stipulatum victum et amictum aliam annuam, 
eamque honestam, remunerationem«.?"? 


Zabrinutost direktorova, da bi mu se mogli razbježati pro- 
fesori, nije bila neosnovana. Profesor humaniora Katančić već je 
od £. 1784. nastojao otići iz Osijeka, a jamačno su tome doprinijeli 
i sporovi u profesorskom zboru, kojih je bilo za provizorne uprave 
Katančićeve i u prvo vrijeme direktorovanja Jakočevićeva," 'Tek 
što je stiglo u Osijek imenovanje županijskoga fizika dra. Krčelića 

za direktora osječke gimnazije, Katančić je odmah sutradan (5. 
srpnja 1787.) molbenicom upravljenom bečkoj Studienhofkom- 
mission zatražio mjesto profesora u kojoj galičkoj gimnaziji. Jer je 
molbenica datirana u Osijeku, Katančić je po svoj prilici 5. srpnja 
još bio kod kuće, no To. nije ga više bilo pri predaji zavoda novom 
direktoru Krčeliću, a nije bilo niti drugih profesora franjevaca, jer 
su se — kako veli Hist. gymn. — već bili razišli na ferije, izuzevši 
jedinoga profesora Hoffmanna, koji je uz smijenjenoga direktora 
Jakočevića bio sam iz profesorskoga zbora pri primanju novoga 
direktora, koje se upravo radi toga izvršilo »plane absque solenni- 
tate«,? Iz profesorskoga zvanja uopće želio je otići na kakovo drugo 
mjesto profesor gramatike Kraus »qui fidelitatem Musis ceteroquin 
nunquam spopondisse videbatur et per infirmam valetudinem crebrius 
ab officio faciendo prohibebatur«."* Napokon, u sjednici 26. ožujka 
1788. odrekli su se službe profesor humaniora_ Durošević i pro- 
fesor gramatike Janičić"“ Do iduće školske godine pošlo je za 
rukom svim tim profesorima izvršiti, što su namislili: Katančić je 
na osnovi konkurza imenovan profesorom gramatike u arhigimnaziji 
zagrebačkoj, a Kraus, Janičić i Durošević otišli su u vojne sveće- 
nike (Đurošević pače protiv volje školske vlasti), tako da je po- 
četkom školske godine 1788./9. od svih osječkih profesora ostao 
sam Hoffmann, Nijemac po narodnosti, koji je već 1787./8. u 
prvom početku germanizacije škola preuzeo da poučava u prvom 
čisto njemačkom gramatičkom razredu. Mjesto domaćih franjevaca 
redovničko je starješinstvo poslalo u osječku gimnaziju tuđe ljude, 
da provode u školi političke osnove Josipa II.: početkom 1788./9. 
došli su u Osijek novi profesori franjevci Josip Kalasancij Brosch, 
Emerik Falk, Adalbert Womaczka i Adalbert Bruttmann." Te je 
godine njemački kao jedini nastavni jezik uveden u drugi grama- 
tički razred, a već prije toga je ponijemčena i nutarnja školska 
uprava osječke gimnazije: u sjednici profesorskoga zbora 18. siječnja 
1788. još je zapisnik pisan latinski, a od 7. veljače dalje pišu se 
zapisnici njemački. 

ae Hist. gymn. 28. 

27 Prot. cons. 26. III. 1788. 

Napokon su u školskoj godini 1789./90. »a primo die hujusce 
anni scholastici« (t. j. od <I. rujna) i profesorske plaće izjednačene 
sa austrijskima. Po odredbi kraljevoj imao je gimnazijski direktor 
soo for. (florenorum Rhenensium) na godinu, profesori humaniora 
450 for., dva starija profesora gramatike 400 for., a najmlađi 
350 for., i to samo »seculares vel ecclesiastici«. Naprotiv, ako je 
direktor ili profesor bio iz prosjačkoga reda, koji je po ugovoru 
dužan bio davati profesore za gimnaziju i imao samostan u samom 
mjestu škole, primao je takov direktor nagradu od 200 for, na go- 
dinu, a profesor so for. Prema tome su dakako osječki profesori 
franjevci zlo prošli: kada su 1778. godine preuzeli osječku gimnaziju, 
uglavljeno je bilo u pregovorima s državnom vlasti, da će školski 
erar davati redu za svakoga profesora Ico for. na godinu, a novom 
regulacijom dobili su tek polovicu te nagrade. Osobito se jako osje- 
ćala ta razlika, ako su zajedno u istom zavodu služili kao profesori 
svjetovnjaci ili svjetovni svećenici i članovi kojega prosjačkoga reda. 
Kada je u kolovozu 1789. profesor Hoffmann poslan za gvardijana 
u Foldvar, a franjevački provincijal izjavio, da iz svojega reda ne 
može dati osječkoj gimnaziji za nj zamjenika, postao je početkom 
1789./90. na osnovi konkurza svjetovnjak Josip Volusius profesorom 
gramatike u Osijeku. I taj najmlađi profesor gramatike, koji je tek 
bio počeo služiti, imao je plaću od 350 for. na godinu, dok su dva 
starija profesora gramatike i profesori humaniora imali samo na- 
gradu od so for.? 


VII. 


Smrt Josipa II. i ukidanje njegovih školskih reforma. Školske knjige 
u narodnom jeziku. Madžarski jezik neobligatan predmet. Vlada 
nastoji, da se što više uči madžarski. 


U teškim prilikama, u koje je država dospjela radi unutra- 
šnjega vrenja u Ugarskoj i Hrvatskoj i radi nesretne vanjske politike, 
Josip II. je pred smrt opozvao najveći dio svojih reforma, a kad 
je malo zatim umro (20. veljače 1790.), krenuo je razvoj javnoga 
života u Ugarskoj i Hrvatskoj sasvim drugim smjerom. Smrt kra- 
ljevu popratila je osječka Hist. gymn. s nekoliko riječi, ne zagrijava- 


% Fist. gymn. 40—41. — Za prosuđivanje socijalnoga položaja naših 
profesora ne će biti bez interesa napomenuti, da je njihov savremenik M. A. 
Relković kao graničarski kapetan primao plaću od 700 for. na godinu. 

jući se osobito za nj, no priznajući mu, da je kao vladar ostavio dubok 
dojam iza sebe: »Hujus fata varios in variis, pro diversitate stu- 
diorum, produxerunt animorum motus, nullos tamen mediocres, 
magnasque in republica rerum commutationes effecerunt«.!% 

Tek što je Josip II. zaklopio oči, redom su poukidane reforme, 
što ih je on proveo u latinskim školama u Hrvatskoj i Ugarskoj. 
Već I6. ožujka 1790. primio je direktor osječke gimnazije od Više 
školske direkcije zagrebačke uputu, neka se prema odredbi novoga 
vladara Leopolda II. unaprijed služi »in rebus officii latino ser- 
mone«.'“ Od 1. ožujka 1790. ukinuta je školarina (didactrum), što: 
ju je Josip II. uveo 1785. i upotrebljavao za davanje stipendija 
siromašnim đacima od osnovnih škola do univerziteta" A ukinut. 
je dakako u našim latinskim školama 1 njemački nastavni jezik, koji 
se u času Josipove smrti upotrebljavao već u trećem gramatičkom 
razredu." Krajem svibnja 1790. obaviještena je direkcija osječke 
gimnazije, da je Leopold II., dok se općenito ne uredi javni odgoj, 
prema mišljenju ugarskoga Namjesničkog vijeća naredio, da se u 
humanističkim razredima predaje sve latinski, a u gramatičkim 
razredima da se učitelji pri učenju latinskoga jezika služe mate- 
rinskim jezikom, no već u tom dopisu pokazuje se, iako uvijeno, 
tendencija, da se madžarskom jeziku što više otvori put u latinske 
škole, jer se pri određivanju nastavnoga jezika ne bi imalo pitati, 
koje je materinski jezik većine učenika, nego samo da li većina umije 
madžarski: »In gymnasiis praelectiones praecise latino idiomate 
tradantur, in inferioribus autem scholis magistri pro vehiculo insti- 
tutionis linguae latinae non jam germanico, sed nativo, et quidem, 
ubicumque major pars scholasticae juventutis hungaricam caller, 
hungarico idiomate utantur...« Time, što je latinski jezik opet 
uveden u javni život, prestala je sama po sebi potreba, da se za 
direktore i profesore postavljaju ljudi vješti njemačkom jeziku, pa 
su zadržani u službi svi, koji su prema odredbama Josipa II. imali 
biti otpušteni radi neznanja toga jezika.“ Iz nastavnih instituta 
»quae catholica audiunt quaeque ex fundo publico intertenentur« 
maknut će se akatolički direktori i profesori i zamijeniti katoli- 
cima.“? 

Ukinućem njemačkoga nastavnoga jezika uklonjene su iz 
naših latinskih škola i austrijske njemačke knjige, koje su se uporedo 
s germanizacijom nastave počele uvoditi godine 1787. Već u 
svibnju 1790. obavijestila je zagrebačka Viša školska direkcija 
osječku gimnaziju, da će se domala izdati odredbe o školskim knji- 
gama, koje će odgovarati novom školskom sistemu, a u rujnu joj je 
priopćila, da je zamolila ugarsko Namjesničko vijeće, neka se knjige, 
koje se prema popisu udžbenika za prvi gramatički razred imaju 
štampati madžarski, za osječku gimnaziju naštampaju hrvatskim 
jezikom: »... pro hujate gymnasio in lingua slavonica velut hujus 
loci vernacula excudantur«. Time je i opet potaknuto staro sporno 
pitanje, oko kojega se lomilo koplje već prije Josipova pokušaja 
germanizacije svih naših latinskih škola, da li će se naime u 
osječkoj gimnaziji smatrati domaćim jezikom njemački ili hrvatski. 
Kad su već i franjevci odmah pri početku svojega rada u osječkoj 
latinskoj školi — iako su priznavali, da je većina osječkih gimna- 
zijalaca hrvatske narodnosti — sasvim odlučno tražili, da njemački 
jezik bude nastavni u najnižim razredima, dok đaci ne nauče 
latinski, ne će nas ni malo iznenaditi, što se direktor Krčelić, koji je 
bio poslan u gimnaziju uoči provođenja školskih reforma Josipa II. 
kao pouzdanik vrhovne uprave, i sada poslije sloma Josipovih poli- 
tičkih osnova spremao energično braniti njemački karakter osječke 
gimnazije, pozivajući se upravo na njemačke tradicije te škole po- 
čevši od njezina osnutka. Uz priopćenje Više školske direkcije o 
štampanju hrvatskih knjiga za osječku gimnaziju zabilježio je 
Krčelić: »Regiae superiori directioni, si quidem nunc jam serum et 
inutile foret, suo tempore referendum esse, in gymnasio hoc inde 
ab ejus incunabulis usum linguae non sclavonicae, sed germanicae 
semper fuisse er etiamnum esse, eo quod haec parti juventutis hic 
studentis potissime vernacula, parti vero alteri per scholas sic 
dictas normales ita familiaris reddita sit, ut magister, qui hic loci 
sclavonica lingua pro vehiculo doctrinae_ uti vellet, vix ullum 
discipulum inventurus esset, proinde non sclavonice sed germanice 
excusos libros gymnasio huic opus esse.«'"* 

Snažno previranje madžarske ustavne i narodne svijesti, iza- 
zvano u jakom stepenu apsolutističkom centralizacijom i germani- 
zacijom Josipovom, dovelo je i Hrvate u političkom životu u sasvim 

novu situaciju. Madžari nijesu skrivali, da im je konačna svrha 
osnovati kao ustuk protiv apsolutističke 1 njemačke Austrije ustavnu 
i narodnu madžarsku državu na cijelom teritoriju Stjepanove krune, 
na kojem je živjelo pravo šarenilo naroda. Posljednja konsekvencija 
toga madžarskoga nastojanja bila je nacionalna asimilacija svih 
nemadžarskih naroda u državi, a to se nastojanje nije dakako imalo 
ustaviti na granicama Hrvatske i Slavonije. Hrvati čini se da u prvi 
mah nijesu shvatili svih konsekvencija narodne političke misli ma- 
džarske, nego su pod dojmom zadnjih silovitih pokušaja austrijskoga 
apsolutizma i najumniji ljudi našega naroda tražili spas u što užoj 
vezi s Ugarskom, te su sada sami Hrvati privoljeli, da ugarsko 
Namjesničko vijeće bude vrhovna vlast i za Hrvatsku. To raspo- 
loženje Hrvata dovelo je i do toga, da je s privolom hrvatskoga 
sabora stvoren zakonski članak VII : 1792, kojim je u naše škole 
madžarski uveden kao neobavezan predmet (studium  extraordi- 
narium). 

Prvim profesorom madžarskoga jezika u osječkoj gimnaziji 
postao je Josip Vida, činovnik u protokolu ugarskoga Namjesničkog 
vijeća, a počeo je učiteljski rad 3. ožujka 1792. Poučavao je pet 
sati na nedjelju (t. j. svaki školski dan), no među učenicima nije 
našao osobitoga odziva, jer se u cijeloj gimnaziji prijavilo za učenje 
madžarskoga jezika samo deset učenika,“ Možebiti nije niti u 
drugim gimnazijama odziv bio veći, a možebiti su i starije školske 
vlasti bile suviše nestrpljive i željele privući što prije i što više 
učenika, da uče madžarski, jer samo tako se može razumjeti priop- 
ćenje zagrebačke Više školske direkcije od 4. prosinca 1792., da je 
Namjesničko vijeće na prijedlog o nagradama za učenike, koji 
najbolje napreduju u madžarskom jeziku, odgovorilo, da zasada 
doduše ne može u tome pogledu ništa učiniti, no neka se učenicima, 
koji misle tražiti stipendije, u svjedodžbu zapiše, da li su učili 
madžarski i s kojim uspjehom: »Quamvis enim studii hujus defectus 
€0s a consequendo stipendio non excludat, stimulos tamen addet ad 
linguam hanc avidius arripiendam«.'% 

Još nije bila prošla niti puna godina, kako se u osječkoj gim- 
naziji počelo učiti madžarski, već je stiglo od Namjesničkoga vijeća 
upozorenje, neka se za naprednije učenike otvori posebno odjeljenje 
(classis proficientium), a u školama, gdje postoji i početničko i na- 

prednije odjeljenje, neka se madžarski uči po jedan sat prije podne 
i poslije podne. Ter osječka gimnazija nije imala učenika, koji bi 
po svojem znanju jezika mogli odmah ući u više odjeljenje, učili su 
i dalje svi učenici zajedno po jedan sat na dan, a radi udaljenosti 
Gornjega i Donjega grada od Tvrđe razdijelio se madžarski sat tako, 
da se učilo pć sata poslije dopodnevne škole, a po sata poslije po- 
podnevne,'"" 

Velika revnost Namjesničkoga vijeća, da u školama što više 
unaprijedi učenje madžarskoga jezika, izazvala je reakciju: na pri- 
tužbu nemadžarskih krugova Ugarske, da je mladež svakidašnjim 
učenjem madžarskoga suviše opterećena na štetu drugih obaveznih 
predmeta, kralj je odredio, da će u gimnazijama i početnici i na- 
predniji đaci učiti madžarski samo po dva sata na nedjelju. Prema 
toj kraljevoj odredbi učilo se u osječkoj gimnaziji madžarski svega 
dva sata, jer višega odjeljenja još nije bilo.“ 

No kako već biva, da ljudi nastoje ispuniti i neizrečene želje 
vladine, tako su se i profesori varaždinske gimnazije složili, neka se 
madžarski jezik poučava četiri sata na nedjelju, i zapitali stariju 
školsku vlast, da li je to dopušteno. Taj je upit bio Namjesničkom 
vijeću zgodna prilika, da na svoj osobiti način protumači kra- 
ljevu odredbu o ograničenju učenja madžarskoga jezika na dva sata 
na nedjelju: ta se odredba, veli Namjesničko vijeće, tiče samo 
Ugarske, gdje je madžarski jezik obavezan predmet, a ne tiče se 
Hrvatske i Slavonije, gdje je učenicima pušteno na volju, hoće li 
učiti madžarski ili ne će. Ako dakle kod nas mladež od svoje volje 
želi učiti madžarski više sati na nedjelju, ne smiju profesori tome 
pohvalnom nastojanju svojih učenika uskratiti pomoći, samo neka 
se nitko protiv volje ne goni na učenje i neka se na to ne troši 
suviše vremena na štetu drugim predmetima“! 

Iz doba profesora Vide uopće malo znamo o broju učenika, 
koji su učili madžarski. U prvoj godini (1791./2.) smo spomenuli 
da ih je bilo deset. Za dalje godine ne znamo ništa, jer prije školske 
godine 1797./8. nema sačuvanih matrikula, a u zadnje tri godine 
Vidina službovanja je broj učenika ocijenjenih iz madžarskoga 
jezika sasvim malen (maksimum 1797./8.: šest učenika), tako da se 
čovjek nehotice pita, jesu li zbilja upisane sve ocjene. Poslije 

vakancije, koja je trajala gotovo dvije godine, došao je za profesora 
madžarskoga jezika Kajetan Papp, svjetovnjak kao i Vida. Bit će 
da je Papp bio agilan i promišljeno energičan profesor, jer u dvije 
godine njegova službovanja (1802./3. i 1803./4.) broj učenika ma- 
džarskoga kurza dosegao je gotovo polovicu broja svih učenika 
osječke gimnazije. 


VIII. 


Kasnije promjene u Ratio educationis od god. 1777. Kako se 
propisana naučna građa učila u osječkoj gimnaziji. 

Ratio educationis, izdan 1777. od Marije Terezije, vrijedio 
je za škole u Ugarskoj i Hrvatskoj tri decenija, sve dok nije 
1806. objavljen novi. Dakako, po koja odredba se s vremenom 
zamijenila drugom ili se nova dodala, a katkada su se stare odredbe 
ponavljale, jamačno jer su se s vremenom počele zanemarivati. 
Tako je u školskoj godini 1788./89. redukcija školskih sati od pet 
na četiri sata na dan, koja je u gramatičkim razredima već prije 
bila uvedena, proširena na cijelu gimnaziju." Za profesore gra- 
matike je 1790. ponovljena naredba, što je već sadržana u Ratio: 
educationis, da imadu sa svojim učenicima svake godine prelaziti u 
viši razred i tako ih pratiti do svršetka gramatičke škole, dok su 
naprotiv profesori humaniora stalno poučavali u istom razredu, i 
to stariji profesor u drugom razredu, a mlađi u prvom."* Najjače 
je dakako školski sistem od god. 1777. bio promijenjen uvođenjem 
njemačkoga nastavnog jezika i austrijskih njemačkih školskih knjiga: 
to zapravo nije bilo više mijenjanje niti popunjavanje pojedinih 
odredaba  ugarsko-hrvatskoga Ratio educationis, nego potpuno 
izjednačivanje naših škola s austrijskima u duhu političkih osnova 
Josipa II. lako je vladar još u zadnji čas odustao od namjere, da 
njemački jezik uvede u jedan mah kao nastavni jezik u sve razrede 
naših latinskih škola, ipak je i postepena germanizacija morala 
u unutrašnjem životu škole prouzrokovati smetnje. Već nagla pro- 
mjena profesora nije mogla biti na korist školskom radu: u osječkoj 
su se gimnaziji u jesen 1788. promijenili svi profesori, osim jedinoga 
Nijemca Hoffmanna, te su mjesto domaćih franjevaca, koji su 
poznavali našu mladež i ambijenat, u kojem je rasla 1 odgajala se, 
došli za profesore strani ljudi. Kako je čudnih pojava znalo biti u 

našim školama pri provođenju Josipove germanizacije, daje nam 
jedan karakterističan primjer naredba zagrebačke Više školske di- 
rekcije krajem prosinca 1789.: svaki profesor treba da zadatke ili 
vježbe, što će ih diktovati đacima, svaki put pokaže direktoru, koji 
će ih pregledati i ispraviti »damit auf diese Weise den Unrichtig- 
keiten, welche etwa in Ansehung der deutschen Sprache in selben 
gefunden werden diirften, vorgebeugt und die Schiler in Erlehr- 
nung dieser Sprache nicht irregefiihret werden«. Direktor osječke 
gimnazije, županijski fizik dr. Krčelić, pribilježio je uz tu naredbu: 
»Obwohl bey diesem Gymnasio von jeher dieser Gebrauch gewesen, 
hat man doch diese Verordnung den Lehrern gewiesen, um selbe von 
der Billigkeit dieses Gebrauchs zu iiberzeugen«.'“ 

Kada je po smru Josipa II. prestala u nas germanizacija la- 
tinskih škola, starije su školske vlasti izrijekom upozorile direktore, 
da Ratio educationis od g. 1777. i dalje vrijedi kao norma skol- 
skoga rada, »donec per congregatos regni status et ordines novum 
studiorum systema elaboratum et adprobatum fuerit«.''5 Ne će biti 
bez interesa da pokušamo, koliko nam dopuštaju vijesti sačuvane u 
školskom arhivu, utvrditi, kako se u osječkoj gimnaziji provodio: 
Ratio educationis, i da tako zavirimo u sam nastavni rad gimnazije 
u doba, kojim smo se dosada bavili, t. j. do novoga Ratio educa- 
lionis od g. 1806. Za to su nam glavno i gotovo jedino vrelo pre- 
gledi naučne građe uzete u školskim godinama 1802./3. i 1803./4., 
što su sačuvani u Classijicationes tih godina, a osim toga tek gdjegdje 
ima zabilježena po koja vijest. 

Vidjeli smo već, da Ratio educationis kod latinskoga jezika, 
glavnoga predmeta srednjih škola onoga doba, u prvom redu ima 
na umu praktičnu upotrebu latinskoga jezika u javnom životu 
Ugarske i Hrvatske, pa je to valjalo uzeti u obzir i pri izboru 
latinske lektire. No u granicama općih uputa, za kojim će se 
piscima u tome izboru prije poseći, daje se sloboda profesoru, da 
prema interesu, što ga vidi u svojih učenika, može dati prven- 
stvo piscima, za koje opazi da mu se đaci najviše zanimaju. U 
pregledima naučne građe školskih godina 1802./3. i 1803./4. spo- 
minje se kao priručnik za latinsku lektiru Chomprćova hrestomatija. 
U franjevačkom samostanu u Osijeku sačuvao se upravo iz knjižnice 
osječke gimnazije potpun egzemplar (šest svezaka) te hrestomatije, 

štampane u univerzitetskoj štampariji u Budimu: Selecta latini 
sermonis exemplaria e scriptoribus probatissimis a P. Chomprć, 
juris utriusque licentiato. In usum juventutis provinciarum Hun- 
.gariae recusa (1. sv. 1799., II. sv. 1806., III. sv. 1798., IV. sv. 1798., 
V. sv. 1789., VI. sv. 1798.). Hrestomatija je francuskoga porijetla,“ 
a upotrebljavala se i u Njemačkoj. Razumije se, da su pri izboru 
i rasporedu latinskih pisaca u prvom redu odlučivali obziri na 
učenje samoga jezika, no pazilo se dakako i na odgojni momenat 
(»ut non solum intellectum erudiant et illustrent, sed etiam cor 
animumque pascant: seu mentem scientia rerum instruant, volun- 
tatem avertant a malo et ad mores honestos deducant«), a koliko je 
god bilo moguće, nastojalo se, da se lektirom pisaca učvrsti i popuni 
poznavanje drugih nastavnih predmeta gimnazijske naučne osnove: 
»Chrestomathia proinde ad singula ista doctrinarum capita respiciat, 
et nullum sit auctorum exemplum, quod non istam vel alteram 
institutionis scholasticae materiam complectatur. Verbo: sir _acco- 
moda instituto literario et disciplinis gymnasticis«,'7 Prvi, drugi i 
treći svezak Chomprćove hrestomatije imali su se čitati u prvom, 
drugom i trećem gramatičkom razredu, a odlomci su uzeti, uz malo 
izuzetaka, iz latinskih historijskih djela, tako da se tom lektirom 
učenik mogao po malo upućivati u rimsku povijest, koja inače nije 
bila samostalan nastavni predmet u našim gimnazijama onoga doba. 
Svesci IV. do VI. bili su namijenjeni humanističkim razredima, i to 
peti i šesti svezak imali su đake upoznati s pjesništvom latinskim 
(u petom je izbor iz Plautovih i Terencijevih komedija, a u šestom 
iz djela Fedrovih, Ovidijevih, Vergilijevih, Horacijevih, Juvena- 
lovih i Persijevih), dok je četvrti svezak po sadržaju prilično šaren, 
no barem u drugoj polovici mu je u prvom redu zadaća, da za 
teoriju govorništva, koja se učila u humanističkim razredima, dade 
praktične primjere ne samo iz Cicerona nego također iz histo- 
rijskih djela Kurcijevih, Salustijevih i Livijevih. Jednom se karakte- 
rističnom crtom Chomprćova hrestomatija razlikuje od izbora la- 
tinskih pisaca, što su se u nas u gimnazijama čitali poslije Exner- 
Bonitzove reforme austrijskih gimnazija: Chomprć se nije ograničio 
na pjesnička, filozofska, historijska 1 govornička djela, nego je u 
svoju hrestomatiju (osobito u četvrti svezak) uvrstio također odlo- 

maka iz latinskih spisa, koji su mogli učenikovu pozornost svratiti 
na historijski razvitak naučnoga shvaćanja i uopće kulturnoga života 
(Cajus Plinius, Naturalis historia; Aurelius Cornelius Celsus, De re 
medica; M. Vitruvius Pollio, De architectura; L. 1. M. Columella, 
De re rustica; Flavius Vegetius Renatus, De re militari). No odmah 
u vezi s time treba da istaknem još jedan također karakterističan 
momenat: u spisima osječke gimnazije nijesam našao spomena, da 
su se s učenicima čitali odlomci netom spomenutih spisa, koji su 
izvan granica pjesništva, filozofije, historije i govorništva, baš kao 
što nema u osječkoj gimnaziji traga niti čitanju Plautovih i Teren- 
cijevih komedija, iako se u humanističkim razredima u poetici učila 
teorija drame, a Ratio educationis od 1777., kako smo vidjeli, 
izrijekom je i na prvome mjestu preporučivao, da u školsku hresto- 
matiju valja uvrstiti »selectos aliquos actus e Plauti ac Terentii 
comoediis«,!!5 

Ulomci iz latinskih pisaca čitali su se u osječkoj gimnaziji, 
iako u čednim granicama, svakako već od prvoga gramatičkoga 
razreda, a prema uputama Ratio educationis nijesu se uzimali samo 
pisci t. zv. zlatnoga doba. U Prot, cons. na početku školske godine 
1778.19. spominju se kao latinska lektira u prvom  gramatičkom 
razredu Ezopove fabule, a u drugom Fedrove.'"" U školskoj godini 
1802./3. čitala se rimska povijest (Breviarium ab Urbe coundita) 
kasnoga latinskog pisca Eutropija (IV. v. poslije Kr.) u prvom 
gramatičkom razredu, u drugom Cezarovi Commentarii de bello: 
gallico, a u trećem Livijeve Decades i Tacitovi Annales. U idućoj 
školskoj godini 1803./4. Eutropija je u prvom razredu zamijenio 
crkveni historik Sulpicij Sever (363.—425.; Vita b. Martini), a u 
drugom se razredu čitao spis Kv. C. Rufa De vita rebusque gestis 
Alexandri Magni i nekoja Ciceronova pisma Ad familiares, dok su 
u trećem razredu, kao i 1802./3., bili na redu Livije i Tacit. U 
humanističkim su se razredima čitali i 1802./3. i 1803./4. isti pisci: 
govori Ciceronovi i pisma Plinija ml. (u prvom razredu), Ovidijeve 
elegije Ex Ponto (u prvom razredu), Tristia i Metamorphoseis (u 
drugom), zatim Horacijeve satire, epistole i ode i Vergilijeve Eclogae 
i Georgica (u drugom razredu). Uz latinsku lektiru uzimala se u 
prvom semestru prvoga humanističkog razreda prozodija i metrika,. 
a u dalja tri semestra teorija retorike. Da se upoznadu sa životom 

rimskim, učili su đaci humanističke škole u prvoj godini običaje 
rimske (de ritibus Romanorum), a u drugoj mitologiju. 

Uz čitanje pisaca i pretresanje pismenih sastavaka upućivali 
su se i osječki gimnazijalci u prvom humanističkom razredu u 
logiku, ali tek u drugom semestru, a ne odmah u prvom, kako je 
naređeno u Ratio educationis"* Latinski su se pisci čitali veoma 
polako, jer su u duhu naših latinskih škola u prvom redu imali biti 
osnova, na kojoj će se učenici vježbati svoje misli izricati latinskim 
jezikom u pismu i govoru. Tako se n. pr. u školskoj godini 1802./3. 
u drugom gramatičkom razredu pročitalo iz Cezarovih Commen- 
tarii de bello gallico samo pet glava iz prve knjige (u Chomprcovoj 
hrestomatiji tek pet strana štampanoga teksta), a u trećem razredu 
iz Livija I, 22, 25 i 26, IL, 2, 9—I1, 1 iz Tacitovih Annales IV, 13, 
VI, 7, XI, 7, XIII, 6, XV, 1—4, 6, TI, 13-—15 (u Chomprća svega 
12 strana). Već i velika raskidanost u izboru tih ulomaka pokazuje, 
da nije bila prva i glavna svrha čitanju upoznavanje «amoga knji- 
ževnog djela. A niti u humanističkim razredima nije bila jako 
obilna latinska lektira. Školske godine 1802./3. zabilježeno je kao 
lektira cijeloga prvog semestra drugoga (dakle najvišega) humani- 
stičkog razreda: Elegiae P. Ovidii Nas., Tristium 1, 3, III, 8 i ro 
et variae sententiae; Q. Horatii Flacti Satyra I, 1, Epistola I, 7 (u 
Chomprćovoj hrestomatiji svega 321 stih iz Ovidija i 179 iz Ho- 
racija). U osječkoj se dakle gimnaziji strogo vršila spomenuta već 
uputa, izrečena u Ratio educationis, da se stil učenikov ne će iz- 
brusiti, ako se bude čitalo mnogo »sed si lectu digna et ad finem 
conducentia diligenter notata retentaque sint«, pa zato »praeceptori 
cum lectione festinandum non esse, sed omnem potius adhibendam 
attentionem, ne quid stylo formando negligatur«.'?! 

Iz aritmetike se u osječkoj gimnaziji posve u skladu sa Ratio 
educationis učilo: quatuor vulgares in numeris integris et fractis 
species (u prvom gramatičkom razredu), rationes et proportiones, 
regula aurea, regula permutationis, calculus censuum simplex, 
regula aurea composita, regula societatis et alljgationis (u drugom i 
trećem gramatičkom razredu). U humanističkoj školi se učila ta- 
kođer geometria practica, što se ne spominje u Ratio educationis, i 
to u drugom razredu u prvom semestru »de diversitate linearum nec 
non de dimensione angulorum, longitudinum ac altitudinum«, a u 

drugom semestru stereometrija. Naprotiv, nema traga, da se u vezi 
s aritmetikom učilo iz dvostrukoga knjigovodstva (scriptura duplex, 
doppia) što treba za urednu obiteljsku i kućnu ekonomiju, kako je 
Ratio educationis izrijekom određivao da se ima učiti!" 

Uz latinski jezik i aritmetiku je u Ratio educationis još i 
historia naturalis uvrštena u »studiorum materiae universe omnibus 
necessariae«, no iako je odredeno, da se prirodne nauke imaju učiti 
već od prvoga gramatičkog razreda, u osječkoj gramatičkoj školi 
u pregledima naučne građe nema traga prirodnim naukama, nego 
se spominju tek u humanističkim razredima, i to posve prema ras- 
poredu naznačenom u Ratio educationis: u prvom semestru prvoga 
razreda fizika, a dalje po jedan semestar mineralogija, botanika i 
zoologija. Naučna građa nije u pojedinim granama prirodopisa 
točnije naznačena, nego se samo nešto detaljnije kazuje, da su 
učenici iz fizike učili »de notione corporis, de motu corporis, de 
viribus corporum, de principiis chemicis etc. et aliquid de astro- 
nomia«. U vezi s teorijom fizike imala se učiti zadnja četiri mjeseca 
prvoga humanističkog razreda eksperimentalna fizika kao neoba- 
vezan predmet, a prema Ratio educationis smjelo se dopustiti, da 
fizičke eksperimente polaze samo učenici, koji su u prvom semestru 
marljivo učili fiziku. Za osječku gimnaziju poznato mi je samo 
jedno, i to indirektno svjedočanstvo, po kojem se može s pravom 
misliti, da je profesor prvoga humanističkoga razreda svoje učenike 
upoznavao s fizičkim eksperimentima. Kada je 1813. umro direktor 
osječke gimnazije i franjevački gvardijan Antun Resch, koji je u 
doba, što nas u ovaj čas zanima, punih petnaest godina bio u 
Osijeku profesor upravo prvoga humanističkog razreda (1789. do 
1804.), zabilježio je o njemu Drar. franc. Essek., da se osobito za- 
nimao za tiziku: »... insigni sua dexteritate in scientia praecipue 
Physices consecutus est, ut surdis, caecis, contractis et aliis infirmi- 
tatibus laborantibus ope machinae electricae sanitatem restituerit«.'?? 
Gotovo pouzdano se može reći, da Resch, koji je elektrizovanjem 
kušao liječiti bolesnike, nije propustio niti svoje učenike upoznati 
s pokusima na električkim aparatima. 

U predmetima označenim u Ratio educationis kao »universe 
utiles« (u gramatičkoj školi biblijska povijest, povijest Ugarske i 
geografija, u humanističkim razredima povijest ugarska i austrijska 

kratkim pregledom crkvene povijesti, geografija i jus naturae) 
naučna građa uzimana u osječkoj gimnaziji slaže se u glavnim 
crtama sa Ratio educationis, samo što se u geografiji u gramatičkim 
razredima nijesu učile zemlje, koje su graničile s ugarskim 1 austrij- 
skim zemljama, nego se u osječkoj gramatičkoj školi geografsko: 
poučavanje ograničilo samo na zemlje, što su bile pod vladom 
Habsburške dinastije. 


O učenju predmeta neobaveznih u gramatičkim i humani- 
stičkim razredima osječke gimnazije ne znam na osnovi arhivskih 
spisa ništa reći, izuzevši jedino grčki jezik. Za razliku od latinskoga, 
koji se učio sa osobitim obzirom na praktične potrebe javnoga života 
u Ugarskoj i Hrvatskoj, bila je svrha učenju grčkoga jezika obra- 
zovanje i odgoj učenika, pa zato se i poučavanje imalo udesiti tako, 
da se dak u prvom redu uputi u razumijevanje grčkih auktora. No 
čini se, da grčkome jeziku u osječkoj gimnaziji nijesu upravo ruže 
cvale. U sjednici profesorskoga zbora 2. studenoga 1787. rasprav- 
ljalo se o lošim rezultatima neobaveznoga učenja grčkoga jezika: 
radi udaljenosti stanova od škole đaci nijesu hotjeli da dobrovoljno 
dolaze na grčke sate, pa zato profesori predlažu, neka se grčki uči 
u redovne sate, a za druge neobavezne predmete (extraordinariae 
scientiae) neka se u gramatičkim razredima odrede izvanredni sati. 
Starija školska vlast nije toga prijedloga odobrila, pa tako je učenje 
grčkoga jezika jamačno i dalje stradavalo.“““ U nizu drugih pro- 
mjena, što su za Josipa II. provedene u našim latinskim školama, 
u školskoj je godini 1788./9. »lingua graeca in numerum ordina- 
riarum  lectionum  recipi praecepta«."“ Kasnije se u pregledima 
naučne građe uzete u osječkoj gimnaziji u školskim godinama 
1802./3. i 1803./4. ne spominje grčki jezik, a niti drugi neobavezni 
predmeti." 


Prot. cons., sjednice od 2. XI. 1787. 1 7. II. 1788. 

Hist. gymn. 38. 

Uporedo s općom dekadansom klasičnih nauka bio je u prvoj polovici 
osamnaestoga vijeka studij grčkoga jezika i u njemačkim univerzama i gimnazi- 
jama pao na vrlo niske grane. Mladež se sve više odbijala od grčkoga, osobito 
u nekim društvenim klasama (plemstvo, trgovci), tako da su školske uprave bile 
prisiljene opraštati od učenja grčkoga jezika ili barem reducirati učenje na mi- 
nimum. U isusovačkim se školama u austrijskoj provinciji spominje 1735. kao 
uobičajena praksa, da se grčki u gimnazijama uči jedan put na nedjelju. U tome 
nijesu mnogo promijenile niti carske rezolucije g. 1735. i 1752.; tek instrukcija 
od g. 1764. naređuje, da se počevši od najnižih razreda mora svaki dan ili barem 
tri puta u nedjelji nešto vremena upotrijebiti za učenje grčkoga jezika. Neohu- 
manizam, koji je osobito u sjevernim njemačkim krajevima već od polovice 

Govoreći o Ratio educationis vidjeli smo, da za nauk vjere 
nije bila propisana za sve škole neka određena naučna osnova, a 
bez sumnje zato, što se hotjelo prepustiti crkvenim vlastima, da u 
granicama općih uputa, koje su dane u Ratio educationis, udese po 
svojem mišljenju vjersku pouku. Rekli smo, da je u gramatičkim 
razredima za nauk vjere u rasporedu školskih sati bilo određeno dva 
puta na nedjelju po polak sata potkraj popodnevne škole, a osim 
toga je u nedjelju i blagdane i prije i poslije podne bila »institutio 
doctrinae christianae pro universa juventute studiosa«. Naprotiv, u 
humanističkim razredima nema u rasporedu sati u školske dane 
vjeronauka, nego je samo za nedjelje zabilježeno: »mane adhortatio, 
post meridiem congregatio«. Pregledi naučne građe uzete u osječkoj 
gimnaziji odgovaraju uputi Ratio educationis, da se učenici grama- 
tičkih razreda imaju upoznati sa osnovnim naukama vjerskim, i to 
tako, da se glavne istine vjerske barem tri puta prouče, eda ih 
učenici sasvim dobro zapamte. Naučna građa uzeta u osječkoj 
gimnaziji u školskoj godini 1802./3. u pojedinim gramatičkim raz- 
redima posve je slična, osobito u prvom i drugom razredu: učilo se 
uglavnom o vjeri, ufanju i ljubavi i o člancima Apostolskoga 
simbola, a tome se u trećem razredu dodao nauk o sakramentima, 
indulgencijama, dužnostima kršćanske pravednosti i o četiri po- 
sljednje stvari. U humanističkim razredima bi čovjek očekivao, da 
će se i u prvom i u drugom razredu uzimati isti materijal, jer se 
poučavanje u vjeri vršilo — kako smo već napomenuli — u obliku 
nedjeljnih ekshorta sastavljenih po osnovi, što bi je vjeroučitelj u 
sporazumu s direktorom utvrdio za cijelu školsku godinu. A ipak 
je u naučnoj građi školske godine 1802./3. naznačeno, da se u prvom 
bumanističkom razredu učilo »De spe«, a u drugom »De existentia 
Dei, revelatione et traditione; de sacramentis in genere et specie«. 
To je bilo moguće samo onda, ako je svaki razred imao ekshortu 
za sebe, no sve, što se o ekshortama inače spominje, upućuje, da je 
ekshorta bila zajednička za sve učenike humanističkih razreda. 

Kako je u srednjim školama, kad bi se učenici jednom uputili 
u latinski jezik, taj jezik bio uopće nastavni, razumije se, da je i 
gimnazijski ekshortator propovijedao latinski, no takova vjerska 
osamnaestoga vijeka sve jače isticao estetsku 1 općenito ljudsku vrijednost stare 
grčke kulture i time krčio put jeziku i knjizi grčkoj u više škole, slabije je 
odjeknuo u Austriji, a naše gimnazije su ga osjetile tek polovicom devetnaestoga 

pouka nije dakako mogla imati vrijednosti za učenike nižih grama- 
tičkih razreda, nego je njima ekshortator morao govoriti njihovim 
materinjim jezikom, ako je hotio da ga razumiju. Isprva je jamačno 
u osječkoj gimnaziji i latinsku propovijed i propovijed u mate- 
rinjem jeziku govorio isti ekshortator, jer se tek u školskoj godini 
1783./4. spominje, da je stigao reskript, po kojem »ultra exhorta- 
torem gymnasii alter pro infimis classibus grammaticalibus erga 
honorarium annuum statui debebat catecheta«. Direktor je tu službu 
povjerio jednomu od redovnih profesora gramatike." 

U školskoj godini 1789./90. napominje Zist. gymn. dva kra- 
ljeva naloga o vjerskome odgoju u školama (»bina saluberrima regis 
mandata«), kojima se doduše ne kazuje datum, no izdani su jamačno 
poslije smrti Josipa II. Prvim se naređuje, da osim toga, što u 
nedjelju i blagdane doctrinae christianae magistri po svojoj dužnosti 
običavaju školsku mladež poučavati u kršćanskoj vjeri i moralu, 
valja da i sami razredni učitelji dva puta na nedjelju uče đake 
vjeronauk: »... insuper ipsi etiam ludorum magistri bis in heb- 
domada, diebus nimirum Mercurii et Sabathi a meridie pro veteri 
in scholis recepto more  institutiones religiosas habeant finemque in 
hunc iisdem diebus scholae tempus ad mediam horulam producant 
quam sacris istius modi institutionibus unice impendere teneantur«. 
Drugi kraljev nalog propisuje, da se u semestralnim izvještajima, što 
se običavaju slati provincijalnim školskim direkcijama, ima dodati 
»rubrica morum«, tako da se kod pojedinih učenika osim napretka 
u nauku ima zapisati i ocjena ponašanja, a motivacija je vrlo 
karakteristična: »Adeo quippe ab annis aliquot, quibus scholae 
tempore de mysteriis officlisque religiosis verba facere magistris 
vetitum erat, et religio inter scholares interpuerat et mores a decoro 
desciverant, ut in optimo pene studioso christianum  requireres 
nihilque magis quam saluberrimas hasce constitutiones exoptares.«'?* 

Čini se, da se nikako nije moglo pravo srediti pitanje, tko će 
katehizirati učenike gramatičkih razreda. Jamačno nije više vrije- 
dila naredba, što smo je spomenuli u školskoj godini 1783./4., a po 
kojoj je za gramatičke razrede određen poseban kateheta, koji će 
im propovijedati u materinjem jeziku, jer se u profesorskoj sjednici 
osječke gimnazije 1. srpnja 1795. raspravljalo o odredbi starije 
školske vlasti, da u nižim razredima — gramatičkim — imaju sve 

katehetske dužnosti vršiti sami razredni profesori »qui diebus quo- 
que dominicis et festis, dum in superioribus classibus latine fit 
institutio, doctrinam christianam tradere debeant lingua vernacula«. 
Ako je u mjestu škole samo jedan jezik domaći i prema tome za 
gramatičke razrede samo jedna propovijed, mogu se profesori izmje- 
njivati u tome poslu, pa zato se u toj sjednici po prijedlogu direk- 
torovu vijećalo, koji će od profesora još onih par nedjelja do kraja 
školske godine vršiti katehetske dužnosti u gramatičkim razredima 
»in gymnasio hoc, in quo una omnibus communis esset vernacula, 
germanica nimirum ...« Jozefinski direktor dr. Krčelić postajao je 
eto u svakoj prigodi sve revniji u afirmaciji čisto njemačkoga 
karaktera osječke gimnazijske mladeži. 


IX. 


Disciplina. Prekršaji i kazne. Kupanje i sklizanje. Polazak kazališta 
i plesova. Priređivanje kazališnih predstava. Odijevanje đaka. 


Disciplina je u latinskim školama bila, po današnjem našem 
shvaćanju, veoma stroga. Ako učenika nijesu mogle pohvale i na- 
grade potaći, da bude čestit, niti su ga opomene i ukori mogli 
odvratiti od zla, posezalo se za oštrim kaznama: »usus virgarum 
apud tirones grammaticae, bacillorum vero in gymnasiis«, »degra- 
datio seu ad classem inferiorem depulsio« i izgon (relegatio seu a 
scholis amandatio) ili iz svih škola ili samo iz dosadašnje učenikove 
škole. Za tjelesne se kazne izrijekom određuje, da ih nikada ne smije 
sam učitelj niti odrediti niti izvršiti. Uopće Ratio educationis je 
oštro zabranjivao učiteljima grubo postupati sa školskom mladeži: 
»Magistris omnibus severissime interdictum sit, ne duriter et aspere 
tractent adolescentes eosdem trudendo, capillos vellendo, aures 
intorquendo, virgis, scutica aut quoquomodo caedendo etc.« Ako se 
protiv kojega učenika odredila tjelesna kazna radi prekršaja, za koji 
je malo njih znalo, vršila se kazna samo u nazočnosti razrednoga 
učitelja i direktora, a tek ako je prekršaj bio poznat ili se češće 
ponovio, kažnjen je učenik pred direktorom, razrednim učiteljem 1 
saučenicima, eventualno i pred cijelom školskom mladeži? 

Teško je dakako reći, kako se u praksi vršila odredba, da 
učitelj ne smije tjelesno kazniti učenika. Svakako u spisima osječke 
gimnazije ima svjedočanstva, da se na to pazilo: tako je prvi svje- 

tovni profesor osječke gramatike J. Volusius radi rđavoga postu- 
panja s jednim učenikom bio upozoren, neka se drži odredaba Ratio 
educationis »nisi ingratas sequelas experiri velit«.!" 

Teže đačke prekršaje, koji su odjeknuli i izvan škole, bilje- 
žila je katkada i Historia gymnasii. Čini se, da je u starije doba 
bio uopće jači antagonizam između đaka latinskih škola i zanatlij- 
skoga podmlatka, te je među njima češće bilo većih tučnjava. Sukobi 
daka s kalfama i šegrtima ušli su i u našu pripovjedačku literaturu: 
J. E. Tomić je u Opančarevoj kćeri s humorom opisao organizovanu 
bitku požeških gimnazijalaca s kalfama i Šegrtima. Nešto slično 
dogodilo se i u Osijeku 21. travnja 1782. Nije to bila tučnjava 
iznenada izazvana kakovim sporom, nego je to bio »facinus diu 
intra juvenes occulte fotum et bis jam superioribus annis, sed non 
tanto cum periculo tentatum«. Kad se nitko nije niti nadao, pobili 
su se spomenutoga dana (bilo je upravo u nedjelju pod večer) 
osječki daci, većim dijelom iz gramatičkih razreda, sa šegrtima na 
javnom trgu veoma oštro: »... adeo acre publico in foro certamen 
commisere ..., ur multi utrimque graviter laederentur«, Sa đačkim 
bojdžijama je dakako obračunala škola, a građane je direktor 
gimnazije ozbiljno upozorio »ut suos imposterum tyrones in officio 
continerent caverentque, ne ullum haberent ii cum studiosa juven- 
tute commercium«.'* 

Krajem godine 1789./g0. izašla je na vidjelo poveća, organi- 
zovana i kroz duže vrijeme vršena krađa osječkih gimnazijalaca: 
jedan đak humanističke škole i dvojica iz drugoga gramatičkog 
razreda — sve plemićka djeca — dolazili su kroz više nedjelja u 
jednu osječku knjigovežnicu, tobože da kupuju knjige, a zapravo 
su počinili »furta diversa, nec levia« i ukradene stvari dijelom već 
unovčili u igri, koja se zove »lonac sreće« (quem vulgo ollam for- 
tunae vocitant). Kako je prekršaj bio općenito poznat, đaci su 
išibani pred cijelom gimnazijom (in facie totius gymnasli virgis 
acriter caesi), a morali su i štetu naknaditi: što se stvari našlo, vra- 
ćeno je vlasniku in natura, a za druge mu je stvari pred direktorom 
gimnazije isplaćena u gotovu naknada od 12 for. 16 novč. Zapravo 
je trebalo da ui đaci budu izagnani iz škole, no za prvi put im je 
blaže suđeno »ob rationem nobilis ipsorum omnium 
generis et reflexionem spectatissimorum parentum«.*?? 


130. Prot. menstr. 1790, jul., 63. 
131. Hist. gymn. 17. 

Spomenuli smo, da je Ratio educationis prema shvaćanju svo- 
jega vremena radi opasnosti za zdravlje i život zabranjivao đacima 
kupanje u rijekama brzicama, sklizanje i sanjkanje. Manji pre- 
kršaji te vrste ne spominju se dakako u školskim spisima, no kad bi 
se u takim prigodama nesreća dogodila, bilježili su se takovi pre- 
kršaji, te je škola znala tada primijeniti disciplinske kazne, gdje ih 
danas bez sumnje ne bismo primijenili. Početkom prosinca 1789. 
prolomio se led pod dvojicom daka gramatičke škole, koji su se 
protiv školske zabrane sklizali: obojicu su odmah izvukli iz vode i 
jednoga su teškom mukom dozvali k svijesti, a drugi je sklizanje 
platio glavom. Školska vlast očito nije smatrala, da je smrtna 
opasnost, kojoj je jedva izmakao spašeni dječak, bila sama po sebi 
dostatna, da odvrati 1 njega i drugove mu od opasnoga sklizanja, 
nego je odredila, da se dječak još kazni šibanjem. Zagrebačka Viša 
školska direkcija, koja je u tome imala da kaže svoju, priopćila je 
direktoru osječke gimnazije ovo rješenje: »... dass gleichwie die 
traurige am 3. d. bey diesem Gymnasio sich ereignete Begebenheit 
mit dem Eisschleifen unter einem durch den ganzen Litterarbezirk 
mit nGthigen Einschirfungen zur Abschreckung der Jugend bekannt 
gemacht worden seye, ebenso der gerettete Grammaticalschiler 
Bernardus H6dl wegen Ubertrettung des Schulgesetzes mit ange- 
messener _ Anzahl der Ruthenstreiche zur Abschreckung anderer ge- 
zichtiget zu werden habe, wofern nicht seine Gesundheits- oder 
andere dem H. Localdirector bekannte Umstinde die Nachlassung 
dieser Strafe einriethen.« I tako je jadni Hodl izmakao šibama samo 
tako, da mu je direktor — liječnik po zvanju — shvativši mig 
starije vlasti, »aus guten Griinden« sasvim oprostio »die verdiente 
Zichtigung«.'3 

Polazak kazališta i plesova nije u Ratio educationis bio 
izrijekom zabranjen učenicima, nego se to pitanje uređivalo odred- 
bama starijih školskih vlasti, koje su što dalje sve više ograničivale 
dopuštenje, da učenici srednjih škola polaze kazališta i plesove, dok 
im napokon nijesu polazak sasvim zabranile. U spisima osječke 
gimnazije prvi put nalazim g. 1785. zabilježeno, da školska mladež 
može prisustvovati »publicis scenicis choreis«, ali ne smije ići u 
»loca publica«.'"“ No za par godina je dopuštenje, da učenici po- 
laze kazališne igre i javne plesove (ludi scenici, choreae publicae), 


188 Hist. gymn. 43. — Prot. menstr. 1789. dec., 137. 
134 Prot. cons. 14. V. 1785. 


54 Tomo Matić: 


ograničeno jedino na gradove Peštu, Budim i Požun, jer su — veli 
vrhovna školska uprava — samo u tim mjestima kazališta i plesovi 
pod nadzorom valjano uređene policije (ordinate constitutorum 
politiae magistratuum vigilantiae subsunt).“"“ Viša školska direkcija 
zagrebačka pokušala je isposlovati u ugarskoga Namjesničkog vijeća, 
da se školskoj mladeži općenito ne zabrani »frequentatio theatri 
rite ordinati et chorearum publicarum in honoratioribus locis servari 
solitarum«, ali joj to nije pošlo za rukom." Domala je ipak do- 
pušten jedan izuzetak: učenici mogu ići u kazališta i na javne ple- 
sove, kad ih roditelji žele sa sobom onamo povesti »sub vigili suo 
oculo«. Za shvaćanje školske discipline u ono doba karakterističan 
je dodatak u toj istoj naredbi, da na univerzitetu mogu ipak dekani, 
koji treba da poznaju čestitost i zrelost svojih đaka, nekima dati 
pismeno dopuštenje, da sami idu u kazališta, no izrijekom se ističe, 
da to nipošto ne vrijedi za akademije i gimnazije, a na javne ple- 
sove je i univerzitetskim đacima strogo zabranjeno ići bez roditelja.""7 
Zabrana, da đaci ne smiju sami ići u kazališta i na plesove, i kasnije 
se ponavljala i osobito se naglašivalo, da se ta zabrana ima strogo 
tumačiti, tako da đaci mogu ići samo s roditeljima, a ne s prijate- 
ljima, štitnicima, profesorima ili gostima“? S obzirom na ireligi- 
oznost i pokvarenost, koja je otimala mah među školskom mladeži, 
napokon je 1802. bez izuzetka posve zabranjeno učenicima polaziti 
kazališta i plesove: »Cum theatrorum et chorearum publicarum 
frequentatio, sub oculis parentum in studiosis hucusque tolerata, 
diversis praevaricationibus occasionem  praebuerit, theatrorum et 
chorearum frequentationem studiosae juventuti absolute et semel 
pro semper interdici...« A roditelji, koji bi sami dali djeci svojoj 
prilike da krše školske propise i da se kvare, prijavit će se vlasti, 
da budu egzemplarno kažnjeni,'* Bilo je to vrijeme, kada su poslije 
potresa uzrokovanih francuskom revolucijom sve europske monarhije 
zaplovile strujom jake reakcije, a ponajpače Austrija za Franje II. 
Tako su n. pr. nešto prije spomenute naredbe o potpunoj zabrani 
polaska kazališta i plesova pozvali direktora osječke gimnazije, neka 
javi starijoj vlasti, ima li u njegovu gremiju čitaonica, jer se po 
odredbi kraljevoj imaju odmah ukinuti: »cum sic dicta cabineta 


135 Prot. menstr. 1790, Apr., 24. 
186 Prot. menstr. 1791, aug., $I. 
187 Prot. menstr. 1791, dec., go. 

lectionis librorum (Lesekabinet) speratae cujuspiam utilitatis loco 
damna attulerint«. Direktor je — karakterišući u isti mah i kulturne 
prilike u tadanjem Osijeku — umirio svoju stariju vlast: »in tota 
peripheria Fssekinensi nil simile, quod speciem aliquam musaei seu 
sic dicti lecturae cabineti redoleat, inveniri«.!“ 


Dakako, kad se kod đaka tako oštro pazilo na polazak kaza- 
lišta, razumije se, da im je još manje bilo dopušteno priređivati 
kazališne igre. Stari običaj isusovačkih latinskih škola, da učenici 
priređuju dramska prikazivanja, državna školska vlast je zabranila 
i strogo pazila, da se ne bi zabrana kršila. U travnju 1794. upo- 
zoren je direktor osječke gimnazije, da su u Pešti i nekim drugim 
madžarskim gradovima daci počeli opet priređivati predstave, kat- 
kada pače sa znanjem i pod vodstvom svojih starješina, a to nipošto 
nije dopušteno, jer »desideria theatrorum studiosis vetitorum in ipsis 
excitet, cursum studiorum turbet, sumptus inutiles parentibus faciat 
et occasionem ad varios excessus tum praesertim aperiat, cum in 
absentia suorum praepositorum soli sub proprio tantum ductu scenis 
apparandis et actioni theatrali sunt intenti«,'“! 


Profesorski zbor osječke gimnazije je pače uz prijetnju zatvora 
zabranio svojim đacima da prisustvuju i vojničkoj glazbi, koja je 
prije podne i u večer obično svirala na trgu. Viša školska direkcija 
je ponešto ublažila strogost profesorskoga zbora, tako da je školska 
mladež mogla u blagdane i školske praznike do određenoga sata 
biti kod vojničke glazbe, ako samo inače nije bilo ništa, što bi na 
mladež moglo loše djelovati.'“? 

Namjesničko vijeće je svratilo pozornost školskih vlasti ta- 
kođer na nošnju školske mladeži, jer egzotično odijelo, obuća i 
češljanje vlasi znatno doprinosi »ad  corruptionem morum«.'*? 
Krajem školske godine 180r1./2. naređeno je direktoru osječke gim- 
nazije, da mladež, prije nego se razide na velike praznike, opomene, 
da je u zagrebačkom školskom distriktu đacima zabranjeno šišati 
kosu poput Tita ili Bruta, nositi spencere, ostruge, obuću engleskoga 
oblika 1 čizme kratke i suviše zašiljene, odozgo opšite pamučnom 
tkaninom: »... decurtationem capillorum Titi aut Bruti caput imi- 
tantium, gestationem  vesticulae curtae, Spenzer dictae, caligarum 


140 Prot. menstr. 1798, Ocr., 39. 
141 Prot. menstr. 1794, apr., 27. 
142. Pror. menstr. 1806, jul., 68. 
143 Prot. menstr. 1802, jun., 52. 

formam anglicam redolentium, calcarium item et excessive cuspi- 
datorum, brevium, bysso superne circumdatorum cothurnorum ju- 
ventuti scholasticae prohibitam esse«. Tko bi se tako odijevao, ne će 
mu bit mjesta niti u akademiji i arhigimnaziji zagrebačkoj niti u 
kojem drugom zavodu zagrebačkoga školskog distrikta. Na dan 
završetka škole spremio se osječki direktor da đacima proglasi tu 
odredbu starije školske vlasti, no u zadnji čas je morao odustati od 
toga: dva profesora, jedan domaći i jedan strani, došli su na sve- 
čanost školskoga raspusta baš onako odjeveni, kako je zagrebačka 
Viša školska direkcija zabranjivala đacima da se odijevaju, pa da 
tih profesora ne izvrgne smijehu učenika, odgodio je direktor pro- 
glašenje do početka iduće školske godine.“ "Ta zabrana egzotične 
nošnje vršila se u osječkoj gimnaziji još i 1806. godine: u sjednici 
profesorskoga zbora 30. svibnja iznio je direktor, da neki učenici, 
ma da su bili osobito prigodom mjesečnih ispita opomenuti »ut, 
quemadmodum leges scholasticae praescribunt, decurtationem capil- 
lorum Titi et Bruti caput imitantium devitando legibus scholasticis 
se conformarent«, nikako ne će da poslušaju, pa su profesori za- 
ključili, da će se takovim učenicima, ako do kraja školske godine 
ne puste kosu da naraste, dati drugi red iz vladanja.“ No čini se, 
da se starija školska vlast nije više zagrijavala za borbu protiv 
egzotične dačke nošnje, jer je u vezi s netom spomenutim zaključkom 
osječkoga profesorskog zbora uputila direktora i profesore, da valja 
doduše paziti, da školska mladež također u odijevanju i njezi tijela 
bude čedna, ali o samoj formi toga odijevanja i njege neka se pre- 
pusti da odluče roditelji: »universim denique regulam in his faciat 
usus publicus et communis, consequenter hoc facto civitate do- 
natus«,'** 


X. 


Ratio educationis od g. 1806. Nastavna osnova i njezino provo- 
đenje u osječkoj gimnaziji. Napredak madžarske nacionalne ideje 
i učenje madžarskoga jezika. Prve zrake hrvatskoga preporoda. 


Godine 1806. objavljen je novi školski red za Ugarsku i 
Hrvatsku: Ratio educationis publicae totiusque rei literariae per 
regnum Hungariae et provincias eidem adnexas (Budae 1806.). U 


iš4 Prot. menstr. 1802, aug., 64. 

pogledu školske uprave u Hrvatskoj ostalo je sve onako, kako je 
već postojalo od ukinuća posebnoga Kraljevskog vijeća za Hrvatsku 
(1779.): vrhovna je vlast za Ugarsku i Hrvatsku bila u rukama 
Namjesničkoga vijeća, a njemu je bila podređena Viša školska 
direkcija u Zagrebu, koja je upravljala svim školama zagrebačke 
prefekture ili distrikta, što je obuhvaćao županije zagrebačku, va- 
raždinsku, križevačku, požešku, virovitičku, srijemsku i »litorale 
hungaricum«.'“" 

U latinskim školama je bila najznatnija promjena, da se gra- 
matički studij proširio na četiri godine, kako je već bilo ranije u 
isusovačkim školama.'“* To se proširenje provelo tako, da se dosa- 
dašnji treći razred osnovnih škola, u kojem su se učenici upućivali 
u elemente latinskoga jezika i tako pripravljali za gramatičku školu, 
s cijelom svojom naučnom osnovom pripojio gramatici kao prvi 
razred.“ U Osijeku je bio tada učitelj trećega razreda osnovne škole 
(nationalis scholae) franjevac Ludovik Kugler, pa jer je svršio filo- 
zofske i teološke nauke i bio »requisitis dotibus instructus«, prešao 
je zajedno sa svojim razredom kao profesor u osječku gramatičku 
školu." No time nije nipošto nestalo učenja latinskoga jezika iz 
osnovnih škola, nego su učenici, koji su mislili nastaviti nauke, učili 
u tim školama i dalje »linguae latinae fundamenta«, pače i po 
selima.!?1 

Dakako, produženjem gramatičkoga studija za godinu dana 
preudešena je i naučna osnova, iako se smjer i svrha gramatičkih 
škola nijesu promijenili. Ne zalazeći u detalje samih propisa novoga 
Ratio educationis o naučnim predmetima, koji su se imali učiti u 
gramatičkim i humanističkim razredima, ograničit ćemo se na naj- 
znatnije momente novoga školskog reda, što se ogledaju u didaktičko- 
pedagoškom radu osječke gimnazije, a razabiraju se iz pregleda 
naučne građe uzete u pojedinim razredima? 


147 Ratio? 146, 162—164. 

145 U Austriji je to učinjeno već 1805. 

14% Ratio? 39—40, 44. 

50. Hist. gymn. 54—55. 

151 Ratio? 6—7, 10, 16, I9. 

5? »Materiae pertractatae« iz doba poslije objave drugoga Ratio educa- 
tionis (1806.) sačuvane su potpuno za šk. god. 1814. 15 1815./6., 1818./9., 1828./9. 
i 1832./3. Pod natpisom »Ratio educationis« etc. štampan je 1826. u Požunu 
nacrt novoga školskog reda  (systematis literarii adumbratio) u vezi sa izvje- 
štajem školske regnikolarne deputacije izabrane u ugarskom saboru 1791. (član 
joj je bio i poznati đakovački biskup A. Mandić), a 1828. je pod istim natpisom 
izašao u Pešti nešto promijenjen nacrt. Osim jačega isticanja madžarskoga jezika 


5% Tomo Matić: 


Prije svega, neobavezni predmeti (studia extraordinaria) — 
izuzevši jedino madžarski jezik — ne spominju se više u Ratio 
educationis, a nema ih niti u popisima naučne građe, što se učila u 
osječkoj gimnaziji. Možebiti je s time u vezi, kao neka naknada za 
učenje grčkoga jezika kao studium extraordinarium, uvođenje grčkih 
starina (antiquitates graecae). Po prijašnjem školskom redu učile su 
se u vezi s čitanjem latinskih pisaca u prvom humanističkom raz- 
redu »ritus romani« i u drugom mitologija, a sada su se mjesto toga 
učile u prvom razredu grčke starine (vjera i vjerske institucije, 
svečanosti 1 igre, državne starine, osobito se obazirući na Atenu i 
Spartu), i tek u drugom su razredu došle na red starine rimske. 


No i nekih obaveznih predmeta je poslije objave novoga 
školskog reda nestalo iz osječkih »materiae pertractatae«: u drugom 
humanističkom razredu nije se više učio jus naturae ni geometria 
practica, a u prvom razredu nema više fizike, nego se historia na- 
turalis sada rasporedila tako, da se cijelu prvu godinu humanističkih 
studija učila zoologija sa osobitim obzirom na čovjeka, a u drugoj 
godini po jedan semestar botanika i mineralogija. Ne će biti bez 
interesa, da se ovdje napomene, kako se i u ovo doba među fra- 
njevcima osječke gimnazije jedan profesor gramatičke škole, gdje 
fizika nije bila nikada nastavni predmet, živo zanimao za nauku 
o elektricitetu, koja je tada jedva bila izašla iz povoja, tako da je 
kroz dugi niz godina o svojem trošku izrađivao električne mašine 
i njima kušao liječiti bolesne. Kada je 1831. umro direktor osječke 
gimnazije fra Damjan Koch, koji je od r812. do 1829. bio u Osijeku 
profesor gramatike, karakterisala ga je Hist. gymn. ovako: »... cha- 
ritate christiana plenus, praesertim erga coecos, aridos, claudos, 
surdos aliosque infirmos, quos annis multis machinis suis electrinis, 
quas ceu vir magnae scientiae magnis suis sumtibus conficiebat, 
summa cum patientia bonoque cum effectu curabat.. .«'? 


U latinskom se jeziku u materiae pertractatae osječke gimna- 
zije proširio krug pisaca, od kojih su se ulomci djela čitali u školi, 
a prema intencijama i staroga i novoga Ratio educationis posezalo 


na štetu drugih »linguae vernaculae« nacrt od god. 1828. hotio je gramatički 
studij opet reducirati na tri godine, kako je bilo od 1777. do 1806., a grčki jezik 
bi trebalo da se uči u humanističkim razredima kao obavezan predmet, u gra- 
matičkim kao neobavezan. Te promjene nijesu u našim latinskim školama 
provedene. 


158 Hist. gymn. 104—195. 

se i za kasnijim latinskim piscima, pače i za latinskim spisima hu- 
manista šesnaestoga vijeka. Osim pisaca, što su nam već otprije 
poznati kao lektira osječkih gimnazijalaca, spominju se u materiae 
pertractatae šk. god. I814./5. 1 1815./6. još i ovi pisci: u grama- 
tičkim razredima poznati humanist Erazmo Rotterdamski (Dialogi, 
Colloquia, Monitio paedagogica, Pia confabulatio), kasni pisac 
Joannes Stobaeus (Sententiae), Cornelius Nepos, historik Lucius 
Annaeus  Florus, Sallustius (Catilina) i Lucius  Annaeus Se- 
neca (Epistolae ad Lucilium), a u humanističkim razredima retor 
M. F. Quintilianus i pjesnici "Tibullus i Propertius  (»nonnullae 
elegiae«). U vezi s latinskom lektirom učila se već i prije u prvoj 
godini humanističke škole logika, a sada nam osječke materiae per- 
tractatae za 1814./5. kazuju točnije, što se upravo učilo: »de ideis, 
de vocabulis et terminis, de definitione et divisione, de judicio, de 
propositionibus apud mathematicos usitatis, de ratiocinatione et 
argumentatione, de recto intellectus in indaganda et dijudicanda 
Veritate usu«. 

Učenje aritmetike nije ni sada prošireno: u humanističkim 
razredima se još dugo poslije 1806. nije išlo dalje od omjera, raz- 
mjera i praktičnih računa svakidašnjega života (calculus censuum, 
regula aurea simplex et composita, regula societatis, regula alliga- 
tionis, permutationis, anticipationis et catenaria). Tek u školskoj 
godini 1835./6. spominje se u osječkoj gimnaziji, da su učenici 
drugoga humanističkoga razreda u drugom semestru učili: de po- 
tentiarum genesi et extractione radicum, de aequationibus simpli- 
Cibus et affectis secundi gradus, de progressionibus et seriebus 
arithmeticis geometricisque, tandem de logarithmis. 


U historiji i geografiji se slabo što promijenilo. Ugarska 
historija, koja se prije učila u drugom i trećem gramatičkom raz- 
redu, prenesena je u treći i četvrti, a historija biblica, što se ranije 
uzimala samo u prvom razredu, proširena je sada 1 na drugi. U 
humanističkim se razredima, kao i prije, ponovila ugarska historija 
i učila historija careva rimsko-njemačkih, samo se nije više u dru- 
gom semestru drugoga razreda uzimao pregled crkvene historije. 
U geografiji su se u gramatičkim razredima osim ugarskih i austrij- 
skih zemalja učile sada i u osječkoj gimnaziji znatnije susjedne 
zemlje, a što je karakteristično za sve jače previranje madžarskih 
državnih i narodnih aspiracija, u vezi s ugarskim zemljama učile 

su se također Bosna, Srbija, Bugarska, Vlaška i Moldavska »quae 
quondam juribus regni Hungariae fuerunt obnoxiae«.""* 

Novi je školski red, za razliku od staroga, uveo i u raspored 
predmeta humanističkih razreda dva puta po polak sata za nauk 
vjere, što je prije bilo samo u gramatičkim razredima. Humanistički 
će razredi imati za nedjeljne propovijedi posebnoga katehetu ili 
ekshortatora, koji će latinskim jezikom propovijedati svim huma- 
nističkim đacima zajedno, a preko nedjelje tumačit će se nauk vjere 
dva puta prema rasporedu sati »voce latina vel per singulos suis 
in classibus professores vel per alterutrum eorum auditores duarum 
classium in unum convocando«. Naprotiv, u gramatičkim je razre- 
dima novi školski red utvrdio praksu, koju smo napomenuli već u 
godini 1795., a koja nikako ne odgovara današnjoj praksi crkvenih 
vlasti, t. j. da je razrednim profesorima dužnost također u nedjelju 
katehizirati svoje učenike, ako i nijesu po zvanju svećenici: »M a- 
gistri omnes, nullo sui status discrimine, tam dominicis quam 
profestis diebus sunt catechetae suarum scholarum, nam 
quod christiani universi scire et discipuli discere debent, hoc ipsum 
plene docere magistrorum est, erraretque vehementer, si quis hanc 
principalem institutionis publicae partem ad se, quod sacerdos non 
sit, neutiquam pertinere existimaret.« Dacima se imalo govoriti u 
njihovu jeziku (sermo vernaculus), a ako svi nijesu bili istoga jezika, 
prepuštalo se direktoru, da odredi, da li će se cijela gramatička 
škola razdijeliti u grupe po materinjem jeziku ili će svaki razredni 
profesor u svojem razredu katehizirati »duplici lingua«.55 Spor, 
koji je 1823. baš radi katehizacije gramatičkih razreda nastao u 
profesorskom zboru osječke gimnazije, dokazuje nam u jednu ruku, 
da su se netom spomenute odredbe iz Ratio educationis o kate- 
hetskim dužnostima profesora svjetovnjaka u Osijeku zbilja vršile, 
a u drugu ruku da je s vremenom i sama starija školska vlast 
uvidjela  neoportunost strogoga provođenja tih odredaba. Jedini 
profesor svjetovnjak osječke gimnazije Mihajlo Beretz, koji je još 
1804. došao u Osijek za profesora madžarskoga jezika, a kasnije 
(1809.) postao profesorom gramatike, kratio se krajem 1823, vršiti 
dalje katehizaciju đaka gramatičkih razreda njemačkim jezikom, 
»licet prioribus annis obligationi huic satisfecerit«. Viša školska 
direkcija riješila je spor tako, da je naredila, neka se katehetske 

dužnosti u osječkoj gramatičkoj školi razdijele među profesore 
franjevce, te je profesor Peška preuzeo katehizaciju njemačkim 


jezikom, a profesor Kovačević hrvatskim. 


Odredbe novoga Ratio educationis o učenju živih jezika u 
latinskim školama odraz su velikoga napretka madžarske narodne 
ideje 1 uzmaka germanizacije od smrti Josipa II. do godine 1806. 
Istina, 1 sada se još priznaje osobita korist njemačkoga jezika u 
svakidašnjem životu i u unutrašnjoj i vanjskoj trgovini; ističe se, 
da Nijemci imaju >»libros in omni genere praestantissimos«, pa 
zbog toga treba pri izboru učitelja za gramatičke škole paziti 
»ne usquam desit, qui linguam germanicam docere possit illos, qui 
petunt«.""" Napose u osječkoj gimnaziji čuvala se i poslije 1806. 
tradicija, da je njemački »lingua vernacula«, te se iz materiae 
pertractatae školskih godina 1814./5., 1815./6. i 1818./9. razabira, 
da su se u prvom gramatičkom razredu učili elementi njemačke 
gramatike. No uopće smo daleko, vrlo daleko od nada Marije 
Terezije, da će njemački jezik po kulturnoj svojoj snazi postati i 
u zemljama ugarske krune »plane vulgaris«,5% a još dalje od Josi- 
povih osnova jedinstvene države s njemačkim jezikom kao jedinim 
organom javnoga života. Naprotiv, u Ratio educationis od g. 1806. 
već izbija misao nacionalne madžarske države na osnovi postepene 
madžarizacije drugih narodnosti u zemljama ugarske krune. Veli 
se doduše općenito: »nec aliae, quarum in Hungaria usus est fre- 
quentior, linguae vernaculae sunt negligendae«,'"" no karakteristično 
je za novi školski red, da on u jezičnom šarenilu ugarskih zemalja 
»lingua patria« i »lingua nativa« po malo upotrebljava sve više u 
značenju madžarskoga jezika: »Non minorem in excolenda lingua 
patria adhibendam esse diligentiam  cultiorum in Europa na- 
tionum exempla docent. Degeneris certe neque civitatis, in cujus 
sinu nos mater natura posuit, rationibus conformatae indolis argu- 
mentum foret, nativam linguam in postrema curarum parte 
habere. Quare curandum est omni prorsus contentione, ut linguae 
hungaricae institutio pari cum ceteris disciplinis gradu pro- 
cedat sitque studium ejus in Hungaria ordinarium...« Pri čitanju 
latinskih pisaca i učenju historije, geografije i drugih predmeta 

učitelji se ne će služiti samo materinjim jezikom svojih učenika: 
»verum etiam hungarico sermone utentur in illorum gratiam, quibus 
iste nondum satis est cognitus et usitatus«. Uopće, madžarski se 
jezik mora učiti i u tom ne može više biti šaranja niti izmicanja: 
»...nullus est jam hoc in opere tergiversandi locus, posteaquam 
linguae patriae studium et cultura omnibus Hungariae 
gymnasiis et academiis sanctione regia legeque publica fuit de- 
mandata, ceteris autem sacrae regni coronae adnexis provinciis pro 
institutione extraordinaria proposita...« U Ugarskoj će u svakom 
razredu poučavati u madžarskom jeziku razredni profesor, a u 
Hrvatskoj će biti u latinskim školama poseban profesor madžar- 
skoga »unde spes suppetat futurum ut sermo hungaricus isthic etiam 
sensim propagetur et civitate donetur«.!#% 

U to je doba bio profesor madžarskoga jezika u osječkoj 
gimnaziji svjetovnjak Mihajlo Beretz, i za njega se prvoga veli, 
da je »linguae et litteraturae hungaricae professor ac una sup- 
plens«, a to će reći, da mu je osim poučavanja učenika u ma- 
džarskom jeziku dužnost bila zamijeniti redovne razredne profesore, 
kad bi god koji radi bolesti ili drugoga kojeg uzroka bio spriječen 
vršiti službu. Beretz je zadnji svjetovni profesor madžarskoga 
jezika u osječkoj gimnaziji, a poslije njega je zaredao niz franje- 
vaca, koji su također svi bez izuzetka bili suplenti redovnih raz- 
rednih profesora. Čini se, da se položaj madžarskoga profesora 
spram redovnih profesora uopće smatrao inferiornijim, jer su svi 
osječki madžarski profesori do zgode prihvatili mjesto profesora 
gramatike ili humaniora i odmah prestali poučavati u madžarskom 
jeziku. 

Kako je madžarski bio u hrvatskim gimnazijama neobavezan 
predmet, broj se učenika dakako od godine do godine mijenjao. 
Mnogo je zavisjelo od profesora, koliko je umio oko sebe okupiti 
đake i probuditi u njima volju za učenje, no bilo je pri tome 
jamačno i drugih momenata, koji se danas izmiču našem prosuđi- 
vanju. Beretz je u prvoj godini svoje službe (1804./5.) sabrao u 
madžarskom tečaju tek polovicu učenika (27), što ih je imao njegov 
prethodnik (53). Uopće su sve do godine 1820. vrlo oskudne i 
nepouzdane bilješke o broju učesnika madžarskoga tečaja. Svakako 
su se barem od 1810. u osječkoj gimnaziji učenici madžarskoga 
jezika dijelili u dva odjela: početnike i naprednije (incipientes, 

proficientes). U školskim godinama 1820./1. i 1821./2. najednom 
su svi učenici gimnazije ocijenjeni iz madžarskoga jezika, a iz 
spisa ne razabiram razloga tome. Od školske godine 1822./3. dalje 
učenici se madžarskoga tečaja i opet razvrstavaju u incipientes i 
proficientes, a broj im se do 1827./8. kreće između 34 (1824./5.) 
1 63 (1825./6.), dok je ukupni broj učenika cijele gimnazije u tim 
godinama bio od 238 (1827./8.) do 263 (1824./5.). 

Madžari se dakako nijesu za dugo zadovoljili time, da se u 
latinskim školama u Hrvatskoj madžarski jezik uči samo neoba- 
vezno. Kad je 1805. u požunskom saboru izrečena želja, da ma- 
džarski bude i u našim školama studium ordinarium, hrvatski su 
se delegati tome usprotivili, a biskup Vrhovac je pače rekao, da 
će i Hrvati po primjeru Madžara uvesti svoj narodni jezik u javni 
život, Poslije apsolutističkoga decenija, koji su Hrvatska i Ugarska 
proživjele poslije bečkoga kongresa, u ugarskom se saboru i opet 
tražilo, da madžarski jezik bude u hrvatskim gimnazijama oba- 
vezan, a sada je, zazirući od bečkoga apsolutizma, pristao na to i 
hrvatski sabor (1827.). Baš u to doba, kada je nastojanje Madžara, 
da se u latinske škole u Hrvatskoj uvede madžarski kao studium 
ordinarium, našlo odziva i u hrvatskom saboru, prestalo se u 
osječkoj gimnaziji učiti madžarski. Franjevac Andrija Rastović 
došao je u jesen 1825. za profesora madžarskoga jezika u osječku 
gimnaziju, a kako je već od iduće godine vršio također službu 
redovnoga razrednog profesora u gramatičkoj školi, zatražio je, da 
mu se poučavanje osječkih gimnazijalaca u madžarskom jeziku 
napose nagradi, pa kad mu starija školska vlast u ožujku 1828. 
nije hotjela priznati prava na nagradu, prestao je Rastović učiti 
dake madžarski. Iako je u školskim godinama 1828./9. i 1829./30. 
ugarsko Namjesničko vijeće oštro prigovorilo (»reflexio gravis«) 
radi zanemarivanja madžarskoga jezika u osječkoj gimnaziji, ipak 
je tek u prosincu 1830. Viša školska direkcija naredila osječkom 
direktoru, neka se madžarski tečaji, koji su prije tri godine prestali, 
odmah obnove, i to tako, da direktor na svaki način natjera uče- 
nike, da uče madžarski: »Juventutem autem ad illam (linguam) 
frequentandam  localis director omnimode stringat«. 1 zbilja, 
počevši od školske godine 1830./31. svi su osječki gimnazijalci u 
klasifikacionim katalozima ocijenjeni iz madžarskoga jezika. 


164. Hist. gymn. 97—105. — Inumata 1828, br. 14. — Aeta dir. 1830, oct., 
br. 3, 1 dec., br. 5. 

U osječkoj su gimnaziji već treću godinu svi đaci učili ma- 
džarski, kad je u srpnju 1833. stiglo direktoru priopćenje zagre- 
bačke Više školske direkcije, da je kralj rješenjem II. travnja iste 
godine potvrdio zaključak hrvatskoga sabora, da se madžarski 
jezik, koji je dotle po zak. čl. VII: 1792 u latinskim školama u 
Hrvatskoj bio studium extraordinarium, unaprijed ima učiti oba- 
vezno. Ujedno je direktoru naređeno, da obavezno učenje provede 
početkom školske godine 1833./4., a od franjevačkoga provincijala 
se zatražilo, da dade madžarske profesore." U rujnu je direktor 
primio i točnije upute o uvođenju obaveznoga učenja madžarskoga 
jezika: učit će se po školskoj knjizi Epitome institutionum gram- 
malticae linguae bungaricae, izdanoj u peštanskoj univerzitetskoj 
štampariji, a bit će najbolje da poučava svaki profesor učenike 
svojega razreda, jedino ako razredni profesori nijesu vješti ma- 
džarskom, poučavat će posebni profesor, i to tako, da će se po dva 
razreda kombinirati u jedan, a u svakom kombiniranom razredu 
učit će se po dva sata na nedjelju. Da i profesorski kandidati i 
đaci što bolje prionu uz učenje madžarskoga jezika, naređeno je 
direktoru, neka objavi u svojem zavodu i priopći svima quorum 
interest, da se na natječaje za ispražnjene katedre ne će uopće 
pripuštati kandidati, koji ne znaju madžarski, a za učenike će slabe 
ocjene iz madžarskoga imati posve iste posljedice kao i slabe ocjene 
iz drugih obaveznih predmeta. 

U vezi s uvođenjem obaveznoga učenja madžarskoga jezika 
profesorski je zbor osječke gimnazije pročišćen odmah početkom 
školske godine 1833./4., tako da su radi neznanja madžarskoga 
jezika uklonjeni profesori Š. Heutmanek i M. Filipović, a na nji- 
hova su mjesta došli profesori vješti madžarskom, jer će u buduće 
u pojedinim razredima poučavati u madžarskom jeziku sami raz- 
redni profesori.'"“ Domala je dano madžarskom jeziku i kod sve- 
čanoga završetka školske godine osobito mjesto. Po starom običaju 
u osječkoj gimnaziji su poslije svečanoga Tedeuma, pače i kra- 
jem prvoga semestra, pred profesorskim zborom i odličnim 
gostima učenici humanističkih razreda deklamovali latinski, i sti- 
hom i prozom, a onda je direktor čitao klasifikaciju i tu se »inter 
tubarum tympanorumque fragorem« prvom eminensu klicalo dva 

puta »vivat«, ostalim eminensima po jedan put, a svim đacima 
s ocjenom prvoga reda zajedno jednom »vivant«.“ Počevši od 
1834./5. kod svečanoga završetka školske godine uzvanici su imali 
prilike čuti ne samo latinske nego i madžarske govore: »... perora- 
tiones latias utroque stilo nec non lingua hungarica factas per 
nonnullos Ile et I“ humanitatis studiosos plena cum laude et 
applausu totius publici et dictas.«'%* 

Bit će da madžarizacija profesorskih zborova u latinskim 
školama u Hrvatskoj nije napredovala onako, kako se u Pešti 
željelo, pa je zato zagrebačka Viša školska direkcija nanovo po- 
zvana, da strogo vrši odredbu, da se na natječaj za ispražnjene 
profesorske katedre ne smiju pripustiti kandidati, koji ne znaju 
madžarski. Viši školski direktor Antun Kukuljević upozorio je 
ugarsko Namjesničko vijeće, da se ta odredba po zakonu ne može 
ticati zagrebačkoga školskog okružja, koje obuhvaća Hrvatsku i 
Slavoniju, a na to je Namjesničko vijeće posve odlučno odgovorilo, 
da i profesori u Hrvatskoj, otkada je na zahtjev hrvatskoga sabora 
uveden u škole madžarski jezik kao studium ordinarium, moraju 
znati madžarski (1843.). Kukuljević je to rješenje Namjesničkoga 
vijeća priopćio i direktoru osječke gimnazije, da ga proglasi u 
profesorskoj sjednici.!“" 

Tako su naše gimnazije u pogledu obaveznosti učenja ma- 
džarskoga jezika izjednačene s madžarskima i upravo u doba ilir- 
skoga pokreta imale su postati rasadište madžarizacije. No i u 
takove zavode, u kojima se nije učio hrvatski narodni jezik niti 
politička i kulturna prošlost naša, zapljuskivali su valovi hrvat- 
skoga narodnog osvješćivanja, a osobito je to zanimljivo motriti 
u osječkoj gimnaziji, koja se nalazila u ambijentu, gdje je već u 
prvim  decenijima po oslobođenju od Turaka njemački elemenat 
jako bio potisnuo hrvatski, a osim toga je Osijek bio od kraja 
osamnaestoga vijeka prvi na udarcu i nastojanjima ispreko Drave. 
U osječkoj je gimnaziji bio doduše u to doba hrvatski jezik priznat 
kao jezik općenja s mlađim đacima, dok još nijesu umjeli latinski, 
te su se početkom svakoga semestra školski propisi čitali đacima 
latinski, njemački i hrvatski, a kada je gimnazija 1831. slala na 
odobrenje starijoj vlasti školske propise udešene prema osječkim 

prilikama, bili su i ti propisi sastavljeni »tribus hic vigentibus 
linguis."* No u samoj školi pri poučavanju, gdje se đacima nije 
još moglo sve tumačiti latinski, upotrebljavao se i u to doba 
njemački jezik kao nastavni: tako je kod lektire latinskih pisaca 
u četvrtom gramatičkom razredu 1832./3. i 1833./4. izrijekom 
rečeno, da se tekst tumačio »idiomate latino et germanico«.i#" 


Kada su osnove Ljudevita Gaja i njegovih drugova već bile 
toliko dozrele, da su na osvitu godine 1835. imale početi izlaziti 
Novine i Danica, upravio je viši školski direktor zagrebački grof 
Josip Sermage direktoru osječke gimnazije, a jamačno i drugim 
direktorima, poziv na sabiranje pretplatnika, prožet toplim pa- 
triotizmom.'" S patriotskim književnim radom ilirskoga pokreta 
simpatizovao je i Sermageov nasljednik u službi, Antun Kukuljević 
Sakcinski, pa kad se Ivan Švear spremao da dade u štampu Ogledalo 
Ilirije, Kukuljević je veoma toplo preporučio osječkom direktoru, 
da nastoji »ad quo prius assequendum scopum pro gloria et decore 
gentis praenumerantes quo plures per sui gremium energice con- 
quirere«.'"“ Nema dakle sumnje, da su glavari školske uprave u 
Hrvatskoj simpatizovali s ilirskim idejama, a da je također među 
gimnazijskim direktorima i profesorima bilo simpatija za narodni 
naš preporod, najrječitiji su svjedok neprilike, što ih je osječki 
direktor fra. Marijan Jaić kao cenzor knjiga imao s budimskim 
Centralnim cenzorskim kolegijem.'? Dakako, kad je državna vlast 
zabranila ime ilirsko, znala je i zagrebačka Viša školska direkcija 
na oštre naočale čitati spise i izvještaje, što su joj stizali od naših 


185 Intimata 1838/9, iza br. 1019—76. 

16% U vezi s time je zanimljivo, “što je Medved (Đački pokret 70) zabi- 

uzornih po spoljašnjosti. Na pr. godine I810. nalazimo sastavke u tim zadaćni- 
cama naizmjence u latinskom i njemačkom jeziku, godine 1817. svi su sastavci 
u latinskom jeziku, jedan u madžarskom jeziku. Tako i u ostalim školskim 
godinama na pr. 1846./7. pišu se zadaće naizmjence u latinskom i njemačkom 
jeziku, a poslj ednja je u madžarskom. Učitelj madžarskoga jezika zadavao je 
god. 1840. učenicima quartae grammaticae classis za prijevod i iz latinskoga jezika 
u madžarski i ovakove rečenice: Ego semper magnum animum habui ad linguam 
hungaricam addiscendam. — Si in Hungaria magnus dominus vis esse, bonus 
Hungarus debes esse. — Školske godine 1847./8. svi su sastavci u latinskom 
jeziku, a posljednji u madžarskom. "Nigdje ni traga hrvatskomu jeziku sve do 

gimnazija, pa je tako jednoć osječkom direktoru Jaiću vratila za- 
pisnik sjednice profesorskoga zbora samo zato, što je na jednom 


mjestu u zapisniku spomenut »illyricus catecheta«.'7 


XI. 


Disciplina poslije g. 1806. Tjelesne kazne. Zabrana kupanja i 
sklizanja. Kazalište i plesovi. Đački nemiri g. 1848. 


O školskoj disciplini u doba poslije 1806. malo se može do- 
dati onome, što je već rečeno u vezi sa Ratio educationis od g. 1777. 

I poslije novoga Ratio educationis od g. 1806. starije su 
školske vlasti također u praksi zastupale načelo, da sam profesor 
nije vlastan tjelesno kazniti učenika. Krajem školske godine 1825./6. 
je profesor osječke gramatičke škole Hugo Kovačević »ob nimiam 
saevitiam erga discipulos«, kad nije pomogla opomena, maknut iz 
službe.'““ Gotovo jedan decenij kasnije (1835.) na tužbu osječkih 
gradana radi prestrogoga postupka profesora s učenicima odredila 
je zagrebačka Viša školska direkcija, da jedan kanonik, delegiran 
od dakovačkoga biskupa, povede istragu. Na osnovi rezultata te 
istrage Viša je direkcija nanovo upozorila osječke profesore na 
zabranu, da pojedini profesori ne smiju tjelesno kazniti učenika, i 
opomenula ih »ad observandum debitum cum juventute procedendi 
modum«, a roditeljima je preporučila, neka budu u harmoniji s pro- 
fesorima.!" 

Na zabranu kupanja i sklizanja pazilo se strogo kao i prije. 
Kada se godine 1812. utopio u Dunavu jedan slušalac filozofije u 
požunskoj akademiji, Namjesničko je vijeće naredilo profesorskim 
zborovima u cijeloj kraljevini, da strože paze na vršenje ranije 
zabrane, po kojoj su »studiosae juventuti balneationes in fluviis, 
stagnis, lacubus aliisque vitae pericula minitantibus aquis severissime 
prohibitae«, pa neka se ta zabrana u buduće početkom svake 
školske godine i na početku ljeta proglasi učenicima »sub commi- 
natione gravissimae animadversionis«. Isto tako strogo valja paziti 
i na zabranu sklizanja »quod paris infortunii praeter lacerationes 
vestium et cothurnorum casus adferre posset«.!"“ Škola je još uvijek 
i u slučajevima teških nesreća mislila, da joj je dužnost oštro kazniti 


178 Intimata 1843/4, iza br. 944—946. 

174 Hist. gymn. 97. 

175. Intimata 1834/5, br. 593—86, 827—96 i 1019—106. 
176 Pror. menstr. 1812, dec., 60. 

kršioce zabrane. Početkom srpnja 1833. topila su se u Dravi dva 
osječka gimnazijalca: jedan je nastradao životom, a drugi se sretno: 
spasio. Nesretnoga mladića, koji se utopio, našli su treći dan, i 
bio je pokopan »absque funerali solennitate comitivaque juventutis 
per Adm. R. D. parochum arcensem«, a onoga, koji se spasio, ka- 
znila je škola radi prekršaja zabrane kupanja sa deset šiba" No 
m ' . . . 

čini se, da je zabrana kupanja u to doba već nailazila na jak otpor 
izvan škole, osobito među roditeljima, te je zagrebačka Viša školska 
direkcija u ljetu 1836. naredila osječkom direktoru (a jamačno i 
drugima), neka roditelje, koji »in obversum Altissimae hujus dispo- 
sitionis filios suos periculo huic exponere volunt et in arte balne- 
andi subinstrui curare cupiunt«, uputi, da to učine u velikim praz- 
Ba N. na , p.. 
nicima, kada je mladež i onako već samo pod paskom roditeljskom, 
ili neka oprost od zabrane zatraže od onoga, koji ju je izdao? 


Zabranu polaska kazališta i plesova, što su je školske vlasti 
izdale već 1802., posve je prihvatio i Ratio educationis od g. 1806., 
motivirajući je — uz opasnost lošega moralnog djelovanja — u 
prvom redu time, što kazališta i plesovi rastresaju mladež, a za 
studij se hoće sabranosti: » Theatra et choreae publicae mores aetatis. 
nondum satis maturae facile corrumpere possunt, animum quidem 
certe variis formis et imaginibus ita implent et occupant, ut adoles- 
cens ad literarum studia mentem vel maxime collectam deposcentia, 
teste quotidiana experientia, diebus compluribus ineptus efficiatur.« 
Neka dakle znadu »scholares omnium classium, seu juris aut me- 
dicinae seu aliarum scientiarum fuerint auditores«, da nikako, pa 
niti u pratnji roditelja, ne smiju polaziti kazališta ni plesove.'" 
Beskompromisno vršenje takove zabrane znalo je dakako dovesti 
profesore katkada u nezgodan položaj. U Osijeku su običavali 
pitomci vojničkoga uzgajališta (domus educatoriae legionis Hiller 
alumni) davati jednoć o pokladama ples u javnom lokalu, pa je posve 
naravno, da su građani željeli na tu zabavu, priređenu od mladeži, 
povesti također svoje sinove i đake, koji su kod njih stanovali, no: 
profesorski zbor se čvrsto držao školskih propisa: »Neminem stu- 
diosorum in conformitate legum scholasticarum ad tales admitten- 
dum.«'*" Bit će da se zabrana polaska kazališta nerijetko kršila, a 


177 Hist. gymn. 110. — Intimata 1832/3, 447—$9. 
178 Intimata 1835/6, 450—58. 

178 Ratio" 269-—270. 

150. Acta dir. 1822, 3. 

jamačno su i đaci gdjegdje sami aktivno sudjelovali pri priređi- 
vanju kazališnih prikazivanja, jer Viša školska direkcija bez sumnje 
nije bez razloga 1832. nanovo izdala zabranu: »...ne adolescentes 
studiis navantes operam quocumque sub praetextu publice in scenam 
prodire aut theatra frequentare audeant«."** Niti pritužbe roditelja 
radi prevelike strogosti u kažnjavanju prekršaja te vrste nije vrhovna 
školska vlast uzimala u obzir. Godine 1837. pritužio se riječki 
postae magister protiv nekih profesora tamošnje gimnazije, što su 
njegova sina, daka drugoga gramatičkog razreda, radi polaska 
kazališta osudili na šibe (poena corporalis), no Namjesničko vijeće 
je ne samo kaznu sasvim odobrilo, nego je i preporučilo, da se do 
potrebe u takovim slučajevima odrede i teže kazne, a zagrebačka 
Viša direkcija je o tome obavijestila i druge gimnazijske direktore, 
da se znadu prema tome ravnati.t? 

Policijski duh, koji je gospodovao svuda, nije poštedio ni 
dačkih redova. U listopadu 1836. primio je osječki direktor od 
starije školske vlasti iz Zagreba obavijest, da se đacima zabranjuju 
»consociationes cujuscunque demum indolis sint«, a zabranjuju se 
također »tempore publicorum examinum declarationes (jamačno: 
declamationes) et recitationes orationum aut poematum, quorum 
themata objecta politica involvunt«.! 


* 

U zadnjem deceniju prije madžarske revolucije <ve su mrša- 
Vije vijesti arhiva osječke gimnazije. Rukopis Historia gymnasi 
prestaje s godinom 1838., a sačuvana Acta directoralia idu do 1841. 
i Protocolla intimatorum do 1844., no po zanimljivosti za kulturnu 
historiju obilnije su u njima bilješke o cenzorskoj službi gimnazijskih 
direktora (cenzura knjiga i kazališnih predstava u Osijeku) nego o 
samom životu gimnazije, tako da u to doba katkada s druge strane 
doznajemo o gimnaziji po koju vijest, koje ne nalazimo u njezinu 
arhivu. Tako nam Drar. franc. Essek. kazuje, da je 1842. svečano 
blagoslovljena gimnazijska zastava, što ju je u Beču nabavio gornjo- 
gradski župnik Adam Sukić, a kumovala joj grofica Pejačevićka."" 

Zanimljivo je, da su se u proljeću burne godine 1848. i osječki 
gimnazijalci bunili protiv uređenja svoje latinske škole. Diar, franc. 


181 Acta dir. 1832/3, 22. 

182 Intimata 1837/8, 19350—18. 
185 Intimata 1835/6, 794—76. 
184 Diar, franc. Essek. 174. 


70 Tomo Matić: 


Essek, pripovijeda, da su 28. travnja 1848. gimnazijalci, zavedeni 
od nekih buntovnih odvjetnika i pravnika, sastavili spomenicu u 
Četrnaest točaka i tražili od svojih školskih starješina, da njihove 
zahtjeve (»libertates«) uvrste u školske zakone. S dopuštenjem 
direktora fra Dominika Kirchmayera izvjesili su đaci na prozoru 
gimnazijske dvorane zastavu. Sutradan, 29. travnja, školska je 
mladež dočekala profesore u gimnazijskoj dvorani i hotjela im pro- 
Čitati četrnaest točaka svojih zahtjeva, no to im se nije dopustilo. 
Zatraživši od đaka njihove zahtjeve i posavjetovavši se u sjednici, 
profesori su zaključili, da će se u đačkim ekshortama latinski jezik 
zamijeniti hrvatskim, a i pjesme u crkvi pjevat će u buduće školska 
mladež narodnim jezikom: »... cum lingua illyrica in Croatia et 
Slavonia pro diplomatica nunc habeatur«. Drugi zahtjevi su od- 
bijeni s motivacijom, da se protive školskim zakonima i naučnoj 
osnovi. Kakovi su bili ti drugi zahtjevi, nije rečeno u Drariju, ali 
po svemu sudeći, mladež nije zahtijevala, da se hrvatski jezik uvede 
samo u ekshorte i u crkveno pjevanje, nego je jamačno tražila, da 
se narodnom jeziku uopće otvore vrata latinskih škola. Na to nas 
upućuje i motivacija, da su đački zahtjevi u opreci ne samo općenito 
sa školskim zakonima, nego upravo s naučnom osnovom. 

Radi nemirnih vremena, što su već prije Jelačićeva prijelaza 
preko Drave stala zapljuskivati Osijek, krajem lipnja 1848. prestalo 
je poučavanje u osječkoj gimnaziji. Ta obustava rada značila je 
ujedno i smrt stare latinske škole osječke, jer kad se gimnazija u 
školskoj godini 1849./50. opet otvorila, rad je njezin pošao novim 
smjerom: madžarskoga jezika je iz škole nestalo, latinskom je sa- 
čuvana časna zadaća, da svojim književnim djelima odgaja i 
obrazuje mladež, a hrvatski je imao u buduće biti — da upo- 
trijebim izraz iz terminologije starih naših latinskih škola — 
vehiculum školskoga rada u osječkoj gimnaziji. Političke su prilike 
domala još jednom nametnule gimnazijama u Hrvatskoj za neko 
vrijeme nastavni jezik njemački, eda se po njem mladež odgoji 
u tuđem duhu, pa je dakako i u osječkoj gimnaziji od 1854./5. do 
1859./60. inkluzivno njemački bio službeni jezik. Poslije sloma 
apsolutističkih osnova Franje Josipa I. hrvatske su gimnazije, a 
s njima i osječka, definitivno stale na jedinu razboritu i zdravu osnovu 
rada, da se mladež ima obrazovati i odgajati jezikom i duhom narodnim. 
= 185 Medved 69. (Prof. Medved je pisao o tim đačkim nemirima na osnovi 


rukopisa Diar. franc. Essek., jer u izdanju u Starinama XXXV. nijesu štampane 
bilješke o đačkom pokretu 1848.) 

Dodaci 
I. 


Direktori gimnazije 


God. 1729.—1737. upravljali su osječkom gimnazijom prae- 
fecti scholarum, a tu su službu obično vršili superiori osječke isuso- 
vačke misije, koji su ujedno bili i gradski župnici. Podatke o 
starješinama osječke latinske škole u tome periodu priopćio mi je 
Dr. M. Vanino po svojim bilješkama iz Catalogi Provinciae 
Austriae S. Ju: 

1729. O. Pez Filip, superior, parochus, praef. scholarum. 

1730. O. Kallaneck Josip, sup., par., praef. schol. 

1731. 1 1732. O. Kiffer Antun, par. et praef. schol. 


1733. O. Mitzke Fridrik, sup., par., praef. schol. 
1734. O. Lehrnpacher Duro, sup., par., praef. schol. 
1735. O. Steizinger Antun, sup., par., praef. schol. 
1736. O. Paxi Antun, sup., par., praef. schol. 

1737. O. Melzl Sigmund, praef. schol. 


Kad je 1765., poslije gotovo tri decenija, u Osijeku nanovo 
otvorena gimnazija, i opet je isusovački superior i gradski župnik 
bio ujedno praefectus scholarum. Prema Diar. miss. Essek. bili su 
prefekti osječke gimnazije do ukinuća isusovačkoga reda: 

1765. do 15. VI. 1769. O. Matzer Petar, 

od 27. VI. 1769. O. Fischer Josip. 

Poslije ukinuća isusovaca upravljao je gimnazijom i dalje 
sve do 1777. Fischer, koji je ostao u Osijeku kao gradski župnik, 
a početkom školske godine 1777./8., u vezi s novim Ratio edu- 
Cationis, imenovala je državna vlast za gimnaziju posebnoga 
direktora. Dalje su do godine 1848. bili na čelu osječkoj gimnaziji 
ovi direktori: 

Ustia_ Antun, sekularizovani isusovac, od poč. 1777./8. do 
kraja studenoga 1783. 

(Za vakancije do srpnja 1784. upravljao je gimnazijom prof. 
M. P. Katančić kao prodirektor.) 

Jakočević fra Jeronim, 10. VII. 1784. do ro. VII. 1787. 

Krčelić Matija, dr. med. i fizik virovitičke županije, od 
10. VII. 1787. do smrti (F 13. VI. 1893.). 

Matković Ivan, fiscalis cameralis grada Osijeka, poslije Krče- 
lića »modo provisorio interimalis localis director« do 24. XI. 1804. 


72 Tomo Matić: 


Resch fra Antun, 24. XI. 1804. do smrti (T <T2. IH. 1813.). 

(Za vakancije do 2. III. 1814. upravljao je gimnazijom prof. 
V. Schmidt.) 

Tomiković fra Aleksandar, 2. III. 1814. do poč. 1821./2.%% 

Klasz fra Petar, 21. XII. 1821. do 21. IV. 1829. 

Koch fra Damjan, $. V. 1829. do smrti (# 23. III. 1831.). 

(Za vakancije do studenoga 1831. upravljao gimnazijom prof. 
E. Mayerik kao prodirektor.) 

Schmidt fra Vilim, rr. XI. 1831. do 3. IX. 1832. 

Schro6t fra Placid, 4. XII. 1832. do svršetka 1836./7. 

Jaić fra Marijan, 1837./8. do 1844./5. 

Kirchmayer fra Dominik, od šk. g. 1845./6. 


JE 


Profesori humaniora!" 


Katančić fra Matija Petar, 1779./80. do 1787.8. (o njegovu 
profesorovanju u Osijeku isp. Nast. Vj. XXXVIL, 19—28). 

Durošević fra Franjo Solan, 1780./1. do 1787./8. 

Falk fra Emerik, prof. I. razr. 1788./9. 

Brosch fra Josip Kalasancij, prof. II. razr. 1788.9. do 
1802./3. 

Resch fra Antun, prof. I. razr. od veljače 1789. do stude- 
noga 1804. (1789./90. također doctrinae christianae explanator, a 
od kolovoza 1795. gymnasii exhortator). 

Wermann fra Pashal, prof. II. razr. 1803./4. do 1806./7., 
a zatim prof. I. razr. 1807./8. do 1809./10. 

Degen fra Emanuel, prof. I. razr. od 1. II. 1805. do kraja 
1805./6.5% 

Schmidt fra Vilim, 1806./7. prof. I. razr., a zatim do 14. IV. 
1819. prof. II. razr. (barem od 1813./4. bio je i gymnasii ex- 
hortator). 

Abramović fra Andrija, prof. I. razr. 1810./11. do 1815./16. 


186 Počevši od Tomikovića direktori osječke gimnazije su ujedno revizori 
(cenzori) knjiga. 

187 Već je u isusovačkoj gimnaziji stariji profesor gramatike 1766./7.— 
1772./3. poučavao u predmetima prvoga humanističkoga razreda, no samostalna 
humaniora postoje u Osijeku tek od 1779./80. ; 

155 Hist, gymn. 52. — No u Prot. menstr. 1805, nov., 66, spominje se, 
da je već tada namjesto Degena po provincijalovu prijedlogu potvrđen za pro- 
fesora fra Jakob Zsul!, ali Hist. gymn. ne zna za njega. 

Dražić fra Florijan, prof. II. razr. od 14. IV. r819. do smru 
(T 30. IX. 1824.) 

Schroćt fra Placid, prof. I. razr. 1816./17. do 1823./24., prof. 
II. razr. 1824./5. (od 1819./20. također ekshortator). 

Peška fra Antun, prof. I. razr. 1824./5. do 1826./7. 

Mayerik fra Eugen, prof. 11. razr. 1825./6. do kolovoza 1832. 
(od 1825./6. do 1830./31. bio je i ekshortator). 

Heutmanek fra Šimun, prof. I. razr. 1827./8. 1 1828./9. 

Kučera fra Alojzij, prof. 1. razr. 1829./30. do 1844./5. 

Babulak fra Oton, prof. II. razr. 1832./3. do smrti (Y 27. XI. 
1839.); od 1833.4. do 1837.8. također ekshortator. 

Nagy fra Fortunat, prof. II. razr. 1840./41. do 1844./45. 

Krkvarić fra Solan, prof. I. razr. od 1845./6. 

Kocijan fra Samuel, prof. II. razr. od 1845./6. 


III. 


Profesori gramatike 


U isusovačkoj gramatičkoj školi, što je postojala 1729.—1737., 
redovno ie jedan profesor poučavao dva niža razreda (principia, 
parva), a drugi dva viša (syntaxis, grammatica): 

O. Hollprugger Antun 1729. 

Q. Pock Antun 1730. 1 IJ3I. 

O. Guggy Sebastijan 1732. synt. gramm. 

O. Blesen Ivan 1733. 

O. Dengler Franjo 1734. synt. gramm. 

Mag. Cletenhamer Josip 1734. princ. parva; 1735. synt. 
gramm. 

Mag. Fiztum Lovro 1735. princ. parva; 1736. synt. gramm. 

Mag. Kellner Antun 1736. princ. parva. 

O. Siberer Mijo 1737. synt. gramm. 

Mag. Kisslinger Filip 1737. princ. parva. 

I u obnovljenoj gimnaziji sve do ukinuća isusovačkoga reda 
(1765.—1773.) ostao je sistem dvojice profesora za četiri razreda, 
a usto je još profesor sintakse i gramatike predavao i poeziju!" : 


190 


18% Principia i parvam je poučavao svjetovnjak, 

i9% Podatke o profesorima gramatike do 1737. priopćio mi je Dr. M. 
Vanino D. I. prema Catalog: provinciae Austriae S. ]. 

1% Popis profesora 1765.—1770. sastavljen je po Diar. miss. Essek., a za 
1771. do 1773. priopćio mi je podatke Vanino prema Catalogi. 

O. Hochburg Ivan 1766. synt. gramm. 

Mag. Steinbeis Franjo 1766. i 1767. princ. parva. 

O. Monsperger Kristijan 1767. i 1768. poes. synt. gramm. 
O 


. Kutler Antun 1768. princ. parva; 1769.—1773. poes. synt. 
gramm. 


. Leschiitz Šimun 1769. princ. parva.!? 
. Winckler Mijo 1770. princ. parva. 
. Martinides Josip 1771. princ. parva. 


OOO 


. Mihelić Ivan 1772. i 1773. princ. parva. 


Poslije ukinuća isusovačkoga reda su Kutler i Mihelić i dalje 
kao svjetovni svećenici vršili profesorsku službu: Kutler sve do 
jeseni 1778., t. j. sve do dolaska franjevaca u osječku gimnaziju 
(K. je pače još i za franjevaca ostao catecheta gymnasii do smrti, 
s proljeća 1779.), a Mihelić je bio profesor do kraja 1773./4., kada 
je na njegovo mjesto došao kao prof. princ. et parvae franjevac 
Marijan Lanosović (od 1774./5. do prosinca 1776.), a poslije La- 
nosovića  sekularizovani isusovac Šimun  Leschitz  (1776./7. i 
1777./8.). 

Kada su franjevci početkom školske godine 1778./9. preuzeli: 
poučavanje u osječkoj gimnaziji, uzimali su se profesori — uz nešto 
izuzetaka — sve do godine 1848. iz njihova reda. Po Ratio edu- 
cationis od 1777. je svaki profesor poučavao samo u jednom raz- 
redu (dakako sve predmete), a uveo se i običaj, da profesori prate 
svoje dake od prvoga do najvišega razreda gramatike. Prema Hist. 
gymn. i spisima gimnazijskoga arhiva bili su u osječkoj gramatičkoj 
školi od 1778. do 1848. ovi profesori: 

Janičić fra Stjepan, 1778./9. do 1787./8. 

Tomiković fra Aleksandar, 1778./9. do 1782./3. 

Hoffmann fra Franjo, 1778./9. do 1788./9. (od 17893./4. ta- 
kođer catecheta pro infimis classibus grammaticalibus). 

Kraus fra Alojzij, 1783./4. do svibnja 1788. 

Womaczka fra Adalbert, 1788./9. do smrti (T 21. III. 1818.). 


192 U Digr. miss. Essek, zabilježen je za 1769. kao prof. princ. et parvae: 
O. Šimun Leschiitz, a u Catalogi O. Ivan Saji. To se valjda ima razumjeti tako, 
da je negdje između 20. IV. i 14. VI. 1769. došao za profesora Saji, jer u to 
vrijeme nije se u Diar. miss. Essek. ništa bilježilo. 

Bruttmann fra Adalbert, 1788./9. do <. XII. 1795. 

Volusius Josip, svjetovnjak; pošto je franjevački provincijal 
izjavio, da u svome redu nema zamjenika za profesora Hoffmanna, 
došao je Volusius, učitelj požeške osnovne škole, u Osijek za pro- 
fesora gramatike na osnovi natječajnoga ispita kod zagrebačke 
akademije i služio je od 1789.90. do 24. III. 1806. (kraljevim 
rješenjem je dobio zoo for. penzije na godinu; Hist. gymn. 39 i 51). 

Marević fra Ivan Hrizostom 1. II. do 31. XII. 1796. 

Wolfstein Josip, svjetovnjak, 1797./8. do 1800./801. 

Krmpotić Josip, svjetovnjak, od 16. Il. 1802. do kraja 
1801./2. 

Dražić Đuro, svjetovnjak, od 27. IV. do studenoga 1804., 
kada je premješten u požešku gimnaziju »propterea quod linguae 
germanicae haud mediocriter gnarus esset« (Hist. gymn. 49). 

Čović Andrija, svjetovnjak, od studenoga 1804. do siječnja 
1809. 

Klasz fra Petar, od 1805./6. do prosinca 1821. 

Kugler fra Ludovik, 1806./7. 

Beretz Mijo, svjetovnjak, od 1809./10. do smrti (# 4. IX 1825 
»ultimus e saecularibus« Hist. gymn. 96). 

Ržebaun fra Đuro, 1808./9. do I810./1I. 

Koch fra Damjan, od 31. III. 1812. do 5. V. 1829. 

Dražić fra Florijan, 11. III. 1818. do 14. IV. IB19. 

Kirchmayer fra Dominik, od travnja 1819. do kraja 1822./3. 

Peška fra Antun, od 21. XII. 1821. do kraja 1823./4. (I2. 
XII. 1823. povjerena mu je njemačka katehizacija gramatičkih 
razreda). 

Kovačević fra Hugo, 1823./4. do 1825./6. (od 12. XII. 1823. 
hrvatski kateheta gramatičkih razreda). 

Kimpek fra Anđeo, 1824./5. 

Blažević fra Anzelmo, od 1825./6. do smrti (F 14. VI. 1828.). 

Lončarević fra Ivan, 1825./6. do 1830./31. (u ovoj posljednjoj 
školskoj godini spominje se i kao exhortator germanicus). 

Popp fra Kristo, 1828./9. i 1829./30. 

Filipović fra Mijo, od svibnja 1829. do kraja 1832./3. (u šk. 
g. 1831./2. spominje se kao exhortator illyricus). 

Gazić fra Franjo, 1830./31. do 1835.136. (spominje se također 
kao njemački ekshortator u šk, g. 1831./2., 1833.14. i 1835./6.). 

Rastović fra Andrija, 1828./9. do 1830./31. (u ovoj posljednjoj 
godini spominje se i kao exhortator illyricus). 

Heutmanek fra Šimun, 1831./2. do 1832./3. (u posljednjoj 
godini spomenut i kao catecheta germanicus). 

Heiler fra Peregrin, 1831./2. 

Mikšić fra Franjo Ksav., 1832./3. do 1844./5. (spomenut ta- 
kođer kao catecheta illyricus 1832./3. i 1834.15.) 

Angyal fra Januarij, 1833./4. (ujedno catecheta illyricus). 

Schmidthammer fra Benedikt, od 1833./4. do smrti (f 13. XII. 
1848.) U šk. g. 1834./5. zabilježen i kao catecheta germanicus. 

Meszaros fra Gracijan, 1834./5. do 1837./8. (a 1835./6. spo- 
menut i kao catecheta illyricus). 

Lauka fra Ludovik, 1836./7. do 1847./8. (spominje se potkraj 
i kao catecheta germanicus). 

Tomičević fra Ilija, 1839./40. do 1847./8. (T. se prvi od 
osječkih profesora počeo u službenim spisima potpisivati Gajevom 
grafikom, i to prvi put u Classificationes šk. g. 1840.[41.). 

Lacković fra Jeronim, 1845./6. do 1847./8. 

Muha fra Ignjat, 1847./8. (također catecheta illyricus). 


IV. 


Profesori madžarskoga jezika 


Vida Josip, svjetovnjak, od 3. III, 1792. do smrti (T 13. I. 
1801.). 

(Prije početka šk. g. 1801./2. imenovan je profesorom ma- 
džarskoga jezika svjetovnjak Kozić Marko, no kako je već u svibnju 
1801. postao fiškalom virovitičke županije, nije niti počeo služiti 
u gimnaziji.) 

Papp Franjo Kajetan, svjetovnjak, od 1802./3. do kraja 
1. semestra 1803./4. 

Beretz Mijo, svjetovnjak, od 13. IV. 1804. do kraja 1808./9.'? 


Schroot fra Placid, 1809./10. do 1815./6. 


193 Počevši od Beretza bili su profesori madžarskoga jezika ujedno i 
suplenti redovnih razrednih profesora, 

Tanos fra Justin, 1816./7. do 1822./3. 

Majeczky fra Bonifacij, 1823./4. do 1824./5. 

Rastović Andrija, 1825./6. do 1827./8. 1 1831./2. do 1832./3. 

Heciler fra Peregrin, od II. sem. 1830./31. do kraja iste šk. 
godine. 

Počevši od školske godine 1833./4. poučavali su u madžar- 
skom jeziku redovni razredni profesori. 


M 
Katehete (ekshortatori) 


Kutler_ Antun, sekularizovani isusovac, od poč. 1778./9. do 
proljeća 1779. 

Zindel fra Sebastijan, 1779./80. 

Huyer fra Henrik, 1780./81. 

Baumgartl fra Alojzij, 1781./2. do 1784./5." 

Katić fra Ignjat, od 30. XII. 1785. do kraja šk. g. 1786./7.'" 

Niemec fra Blaž, od 1787./8. do smrti (T24. 1. 1789.).!" 

Stefan fra Mansuet, od veljače 1789. do 31. VII. 1795. 

Dalje se ne spominju samostalni katehete, nego su katehetske 
i ekshortatorske poslove vršili redovni razredni profesori i članovi 
profesorskoga zbora naročito određeni za tu službu. 


VI. 
Statistika učenika 


Za najstarije doba osječke gimnazije znamo vrlo malo o broju 
daka: g. 1735. je Cijela gramatička škola imala s1 učenika 
(Annuae), a kad se u studenom 1765. nanovo osnivala škola, bilo 
je prema Drar. miss. Essek, svega 40 đaka. Dalje nam iz doba prije 
ukinuća isusovačkoga reda kazuju Annuae broj gimnazijalaca od 
godine 1766. do 1770.: 1766. bila su 94 đaka, 1767. — I50, 1768. 
“— oko 100, 1769. — IIO, 1770. — II2. Poslije 1770. nijesam 
našao o frekventaciji gimnazije nikakovih bilježaka do školske go- 
dine _1778./9., t. ;. do dolaska franjevaca. Počevši od te godine pa 
do 1789./90. ima u ist. gymn. prilično podataka, a iz njih se 


1%4 Bio ujedno i suplent redovnih razrednih profesora. 

razbira, da osječka gimnazija niti do 1790. nije još bila dosegla 
broja učenika, što ga je imala za isusovaca u zadnjim godinama 
sedmoga decenija osamnaestoga vijeka: 


Gramatika Humaniora 
asi Svega 

Kk goVam ia. kgm 
1778.9. 18 | 16 (16 | — — 50 
1779./80. 27 | 13 | 18 [ 138 | = 71 

—_ mem 
1780./81. 69 19 88 
1781./2. ? ? > [u 6 ? 
1782./3. ? ? ? 12 ( 8 ? 
1783./4. ? ? ? ? 3 ? 
1784./5. 88. 15 | 11 94 
1785./6. 23 | 138 | 13 8 7 64 
1786.7. 20 (19 [ 13 8 4 64 
1787./8. 4 (u 11 8 5 59 
1788./9. 12 | 42 | 12 8 | 2 46 
1789./90. 22 | 138 9 8, 55 


Za direkcije Županijskoga fizika dra. M. Krčelića nije se od 
1790. do 1804. uopće pisala Historia gymnasii, a kako prije 1797./8. 
nema sačuvanih učeničkih imenika, nemamo od 1790./91. do 1796./7. 
nikakovih podataka o broju osječkih gimnazijalaca. Počevši od 
1797.18. su sačuvani učenički imenici, a osim toga i Zistoria 
gymnasii bilježi broj učenika od 1804./5. do 1830./31. Gdjekada se 
ta dva vrela ne slažu: dok Historia gymnasii redovno kazuje broj 
učenika početkom školske godine, imenici uzimaju dakako u obzir 
također promjene (prirast i gubitak) u toku školske godine, a ipak 
katkada — iako su takovi slučajevi sasvim rijetki i razlike u bro- 
jevima neznatne — bilježi Historia gymnasii nešto više učenika, nego 
što ih ima u imenicima. Kako se u školskim statistikama uzimaju 
u račun svi učenici, što su se upisali u školu, bez obzira kada su se 
upisali i jesu li ostali do kraja školske godine, i pošto sam se uvjerio, 
da niti učenički imenici nijesu uvijek apsolutno pouzdani, uzeo sam 
u slučajevima, gdje se Historia gymnasii i imenici razilaze, uvijek 
veći broj. 

Prema tome je frekventacija osječke gimnazije od 1797./8. do 
1847.18. bila ovakova: 

Gramatika Humaniora 
si , Svega 
I li. ko EV I II 
| 

1797./8. 82 | 14 | 19 13 | 15 93 
1798./9. 28 22 12 | 13 15 90 
1799./800. 26 23 16, 14 1 12 91 
1800./801. 40 | 18 | 24 18 ( 18 113 
1801./2. 34 | 29 | 138 | 138 | 1 100 
1802./3. 41 38 | 10 16 8 113 
1803./4. 40, 38 , 22 14 | 15 129 
1804.5. 82 | 28 | 80 | 19! 9 118 
1805./6. 33 | 41, 19 20 6 119 
1806./7. 385 | 87 | 22 13 | 17 124 
1807./8. 4 | 81 (838127 [18 | 17 168 
1808./9. 4130 1 28 (23 |[ 18 | 16 156 
1809./10. 50 | 42 | 4 | 28 [1 28 | 17 189 
1810./11. 54 | 45 | 8 | 19 | 15 , 26 189 
1811./2. 56 1 3868 1 8 2 [14 | 413 171 
1812./3. 14128 | 87 | 29 | 16 9 | 198 
1813./4. so [sla isa las jp a 184 
1814./5. 61 | 42 | 46 | 14 [18 | 16 197 
1815./6. 54 | BLo89 39 | 10 14 207 
1816./7. vi 38 51 40 23, 9 282 
1817./8. 48 | 52 | 81 | 8 | 28 | 22 | 216 
1818./9. 688 | 9 4. 24 [312 247 
1819./20. 59 | 49 [ 89 | 28 | 85 | 18 228 
1820./21. 52 152 | a4 | 382 | 24 | 18 212 
1821./2. 68 | 45 | 45 1 36 | 85 | 16 245 
1822./3. 65 | 58 | 8 | 45 | 28 | 26 252 
1823./4. zd BE 1 49 187 ko I 24 269 
1824./5. 67 4 58 48 | 89 [ 383 | 29 269 
1825./6. 58 | 51 | 42 | 48 | 34 | 28 256 
1826./7. 74 [43 | 43 | 4 | 28 (| 81 259 
1827./8. 55. 1 54 | 87 | 87 | 382 | 28 243 
1828./9. BL 1 56 1 45 (| 84 [25 | A 235 
1829./30. 688 | 47 | 43 [ 82 | 31 28 244 
1830./31. 50 1 48 | 385 | 80 | 27 80 220 
1831./2. 68 | 50 | 43 80 [| 26 | 22 239 
1832. /3. 571 65 | 386 | 387 | 25, 283 243 

Gramatika Humaniora 
le e, _ Svega 
| 1 O E E JE ra S m 
| 
1833.4. 56 | 47 | 51 18 | 29 | 23 239 
1834./5. 7 | 48 | 85 | 88 | 27 | 117 231 
1835./6. 66 | 5 187 181125, 29 238 
1836./7. | oo 43: 39 | 30 19 | 23 226 
1837./8. 10 (42 12718 [25 | 17 213 
1838./9. 45 185 | 34 | 2 129128 212 
1839./40. 48 | 40 | 35 | 80 | 20 | 24 197 
1840./41. 58 | 40 182 | 27 [2 | 21 195 
1841./2. 49 | 386 126 | A [2412 177 
1842.:3. 49 | 85 | 82 | 20 | 26 | 16 178 
1843./4. 69 | 89 | 27 25 18, 831 209 
1844./5. 81 | 48 | 84 | 22 | 19, 21 225 
1845./6. 65 1 49 38 | 8 120 , 18 ži6 | 
1846./7. 6 | 8 | 818 | 29 | 17 224 
1847./8. 59 | 87 | 45 1 26 | 3 | 31 232 

Rječnik Mažuranića 1 Užarevića 


Napisao izv. pravi član 
Vladoje Dukat 


Primljeno u sjednici historičko-filologičkoga razreda Jugoslavenske akademije 
znanosti i umjetnosti 29 listopada 1934. 


Rječnik izrađen trudom Primorca Ivana Mažuranića i Sla- 
vonca Jakova Užarevića“ prvo je oveće leksikografsko djelo što je 
izišlo u Zagrebu za vrijeme našega preporoda, pa je stoga prirodno 
da je ono već samim time pobudilo općenu pažnju. Ktome je 
izdavač i nakladnik njegov Ljudevit Gaj, kao vlasnik Šštamparnice 
u kojoj je štampan rječnik, umio vrlo dobro zgodnim objavama u 
ondašnjoj periodičkoj štampi, domaćoj i stranoj — što bismo danas 
rekli: reklamnim člancima — još napose skrenuti na nj pozornost 
čitaće publike. Tako njemački časopis Croatia, koji je u ono doba 
izlazio u Zagrebu, u broju 40 od I8& svibnja I84I1 u posebnom 
člančiću pod natpisom »Ilirische Literatur« (koji je uzato još od- 
štampan na prvom mjestu časopisa) priopćuje »urbi et orbi« da je 
rukopis rječnika »gg. advokata Mažuranića i Dra. Med. Užarevića« 
netom ušao u štampu i da će gotovo djelo doskora izići na svijet. 
»Ilirska« je literatura, kazuje na onom mjestu pisac članka »Bohu- 
slaw« (Šulek, koji je u ono vrijeme bio faktor u Županovoj štam- 
parnici), doduše bogata rječnicima (pominju se Stulli, Jambrešić 1 
Vuk), ali su pisci njihovi bili suviše »engherzig und einseitig« 1 
sastavili »mehr Provinzial- als Nationalwčrterbiicher«; a da su 
naprotiv auktori novoga rječnika tešku zadaću svoju odlično 
(»ruhmvoll«) riješili, »beweist der einstimmige Beifall, welchen 
Manner, die in der Lexicographie gewichtige Stimmen haben, ihrer 
Arbeit zollten«. Šulek doduše ne kazuje koji su to bili stručnjaci 
što su novom rječniku dali svoj »imprimatur«, no iz drugih vrela 


1 Deutsch-ilirisches Wčorterbuch von 1. Mažuranić und Dr. J. Užarević — 
Nčmačkocilirski Slovar sastavljen po I. Mažuraniću i Dru. J. Užareviću. — 
Agram 1842. Verlag und Druck der k. priv. ilirischen Narional-Buchdruckerei 
von Dr. Ljudevit Gaj. — 8%. Str. XVIII + 486. 

doznajemo da takav jedan povoljni sud potječe od Pavla Šafarika. 
Kao posebne odlike njegove ističe »Bohuslaw« da su pisci upotrebili 
»die verbesserte organische Orthographie« (Gajev pravopis; za ono 
doba vrlo važno pitanje) i da djelo sadržava oko četrdeset tisuća 
»ilirskih« riječi, ali »keine neugeschmiedeten«, već »bloB solche, 
die in den dlteren Werken zerstreut verzeichnet sind oder doch in 
dem Munde des Volkes fortleben«. Prenumeracija djela da iznosi 
pet forinti »C. M.« (= Conventions-Miinze), a pisac se članka nada 
da će doskora trudom istih leksikografa izići i drugi »ilirsko«- 
njemački dio. U toj se nadi »Bohuslaw« dakako prevario. 

Još se jače ističe važnost novoga rječnika u hrvatskim novi- 
nama i časopisima onoga vremena koji su svi stajali vrlo blizu 
Gaju i njegovoj štamparnici. Ilirske Narodne Novine, dašto, prema 
karakteru lista sasvim poslovno pozivaju svoje čitače na pretplatu 
novoga rječnika (na pr. u broju 33 od 24 svibnja 1841), ali ipak 
ističu da će to biti »prvi njemačko-ilirski rječnik ili slovar s orga- 
ničkim pravopisom«, a cijena da je u pretplati pet forinti »sr.« 
(= srebra), dok će kasnije, kad iziđe, stajati šest forinti. Slično ga 
oglašuju iste novine, kad je rječnik godinu dana poslije izišao (na pr. 
u broju 60 od 26 srpnja 1842). Naprotiv Danica Ilirska u broju 15 
od 10 travnja I841 donosi opsežan »Poziv k pretplati na prvi 
ilirski rječnik ili slovar s organičkim pravopisom« u kojem se vrlo 
poletnim riječima priopćuje čitačima Daničinim da je novo djelo 
mlade »ilirske« literature ušlo u štampu. Poziv je potpisao, a va- 
ljada i napisao, sam Ljudevit Gaj, i po tome je 1 on jedan od do- 
kumenata što daju naslutiti snagu govorničkog dara Gajeva, kad 
je u živoj besjedi uzeo da pobudi i zagrije slušače svoje. » Nebrojena 
već tomu minuše stoljeća,« otpočinje Gaj svoj poziv, »što narod 
naš pjeva omerskom prostotom milinu svojih cvijećem i svim dra- 
gostim urešenih potočića, livada i dolina, i veličanstvo svojih domo- 
rodnih rijeka, gora 1 vječnim snijegom ovjenčanih planina, i žaleć 
plačni rasap očinskih Troja pobožan tužnim glasom slavi divnu 
hrabrost izginuvših pod njimi junaka; a evo prođe četiri sta i što 
više godina već i tomu što se je krasni naš ilirski jezik zrelim 
mozgom i višnjim nadahnućem neumrlih pjevaoca dubrovačkih do 
izuće [savršene] i nepomične izvrsnosti podig0; i mnogo bi već u 


2 Da se izbjegne šarenilu pravopisa onoga vremena, preštampavam sve 
citate u modernom pravopisu — stim više što držim da nema naučne potrebe 
da se u tim citatima očuva originalni pravopis. 

razliko doba rađeno o tom da se razumljenje koliko slavnih ovih 
djela napose, toliko i usmenih pjesama ilirskih ukupno pomoću 
različitih slovara podupre...« Sad se navode svi naši stariji 
hrvatski, srpski i slovenski rječnici koji su napisani do godine 
I840 — a to su: Megiser (1592), Vrančić (1595), Mikalja (1649), 
Habdelić (1670), Vitezović (rk. 1698), Dellabella (1728), Belostenec 
(1740), Jambrešić (1742), Pohlin (1781 1 1782), Gutsmann (1789), 
Kurzbeck (1791), Voltiggi (1803), Stulli (r801—1810), Vuk (1818), 
Jarnik (1832), Murko (1833) i Richter-Ballmann-Frčohlich (1840) — 
ali danas nam je, nastavlja »Poziv«, od njih malena korist, jer 
»što bijaše dobro za onda, nije za sada, i što valja na jednom 
mjestu, ne valja svagda na drugom. Jezik ilirski dan današnji 
uzima sve veći mah nesamo po Dalmaciji i Istriji, nego i po Kranj- 
skoj, Koruškoj, Štajerskoj, Hrvatskoj, Slavoniji, Bačkoj, Banatu. 
Srbiji, 1 gdje mu je još djedovina i otadžbina, nesamo kao pučki 
govor u potrebi svagdanjoj već i kao književni jezik i tumačnik i 
Provodič izobraženja i uglađenja europejskoga [kurziv od mene].« 
Onda se kazuje: »Ali malone po svih ovih državah bijaše zavlado 
dosada plemenitom ovom službom jezik njemački. Valja dakle za 
ove strane prevesti savkoliki jezik njemački na ilirski; # to bijaše 
jednoglasna želja svih boljih domorodaca [kurziv od menel. K čemu 
još pristupa i to što su djela rečenih naših starijih slovarnika poveća 
i teška za dobiti, fer zabtijevanju sadašnjega prosvjećenja sasvim 
malo sbodna [kurziv od mene].« Time pobuđen, čitamo u objavi, 
»pozva zdolapotpisani [Ljudevit Gaj] gg. advokata Ivana Mažu- 
ranića i doktora med. Jakova Užarevića, glave u preporodu knji- 
Žestva našega mnogo zaslužne i skoro svim europejskim jezikom 
vješte, da golemo ovo narodno djelo poduzmu. I tako sastaviše 
ova dva domoroca, jedan rodom Horvat a drugi Slavonac, bez 
obzira na neizbrojne teškoće koje u poslih te vrsti osobito kod 
velikoga mnoštva ilirskih izraza svaki skoro korak obustavljaju, 
Prvi njemačko-ilirski slovar s organičkim pravopisom.«* 


5 Treba uostalom uzgred napomenuti da je Šafarik već godine 1838 (u 
praškom časopisu »Ost und West«, br. 17, u članku »Ueber die neueste illyrische 
Literatur«) preporučio »Ilirima« da što prije izdadu »ilirsku« gramatiku (»nach 
Dobrowsky's Systeme«), zatim »ein vollstandiges, von Stullischer_Dialekten- 
mengerei freigehaltenes W&rterbuch der illyrischen Sprache«, najzad histo- 
riju 1 geografiju ilirsku. »... dies sind Aufgaben, deren Losung lingeres Vor- 
bereiten und tiefere Studien erheischt: darum ist es Zeit, an sie zu gemahnen, um, 
wo moglich, schon jetzt Arbeiter in den Weingarten cinzuladen, der erst in einer 
fernen Zukunft siiBgereife Friichte tragen soll.« 

»Potrebu [nastavlja pisac »Poziva«] da se materinski naš 
jezik — ne ću reć izobrazi, jer je već dosta izobražen, inače bo se 
ne bi mogo, kako to u našem rječniku biva, s njemačkim visoko 
izobraženim jezikom uspoređivati — nego samo tim većma u kolo 
izvrsno uglađenih jezika i u život općeniti uvede, i naše srce za 
njega tim boljma prione, poznadoše već odavna domoroci naši 
zadosta.« 

I sad dolazi mala refleksija o narodnosti i jeziku, koju — 
sažetu u misao »Narod bez narodnosti je tijelo bez kosti« — na- 
hodimo citiranu kao geslo u mnogim godišnjacima Danice. Ona 
glasi ovako: 

»Bez jezika narodu ne ima narodnosti, a bez narodnosti ne ima narodu 
dobra, ne ima mu napretka, ne ima mu nauka, jednom riječju, ne ima mu vode 
na mlinu. Jezikom se samim čovjek najočevidnije luči od živine, razumom pako 
nesamo od živine ostale, nego i od samih ostalih ljudi. Ali bez jezika se razum 
nikako izobraziti ne da. Jest dakle jezik jedino sredstvo za razlučit se kako 
valja znanjem i od živine i od ljudi u toliko, da koliko je veći i plemenitiji 
od živine narod onaj koji izobražena i oplemenićena jezika ne ima, toliko je 
zaista niži i manji od naroda izobraženijim jezikom ukrašenih. Po čem je bolji 
i plemenitiji Francez od Turčina? — Doista niti zato što se onaj pokriva šeširom 
a ovaj čalmom, niti zato što onaj hlače nosi a ovaj dimlije, nego najvećma i 
osobito zato što onaj izobražen imade jezik i na njem sve nauke kojimi ubavije- 
Šten i prosvijećen najugodniju je sebi sagradio domovinu, a ovaj u svom jeziku 
osim  Alkorana i nekih podobnih teftera niti jednoga možebit kalendara ne 
imajući živi gadan u gnusu i sirotinji a krvolok u nadutom gospodstvu s tom 
samo, da ne reknem, između sebe i hata svoga razlikom: da jedan jaši a na 
drugom se jaši.« 

Izatoga se opisuje tehničko uređenje rječnika da se i time 
istakne napredak novoga prema starijim djelima te struke. 

»Za postignuti pako pohvalnu i velevažnu svrhu ovu [svoju] 
sagrađen je slovar_ ovaj tako da primivši u njega riječi njemačke 
svekolike ... koje se u drugih europejskih slovarih te vrsti nahode, 
postavljeni su iza svake riječi spolovi, za njimi pako sva razlika 
znamenovanja u kojih se riječ ista u različitih zgodah trebuje, a 
napokon, gdje valja, svakojaka izabrana izrečja, i njemački 1 naški 
načini izraženja, za istumačit 1 koliko je moguće objasnit gdjekoja 
teža mjesta u jednom i drugom jeziku.“ Ukratko, sve je pomoću 


1 Kao ogled ispisujem ova dva člančića iz rječnika: 
Eintrag, m. (Schaden, Nachtheil), šteta, kvar, uštrb; (bei den Webern), 


utak, potka, poutka, poučica; einer Sache — thun, škoditi komu, uštrbnuti koga. 
Eintragen, v. a. unijeti, nosit u što; (einbringen an Gewinn), donositi, 
donašati; ins Buch — zapisati, zabilježiti u knjigu; metnuti na račun; (bei den 


Webern), tkati, potkati. 

gorinaznačenih, u knjižnici zdolapotpisanoga nalazećih se ilirskih 
rječnika i mnogih drugih izvora današnjim potreboćam našim, 
sveopćenitom zahtijevanju izobraženja i prosvjećenja europejskoga 
polag mogućnosti prilagođeno [kurziv od mene].« 

Stoga je pisac »Poziva« uvjeren da će novi rječnik biti svima 
koristan, jer on će biti 

»... vjeran savjetnik nesamo Nijemcu, nego i rođenoj brači 
našoj Čehu, Lehu i Rusu, a osobito pako nam samim koji osim 
drugih jezika najviše njemačkomu od mladosti po učionicah, po 
svagdanjem  općenju i po upotrebljavanju njemačkoga knjižestva 
priviknuti, tuđih se duhovnih veriga već jedanput riješiti 1 k svome 
pravom, naravskom izvoru opet bistrijim umom i očišćenim srcem 
povratiti želimo.« 

Na koncu se »Poziva« obećava da će se imena »p. n. gg. pret- 
platitelja« štampati na kraju knjige »kao spomenik od onih rodo- 
ljubaca koji će potporom svojom pomoći da se ovaj glavni stup 
[kurziv od mene] preporođenoga našega knjižestva podigne...«, 
ali to se obećanje nije ispunilo. Zašto, ne znamo; no moglo bi biti 
da broj tih »rodoljubaca« baš nije bio suviše velik, jer je cijena 
knjizi za ono doba odista bila nešto visoka," 

I Vrazovo Kolo u svoje prve dvije sveske izdane godine 1842 
osvrće se na novi rječnik bilješkama koje je napisao glavom Stanko 
Vraz (»Jakob Rešetar iz Cerovca«), On sipa obilne hvale na novi 
rječnik i na pisce njegove, ali način, kako on to radi, čini se pone- 
kuda neozbiljan, gotovo podrugljiv. Već u prvom članku (Kolo I, 
str. 148) sim početak zvuči kao neka ironija. Navedavši pod opće- 
nitim natpisom »Pod tiskom se nalaze« ponajprvo rječnik Mažu- 
ranića i Užarevića, pisac otpočinje svoj prikaz ovim čudnim rije- 


5 Čini se da je gore pomenuti »Poziv« bio i napose odštampan. Izvješću- 
jući naime zamjenik namjesnika Martinez u Zadru grofa Sedlnickoga 3 VI 1841 
o kretanju Gaja i Antuna Mažuranića koji sa u društvu s Rusom Nadeždinom 
putovali Dalmacijom, priopćuje da mu se Gaj predstavio i predao mu, među 
ostalim, i »objavu za jedan njegov ilirski rječnik«. 

»Gay dirfte Euerer_ Excellenz sicherlich ohne hin schon niher bekannt 
seyn; hter [Zara] hat er sich dem gehorsamst gefertigten Gouverneurstellver- 
treter_vorgestellt, ein Empfehlungsschreiben des in Croatien kommandicerenden 
Herrn Generalen Grafen Nugent iibergeben und be: dieser Gelegenheit auch 
Exemplare des obenerwihnten Gedichtes [Pavla Stoosa] und die in weiteren 
Anschlusse_mitfolgende  illirische  Uibersetzung der Relation der Reise des 
Kčnigs von Sachsen durch Dalmatien, dann die gleichfalls beiliegende Ankiln- 
digung eines scinigen  illiriscben  Worterbucbes  iiberreicht«  [kurziv od mene] 
(ispor. Francev: Or clakauekoe nyieuwecrrkie HM. Hanesenuna Rb 1840 — 
1841 11. (Sbornik Ailologicke X, Prag 19351 stro 130). 

čima: »Kaže se: de mortuis nil nisi bene_ [kurziv u originalu], 
tako se i o onom što se još sasvim porodilo nije, ze može ništa 
nego dobro govoriti [ovdje i posvud dalje kurziv od mene].« A 
nikako nije ozbiljno, kad u časopisu posvećenom »literaturi, umjet- 
nosti i narodnom životu« čitamo o novom djelu preporuku koja 
glasi ovako: »lskreno i radosno priporučujemo to toli željno od 
Boga [!] iščekivano čedo knjiženstva našega svoj gg. domorocem 
koji se još predbrojili nisu. Neka se požure te Sto brže taj posao 
obave, jerbo mi proričemo djelu tome da će ga, kako brzo izide, 
i domala nestati iz dućana, jerbo će činit najbolji # najizvrsniji 
njemačko-ilirski rječnik kojega je kad vidio vas široki svijet [1!].« 
Jedina je ozbiljna rečenica u cijelom prikazu ta gdje se priopćuje 
da je »ovoga djela (tišten) 25. tabak koji zaključuje sa stranom 400 
i sa riječjom [sic] Verlauten [kurziv u originalu].« — Slično je u 
drugoj svesci Kola u članku »Ilirska literatura« gdje se o rječniku 
govori sa str. 103—104. Pisac najprije kazuje da su slovari i slov- 
nice »najpotrebnija« djela za narod »koj, otuđivši se samu sebi, 
počima se razabirati k novom duševnom životu kao naš sada što 
Čini«, jer on sad opet »povraća u pamet ono što bi ili sasvim već 
ili napolak zaboravio«. Stoga »i mi ovaj naš slovar nazivamo prvim 
i najvažnijim proizvodom nove literature ilirske«. Djelo doduše 
nije bez nedostataka, ali: »Zaista bila bi grehota da sad stanemo 
u njem tražiti pogrešaka bez kojih nijedno ovoliko djelo pod ovim 
suncem nije niti biti može.« U onom što slijedi opet se razbira neki 
neozbiljni ton. »A ima li domoroca«, veli pisac, »koj ga nije 
s teškimi željami očekivao? Tako i mi ne možemo ino nego grliti 
ga i cjelovati kao čovjek prvorođeno svoje dijete što grli i ljubi 
kakvo bilo da bilo. Hvala gg. pisaocima na teškom njihovom trudu, 
na carskom njihovom daru. Oni dvojica proizveli su u kratko 
vrijeme ono oko čega kod drugih naroda malo kada rade pojedini 
ljudi nego čitava društva i kroz čitave duge godine [je li i to 
možda ironija?]. Hvala također g. izdavatelju što nije štedio troška 
izdavajući djelo ovo. Pri toj prilici usuđujemo se moliti ga te bi 
izvolio nastojati da i II. dio (ilirsko-njemački) što brže na dan 
izdaje.« Jer prvim dijelom zadovoljena je samo želja »onizih što 
knjige pišu« — a tih ima kud i kamo manje; oni drugi »što 
knjige štiju« i kojih ima _ kud i kamo više ... »ginu i tuže za 
drugim dijelom kao gladan za bljebom.« — »Ta želja i tužba može 
se baš narodnom nazvati, jerbo svigdje, gdje sam god bio, s kim 

sam god usmeno ili pismeno govorio,“ izjavljao ju je, zato ju i 
ovdje napominjem, što sam kao spisatelj učiniti dužan. Glas na- 
roda, glas sina Božijega [kurziv u originalu].« 

No i u drugim slavenskim časopisima izišle su vijesti o Ma- 
Žuranićevu rječniku. Po obliku se većine tih vijesti razabira da su 
one — što bismo danas rekli — bile »lansirane« u stranu štampu 
u reklamne svrhe." Cep6cxkil JIbTonucp 3a rozi. 1842 (uacTE BTOpa; 
XVI, 57) u članku CmBcuue (str. 143—144) donosi ovaj oglas: 
IlepBbilt (uemauko) Innavpckil pbunuks uu C7osapeb cv opra- 
HuuKUM& upaBonucomMe. Tlolb OBBIMB uMeHOMB Br /ip. JI. Tak 
na ce y nbroBo# neuaTHpu neuaTa CJIOBApb y KO6MB Ce ,BHIIE 
OTB 45.000 436 na/iGOoJIBH HEMAUKH CJIOBApA H3BaljeHbi H y HUCTBIH 
IULIVPCKiH G3B6IKB 1yXy 4 HapaBH HBroBO# CXojiHo u npumEpHo 
npeBeleubi pbuit u uapasa“ canpkaBa ... Na rječniku da su radili, 
pozvani od Gaja, Mažuranić 1 Užarević na osnovi starijih leksiko- 
grafa koji se onda u članku svi redom navode. — Člančić nije 
drugo nego izvadak iz pomenutoga ,Poziva na pretplatu? štampa- 
noga u Danici. — Ponovo se oglašuje rječnik u četvrtoj ,časti? 
Ljetopisa iste godine (XVI, 59; str. 135) u članku ,KHBMKEeCTBO 
Cep6cko“. 'Tu se najprije kazuje da je ova godina (1842) vrlo 
plodna za ,ilirsku" literaturu: Kogb Hacb (u Zagrebu] ce cab cBe 
BEDJIO >KypH, M KpeTbe. Ha nojio JuTepaType Hue ce iouTb 
TOJIHKO PALMJIO KOJIMKO OBE FOlMH&. — Onda se navode djela 
koja su u štampi, a među njima 1 ,rječnik" (dašto Mažuranićev).“ 

Tako isto rusko-poljski časopis /lennuuya (Juirzenka), što ga 
ile kroz dvije godine izdavao Petar Pavlović Dubrovski u Varšavi, 
izvješćuje u svom prvom godišnjaku (za god. 1842) dva puta o 
štampanju njemačko »ilirskoga« rječnika: prvi put na str. 120 (u 


$ U pismu Ljudevitu Gaju, što ga Stanko Vraz piše iz Bistrice 13 siječnja 
1841, imamo neku potvrdu za te riječi. »Caf mi je pisao da veoma željno u 
Štajeru iščekivaju rječnik [Mažuranićev]. On sada dopunjava Murkov gornjo- 
ilirski rječnik od o kaže da ni najmanje nije zaslužio onu buku i pohvalu 
s kojom je bio pričekan i pozdravljen. Caf će doći i glavom po staroslavenski 
rječnik u Zagreb« (Građa za povijest knjiž. hrv. VI, 325). 

7 Možda i s pomoću napose odštampanih »Poziva na pretplatu« pome- 
nutih u bilješci na str. 87. 

% Možda ta notica potječe od Vraza. Vraz je vazda s mnogo dobre volje 
obavješćivao slavenski svijet o književnim događajima u Hrvatskoj, a sličnu 
noticu nahodimo i u pismu što ga je on godine 1842 pisao (kako misli izdavač 
te knjige njegovih Dela) valjada Zapu. »Ovdje [u Zagrebu) se sada na polju 
knjiženstva mnogo radi i živo posluje. Prvih y mjeseci t. g. više je knjiga izašlo 
nego drugda u 5 godina. Slovnica Brlićeva i Maja njemačko-ilirski gg. Ivana 
Mažuranića i Dr. J. Užarevića upravo se dotiskuje« (Dčla V, 300). 

članku prevedenom iz čeških Kqwčty") gdje čitamo: Prćcz tego 
wkr6tce jeszeze tutejsza literatura [jugoslavenska] wzbogaci sic 
innemi dzielami. Juž sa w druku: Slownik Niemiecko-Illyryski i 
drugie wydanie grammatyki Berlicza (podlug nowćj pisowni) — 
drugi put nakratko na str. I7zr (iz Lista P. Wraza do redaktora 
Jutrzenka)."" A _ kad je djelo izišlo, pominje se ono još napose u 
velikom Vrazovu članku koji je pod natpisom »Przeglad Literatury 
Stowian poludniowich« štampan u drugom godišnjaku /utrzenke 
(1843; III, 20—51). Tu Vraz kazuje i neki sud svoj o rječniku, a 
taj je mnogo trezniji od onih prekomjernih hvala kojima je po- 
pratio izdanje rječnika u svom Kolu. Po tome se jasno razbira da 
je onaj oglas u Kolu vrijedio samo kao reklama »pro foro interno«. 
U Jutrzenki govori Vraz o rječniku ovako: 

Slownik ten [Niemaczko-ilirski Slowar] wydany jest kosztem 
p. Gaja. Wprawdzie nie može odpowiadać scišl6j krytyce [kurziv 
od mene], nie mniej jednak, jako pierwsza praca w tym rodzaju, 
bedzie wielka pomoca dla wielu dzisiejszych naszych pisarzy, 
ktorzy go koniecznie potrzebuja. Wielu dopytuje sie o 2-4 czešć 
(ilirsko-niemiecki), kt6ra nie jest jeszcze uložona. Nasi czytelnicy, 
szezegolnićj w gornych krajach, z taka niecierpliwoscia jćj ocze- 
kuja, jak pragnacy zimnćj wody. Dobrze by bylo, žeby Matka 
[Matica] wziela na siebie to wydanie. Mamy zamiar, na przy- 
szlem zebraniu Matki, co$ powiedzieć o tćm. Koniecznie potrzeba 
nam niezwlocznie wziašć sic do owego przedmiotu, bez ktorego 
Žyć nie možemy, bo »rozum za morzem, $mierć za brama« (Um za 
morem, smart za vratama [sic]).!* [Str. 38—38.] 

Od čeških časopisa osvrću se na Daničin proglas Kwčty koje 
u br. 21 od 27 svibnja 1841 javljaju da »z tiskarny Dra. Ljudewita 
Gaje [»Gaje«] w Zd4hfebč wych4zj »ilirsko-nčmeckX [!]« i »nč- 
mecko-ilirsky« slownjk s obnowenym ilirskym pjsmem, pracj Iwana 
Mažurawiča [sic] a Jakuba Užareviča«. Notica se završava pri- 
pomenkom da »w ,Danici ilirsk€ od ro dubna [travnja] 1. r. Ize 


2 »Niewielki artykul ten, lecz ciekawy, napisany jest przez Czecha i 
umieszczony u 4-m n-rze Dodatkćw do pisma czeskiego: Kwiaty, wyd. w Pradze 
2. r. b.« — Taj se »artykul« pominje u mojoj raspravi malo dalje. 

19 Cijeli je list Vrazov štampan u Građ:, VIII (u članku: »Tri pisma 
Stanka Vraza P. P. Dubrovskomu« od VL A. Franceva; str. 328—340) a 
datiran je: 20 VI 1842. 

41 Nije mi doduše poznato je li Vraz iznio takav prijedlog u »Matici«, 
no ne bi bilo nemoguće da je izdanje Drobnićeva rječnika (koji se počeo štam- 
pati god. 1846) pokrenuto baš na osnovi sličnoga prijedloga. 

se obšjrnćho oznimenj djla toho dočjsti«. — Ponovo se oglašuje 
rječnik (»w tisku se nachazj«) god. 1842 u prilogu pomenutog 
časopisa (Nowiny z oboru literatury, umčnj a wčd), br 4 (str. 14), 
u zanimljivom i simpatičnom članku: Hl4s Čecha ze Zahfebu.“? 

Nešto opsežnije priopćenje o novom rječniku ima Časopis 
českćbo museum (1842; ročnik XVI [1, 306]) u članku: Wytah 
z psanj Dra. Jana [sic] Šafatjka k Redaktoru« [datirano: Novi 
Sad r ledna (siječnja) 1842] u kojemu čitamo: Neydiležitčgšj 
wšak djlo kterćž nynj literAty Zahfebskć a tiskdrnu Čajowu celć 
zaugjma, gest wychazegjcj prawč Rččnik nčmačko-ilirski ili Slovar. 
Mčli gjsme pijležitost widčri asi 1o archl tištčnych djla tohoto, o 
nčmž hodnj dwa wzdčlancowć illyrštj, p. adw. Mažuranič a p. 
Dr. Ićk. Užarević s upotčebenjim wšemožnych pomicek a posa- 
wadnjch toho druhu pracj po nčkolik let giž nenawnč pracugj: a 
nemyljmeli se, mame se čeho hodnćho nadjti.? 

Čak i u Leipzigu odjeknuo je glas o novom rječniku. Jordanovi 
Jahrbiicher fir slawische Literatur, Kunst und Wissenschaft, što su 
tamo izlazili, dva puta pominju Mažuranićev rječnik. Najprije ga 
(1, 291) objavljuju u bibliografskom odsjeku časopisa — počem se 
razbira da je i uredništvo Jabrbiicher dobilo na ogled i recenziju 
jedan eksemplar rječnika — drugi put ga bilježe (IIl, sr—53) u 
članku »Illyrisches  WGrterbuch von Herrn I. Mažuranić«. Taj 
»WGrterbuch« je doduše Rječnik Gundulićeva Osmana, štampan 
1844, ali pisac članka (sam Jordan), navedavši da su naši stariji 
rječnici teško upotrebljivi zbog nestalne i samovoljne ortografije 
njihove, domeče: »Und doch ist gerade die Schreibeweise bei einem 
alphabetisch  geordneten Lexicon von  entcheidendem  Einflusse. 
Schon in dieser Hinsicht ist das deutsch-illyrische Werk von Ga) 
[Mažuranić-Užarević] so wichtig, weil es endlich dem Unwesen zu 
steuern beginnt.« 


12 Iz toga je članka prenesena u Jutrzenku vijest o štampanju rječnika. 

18 Česi su se uopće mnogo zanimali za novi rječnik. O tome ima potvrda 
u korespondenciji naših ljudi s njihovim češkim prijateljima. Šafarik, koji ga je, 
kako je gore navedeno, prvi pohvalio, pokazuje i kasnije mnogo zanimanja 
za nj. U pismu od 8 lipnja 1842, na pr., traži on da mu Vraz skupi pretplat- 
nike za »Narodopis« a za skupljene novce da mu nabavi rječnik; kad mu onda 
Gaj šalje eksemplar djela, ističe Šafarik u pismu od 7 listopada da mu je i Vraz 
još dužan poslati jedan istisak = (ispor. Dopisy československych spisovatelu 
Stanku Vrazovi a Ljudevitu Gajovi« od Karela Paula; Prag 1923  [Sbirka 
prameniv 11, 37 i 381). Čelakovsky naručuje 21 travnja 1842 dva eksemplara 
rječnika (Građa 6, 44), a Stančk piše Vrazu još 27 listopada 1841: A vydali 
Pp. Gaj sviij Slovnik a chceli pridat predplatitele, tu [u Pragu] bych jich ještč 
vice nalezl [kurziv od menel zvlašič pro »Ilirsko-nčmecky« (Paul, Dopisy II, 29). 

U Beilage zur Allgemeinen [Augsburger] Zeitung, brojevima 283 i 284 
od ro i rr listopada 1842, ima simpatičan po Hrvate članak pod natpisom 
»Neuillyrische Litteratur« za koji Vraz (Dčla V) nagoviješta da ga je napisao 
Šafarik (u pismu Muršecu od 19 X 1842: Sastavak u nov. Allgemeine Zeitung 
»Neuillyrische Litteratur« po svoj je prilici od njega [t. j. od prije pomenutoga 
Šafarikaj). Ali u tom članku čitamo i ovo: »Anton Mažuranić, Professor in 
Agram, lieB cin illyrisch-lateinisches W&rterbuch erscheinen, welches immerhin 
seine Befihigung zu einem grčBern umfassenderen beurkundet. Ein solches 
gehčrt unter die ersten Bediirfnisse einer aufkeimenden Litteratur, und daf 
cine groBe lexikalische Arbeit nicht iiber die Krifte eines cinzelnen Mannes 
geht, hat Professor Jungmann in Prag durch sein unvergleichliches Wčrterbuch 
der bčhmischen Sprache sattsam erwiesen.« — Kako je članak zacijelo napisan 
u tijeku godine 1842 a pisac članka ne zna ništa o rječniku Mažuranića i 
Užarevića, nije vjerojatno da je članak napisao Šafarik, kako to nagoviješta 
Vraz. Onaj »illyrisch-lareinisches Wčorterbuch«, što se pominje u članku, ne 
može biti ništa drugo nego »Sbirka nčkojih rččih, koje su ili u gornjoj ili u 
dolnjoj Iliri: pomanje poznane« koja je izišla kao sr i 52 broj Danice god. 
1835 (str. 22) i u kojoj su »ilirske« riječi istumačene latinski i njemački. Svega 
ima otprilike tisuću četiri stotine riječi. Sastavljač »Zbirke« nije nam dosad bio 
po imenu poznat, iako se moglo pomišljati da je to djelo Antuna Mažuranića, 


Najzad još pominjem da je praški njemački časopis Ost und 
West, Blatter fir. Kunst, Literatur und geselliges Leben u br. 55 
godišta 1842 (str. 222) objavio da je rječnik ušao u štampu, ali mu 
se pritom desila omaška da je za jednog sastavljača djela držao 
Vjekoslava Babukića a drugome da je ime naštampao »Ožarević«. 
Vraz ga zbog toga ljuto prekorava u jednom pismu svome (Dela 
V, 312). »... znamo da ćete Vi,« piše Vraz Erbenu, »pozorni biti 
ne umećući bilice i nebilice kao što je u Ost und Westu opet učinio 
njekakov g. K. S. (valjda Karel Sabina?), gdje stoji da ilirski rječnik 
slažu gg. Babukić i Ožarević što je debela laž.« 

No zato je isti časopis bio prvi i — koliko sam našao — 
jedini koji je donio ozbiljan kritički sud o novom djelu. U članku 
»Mittheilungen iiber ilirische Literatur« koji ima karakteristični motto 
od Goethea: »Lob und Tadel muji ja sein« a štampan je u br. 79 od 
god. 1842, nahodimo dosta oštru, a ponešto i preoštru, kritiku 
Mažuranićeva rječnika. Pisac je članka »Philoslav« pod kojim se 
pseudonimom krije Banaćanin Aleksander Andrić, čovjek 
dobro upućen u naše prilike.“ O rječniku zapisao je ovaj sud: Von 


14 Otkrivenje toga pseudonima imam da zahvalim g. dru. Josefu Volfu, 
ravnatelju biblioteke Narodnoga Muzeja u Pragu. Na moj upit o tome predmetu 
upravljen g. profesoru Mateju Murku dobio sam od g. Volfa ovaj odgovor: 
P. prof. Dr. Murko poslal mi dnes 7 I 1935 VA4š dotaz, kdo se pod pseudo- 

diesen Wirren [pisao je o sporu između HrvatA i Srba o imenu 
»Ilir«] mich abwendend, und die Auflčsung des gordischen Kno- 
tens in Bezug auf den Namen Ilirier Andern iiberlassend, iibergehe 
ich lieber zur Besprechung des ,deutsch-ilirischen WGrterbuches? 
von Joh. Mažuranić und Jak. Užarević, als des wichtigsten Werkes, 
welches in der Neuzeit die ilirische Nationalbuchdruckerei zu Agram 
verliej! [kurziv od menel. Fs enthilt 45.000 Wčrter, ist sonach 
vollstAndiger, als jenes von Wuk Stefanović Karadžić, welches 
32.000 serbische Wogrter enthalt. Fir Freunde der ilirischen Lite- 
ratur, und die gegenwdrtige Bildungsstufe der letztern, so wie fiir 
Deutsche, welche die ilirische Sprache lernen wollten, wird dieses 
zum ersten Mal in der neuen organischen Orthographie erschienene 
WoGrterbuch sehr entsprechend, und immerhin eine sehr willkom- 
mene Erscheinung sein, nicht so jedoch fir den Gelehrten, und in 
Bezug auf die Anforderung, ein stehendes Bild der ilirischen Schrift- 
sprache zu liefern. Es theilt den Vorwurf der meisten Werke dieser 
Art, dafB es auf die technischen und reinwissenschaftlichen Aus- 
dricke wenig, und nicht genug ersch&pfend Ricksicht nimmt, dab 
viele.. Ausdricke nicht fest genug ausgeschieden sind, daB es 
unpassende  Neologismen enthalt, ohne dhnliche, in der ilirischen 
und  serbischen Literatur vorkommende und sanktionierte WGrter 
aufgenommen zu haben. Wir verkennen jedoch keineswegs den 
Liter, Fleif und die Ausdauer, welche nothwendig war, in kurzer 
Zeit und bei den jeden Augenblick sich entgegenstellenden sprach- 
lichen Hindernissen, ein Werk dieser Art zu Stande zu bringen, und 
wiinschen vielmehr, es mochten die Herren Verfasser bei aller Be- 
scheidenheit derselben, unterstitzt durch die Kenntniss fast aller 
europiischen Sprachen, sich auch auf die Bearbeitung und Fest- 
stellung_ der in den  Wissenschaften  vorkommenden  Ausdriicke 


nymem Philoslav v čas. Ost u. West r. 1842 skryva. Odpovidam: je to 
Srb Alexander Andrić, ktery se podpisuje v čas. Ost u. West r. 1843 
jako »k, k. Verwaltungs-Lieutenant des deutschbanater Regiments«. Duivody: 
Tento Andrić piše v Ost. u. West 1843, str. 381, toto: Wenn man bedenkt, dalj 
der Mangel an cinem geregelten serbischen Buchhandel, wovon ich be- 
reits in vorigen Jahren in diesen Blittrern eine niherc 
Erwihnung machte, ein Haupthindernis des frohlichen Gedeihens der 
serbischen Literatur war... Tato včta z r. 1843 vztahuje se Mittheilungen iber 
serbische Lirerarur, von Philoslav, Ost u. West 1842, Nr. 66, str. 266, kde 
jedinč je stižnost na srbskć knihkupeckć pomčry: Es ist dies der ganzliche 
Mangel eines geregelten Buchhandels, der jede literarische Tatgkeit im Keime 
erstickt... 

Milo mi je da i na ovom mjestu mogu da izrečem svoju hvalu gg. Murku 
i Volfu za njihovu uslugu. 

verlegen. Mindestens erringen sie das Verdienst, nebst dem obigen 
WGrterbuche eine tiichtige Vorarbeit geliefert zu haben, bis es etwa 
einem sich kiinftig bildenden Gelehrten-Vereine zu Agram gelingt, 
ein vollstindiges grammatisch-kritisches WGrterbuch, mit Inbegriff 
der Ausdriicke aller Wissenschaften und Kinste zu Stande zu 
bringen, und somit die ilirische Schrift- und Redesprache auf eine 
unverriickbare Basis zuriick zu fiihren.« 


Zanimljivo je da je i domaće općinstvo naše, pošto je rječnik izišao, 
unekoliko bilo razočarano tim djelom, ali to se razočaranje, valjada s patriot- 
skih razloga, nije iznosilo na javu. Bilješka o tome ima u jednome pismu što 
ga je Vraz pisao Erbenu. K. J. Erben bijaše naime zamolio Vraza pismom od 
20 srpnja 1842: »o zaslani pčti exemplafi nčmecko-ilyrskćho slowniku« [ispor. 
Paul, Dopisy II, str. 5] i tu je molbu ponovio 16 listopada 1842 [ibid.]; na 
oba mu pisma Vraz dne 3 prosinca 1842 [Dčla V, 321] odgovara ovako: »Od 
Slovara poslat ću Vam ostale [valjada: eksemplare] doskora, ako Vam bude 
drago. Ja se za sada nisam Bog i Bogme usudio [kurziv ovdje i dalje od mene], 
jerbo to djelo ovdje ne zadovoljava ni glede savršenosti ni glede cijene nad 
kojom općinstvo vrlo tuži. Uzrok toga je istina to što ovdje još silno vlada 
onaj šarlatanski duh koji žicu nadanja napinje odviše obećavajući zlatne gra- 
dove, pa na posljetku izađe sirotinja na dan. Tako je bilo kod leksika To je 
bolest-maternica koja se je iza Drave i Mure k nam dotepla i koje tragovi tako 
se teško dadu istrijebiti.« 

Čini se dakle da je zagrebačka publika u jednu ruku zamjeravala Gaju 
veliku reklamu što ju je činio za rječnik a koja nije odgovarala vrijednosti 
djela, a u drugu ruku da je bila neraspoložena zbog visoke cijene za koju se 
rječnik prodavao. Prema tome je razumljivo da Gaj nije više pomišljao na to 
da izda i »ilirsko«-njemački dio rječnika. Ali Vraz je pišući Erbenu zaboravio 
da je i on sam nekad u Kolu i te kako »žicu nadanja odviše napinjao«! (Ispor. 
str. 88.). 


»Philoslav« iznosi tri glavna prigovora protiv novoga rječ- 
nika: I) da se premalo osvrtalo na tehničke i naučne izričaje; 2) da 
hrvatska jezična građa nije dovoljno kritički probrana; 3) da u 
rječniku ima mnogo nezgodnih neologizama. Može se priznati da 
su drugi i treći prigovor opravdani, no onaj prvi prigovor svako- 
jako je preoštar i to stim više što se pisci rječnika ispričavaju u 
predgovoru baš zbog nedostatka tehničkih termina.!" Valja držati 


15 »U nas je osobito velika nevolja kad imaš prevesti koji posebni izraz, 
jer se u nas dosele niti u školi niti u djelarnici ne besjeđaše jezikom domaćim 
ništa ili jako malo. To polje je još sasvim neobrađeno. Zato će po svoj prilici 
bit u ovoj knjižici najviše pogrešaka što se tiče izraza poslovnih... Što imamo 
dobra, to spada svekoliko u krug od običnoga svagdanjega jezika. I to je oso- 
bito ono što smo nastojali najvećom pomnjom obraditi, jer je to temelj svakoga 
jezika; to je korijen i stablo koje kad jača jedared, pustit će lasno i granje na 

na umu da su Mažuranić i Užarević morali, da tako rečem, gotovo 
iz ništa stvoriti potpunu tehničku i naučnu terminologiju za narod 
koji dotle nije imao nikakovih svojih tehničkih izričaja osim za neke 
najprimitivnije seoske vještine (predenje, tkanje, ratarske poslove, 
opančariju i sl.). Ako im je dakle uspjelo — a to im jest uspjelo — 
da u tom pogledu postave kakav takav temelj za buduće sastavljače 
leksikografskoga rada svoga, onda se može reći da su — za ono 
vrijeme — dužnost svoju časno izvršili.'“ 

Inače su nazori »Philoslavovi« posve razboriti, naročito u 
tom što kazuje kako bi trebalo izraditi jedan kritički »ilirski« 
rječnik. 


»Philoslav«, prosuđujući rječnik, polazi s višeg, naučnog stajališta, no u 
praktičnom životu knjiga se, dajbudi izvan Hrvatske, prihvatila bez mnogo 
kritike i zahvalno. Tako se omladina slovačka u Levoči obraća Gaju 3 travnja 
1844 s molbom da im — »n&fečim slovanskym dle povinnosti Slovanskć učiti 
se chtčjicim« — pošalje na dar rječnik (Paul, Dopisy Il, 97—98). No najljepše 
su se o rječniku izjavili M. Fialka 1 Tomaš Buridn (koji se, kao izvrstan učitelj 
češkoga jezika u vojnoj akademiji u Bečkom Novom Mjestu, pominje u Danici 
god. 1837 str. 142 1 156). Prvi piše Vrazu 3 prosinca 1843 (z Novćho Mčsta 
u Vidnč): »Pženesl on [setnik Laba (muž Gajeve sestre Judite)] Burianovi od 
Pp. Gaje novy slovnik nčmeckocilirsky, slavnć a krasnć dilo [kurziv od mene] 
— my nemame ve svć literatufe jćmu podobnćho« (ibid. str. 11), a sam Burin 
zahvaljuje Gaju 19 rujna I844 ovim riječima: Seit einem Jahre bin ich Ihr 
groBer Schuldner, denn vor einem Jahre hatren Sie die Giite gehabt mir durch 
den Herrn Kamaraden Laba das schone, und was mehr heijšt, sehr gut einge- 
richtete duperst brauchbare |kurziv od mene] deutsch-ilirische  WGrterbuch zu 
schicken, wofir ich Ihnen nun meinen innigsten Dank abstatte. Aufgefallen ist 
mir bei diesem Worterbuche, warum dem deutsch-ilirischen Theil eine ilirisch- 
deutsche Grammatik vorangeht; ich hiitre gerade das Gegentheil erwartet. Wird 
der ilirisch-deutsche_ Theil auch und bald folgen? Diesen brauchten wir hier 


sve strane i prolistati. Kad naši budu razumjeli dobro svoj svagdanji jezik, 
ako budu dobro i temeljito vješti kojoj nauci i od naravi ktomu pozvani, 
napravit će oni lasno svekolike izraze koji su nam još potrebiti. Što ne učini 
jedan, hoće drugi. Samo valja da bude čvrst temelj.« 

16 O neprilikama što ih zadavaše hrvatskim književnicima nedostatak 
tehničkog nazivlja, znao je, kako čitamo u Spomen-knjizi Matice Hrvatske 
(Zagreb 1892), koješta pripovijedati i Antun Mažuranić koji je u prvo vrijeme 
bio glavni saradnik Novina i Danice, zapravo urednik njihov. »Sastavljati 
jedan. broj političkih novina,« piše Smičiklas u biografiji Antunovoj, »to je 
bila velika muka. Njima [saradnicima] je teško o političkim stvarima drugačije 
razgovarati nego njemački; manjkali su im brvatski izrazi za najobičnije poli- 
tičke pojmove«. [str. 290; kurziv od mene]. A u svojoj »Povjesnici gimnazije 
zagrebačke«, tužeći se na to da su Hrvati u latinskim školama bili othranjivani 
na tuđinski način, Mažuranić dodaje: »Tim nije čudo što ni najbolji ni naj- 
učeniji naši ljudi nisu mogli skladno i uglađeno ni deset riječi progovoriti 
našim jezikom ...« (str. 291). 

[i ovo je pismo pisano »z Novćho Mčsta za Vidnć«] weit dringender, wenn 
wir ilirische Werke lesen, in welchen uns gar manches Wort dunkel bleibr. 
(Ich wirde Gott danken, wenn twir Čechen ein so gutes Handwčrterbuch hitten 
[Paul, Dopisy Il, 72; kurziv od mene]). 


Od novijih kritika (koliko ih uopće ima o tom djelu) ispisujem 
ovdje kratku ocjenu Vatroslava Jagića, štampanu u njegovoj Enciklo- 
pediji (Juuuknonenia caaB. eunojoriu I 429), koja vrlo dobro 
ističe vrijednost Mažuranić - Užarevićeva rječnika: MBanp_Maxy- 
PAHMUB... ONOJDKMJIB CJABAHCKYIO PMJIOJIOFIIO CJIOBAPeEM'B KO- 
TOPbBI# OHb CooGnla Cb SIkoGoMB YoKApeBHHeMP H3NAJIP €lIE 
Bb 1842 roiy Bb 3arpe65... CJIOBApb STOTB OBIJIB NJA CBOETO 
BpeMeHH OueHp NOJEBZBHHIMPB NOCOGIEMEB, NONLOG- 
HAafO KOTOpoOMy He umbla Torna Hu cep6ckag 
HH XOpBaTcKkAg JIHuTEpaATypa; OHPB CABIJIAHPB HE- 
CpaBneHHo kpuTuuube 4 Jyune u5MP HANp. JIATHHCKO- 
MJIJIHPCKBIH MJIM MTAJIBAHCKO-MJIIMPCKBIH  CJOBAPb CTYyIJHu 
[posvud od mene razmaknuto!.!? 


* 


Isporedi li se rječnik M-ev (tako ću ga nakratko nazivati) sa 
starijim rječnicima našim, to ćemo unatoč dosta oštroj kritici 
»Philoslava« i onom nekom neraspoloženju što izbija iz redaka 
Vrazovih kad govori o rječniku, ipak radije pristati za povoljnim 
sudovima Šafarika, Budmanija i Jagića te reći da taj rječnik kraj 
sviju svojih nedostataka uistinu obilježava znatan na- 
predak u povijesti naše leksikografije. M-ev je rječnik svako- 
jako prvi naš moderni rječnik: prvi u kojem se pokušavalo u 
cijelosti njegovoj prikazati novi jezik naše lijepe knjige, naše nauke 
i našega obrazovanoga društva narodnoga — jezik koji se dakako 
: sa Rok e ESTE 
istom stvarao, no koji će doskora pobjednički ući i u zakonodavno 
tijelo, u urede, u poslovnice 1 u škole — i u kojemu se, najzad, 
ogleda i moderni život onoga vremena. Pisci rječnika okupljaju 
naime u njem, koliko im je bilo moguće, riječi koje su nikle i stvorile 

17.1 Pero Budmani (u svojoj raspravi: Pogled na istoriju naše gramatike 
i leksikografije od 1835 godine [»Rad« 80]) pohvalno pominje Mažuranićev 
rječnik. »Ako i jest leksikografija«, čitamo na str. 183, »mučniji i nezahvalniji 
posao od gramatike, te se je stoga na ovom polju [od 1835 do 1885] mnogo 
manje izradilo nego na gramatikalnome, ipak se mogu s pohvalom pomenuti 
1. Mažuranića i 1. Užarevića »nčmačko-ilirski slovar« (Zagreb 1842) [kurziv 


od mene], Mažuranićev rječnik uz Gundulićev Osman, Drobnićev (izrađen s po- 
moću A. Mažuranića) — »ilirsko-nčmačko-talianski rččnik« (Beč 1846—49)...< 

se pod utjecajem moderne kulture i modernih tehničkih tečevina, 
tako da je M. u nas prvi ogled moderne leksikografije koja je u 
drugih naroda već bila savršeno razvijena, ali do nas, do onoga 
vremena, još nije bila doprla. Prelistavamo li pored M-a naše 
rječnike koji su mu najbliži vremenom, morat ćemo reći da oni, 
ma i bili izišli poslije godine 1800, još uvijek, sa svojom skučenom 
zalihom riječi, zapravo pripadaju u srednji vijek, dok nas M. prvi 
uvodi u novo doba — u jek XIX vijeka. Pa i Vukov rječnik, 
premda je djelo vanredno vrijedno i dragocjeno, ne može da se 
mjeri s M-em uleksikografskom obziru. Vuk donosi jezično 
blago narodne poezije i patrijarhalnoga narodnog Života, te on 
ima neprocjenjive zasluge za naš folklor i za našu lingvistiku, pa 
kao riznica čistoga štokavskog govora, no ipak, kao praktički 
priručnik koji ima služiti kao »vademecum« svakom obrazovanom 
čovjeku u dnevnom životu i radu, prirodno zaostaje iza M-a. Zar 
su Stulić, Voltić i Vuk mogli i da sanjaju o riječima kao što su: 
Briefstecher, Dampfmaschine, Dampfmesser, Fallschirm, Luftpumpe, 
Plattmiihle, Postfrei, Preiscourant, Pressfreiheit, Proselytenmacherei, 
Regenschirm, Saldo, Schlagschatten,  Schmelztiegel, Wechselbrief 
itd., da i ne pomenem specijalne tehničke izričaje kao: Heftlade, 
Lochsige, Lotkolben, Luftziinder, Prigeeisen, Rdumnadel, Stellrad, 
Schlichtfeile i dr. kojih ima gotovo na svakoj strani M-eve knjige? 

Dakako, i M-ev je rječnik u prvom redu nastao onako kako 
su nastala i kako nastaju sva slična preduzeća: sastavljač je njegov 
najprije uzeo svoje najbliže prethodnike i iz njih pocrpao svu onu 
jezičnu građu koja je, po njegovu mišljenju, utvrđena i stalna te 
ne podliježe više kritičkom sudu. A budući da je M. sastavljao 
njemački 1 hrvatski rječnik, prirodno je da je najprije i najviše 
posezao za onim svojim prethodnicima koji su također hrvatske 
riječi tumačili njemački ili njemačke hrvatski, a to su Voltić, Vuk 
i Ballmann-Frčhlich.“* M. upotrebljava obilno njihovu građu, 
jednoga više drugoga manje, ali je nigdje ne prenosi slijepo, već je 
probira prema nekim svojim principima koji, uostalom, nijesu 


18 Deutsch-illyrisches und illyrisch-deutsches Handwčrterbuch, zum Ge- 
brauch der Deutschen und Illyrier... Nach den sichersten und besten Quellen 
bearbeitet und herausgegeben von A. F, Richter und A. J. Ballmann. Zweiter 
oder Deutsch-Illyrischer 'Theil, bearbeitet von Rud. Frčhlich (Wien 1840). O 
obadvije sveske toga rječnika napisao sam u [IpunosuMa 34 KIbMKEBHOCT, je3HK, 
ucropniy u Gonknop (XI. r—ii) kratak prikaz u kojem sam dokazao 
da je djelo vrlo slabo, a naročito prva (ilirsko-njemačka) sveska da je potpuno 
promašena. 

Rad Jugosl. akad. 257. 7 

posvud vidni. Da ogledamo nekoliko primjera! Iz Voltićeva 
»Ricsoslovnika« (Beč 1803), na pr., potječu, bez sumnje, ove riječi: 


bogoljubnost (Fr&mmigkeit), bogoslovac (Gottesgelehrter), cjedilo (Seiher), 
domorodac (Landsmann), duševnost (Gewissen), dvornost (Hčflichkeit),  golot 
(Krystall), gvozdoteg (Magnet), komorač (Fenchel), kolotečina  (Erdbahn, Pla- 
netenbahn [Vo.: der Kreis oder die Laufbahn eines Gestirns]), kopnomjerac 
(Feldmesser), kotlovina (Kupfer), krivokletnik (Mceincidiger), krošnja  (Brod- 
korb), last (Gemichlichkeit [Vo.: Bequemlichkeit]), lutak (Samischleder [Vo.: 
Gamslederj), mačar (Schwertfeger), magnuti (winken), naravnik (Naturalist [Vo.: 
Naturkundiger]), nijednostran (unparteilich, neutral), odor (Beute), oklopnik 
(Kirassier), okosnica (Gerippe), samokres  (Pistole), samoprodaja (Monopol), 
samodržac (Monarch), samogovor (Selbstgesprach [Vo.: Gesprich mit sich selbst]), 
samosilnik (Tyrann), sočivo (Hilsenfrucht), šetalište (Spazierort [Vo.: Ort zu 
spazierenj), škaknica (Schachbrett), štionik (Pule [s. v. Lesepult: štionac, 
štionik]), zapostastvo (Faktorei) itd.19 


Naprotiv M. nije preuzeo, na pr., ove riječi: 


gaziv (seicht; M. prevodi »seicht«: plitak), krilonog  (fligelfissig; M. 
nema te njemačke riječi), krinca (Schale; M.: čaša, fildžan), krivogovorac 
(Verleumder; M. klevetnik, ogovaralac), krivoštovanje (Aberglaube; M.: prazno- 
vjerstvo, praznovjerje), krop  (siedendens Wasser; M. nema ni u njemačkom 
sličnoga izričaja), kruhar (Brotbicker; M. pekar, pek), kucavica (Rilps; M: 
podrig), kuka (Purpurschnecke; M. grimiz, grimizov puž), macaklica (Ta- 
rantel; M.: tarantula), odrina (Weinlaube; M.: brajda, baras veliki), oduzlati 
(loskniipfen; M. nema te njemačke riječi), oglobina (Uberbleibsel; M.: ostanak, 
ostatak, kusur) itd. 


Kadšto iste riječi imaju u obadva rječnika različno njemačko 
tumačenje. Ispor. 


drvar (Vo.: Holzhacker; M.: Holzhindler), kluba (Vo.: Rollridchen; 
M.: Fiaschenzug), krupa (Vo.: Hagel, dok M. prevodi »Hagel«: tuča, led, grad, 
a riječ »krupa« pravilno donosi s. v. Graupe: tuča, krupa, grad), rogač (Vo.: 
Bockshčrnlein; M.: Hirschkafer, ali s. v. Johannesbrot [>  Bockshčrnleinj: 
rogač), rukobran (Vo.: DegengefiB; M. Bigeil am Degen [DegengefiB: balčak1), 
srdobolja (Vo.: goldene Ader; M.: Ruhr)... i možda još koja. 


Tu i tamo se dešava da se riječi i tumačenje slažu, ali se ne 
slažu oblici hrvatske riječi. »Korkrinde« kazuje M.: pluta, a Vo.: 
plut, pluto. Voltićev »čun« (Kegel) M. je promijenio u »čunj«. 


1% Pripomenuti treba da mnoge riječi koje se gore navode dolaze već i 
u rječnicima starijim od Voltićeva (na pr. »krivokletnik« što ga poznaju već 
Dellabella i Belostenec), no ipak je prirodnije pomišljati da ih je M. uzimao 
baš iz Voltića, već zbog njemačkog tumačenja. 

Zanimljiva je riječ: hodotaj (Vo.: Firbitter; M.: Mittelsmann, 
Mittelsperson, Vertreter); M. je piše »hodataj«, a u tom obliku 
dolazi riječ inače istom u Daničića (AR].). 

Mnogo više od Voltića mogao je M-u poslužiti, i poslužio je, 
V uk sa svojim CpnckuM PieuuukoM od god. 1818. Sa svim tim 
on i to djelo nije iscrpio onako kako bi ga mogao i kako su ga iscrpli 
kasniji leksikografi. Ja sam isporedio više od trista nasumce oda- 
branih karakterističnijih riječi Vukovih s riječima u M-a i našao 
da je on od tog broja preuzeo samo oko sedamdesetak, dakle otpri- 
like tek četvrtinu riječi. Da navedem, primjera radi, niz riječi što 
ih M. nije preuzeo. To su: 


alva, alvaluk, aratos, brotnjak, brstiti, brukanje, buljioka, crvenika, 
ćuba, doplaćivanje, dundar, golotrb, golušav, ilidža, inoča, inokosan, ira, ispi- 
ranje, jarmak, jarmenjak, jaruga, jasak, jašterica, jedinče, jednolik, jege, jošje 
[Erlenbusch, ali ima: jošik Erlenwald], kašičar [ali ima: kašika], kašičara, 
kenjača, keruša, keša, klecati [wanken; M. prevodi njemačku riječ: dibat se, 
kolebat se, voškat (vožkat) se, klimat se, teturar se], kumbaradžija, kušljav, 
lakomica, lavež, lukovača, lužnica, mraziti, mršati, mršanje, nabocati, oplećak, 
opravan, osoje, papoš, paprika, papratka, papratljika, papula, pištalina, pištati 
[zischen; M. veli: piskati, cičari], pituljica, pizmen, pjevalište, pjevidrug, plači- 
drug, plačka, plamenjača, plavetnikast, podsad, podsedlica, podvlačak, pogan, 
popašan, povod, povraz, prokapljivati, raf, rogulje, strnjika [Stoppeln; M. =: 
strnište Stoppelfeld], raslak, trap, trov, unka, zadobiti [no ima: dobiti] itd. 


Ima u Vuka mnogo riječi koje ni sad još nijesu ušle u općeni 
književni jezik, pa se stoga ne ćemo čuditi da ih se M. u ono vrijeme 
još više klonio. To su, od navedenih, na pr. riječi: taslak (Block), 
trap (Rubengrube), trov (Fischkoder), unka (Grenzhiigel), aratos 
(verfluchr!), dundar (Haufen Leute), kumbaradžija (Bombardier), 
podvlačak (Unterschindel); pa onda riječi kao: ravak (Honig- 
fladen), rega (Knurren des Hundes), potra (Getreideschaden) i dr. 
Ktome valja napomenuti da M. redovno ne unosi u rječnik sup- 
stantive postale od glagola s pomoću nastavka nje — koje naprotiv 
Vuk vrlo rado unosi — pa stoga ne nahodimo u M-a ni »brukanje«, 
ni »doplaćivanje«, ni »ispiranje«, ni »mršanje«, ni mnogo drugih 
takovih riječi. Valja i na to upozoriti da Vuk često, mjesto da pre- 
vodi, samo opisuje ili tumači njemačkim riječima značenje svoje 
srpske riječi. Ispor. 


brotnjak — der Hiigel worauf Farberrot gesetzt wird 
buljioka — die die Augen hervorreckt 


IOoO Vladoje Dukat: (18) 
čavka — eine Art schwarzer_Traube 

čavoljak — eine Art kleiner, siiBer, harter Apfel 

čeljuska == die Schraube die den Flintenstein festhalt 

ćaija = eine Art gefiillter Kuchen 

ira = gegerbte Schafhaut 

jašterica = Hitzpustel an der Zunge 

kalup duvana — Pack Rauchtabak 

lukovača = Kukuruzbrot mit Zwiebel 

oplećak = der gestickte Vorderteil des weiblichen Hemdes 
paličnjak == der Bohrer zu dem Stockloch im Joche 
prijesjed — Nachzucht (von den Bienen) zur Fortpflanzung 
ujaračiti = (ein Pferd) zum Wettrennen vorbereiten itd. 


U takovim je slučajevima M. često morao biti u dvoumici pod 
koju njemačku riječ (pod koje »geslo«) da smjesti one Vukove riječi. 
Ja stoga dopuštam da se neke i od onih riječi što sam ih netom 
naveo možda ipak nahode u M-evu rječniku, ali pod drugom 
kakvom njemačkom oznakom kojoj se nijesam mogao dosjetiti. Ja 
to sudim po tome što, na pr., Vuk tumači riječ »tvorilo« == Ein- 
fassung des Kdselaibs, a M. je navodi uz njemačku riječ: Kaseform; 
»čvarak« se u Vukovu rječniku tumači == die Treber des ge- 
schmolzenen Fettes, a u M-evu ta riječ (uz kajkavsku »ucvirak«) 
dolazi uz njemačku riječ: Griebe. Još treba i to pomenuti da Vuk 
— ili zapravo Kopitar koji mu je najviše pomagao pri sastavljanju 
njemačkog nazivlja — upotrebljava i takove njemačke izričaje za 
koje je M. mogao držati da su bilo s kojega razloga nepodesni, pa 
se zato skanjivao preuzeti ih u svoj rječnik. To bi mogle biti riječi 
kao ove: befressen (brstiti), Nebenfrau (inoča), Bergriese (jaruga), 
Katzenschinder (mačkoder), masig im Gesichte (mrasav), Klosterdorf 
(prnjavor), taglčhnern (nadničiti, nadničenje), ibichte Seite (na- 
ličje; uzato ima i »Rickseite«, a ovu riječ preuzima M.). Zato, kad 
može i umije, M. unosi takove Vukove riječi pod drugim značenjem 
za koje je držao da je ispravnije ili možda preciznije 1 točnije. 
Neka se isporedi: 


crkavica (Vuk: cin bischen Vermčgen) M.: Darbepfarre (crkavica od župe, od 
parokije, od plovanije) 

čaklja (Haken) Kunsthaken 

kostrijet (Ziegenwolle) Kamelgarn, Kamelhaar 

litar (Baststrick) Halsband des Hundes 

maštrafa (Glas mit Handhabe) Humpen 

naglavak (Vorschuhung, Vorschub) Vorschuh 

peraica (Flachsraufe) Flachskamm (s. v. Kamm) 

peruška (Federwisch, Federlappen) Federbesen 

pisak (Luftloch) Mundstiick 

pizma (Rachefeindschaft) Geifer 

planina (Bergwald) Berg 

polokati (ausschliirfen) aussaugen 

prigati (r&sten) schmoren 

prisoje (sonnige Gegend) Sonnseite eines Gebirges (s. v. Getriebe). Tako i: 
čelopek. 

račve (Zanken) Zacken 

slavina (Zapfen) Hahn an einem Fasse 

ujam (Mihlergebiihr) Mahlgeld, Mahlgroschen 

vinoboj (Alkermes) Kermes 

zatočnik (Verpflichtete, Kampfheld) Kampfer itd.20 


Ima i takovih tumačenja u Vuka, s kojima se M. u pogledu 
jednakosti značenja nije mogao složiti pa ih je stoga izostavio, kao: 
para Atem, plaviti se schwimmen ... ili ih je držao za lokalne 
izričaje te im zato nije dao mjesta u svom rječniku. 'To bi se moglo 
reći za riječi kao što su: 


crvenika (ovo kod Vuka znači i »roter_Wein« i »rote Ziege«) 
papoš (Art grčljerer FluBkrebse) 

pandurnica (Pandurenhiitte) 

pjevalište (Ort wo man gesungen hat oder zu singen pflegr) 
pjevidrug (Singfreund, Mitsinger) 

plačidrug (Mitweiner) 

plačko (Kind das gern weint, Weiner) 

posinak (Wahlsohn)?1 

povraz (Henkeleisen an einem Kessel) 

pričanik (Pflockfisole) 

zakačka (Schneiderhaken) 


i bez sumnje još koja. No i tu je moguće da je koja takva riječ 
ušla u M-ev rječnik pod drugim njemačkim značenjem. 

Kadgod je po svoj prilici M. bio baš uvjeren da je Vuk riječ 
krivo preveo. »Pituljica« je kod Vuka: Krapfen — no zar je M. 
mogao vjerovati da su u Vukovo doba u južnoj Srbiji poznavali 
te specifično austrijske kolače što ih danas zovemo: pokladnice? 


20 Riječ »patoka« tumači Vuk: der Lauer vom Branntwein. Tako i M. 
s. v. Lauer (vom Branntwein), ali istom riječju tumači i njemačko: Lutter. — 
Vuk ima »jalija« = Ufer, a M. istom riječju tumači i »Kai« i »Ufer«, 

?*\ Ali M. ima: Adoptieren == posiniti, posinoviti — i: Adoption — po- 
sinstvo, posinovljenje. 

Lako je razumljivo da ni riječi »naguzljez« (Ruckgdnger) i 
»nakurnjak« (Hosenlatz) M. nije primio u svoj rječnik.?? 

Od riječi što ih je M. bez sumnje preuzeo baš od Vuka 
(premda je tu i tamo koju mogao i drugdje naći), napominjem 
primjera radi ovo nekoliko: 


broć (Fdrberrčte), čapur (Strunk), čuvalduz (Packnadel), indat (Hilfs- 
truppen), ispisna (Abschreibgebiihr), jedek (Paradepferd), kajda (Note), kalauz 
(Wegweiser), kašika (L8ffel), kepec (Zwerg), kestenik (Kastanienwald), kičme- 
nica (Rickgrat), kika (Zopf), mješaja (Mundbicker), motovilo (Haspel, Weife), 
nabor (Falte), nadijevati (fiillen), nado (Mauseloch), nagon (Antrieb), naizust 
(auswendig), nakaza (MiBgeburt), naknada (Ersatz), naloga (Gedringe), namama 
(Lockspeise), namet (Auflage), namjera (Begegnung, Zufall), navada (Angew6h- 
nung), navlaka (Uberzug), nazadak (Rickgang), oklagija (Nudelholz), pabirak 
(Nachlese), pijanka (Trinkgelage), platac (Zahler), platnar (Leinwandhindler), 
plavka (Blondine), pošalica (SpaB, Scherz), povlaka (Sahne), svirač ([M. ima: 
svirac] Fičtenspieler) itd. 


Najzad se M. poslužio i Ballmann-Frčhlichovim rječnikom, 
svojim najbližim prethodnikom, premda je i sam morao razbirati 
da je taj rječnik vrlo slabo djelo. No kako je ipak zagledao u nj, 
nije se dakako uvijek mogao oteti njegovu utjecaju i tako je pri- 
ličan broj Frohlichovih riječi prešao i u njegov rječnik. Ispor. 

F.: Buxbaum zelenika (Jambr.), šimšir, bus 
Buxbaumholz zelenikovina (Jambr.), šimširovina 


M.: Buchsbaum zelenika,?3 šimšir 
Buchsbaumholz zelenikovina, šimširovina 

F.: Drache aždaja, zmaj, pozoj 

M: » = zmaj, aždaja, pozoj 


Doppelflinte dvocevka (puška) 
5 dvocijevka [dvocčvka24] 


Fruchtgčttin boginja ploda (Ceres kod Rimljana) 
S cerera [sic], boginja od ploda 


?** Kome bi se M-ev izbor Vukovih riječi možda činio premalo liberalan, 
toga ću podsjetiti na ono što je Jagić napisao ocjenjujući Broz-Ivekovićev 
rječnik (Archiv f. slav. Phil. XXIII, str. 525): Auch ich bin der Ansicht, daB 
das Vuk'sche Wčrterbuch, wenn man daraus ein Wočorterbuch der serbokroati- 
schen Literatursprache machen wollte ... manches iiberflissige, manches ent- 
behrliche, ja sagen wir es gerade heraus, manches vulgire Wort enthilr, das 
entfernt werden darf. 

28 Kod Vuka je »zelenika« jedna vrsta jabuka. 

24 Vuk donosi tu riječ istom god. 1852. 

F.: Fruchthindler žitar; -in žitarica 

M.: ma Žitar; -in Žitarica?5 

F.: Fuchs, neuer Student im Scherz und als Schimpfwort novi đak [djak], novak 
M: (ein neu angekommener Student auf Universitaten) novak, diak [sic] 
F. Filihorn rog obilnosti 

M: A rog od obilnosti 


F.: Halbmond polumesec 

M.: 5 polumjesec 

F.: Kamel kamila (Vuk), velbljud (altslav.), deva 

M: deva, kamila, velbljud 

F.: Labyrinth mjesto zahodljivo, zahodnjak, labirint (Stull:) 
M.: . labirint, zahodnjak?$ 


F.: Langčhrig dugouhi 
M.: s ušat, dugouh 


F.: o Nashorn nosorog, rinoceront (St.) 
M.: Nasehorn nosorog 


F.: Qualitit kakvoća (Danf[ica]) 
M.: pe kakvoća?7 


F.: Zahnschmerz zubobolja, zubobol 
M.: Zahnschmerzen zubobolja. 


Čini se da je M. prenosio naročito one riječi za koje mu je 
citat vrela jamčio da su riječi pouzdane. Ispor. ove primjere: 


F.: Firmament tvrdina (Berlich), nebeska tvrd 
M: M firmament, tvrđa, tvrdina (nebeska) 


F.: Glockenturm zvonik (Lan[osović]) 
M.: M zvonik, zvonara [Vuk] 


25 [ Vuk ima riječ »žitarica«, ali kod njega ona znači lađu: lađa žitarica 
Getreideschiff navis frumentaria. Zanimljivo je da uz »Getreidehindler« ni M. 
više ne poznaje »žitarice«, 

*# Jednako s. v. Irrgarten. 

?7 Riječ se, prema _ARj., upotrebljava već od XVIII vijeka, ali je nema 
u starijim rječnicima. 

Iz Lanosovića potječu valjada i ove riječi u B.-F-u: otik, 
otka (Pflugreute); lemeš (Pflugschar); uvratina (Pflugwende; Vuk 
ima oblik: uvratine); loćika (Salat) — a sve te riječi ima i M. 

Koliko se M. poslužio Frohlichom kad je trebalo u hrvatski 
govor unositi nove riječi, o tome će još napose biti govora. 

Najzad treba još napomenuti da je M. iscrpljivao i sprijed 
(na str. 92) pomenutu »Zbirku« riječi što je izišla u Danici god. 
1835. To je stim razumljivije ako je istina da je tu zbirku složio 
Antun Mažuranić, brat Ivanov. Iz »Zbirke« valjada potječu ove 
riječi: bakrorez (premda »Zbirka« ove riječi ne tumači; navodi se 
»bakrorez v. mčdorez«, no riječi »mčdorez« nema), časopis, dnevnik 
, (Tagebuch), dvoboj (Zweikampf), igrokaz, jezikoslovje (Sprach- 
forschung), kazalište, olovka, parobrod, parokrug (Atmosphare), 
parovoz, sveučilište (Universitat), tjednik 1 dr. No i kod upotrebe 
»Zbirke« postupao je M. kritički. U prvom je redu izostavio kaj- 
kavske  izričaje (almuštvo, arkuš, banta, ladanje* itd.), pa onda 
riječi koje su valjada skovane od sastavljača »Zbirke«, a nijesu bile 
po volji M-u. To su riječi kao: jamožitelj (Grubenbewohner), 
ranovrač (Wundarzt), spanak (Zapfenstreich), suhar (Zwieback), 
svjetoljub (Kosmopolit [preuzeo Šulek1), svojljub (Egoist), zapeć- 
nica (Marchen) itd. Najzad je kod nekih M. promijenio unekoliko 
i njemačko tumačenje (blagodaran, parokrug [Dunstkreis], prvo- 
bitan itd.). 

U starije rječnike hrvatske čini se da M. nije mnogo zagledao, 
a koliko je zagledao, najviše se ispomagao Stulićem. Njemačka riječ 
»Einschalig«, na pr., tumačena je u M-u: jednozijeh [jednozčh], a 
tu je riječ, prema ARj., mogao naći samo u Stulića (»jednozijehan 
St. porta che s apre da una parte«). Tako će isto iz Stulića potje- 
cati i ove M-eve riječi: 


dugovrat (Langhals); po ARj. riječ ima samo Stulić 

evrijen (Hebri4er) po Stuliću, ako ta riječ nije možda uzeta iz prve sveske 
B.-F-ova rječnika (evrijen, evrijenac, evrijenak == Jude, Hebrder, Israelit) 

gradobrana (Garnison); po AR]. riječ ima samo Stulić 

lavast (s. v. falb i s. v. rehfarben) t. j. boje kao lav; po ARj. ta se riječ 
nahodi samo u Dellabelle 1 Stulića 


28 »Zbirka« tumači tu riječ ovako: 1) rus, Land (la campagna) 2) villa, 
Landbesitzung. Prema tome ne stoji ono što o toj riječi nagađa Maretić (»Rad« 
157, 21): »Sve mi se čini da je baš iz Miškatovićevih prijevoda Turgenjeva 
usla u književni naš jezik kajkavska riječ ladanje.,. za njem. Land rus. depeBHa.“ 

lizimirstvo, lizimir (Frčmmelei, Fr&mmler); riječ imaju u tome značenju 
samo Mikalja, Dellabella 1 Stulić 


pa onda još riječi: 


bistrovid (scharfsichtig), brojogonetka (Cabbala), ludovet (Luftschlof), 
lukomet (BogenschuB), lukotvorac (Bogenmacher), malik (Poktergeist), naravo- 
slovac (Naturforscher), petobiće (Quintessenz), potmimrak (Schleicher), pričo- 
slovje (Mythologie), rasadnik (Pflanzschule) .., i valjada još koja, 


No ima i takovih riječi u M-a kojih nema nijedan stariji 
rječnik, pa se mora uzeti da ih je on unio iz svoga materinjega 
govora. Takova je na pr. riječ »p ož u p« kojom se tumači njemačko: 
Kirchner (== zvonar, požup, prakatur; isto s. vv. Kister i MefBiner). 
Poslije njega prvi donosi tu riječ istom Vladimir Mažuranić u svojim 
»Prinosima«* 

Druge su takove riječi: 

kopa (Kohlenweiler) »hrpa drvja za palit uglevje«. Po ARJj. 
tu riječ imaju samo Mikalja i drugo izdanje Vukova rječnika, ali 
je obadvojica drukčije tumače, Mikalja za nju veli: stog od slame, 
a Vuk: kopa vide stog. I Slovenac Murko je ima i slično tumači: 
Schober, eine Zahl von Vier. 

medopir (Fledermaus). ARj. nema te riječi. 

mjerčin (Messer). ARj. za tu riječ nema nijedne potvrde 
iz rječnika, ali donosi ovu bilješku: S. Ivšić (»mjernik u Grižanima 
u Hrvatskoj«). 

(stanje) razi zemlje (ErdgeschoB); »riječ [razi] ušla 
lje] iz čakavskoga narječja kako se govori na Krku« (Maretić, 
Jezični savjetnik s. v.). 

sablast (Gespenst); »bit će prov.« (Jez. savj. s. v.) 

smoći [nasmagati] (erschwingen); »govori se u narodu iz 
kojega je ušlo u rječnike M. U., Š[ulek] i Plopović]|« (Jez. savj. 
s. v.)*? 

sprat (Stockwerk). O toj riječi kazuje Maretić u » Jez. savj.«: 
»Koliko ja znam, nema toj riječi potvrde ni iz starijega jezika ni 
iz današnjega narodnog, nema ga ni u jednom slav. jeziku ni u 
neslavenskom (na pr. u talijanskom, u turskom i t. d.) i tako se ne 


2% Prinosi za hrvatski pravno- povjesni rječnik (Zagreb 1908—1923). 
8 Broz-Iveković donosi »smoći« i »smagati« u značenju: bindigen 
frango; hinreichen sufficio. 

može znati otkle je ušla u rječnik M. U.; premda je teško misliti 
da je izmišljena ...« [kurziv od mene]. 

spužva (Schwamm): »jamačno iz kojeg čakavskog narječja 
(D. Nemanić u svojim čakavskim studijama navodi spužva među 
riječima koje se govore u Istri)« (Jez. savj. s. v.). 


Zanimljiva je riječ menjik kojom se tumači njem. Flurstein; tako isto 
s. y. Grenzstein, uz koju riječ M. dodaje »međa« [medja] dok uz »Lachstein« i 
»Markstein« ima tumačenje: međaš [medjaš], menjik (u zagradi: medjnjik). 
B.-F. nema riječi »Flurstein« ni »Lachstein«, ali ima riječ »Grenzstein« koja se 
tumači: mejnik (nagranični stup, anta_ V[uk]).""_ ARj. poznaje oblike: menik, 
menjik (samo u značenju jedne biljke [Ruta grave olens]) i mejnik. Za menik 
ima u ARj. ova bilješka: »Po otoku creskom, koji je sav kamenit, ima osobitih 
kamenitih humaka koji se katkad čine kao da je ondje ljudska ruka kamenje 
naslagala. Takav se humak zove ondje menik, Možda je od istoga korijena koji 
je u spomenuti, spomen, spomenik? I. Milčetić. Vidi 1 Zborn. za 


nar. živ. 8, 135.« — Za mejnik upućuje ARj. na oblik međnik, gdje čitamo da 
je to kamen kojim se naznačuje kakva međa, a od rječnika da ga ima samo 
Daničićev — no pripominje da se mejnik govori u Bosni. — Tu je dakle dvoje 


moguće: ili je M. onaj B.-F-ov oblik mejnik smatrao pogreškom i popravio u 
menjik, ili mu je kao Primorcu bio poznat oblik menik te ga je unio u svoj 
Nos : u: o sagene: Maje a Na 
rječnik u obliku menjik koji mu se možda činio pravilnijim — stim više što ga 
s. v. Lachstein tumači čistim štokavskim oblikom medjnjik (= mednjik). Svako- 
jako je M. bio uvjeren da ono n u toj riječi mora zapravo biti »j. 


»Bohuslaw« oglašujući u časopisu Croatia, kako je navedeno 
na početku ovoga članka, s velikom pohvalom M-ev rječnik, ističe 
da u njem nema nikakovih »neugeschmiedete Wčrter«, već samo 
takovih koje su pokupljene iz naših starih rječnika i iz naše starije 
domaće literature. Tu tvrdnju »Bohuslawa« valja dakako uzeti 
»cum grano salis«, stim više što je ona izišla u članku koji je trebao 
da posluži kao reklama za novi rječnik. Ako je M. htio sastaviti 
moderni rječnik, on se prirodno nije mogao ograničiti na naše 
starije rječnike i naš u stariju literaturu, jer tamo nije mogao naći 
riječi i izričaja za moderne pojmove XIX vijeka, već mu je bilo 
potražiti pomoći odruguda. To je on i učinio prema onoj maksimi 
Vitezovićevoj (ispor. Građa za pov. knjiž. hrv. XII, str. XXII): 

Človik najdičnije svoju halju nosi, 
a što doma nije, to se vani prosi! 


I on se, kao Vitezović i drugi naši stariji leksikografi, ponaj- 
prije ogledao za drugim slavenskim jezicima i što je tamo 


3! Uz »Markstein« ima samo: granični stup ili kamen, anta, 

zgodno našao, to je prenio u svoj rječnik preudesivši tuđu riječ 
prema hrvatskim jezičnim zakonima, kako je najbolje znao i umio. 
Najviše se pomogao češkim, ruskim i slovenskim riječima. Te su nam 
pozajmice M-eve od česti već otprije poznate. Prvi ih je pokupio 
Tomislav Maretić u svojoj raspravi: Ruske i češke riječi 
u hrvatskom jeziku (Rad 108, str. 68—98). Maretić je u M-evu 
rječniku našao dvadeset i dvije riječi koje su po njegovu mišljenju 
bezuvjetno češkoga podrijetla; šezdeset i osam koje su bez sumnje 
potekle iz ruskog jezika, pa trideset i dvije za koje se ne može odre- 
diti jesu li prenesene iz češkog ili ruskog jezika. Istaći treba da 
Maretić mnoge pozajmice češke i ruske ne navodi, jer je, kako veli, 
moguće (»i vjerojatno«) da one nijesu uzete iz pomenutih slavenskih 
jezika, već da su napravljene prema njemačkom ugledu. Tako riječi: 
lakouman, neophodan, posrednik, zaključiti (nerKkOyMHBI. HeOGxO- 
NAMbIH, NOCPeIHUKB, ZAKNIOHMTb) — glasovati, polumjer, pred- 
stava, vlak (hlasovati, poloumčr, pfedstava, vlak)."“ »Gdjegod se 
može misliti da je ova ili ona naša riječ prevedena iz njemačkoga 
jezika, premda joj se nalaze družice u ruskom ili u češkom ili u ta 
obadva jezika [takove su u M-a riječi: zavisan  3aBuCHMBIH, Za- 
visny), i zastupati (ZacTymaT», zastupovati)|, takovijeh riječi nije- 
sam uzimao u ovaj popis hrvatskijeh ruskinja i češkinja ... da mi 
se ne bi s pravom prebacivalo da sam se previše zaletio« (str. 74). 


Iz kakvog je vrela M. uzeo te tuđice, tim se pitanjem Maretić 
pobliže ne bavi, no uglavnom posve ispravno drži da su uzete iz 
rječnika, samo za ruske riječi kazuje: »Mnoge ruskinje u Mažura- 
ničevu i Užarevićevu, za tijem u Šulekovu rječniku nijesu za cijelo 
neposredno uzete iz ruskoga rječnika, već iz srpskijeh pisaca koji 
su bili udomili mnoštvo ruskijeh riječi već prije hrvatskog prepo- 
roda« (str. 71). 

Drugi se pozabavio inojezičnim slavenskim materijalom 
M-evim Anton Breznik u raspravi: Vpliv slovenskih slo- 
varjev na srbskohrvatske (Časopis za slovenski jezik, književnost in 


32 Ja računam, od iste osnove, samo po jednu riječ, dakle: uzor, uzoran 

. brojim kao jednu riječ, Kad bi se zbrojile sve riječi što ih Maretić navodi, 

t. i nesamo imenice već i od njih izvedeni pridjevi, onda bi broj dakako bio 
kud i kamo veći. 

š* To su riječi kao: posvetiti (widmen; IOCBATATE. posvčtiti\, skroman 
(bescheiden:; CKPOMHbBIH. skromny), slog (Stil; caorb, sloh). sposoban  (fihig; 
cnocofibiii, zpusobny) itd. Sve te riječi, osim ,slog?, ima 1 M. 

34 Od gore kazanih riječi nahode se u M-a samo riječi »neophodan«, 
»posrednik« i »zaključiti«. 

zgodovino; VIII, 16—67). On napose ističe da se M. pored čeških 
i ruskih posluživao i slovenskim riječima, a od rječnika da je naj- 
više upotrebljavao Murkov »Slovćnfko-Nćmjhki in Nemjfhko- 
Slovćnfki R6zhni Besćdnik« (1833), Jungmanna »Slownjk česko- 
nčmecky« (183$5—1839) »in neki ruski slovar«. Zato da je razum- 
ljivo_ »da je segel tudi po slovenskem pripomočku. Največ slov. 
besed je vze! iz nem.-slov. Murkovego besednjaka ..., pregledal pa 
je tudi slov.-nem. del, kar dokazujejo izrazi žerac, izjam, slovstvo 
itd., ki jih ima samo slov.-nem. besednjak. Iz Murka je vzel tudi 
več čeških in ruskih besed, ki smo jih Slovenci že prej imeli ali pa 
jih je Murko sprejel v svoj besednjak« (str. 22). 

Breznik ne istražuje sve češke i ruske riječi M-eve, već na- 
vodi samo one »katerih ARj. ter Maretić v Radu [na pomenutom 
mjestu] nista upoštevala«. To su riječi: 

dopis (iz Jungmanna), dokaz (iz Murka koji je riječ uzeo iz češkoga), 
časopis (Mu.; iz češkoga), ijedak [jčdak] (J.), količnik (J.), listovnica (].), 
napjev (J.), pisatelj (J.), pozoran (J.), skoba (J.). [Str. 22—23 pomenute ras- 
prave.] 

Napose pak, po Brezniku (koji dašto navodi »samo nekaj 
zgledov«), potječu iz Murka ove riječi kojima je on »prirejal ... 
srbskohrvatsko besedišče«: 

sudnica, vez (knjiga, dio), djelaonica, djetovod, gasilo (gasionik), god, 
izjam, krajobraz, krsni list, nadjev (Fillsel; ali na str. 66 ispravlja da je to 
hrvatska riječ, jer je ima već Jambrešić [ima je i Voltić]), napitnica, obris, 
okolnost, otpad, pismovnik, pestinja, podrtine, površan, pravodušnost, slovstvo, 
strjelište, žerac. [Str. 24—29] 

Breznikove su bilješke posve ispravne, no ipak treba reći da 
M. baš nije morao preuzeti sve navedene riječi izravno iz Murka 
ili Jungmanna, već da mu je u tom pogledu mogao biti posrednikom 
ili pomenuti Ballmann-Frčhlichov rječnik — koji Brezniku, kad je 
pisao onu raspravu, valjada nije bio poznat, jer on ga nigdje ne 
navodi — ili »Zbirka« što je god. 1835 izašla u Danici. Tako, 
na pr., riječ opširan koja se u M-a navodi uz njemačke riječi 
»weitldufig, ausfihrlich, umstandlich«, po Brezniku potječe iz Jung- 
mannova Slownjka (»obšjrny«), ali B.-F. navodi uz »weitldufig« 
baš oblik opširni (s oznakom da je uzet iz Dan[ice]),* a uz »Weit- 
Idufigkeit«: opsirnost. Drugi su primjeri ovi: 


35 Riječi u B.-F-a označene kraticom »Dan.« ili naprosto »D.« uzete su 
u prvom redu iz pomenute »Zbirke«. No ima mnogo riječi u B.-F-a, koje 
potječu iz »Zbirke« a nijesu označene nikakovom kraticom, dok naprotiv ima 

dopis (Correspondenz); B.-F. ima riječ dopis uz »Zuschrift« 
kao i Jungmann. (U »Zbirci« se riječ dopis izjednačuje sa »do- 
sudak« == Urteil.) 

dokaz (Beweis); B.-F. ima: Beweis dokaz, potvrđenje, uve- 
renje, potvrda; tako isto i »Zbirka«. 

časopis (Zeitschrift);  B.-F. prevodi: Zeitschrift časopis 
Danlica], a ima i pridjev časopisni; tako isto u »Zbirci« nahodimo: 
časopis Zeitschrift. 

listovnica (Archiv); B.-F.: Archiv listovnica, pisnica, »pismo- 
scranna« (Stulli), 

napjev (Gesangweise); B.-F. ima s. v. Melodie == napev; 
»Zbirka«: napjev == Melodie. 


pisatelj (Autor); B.-F.: Autor pisatelj (tako i s. v. Schrift- 
steller); »Zbirka«: pisatelj = Schriftsteller, 

pozoran (aufmerksam); B.-F.: aufmerksam pozorni, 

skoba (Klammer); B.-F.: Klammer skoba, kruk, kvaka. 

Isto vrijedi za neke od onih riječi koje je M. po Brezniku 
prenio iz Murka. Ispor. 

[Band] vez (Einband), knjiga, dio (Buch, Theil). B.-F. ima 
s. v. Band vez, a s. v. Buch knjiga, dio (das erste Buch Moses prva 
knjiga, prvi dio). (I »Zbirka« prevodi vez == Band, ali latinski je 
prijevod: vinculum.) 


djelaonica (WerkstAtte). Murko: Werkstatte delavnica. B.-F. 
Werkstatt: delaonica. 


krajobraz (Landkarte). »... naredil po Murku: sćmlje obras.« 
Ali B.-F. ima već gotovu riječ: s. v. Landkarte krajobraz, a s. v. 
Karte (Landkarte) krajobraz; tako isto »Zbirka«.* 


okolnost (Umstand); B.-F.: Umstand okolovština Dan[ica], 
okolnost, opstojanje, sostojanje, opstojateljstvo; »Zbirka:« okolnost 
== Umstand. 

pismovnik (Briefsteller); B.-F. ima i s. v. Briefbuch i s. v. 
Briefsteller == pismovnik, 
riječi koje imaju onu kraticu a nijesu prenesene iz »Zbirke«. Te je riječi Frčhlich 
valjada izravno prenio iz Danice. 

6 Maretić (»Rad« 108, 72) iznosi mišljenje da bi to mogla biti jedina 
riječ koja je preuzeta iz poljskoga jezika, no dodaje: »Ali opet nije sigurno da 
smo tu riječ uzeli od Poljaka, jer bi mogla biti 1 domaća kovanica; ta je sumnja 


dosta osnovana zato jer u poljskom jeziku krajobraz znači njem. Landschaft,. 
a rječnici Mažuranić-Užarevićev i Popovićev pišu joj značenje Landkarte.« 

pestinja (Kinderwarterin). »... iz Murka: Kinderwarterin 
pestina«. B.-F, kazuje: »Kinderwirterin pestinja Dan[ica], dadinja 
auch«; »Zbirka«: pestinja = Kinderwarterin. 


površan  (oberflachlich). »Murko ima v slov.-nem. delu: 
povčrhen, kar bi se v sedanjem izpopolnjenem pravopisu pisalo 
povrhnji. Mažuranić je pa vzel obrazilo &n8 (srbskohrv. -an, -na, 
-10) in je moral b spremeniti v š: površan.« B.-F. ima: Oberflache 
povrhnost, oberflichlich povrhnostni. Pripominjem da Voltić ima 
riječ povarsni, koju tumači: bergicht, i riječ povarsje == Berggipfel. 

slovstvo (Literatur) »po Murku«, Može biti, ali bi moglo biti 
i po B.-F-u koji »Literatur« tumači: knjižestvo, slovstvo.* 

strjelište (SchieBplatz). I B.-F. kazuje za »SchieBplatz« — 
strelište, 

Dodajem riječ obrez (Schnitt eines Buches) koja možda potječe 
iz Murka, ali je ima veći B-F. (s. v. Schnitt), a za djetovod 
(Pidagog) pominjem da već Dellabella ima oblik: djecovođa. 


I od riječi za koje Maretić navodi da su češke pozajmice a 
Breznik ih ne pominje, sedam ih se nalazi već u B.-F-u, pa je pri- 
rodno pomisliti da ih je M. odavde prenio. To su riječi: 

bitan, bitnost (wesentlich, Wesenheit). B.-F. prevodi: Wesen- 
heit == bitnost; »wesentlich« mu je doduše == glavni, ali zato je 
»wesenlos« == bezbitni. 

dosljedan (folgerecht). B.-F.: consequent == dosljedni Stipich. 

podnebije (Klima). B.-F. ima uz riječ. »podnebje« bilješku 
»Dan«. 

prevaga (Ubergewicht). 

upliv (Einflufi). B.-F.: »upliv D.« 

uzor (Muster). B.-F.: Muster zum Sticken. 

zbiska (Sammlung). B.-F.: »zbirka Dan.«. 

Neke od tih riječi ima i Murko (podnebje, sbćrka), a riječ 
»primjeran« č. pfimčrny, koje nema B.-F, no ima je Murko u obliku 


37 »Zbirka« nema riječi slovstvo, ali već u prvim tečajevima Danice ta 
se riječ općeno upotrebljava, a ima i pridjev slovstven == književan, literaran. 
Na pr. u Danici god. 1836, broj 29, ima članak od Jana Koll4ra pod natpisom: 
O slovstvenoj uzajemnosti među koljeni i narječji slavenskimi, a u tečaju III 
(god. 1837) dolazi redovna rubrika pod natpisom »Slovstvo« (ispor. brojeve: 
26, 28, 42, 47, 49, SI, 52). Uostalom, riječ »slovstvo« upotrebljava Dragutin 
Rakovac već godine 1831 u pismu pisanu Ljudevitu Gaju 20 veljače, 

»permerjen«, možda je Murkovim posredovanjem prešla u M-ev 
rječnik. 

Ali pored riječi što ih navode Maretić i Breznik, ima ih još 
podosta u M-a koje su prenesene iz češkoga ili su napravljene prema 
češkom uzoru, Evo ih nekoliko: 

čitanka (Lesebuch). Maretić je pominje kao češku pozajmicu 
istom u svom »Jezičnom savjetniku«. 

stražnik od tamnica (Gefangenwarter; Jungmann: stražnjk; 
5. v. Wachter veli M.: stražar, čuvar). 

smjes (J.: smčs Gemengsel), ali je riječ valjada prenesena iz 
B.-F-a (Gemenge, Gemisch smes Dan.). 

mjenik (Geldmakler; J.: mčnec, mčnič). Šulek je uzeo slo- 
vensku riječ »mešetar« (od lat. messetus) koja je onda općeno pri- 
hvaćena kod nas. 

živo vodokopno (Amphibium; J.: vodozemnj). Šulek je pre- 
uzeo čistu češku riječ: vodozemni (vodozemac) koja se onda udo- 
maćila kod nas. 

vodovod (Wasserleitung; ima već B.-F., a preuzeo ju je i 
Šulek). 

vodomet (Springbrunnen; J.: wodomet; ima i B.-F. [Spring- 
baum vodomet]). Preuzeo Šulek. 

vodohod (Wassertreter; preuzeo i Šulek: vodohod, vodo- 
hodac). Prema Jungmannovu »wodochod«, ali ta riječ znači: 
Wasserlauf, Wasserleitung. 


parobrod (Dampfschiff; možda prema češkom: parolod, ali 
već B.-F. ima »parobrod« s oznakom »D.« [»Zbirka«: parobrod == 
navis vaporacea, Dampfschiff], a uzato i »paroplov«). 

parokret (Dampfmaschine; možda prema češkom (J.): paro- 
strog [== parostroj). 

vunopraljac (Wollwascher; prema češkom (J.): wlnopralec). 
Šulek: perilac vune. 

Riječi na -mjer: dahomjer (Ausdiinstungsmesser), drvomjer 
(Holzmesser), glasomjer (Tonmesser), gustomjer (Dasymeter), kuto- 
mjer (Winkelmesser), paromjer (Dampfmesser), putomjer (Wege- 
messer), stopomjer (Schrittmesser), svjetlomjer (Lichtmesser), tego- 


38 No vrijedno je napomenuti da se već u vrijeme kad je Mažuranić 
pisao svoj rječnik, ta riječ, u obliku »primjeran« (npumbpan), upotrebljavala 
kod Srba. Ispor. citat što ga navodim iz JIkronuca na str. 89. Nahodi se i u 
jednom članku Šulekovu u Danici (1845; str. 110) u obliku »primjerniji«, ali 
Šulek ju je možda uzeo baš iz M-a. 

mjer (Barometer), toplomjer (Wirmemesser), vjetromjer (Wind- 
messer), vlagomjer (Feuchtigkeitsmesser), vodomjer (Wassermesser), 
zrakomjer (Luftmesser) i sl. mogle su nastati prema češkim (J): 
wčtromčr, wodomčr i dr. — ako nijesu napravljene prema nje- 
mačkom ugledu kako to misli Maretić (polumjer — Halbmesser).* 
Riječ: gvozdena cesta (Eisenbahn) podsjeća na češku: železna draha, 
ali neposredno je valjada stvorena prema B.-F-ovoj: gvozdena ko- 
lomija. Pogrešno prevodi M. riječ: Wappenkčnig == cimernik, 
grbovnik ... jer jamačno nije točno znao što ta riječ znači. » Wap- 
penkčnig« je sinonim za »Herold«, pa ga Jungmann i prevodi: 
hlasatel, herolt, a 1 M. s. v. Herold ispravno kazuje: telal, glasnik, 
navjesnik, I Šulek ne prevodi riječ točno: Wappenherold (Wappen- 
konig) = pregledalac grba, grboznanac. 

Od ruskih i češkoruskih riječi što ih navodi Maretić u svojoj 
raspravi, velika većina (oko sedamdeset) nahode se već i u B.-F-a, 
pa ih je po svoj prilici M. odanle i izvadio. To su riječi: 

basna, čaj, činovnik, dozvoliti, iskren, izraz, izvješće (B.-F.: izvješćenje), 
izvoliti, ljubopitan (ljubopitljiv), nacrt (načertanje), narječje, nužda, nježan 
(nežni), obitavati, oblast, obmana (obmanj), obrazovati (obraziti), obzor (ob- 
zorje), odobriti, opasan, oprovrći, opširan, pitomac, pokus, ponjaća (ponjatja), 
porok, poslovica, posvetiti, predmet,  pretpolagati, prisutnost = (prisutstvo), 
proizvod, pronicav (pronicateljni), prosvjeta (prosvećenje), ga. revnost, 
riješiti (rešiti), rukovodstvo, savjest (sovjest), savršen (sovršen), slog, sposoban, 
strast, strog, suglasje (soglasje), suprug, suvremen (sovremeni), sveštenik, svoj- 


stvo, točka, točan, tokar, udoban, ukus (vkus), ushititi, usluga, uspjeh (uspeh), 
ustav, uvažavati (uvažati —  yBa%aT+), važan, vjerojatan, zanimati (zavni- 


mati), zaraziti, zvuk... i još neke. Mnoge od tih riječi nahode se već u »Zbirci«, 
i to baš u obliku što ga ima i B.-F. (na pr. prisutstvo, vkus, zavnimati itd.). 


Napredak prema starijem rječniku razbira se u tome što 
B.-F. kadšto naprosto ispisuje rusku (češku) riječ (ispor. pronicateljni, 
sovjest, soglasje, vkus), dok M. nastoji da svim tim riječima poda 
hrvatsko lice. 

Veliku čest tih ruskinja i ruskočeškinja ima i Murko (oblast, 
obrazovati, pitomac, predmet, prozračan — posvetiti, rešiti, strast, 
vkus 1 t. d.), ali kad ih imaju B.-F, i Murko, ja držim za vjero- 
jatmije da su uzete iz B.-F-a (odnosno iz »Zbirke«). Naprotiv riječi 
kojih nema B.-F. kao: 


% Takovih riječi ima već i B.-F.; ispor. drvomjer (Holzmesser), mo- 
kromjer, vlagomjer (Feuchtigkeitsmesser; uz »vlagomjer« ima bilješka: russ.), 
vjetromjer (Windmesser). 

podroban umstindlich nonpo6nbl# podrobny (Murko: podroben 
einzeln, ,detailierr?) 

razjasniti erkliren pasvscnuTE (Murko: rasjalniti erkliren) 

risati zeichnen pucoBaTE rysovati (Murko rijati zeichnen) 

stolica Residenz cjojuna stolice (Murko: (toliza Residenz) 
mogle bi biti uzete iz Murka, ako ih nije već imala Danica. 

O tuđicama u našem jeziku Maretić (str. 75 i 76) kazuje ovaj 
sud: »... u primanju tuđih elemenata u književni jezik treba kao 
i u svakom poslu postupati prema zlatnomu pravilu: est modus in 
rebus t. j. uzimati samo ono što je doista potrebno i što duh do- 
tičnoga jezika može podnijeti. Ako se na to dvoje pazi, onda 
primanje tuđica nije ni nagrda jeziku ni sramota narodu koji ib 
Prima« [kurziv od mene].“! S tim se sudom može svatko složiti, pa 
zato i M-u ne ćemo zabaviti njegove češke, ruske i slovenske pozaj- 
mice koje su dobre i koje su bile potrebne, ali mu zamjeravamo što 
je na pr. uz njemačku riječ »erblos« pored dobrih izričaja: bez 
djece, bez nasljednika unio još posve nepotrebni izričaj: bez otroka 
— ili što je, kako to Breznik s pravom ističe, Murkova »žreca« 
(shrez) [Opferpriester] — zaveden, dašto, njegovim tumačenjem: 
eigentlich der Fresser — pohrvatio u »žerac« i ktome još skovao 
femininum Žerica / 

Istom onda kad mu ni drugi slavenski jezici nijesu mogli 
pomoći, M. je bio prinuđen uteći se građenju novih riječi ili pre- 
uzimati nove riječi što su ih drugi književnici skovali. Ja ne ću 
na ovom mjestu da podrobno kritiziram taj rad njegov — ta u ono 
vrijeme ni on ni drugi još nijesu znali zakone po kojima se 
grade riječi, te su se stoga morali pouzdavati u svoje još nerazvito 
jezično osjećanje — već hoću samo da konstatiram da u njegovu 
rječniku ima neologizama koji su općeno prihvaćeni te i danas još 


40 Tri od ruskinja što ih pominje Maretić donosi prvi, hrvatsko-njemački, 
dio Richter-Ballmannova rječnika, ali s posve drukčijim značenjem nego što 
ga ima M. To su: zavod (M. = Anstalt; R,-B. == Irrgarten, Labyrinth), nauka 
(M. == Wissenschaft; R.-B. = Lehre); sopstven (M. — eigen; R.-B. — person- 
lich), tako da između njih valjada nema nikakove veze. Sve tri riječi ima i 
drugi dio rječnika (koji se citira u raspravi: B.-F.), ali tu je zavod = Fabrik 
(prema ruskom 8AB0/16), nauka ima oblik nauk i znači također »Lehre«, dok 
sopstven ima značenje »eigen« kao u M-a. 

41 Milan Budimir u svojoj raspravi ,lz klasične i savremene aloglorije? 
(Cnomenuk C. K. A. LXXVI [II] str. 37), izričući svoju sumnju o navodnoj 
čistoći starogrčkoga jezika, s pravom ističe da je ,apsolutna idioglotija" više nedo- 
stiživ ideal nego utvrđena stvarnost koja se uvijek može provjeriti, jer ,narodi i 
njibovi jezici ne razvijaju se u hemičkim retortama niti se čuvaju u muzejskim 
vitrinama“. 


Rad Tugosl. akad. 257. 8 


II4 Vladoje Dukat: KE 2) 


živu, a ima i takovih kojima se već davno zameo trag.“ Prema 
tome navodim 

(I) ovo nekoliko novih riječi koje su se održale, a koje su, 
koliko sam mogao utvrditi, prvi put osvanule u M-evu rječniku. 


To su: 


a) prave kovanice, 


brodolomje Schiffbruch (Š.: brodolom). ARj. nema te 
riječi. 

cjenik Preiscourant (Š.). ARj. nema. 

crevobolja Darmgicht (Š. s. v. Darmweh koju M. pre- 
vodi: trbobolja). ARj. nema. 

crvolik wurmfčormig (Š.). ARj. nema. 

čelovođa Matador (Š.). ARj. ima uz tu riječ bilješku: »u 
naše vrijeme« i citira Vuka da se govori u Crnoj gori, ali u Vukovu 
rječniku od god. 1818 još nije bilo te riječi. Slično je napravljena i 
riječ računovođa Rechnungsfihrer (Š.). 

ćudorednik Moralist (5.). ARj. nema. 

dalekovid weitsichtig; napravljeno prema  »kratkovid« 
što ga je M. mogao naći kod Voltića. Š. ima »dalekovidan«; danas 
se upotrebljavaju oba oblika. ARj. nema nijednoga. 

dvosjen beidschattig (Š.: raznosjen). ARj. nema. 

grboslovje Heraldik, Wappenkunde (Š5.). ARj.: »nači- 
njeno u naše vrijeme«. 

gromovod Blitzableiter (Š.: munjovod). ARj. ima samo 
»munjovod« iz Šuleka. 

istokrak gleichschenkelig (Š.: takmokrak). ARj. nema. 

istokutan gleichwinkelig (Š.: takmokutan). ARj. nema. 

izjediknjiga Bichernarr (Š.: jediknjiga). ARj. nema. 

izlika Vorwand (Š.). ARj.: »Načinjeno u naše vrijeme od 
pisaca«, no citira od rječnika samo: Šulek znan. naz. Prema Ma- 
retiću (Jez. savj. 34) riječ potječe iz slovenskoga jezika, ali Breznik 
(str. 58) drži da je i hrvatska. »Ker je beseda znana med Belo- 


42 O M-evim neologizmima moglo bi se s još većim pravom reći ono što 
je Jagić rekao o Šulekovim kovanicama u pomenutoj već ocjeni Broz - Iveko- 
vićeva rječnika (str. $22): Auch dort, wo seine Vorschlage nachher durch 
bessere Ausdriicke ersetzt wurden, gebiihrt doch ihm das Verdienst den ersten 
Impuls gegeben zu haben, 

43 Slovo »Š.« uz riječ znači da je kovanicu preuzeo i Šulek. Gdje je 
Šulek M-evu kovanicu ponešto promijenio —- osobito ako je onda riječ pri- 
hvaćena u promijenjenom obliku — to je napose istaknuto. 

kranjci.,. je najbrže znana tudi čakavcem, med katerimi je bil 
Mažuranić rojen.« 

kalionica BletzfaB (5.). ARj. nema. 

kišobran Regenschirm (Š.). ARj.: »načinjeno u naše vri- 
jeme«. Riječ je preuzeo i Broz-Iveković koji je poredi s narodnom 
riječju »kolobran« ( Wegestein) i donosi potvrdu iz Milićevića (Med. 
180). — Ovamo idu i riječi: ognjobran, vatrobran Feuer- 
schirm (Š. ima samo »ognjobran«, ali danas je valjada običajnija 
riječ: vatrobran; ARj. nema riječi »ognjobran«); padobran 
Fallschirm (Š.; ARj. ima tu riječ i citira Šuleka) i prsobran 
Brustlehne, Brustwehr (Š.; riječ je preuzeo Broz-Iveković koji je 
prevodi: »Brustwehr an Festungen, Schanzen, Vermachung, Schutz- 
mauer« i donosi potvrdu iz Milićevića [Zim. 65]). 

količnik Quotient (Š.). Češka riječ. Ima i ARj. s bilješkom 
da je riječ uzeta iz Šuleka, 

kradikesa Beutelschneider (5.). ARj. kazuje: »u naše 
vrijeme« i citira Terminologiju.““ Maretić u »Jez. savj.« veli o toj 
riječi: »kradikesa Taschendieb; riječ nije loša: trebalo bi doduše da 
znači samo čovjeka koji krade kese, ali je značenje rašireno 1 na 
onoga koji sve krade što je u džepovima, dakle njem. Taschen- 
dieb ...« — Kao sinonim dodana je riječrežikesa koju ima i Š. 

krajopisje Chorographie (Š.: krajopis). ARj. nema. 

kruhokradica Brotdieb (Š.: habikruh, kvarikruh). ARJ. 
nema. Ovamo idu i ove M-eve riječi: drvokradica Holzdieb 
(Š.), dušokradica Seelenverkaufer (Š.: ljudotržica), knjigo- 
kradica Biicherdieb (Š.), marvokradica Viehdieb (Š.); od 
tih riječi ARj. donosi samo »knjigokradica« s bilješkom da je uzeta 
iz Šuleka. 

kvarizanat Hudler (Š.: krpar, napasnik). ARj. nema. 


lutkar Puppenkrimer, Puppenmacher (Š.). ARj. nema.“ 


44 Juridisch-politische Terminologie fir die slavischen Sprachen Oster- 
reichs (Deutsch-kroatisch, serbisch und slovenische Separat-Ausgabe), Wien 1853. 

45 Sličnih naziva za majstore, napravljenih s pomoću nastavka -ar prema 
istovrsnim narodnim riječima (stolar, obućar, kolar itd.), ima u M-a podosta, 
a neki su se i održali koliko njihov obrt uopće još postoji. Ispor.: konopar Š. 
(Seiler), kundačar Š. (Biichsenschifter), lular_Š. (Pfeifenmacher), oblantar Š. 
(Oblatenbicker), pečatar (Petschaftstecher), taracar Š. (Pflasterer), uresar (Š.: 
kitničar, možda prema gore pomenutoj Terminologiji koja tom riječju prevodi 
njemački izričaj: Galanteriewarenhiindler), utezar Š. (Gewichrsmacher), užar Š. 
(Seiler) i dr. Riječi »konopar« i »užar« ima i Vuk, ali istom u izdanju od ne 

mjenica Wechsel (Š.). ARj. donosi tu riječ i citira Termi- 
nologiju i Šuleka. Riječ je prihvatio Broz-Iveković koji donosi 
potvrdu iz Daničića (Osn. 316). 

mjestopisje Topographie, Ortsbeschreibung (Š.: mje- 
stopis). ARj. ima »mjestopis« i citira Terminologiju i Šuleka. 

močionik Netzkessel (Š.). ARj. nema. 

nadorez Stahlstich (Š.). ARj. nema. 

naukodajan belehrend (no ima i riječ »poučan« koju je 
preuzeo Š.). ARj. nema. 

ognjometan feuerspeiend (s. v. Vulkan == brdo ognjo- 
metno; Š.: vatrometan). ARj. nema te riječi. 

olovolijevac BleigieBer (Š.: olovar). ARj. nema. 

opaska Bemerkung (Š.). Maretić (»Jez. savj.«) kazuje da je 
riječ načinjena prema njemačkoj riječi, no Broz-Iveković donosi je 
kao narodnu riječ, dakako s drukčijim značenjem  (»treba obnoć 
opasku imati«), 

parokret Dampfmaschine (Š. ima »parokret« i čistu češku 
»parostroj«). ARj. donosi tu riječ i citira Šuleka. 

paromjer Dampfmesser (i ostale mnogobrojne 
kovanice na -mjer koje sve preuzima Š.). ARj. uz riječ citira 
Šuleka i Popovića.“ 

pilana Sigemihle (Š.). ARJ.: »govori se i piše u naše 
vrijeme«. 

poluprozor Halbfenster (Š.). 

polusukno Halbtuch (Š.). 

Obadvije riječi ima i ARj. s bilješkom da su uzete iz Šuleka. 

predigra Vorspiel (Š.). Ima i ARj. s bilješkom da je riječ 
uzeta iz Šuleka. 

prileg Coitus, Beischlaf (Š.). 

prpošan naseweis (Š.). Prema Maretićevu »Jez. savj.« riječ 
je izvedena od imenice »prpoša« koju donosi Stulić, a imenica 
»prpošenje« dolazi u jednoga pisca XVIII vijeka u značenju: 
jogunluk. 

redovit ordentlich (Š.). 

rudoslovje Bergwissenschaften (Š. s. v. Mineralogie). 

ruševine Ruinen (Š. donosi tu riječ u obliku: ruševina 
[Schutt, 'Triimmerhaufen ]). 


25 Đorđe Popović, PeuHuK cprckora 4 ueMaukora jesuka. Pančevo 1886". 

sisaljka Pumpe (Š.). 

sitnozor Mikroskop (Š.). Napravljeno možda prema 
češkoj riječi: drobnohled (Jungmann). 

sladoled Gefrorenes (Š.). 

slamnat strohern. Maretić (»Jez. savj.«): bolje »slaman« — 
ali i tu riječ ima M. i to na prvom mjestu. Š. ima samo: slaman. 

slastice Zuckerwerk (Š.). 

slikati malen (Š.). »Nema nijedan od starijih rječnika« 
(»Jez. savj.«), Broz-Iveković ima oblik: slikovati. 

spajalo LGtkolben (Š.). 

steznik Mieder (Š.). 

stratište Richtplatz (Š.). Prema »Jez. savj.« riječ je na- 
pravljena od glagola »stratiti« što ga donose Dellabella, Voltić i 
Stulić. 

zvjezdarnica Sternwarte (Š.). Na tvorbu te riječi je 
valjada utjecala Murkova: svesdarniza. 

živoder Abdecker (Š.). Tu riječ ima već Murko, ali po 
Broz-Ivekoviću »govori se u Hrvatskoj« što da potvrđuje vlastito 
ime »Živoder«. 

Maretić u »Jezičnom savjetniku« navodi da su i općeno pri- 
hvaćene riječi: drzovit, drzovitost, kazalište, olovka, slovnica, srh 
(Kante), značaj (Charakter)... najprije osvanule u M-evu rječniku. 
Ali to nije točno, jer su riječi: kazalište, olovka, srh, značaj 
Prvi put izišle u »Zbirci«, a riječi: drzovit (naseweis), drzovitost 
(Frechheit), slovnica (Grammatik)... donosi prvi put B.-F, 


b) riječi domaće uzete u nekom novom značenju, 


lomača Scheiterhaufen (Š.). ARj. ima tu riječ u tri različna 
značenja, ali nema je u značenju što ga donosi M. 

losos Lachs; imaju već Stulić i B.-F., ali njima je ta riba 
== som. 

močionica Netzbecher, Netzschiissel (Š.: kvasionica Netz- 
becken). Zapravo »močionica« znači stvar koja se moči (AR: 
svežanj lana ili kudjelje priređen da se moči) a ne spravu u kojoj 
se moči. U obliku »močilnica (lana)« ima tu riječ već Belostenec i 
tumači je: fasciculus lini aqua maceratus. M. je »močionica« po- 
vezao sa »močiti«, kako je poslije njega Šulek napravio »kvasionica« 
od »kvasiti«. 

namira Quittung (Š.); starije je značenje: Befriedigung 
(ispor. AR. s. v.). 

naselac Anpflanzer, Ansiedler (Š.); starije je značenje: koji 
živi na selu, seljak, ratar (ispor. ARJ. s. v.). 

obaviti,obavljativerrichten (Š.). Maretić (»Jez. savj.<) 
kazuje o toj riječi: »obaviti, obavljati t. j. opraviti, opravljati, 
(u)činiti, svrši[va]ti (kakav posao) najprije se nalazi u MU. a ne 
može se znati otkle je u taj rječnik ušao glagol koga nema nijedan 
drugi slavenski jezik osim slovenskoga, ali se čini da su slovenski 
pisci taj glagol uzeli iz hrvatskih knjiga.« 

oborina Niederschlag (in der Chemie) (Š.). AR]. bilježi 
i to značenje i za nj citira Šuleka. 

poprsje Brustbild (Š.). Prema Maretiću (»Rad« 108, gr) 
riječ potječe iz češkoga (»poprsi«), no točnije je reći da značenje 
te riječi potječe iz češkoga, jer sama riječ već je bila poznata Della- 
belli, dakako u drugom značenju (»pettorina, piumaccio e altro per 
difesa del petto«). ARj. dodaje: u današnjemu književnom jeziku 
je to posve obična riječ. 

svjetionik Leuchtturm (Š.). Stulić ima riječ u oblicima: 
svjetilnik, svitilnik... a u značenju: lucerna, candelabrum. 

tražiti begehren, verlangen. Ispor. »Jez. savj.« s. v. 

Riječ suncostaja nahodi se već u Belostenca, ali je, mi- 
slim, istom s pomoću M-a ušla u nauku gdje se još upotrebljava. 

I riječ parovoz (Dampfwagen) [za koju AR]. citira samo 
Šuleka i Popovića] ulazi prvi put u M-ev rječnik s posebnim zna- 
čenjem, premda je ona već otprije bila poznata (ispor. Ilešićevu 
raspravicu »Iz istorije naših reči II.«  [Jy»kuocJoBeHcKu_GuoJor 
XII, 1721), a donosi je i »Zbirka« od god. 1835: parovoz == currus 
vaporaceus, Dampfwagen. Razlika je samo u tom što je kod »Ili- 
raca« (na pr. u Gajevim pismima što ih pominje Ilešić i valjada u 
»Zbirci«) riječ »parovoz« općeno značila u prvom redu ono što se 
kasnije (po Ilešiću otprilike od god. 1845) nazvalo »željeznica«, 
dok kod M-a ta riječ naznačuje »lokomotivu« — jer »Eisenbahn« 
on zove: gvozdena cesta."" Koliko se još danas upotrebljava »paro- 
voz«, mislim da se upotrebljava samo u smislu »lokomotive«. 1 
Šulek veli: »Locomotive samovoz [to bi zapravo bio »Automobil«!], 
lokomotiv; s[iehe] Dampfwagen — a tu je: parovoz. 


“7 Možda je na tvorbu »gvozdena cesta (gvozdeni put)« utjecao i fran- 
cuski izričaj »chemin de fer«. 

c) kombinacije od poznatih riječi za označivanje novih pojmova. 


krivi mjesec, krivo sunce Nebenmond, Nebensonne 
(Š. mjesto »kriv« upotrebljava pridjev »slijep«). 

sjeverna zora Nordlicht; valjada prema francuskom 
»aurore borćale«. Š. nije prihvatio M-ev izričaj već kazuje: [Nord- 
lbicht] sjeverna luča, svjetlost, zažara — no i M-ev se izričaj još 
upotrebljava. 


(11) Manje su životne snage imale, na pr., ove riječi koje su, 
koliko sam našao, također prvi put iskrsle u M-evu rječniku: 


a) kovanice, 


čistizahod Nachtarbeiter (Š.: zahodar). ARj. nema te 
riječi. Stulić ima riječ: čistiprud (electrum), Vuk: čistikuća der (die) 
das Haus reinigr. 

istorastupan parallel (Š. usporedan — i ta je riječ po- 
bijedila). AR;. je nema. 

kakost Eigenschafr, kakovost Qualitit (Š.: Figenschafr 
svojstvo, Qualitat kakvoća). Samo Stulić ima sličnu kovanicu: 
kakostvo. 

kolesovati ridern (Š.). ARj. nema te riječi, premda je 
ima Šulek. 

kopatno fossil (ima 1 Š.). To nije ni češka ni slovenska 
pozajmica; valjada je skovana prema ruskom pridjevu HCKOIaeMBlii 
[imenica je: uMckonaemoe]. Istom se riječi prevode: »Mineral« 
(kopatno; Š. kopina) i »Mineralisch« (kopatan; Š.: rudan, mine- 
ralan). ARj. ne poznaje nijednu od tih riječi.* 

krvoplah blutscheu (Š.). ARj. nema. 


lamarnica Plattmihle [od »lama == gvožđe od sablje, 
noža ... 1 »lamar« == čovjek što kuje lamu (ARj.: Blechschmied)|; 
Š. veli: tanjilo, pljoštilo. 

listobod (napravljeno prema: listober, listopad) njem. 
Briefstecher t. j. »šilo za probadat liste«, ali za onoga koji ne zna 


* Dimitrije Isajlović, auktor rječnika Hrgmauko-cpG6ckik Pruske (Beo- 
grad 1847), koji se mnogo posluživao našim .slovarom", uzeo je mjesro M-eve 
kovanice originalnu rusku riječ: uCKONaeMO T'E10, MHHEpA/IB. Unekoliko je riječ 
»ponašio* Vuk Marinković u knjizi GcrecrBena IloBbcnaua (Beograd 1851), koji 
zove .carstvo mineralno“ rakođer: NAPCTBO MCKONHBI, a za mineralogiju kazuje 
da uči poznavati: MHHEpaJe mii uckonHe. 

O čem se radi riječ je posve nerazumljiva. Uostalom, danas se na 
drukčiji način spremaju listovi! ARj. nema te riječi; Š. je ima. 

lutar Samischgerber; riječ nije dobro napravljena, jer je 
»Samischleder« == lutak. Š. je ipak riječ preuzeo, ali je nije pre- 
uzeo ARj. 

ljetobrojenje Zeitrechnung (Š.: ljetobroj). Za »ljeto- 
broj« kazuje ARj. da je nastala »u naše vrijeme«. 

mjerizrno KugelmaRB (Š.: zrnomjer). ARj. nema. 

mrtvosanen schlafsichtig; prema Stulićevu: mrtvosan 
(lethargicus); Š.: mrtvosanan, dremovan. ARj. poznaje samo Stulićev 
izričaj. 

samoistvo, samoistnik Egoismus, Egoist (Š.: se- 
bičnost, samoživost; samoživ). 

samosov Ride (Š.). 

samožeg Luftzinder (Š.). 

stablopis Baumbeschreibung (Š.). 

šestokuće Sechseck (Š.). 

štedionik (za svijeću) Lichtknecht (Š.: štedak). To će 
valjada biti moderni: svijećnjak. ' 

trboslovac Bauchredner (Š.: trbozborac). 

vadimozag Markzieher (Š.: vadimozak). Ispor. vadidno 
(Bodenzieher), Stulićevo: vadizubi (indecl.) i danas običajne riječi: 
vadičep, vadivijek. Po istom je principu načinjena M-eva riječ: 
vrtipečenja == Bratenwender. 

vjerosilje Glaubenszwang (Š.). Našao sam riječ upotre- 
bljenu u jednom članku »Slavenskog Juga« (1849, br. 87). 

vidoslovje Optik (Š. je nije preuzeo). Možda napravljeno 
prema Stulićevu: vidoznanje == ottica, scienza che tratta di cose 
pertinenti alla vista. 
bodu 

b) kombinacije od riječi, 

ganutiv.oblok Schubfenster (Š.: povlačni oblok). M. je 
i sam osjećao da je izričaj loš, jer ga još napose tumači: »prozor 
koji se riva amo tamo«. Zacijelo se nijedan književnik nije poslužio 
tim M-evim izričajem! 

iglasto drvje Nadelholz, a »Laubholz« je lisnato 
drvje. ARj. kazuje da je riječ »iglast« nastala »u naše vrijeme« 
i citira Šuleka; isto se veli za »lisnat« i citira se Vuk. No otkako 

je Š. izišao sa svojom »bjelogoricom« i »crnogoricom«, ova su dva 
termina posve prevladali. [Ispor. moj člančić »Bjelogorica, Crno- 
gorica« (Hau Jesuk IV, 137—139).] 

jutarnji dar Morgengabe (Š.). Za hrvatskog čitača ne- 
razumljivo. Danas se veli »vjenčani dar«. 

naredbeni vjetar  Passatwind;  »naredbeni« znači: 
koji dolazi redom, po redu; ispor. AR]. s. v. naredbeni. Š. kazuje: 
vazdašnja ustoka. Mislim da je danas izričaj »pasatni vjetar« općeno 
prihvaćen. 

pengalacodpriličja Portratmaler (Š.: obrazar). S. v. 
Maler M. na prvo mjesto meće riječ »slikar«, no i za »pengalac« 
donosi ARj. potvrde iz dva starija pisca. 

skljizaćecipele Schlittschuh (Š.: kliza, lježma [ližma]). 

stvarna škola Realschule (Š.: stvarnica, realka). 

urasmuzikom Spieluhr (Š.: svirajući dobnjak). 

Što M. prevodi »Kuppelpelz« izričajem žute čizme, bit 
će možda kakav (meni nepoznati) narodni izričaj. 

(111) Najzad još hoću da pomenem neke njemačke riječi i 
fraze koje nijesu baš sve tehničkog ili naučnog karaktera, ali se 
upotrebljavaju često u lijepoj knjizi ili u običnom govoru obrazo- 
vanih ljudi a da M. ipak nije mogao za njih naći hrvatskih izričaja 
u domaćim vrelima. U mnogo je slučajeva M-u uspjelo da takove 
riječi prenese dosta dobro odabranim hrvatskim riječima jednakoga 
ili barem sličnoga znamenovanja. Ispor. 

Eheteufel uzrok, kamen smutnje (ženidbene). Š.: smut- 
ljivac, prznica ženidbe. 

Gegenantwort odgovor na odgovor. Š.: odgovor pro- 
tivnika. 

KirchenbufBe pokora očita. Š.: crkvena pokora. 

Notbrunnen (Š. nema te riječi) požarni bunar. 

Pudelnirrisch šaljiv, smiješan. Š.: tamašan, smiješan. 

Radebrechen: fig. — die Wočrter, die Sprache kvariti, 
lomiti jezik, riječi. Š.: natucati, nakrpati, štrbekati. 

(Knecht) Rupprecht: bauk. Š. nema te riječi. 

Kalmdusern sanjati, živjet daleko od ljudi; skupariti, 
tvrd, škrt biti. Š.: samotovati, loviti mušice. 

Kaltblitigkeit mir, pokoj od duše; hladnost, stude- 
nost, mrzlina. Š.: hladnokrvnost. 

Kaltsinnig...neoćutan; mlak, mlačan. Š. nema te riječi. 

Nasenquetsche plosnat sanduk. Š. nema. 

Nichterscheinun g nedošašće. Š.: nedolazak, izostanak. 

Gnadengehalt mrtva plaća, Š.: milostinja. 

Rabeneltern nemili roditelji. Š.: neroditelji, nečovječni 
roditelji. 

Rabenmutter nemila mati. Š.: nemati. 

Rabenstein stratište. Ima i Š. 

Rappelkčopfisch naprasit. Š.: sulud, ćaknut, goropadan. 

Zeugungstrieb nagon rodni (Š.: rodni nagon), nagon, 
od rađanja. 

Neka budu pomenuti i ovi prijevodi: 

(Absicht)in der — »cjeća«. 

Bengel(ein grober Mensch) »natovari pa ošini«. 

Riječ »Wildgraf« prevedena je u M-a: vildagrof. Ovo nije 
puki barbarizam, kako bi se u prvi mah činilo; » Wildgraf« je naime 
titula jedne stare njemačke plemićske porodice, koja se upotreblja- 
vala i kao »nomen appellativum« (»Rhein- u. Wildgrafen«, latinski: 
comes silvaticus ili c. silvester, francuski: wildgrave). Ono je 2 
valjada umetnuto zbog lakšeg izgovora. Slično su prenesene riječi: 
Burggraf = burgrav (franc.: burgrave), Markgraf == margroj 
(franc.: margrave), Landgraf == langrof_ (langrofica, langrofija; 
franc.: landgrave). 

U pogledu neologizama što su prvi put osvanuli u M-evu 
rječniku pregledao sam dva naša najmlađa rječnika da utvrdim 
koliko ih, u rječnicima, Živi još u naše dane. Ti su rječnici: a) 
PeuHuk cpnckoxpBaTckor 4 Hemaukor jeauka. H3panunu dr. phil. 
CBeroMmup Pucrui u Joan Kaurpra. Beorpan 1928 (leksikonski 
format, 1263 str.) i b) Njemačko-hrvatsko-srpski i Hrvatsko-srpsko- 
njemački rječnik. Sastavio dr. Gustav Šamšalović. Zagreb [1929] 
(velika 12". 661 -- 792 str.). Našao sam da od sprijeda pomenutih 
riječi prve skupine RK ima više od trideset i tri, a od onih koje su 
pomenute na str. 105 četiri riječi, svega dakle više od trideset i 
sedam riječi. To su riječi: cjenik, crvolik, čelovođa, dalekovid, 
drvokradica, gromovod, izlika, kišobran, količnik, kradikesa, kvari- 
zanat, lomača, lutkar, mjenica, namira, obavljati  (verrichten), 
opaska, paromjer (i druge kovanice na -mjer), pilana, po- 
prsje, prsobran, računovođa, redovit, ruševine, sisaljka, sladoled, 
slikati, spajalo, steznik, stratište, tražiti (begehren), zvjezdarnica, 
živoder — sablast, smoći, sprat, spužva. Ša. ima više od trideset i 

devet riječi iz prve skupine i pet od onih na str. 105, svega dakle 
više od četrdesetičetiririječi. To su riječi: cjenik, čelovođa, 
drvokradica, izlika, kišobran, količnik, kvarizanat, lomača, losos, 
mjenica, namira, obavljati (verrichten), oborina, opaska, padobran, 
paromjer (i druge kovanice na -mjer), pečatar, pilana, po- 
prsje, predigra, prileg, prpošan, prsobran, računovođa, redovit, 
ruševine, sisaljka, sitnozor, sladoled, slamnat, slastice, slikati, 
steznik, stratište, svjetionik, taracar, tražiti (begehren), zvjezdarnica, 
živoder — razi zemlje, sablast, smoći, sprat, spužva. 

Već po ovom izboru — koji dakako nije potpun — može se 
utvrditi da je M. ne baš malenom broju neologizama utro put u 
knjigu i u živi govor. A tu treba još pridodati da mnoge njegove 
riječi živu ma da ih pomenuti rječnici nijesu prihvatili, ili ako ih 
jesu prihvatili, to su ih prihvatili u obliku Šulekovu (na pr. riječi 
kao: brodolom, grboslovlje, krajopis, mjestopis, vatrobran, rudo- 
slovlje, sjeverna zora i dr.). 

Što se tiče ARj-a, tu mnogih riječi M-evih dakako nema, jer 
su se urednici njegovi posluživali samo sa dva novija rječnika, i to 
Šulekom i Đorđem Popovićem, pa kojih riječi ta dvojica nijesu 
preuzeli od M-a (premda su se obadvojica obilno njime poslužili), 
tih dakako nema ni u ARj-u. 

Premda se M. u predgovoru žali da će »po svoj prilici bit u 
ovoj knjizi najviše pogrešaka što se tiče izraza poslovnih, a osobito 
travarstva [od mene istaknuto]; jer kako sve znanosti, tako ti je 
obrađena u nas i botanika, to će reć — nikako« — ipak mu je 
uspjelo skupiti lijep broj botaničkih termina koji su od veće česti 
dobre narodne riječi te su onda ušli i u Šulekov »Jugoslavenski 
imenik bilja« (1879) 1 danas se još u nauci upotrebljavaju. Evo 
rukovet takovih riječi: 

Enzian križatica [Gentiana_cruciata]49 

Feigbohne vučjak, vučji bob [Lupinus albus] 

Feldkiimmel kumin divji [Lagoecia cuminoides]; (Quendel) majkina dušica 
[Thymus serpillum] 

Feldmohn turčinak [Papaver Rhocas] 

Feldrčschen vjetrenica divja [Anemone] 

Fench muhar [Setaria] 


Fenchel morač, komorač, kopar [Foeniculum officinale] 
Filčhkraut buhača [Inula conyza] 


9% U uglastim je zagradama dodano latinsko ime biljke prema Šulekovu 
»Imeniku«. 

Kamille prstenak, raman [Chrysanthemum  Leucanthemum], romanika 
[Anthemis nobilis) 

Kannenkraut kositerna trava, konjski rep [Equisetum] 

Gauchheil mišakinja [mišjakinja; tim se imenom nazivlje »Hiihnerdarm«|, 
krika [Anagallis arvensis] 

Geniste žuka, žukovina [Sparthianthus junceus] 

Giftkraut svolina [Conium maculatum] 

Goldwurz čepljez [Asphodelus ramosus] 

mogranj (Granatapfel), paprat vodena (Haarkraut), žabokrek (Hahnen- 
fuB), kopitnjak (Haselwurz), čuvakuća, čuvarkuća (Hauslaub), podbijel (Huflat- 
tich), volovsko oko (Johannisblume), sunovrat žuti, žuta lužanja (Jonquille), 
črmanj (Kuhweizen), mljekosjeda (Labkraut), koštrika (M4usedorn), neren ka- 
loviti (Moosblume), pasvica (Nachtschatten), klokočika (PimpernuB,  Pistazie), 
rosopas (Schellkraut), visibaba (Schneegl&ckchen) itd. 


Osim hrvatskih i drugih slavenskih leksika zagledavao je M. 
i u jedan strani rječnik, a to je Henschelov rječnik francuskog i 
njemačkog jezika)“ pa je iz toga rječnika i on u svoj rječnik umetnuo 
kratku njemačku gramatiku. Henschel naime ima pred obadva 
dijela svoga rječnika kratku gramatiku onoga jezika koji je čitaču 
tuđi, dakle u prvoj svesci njemačku gramatiku napisanu francuskim 
jezikom (Notions ćlćmentaires de grammaire allemande a Pusage des 
Francais). To je prihvatio i M. te umetnuo u svoj rječnik kratku 
njemačku gramatiku napisanu hrvatskim jezikom pod natpisom 
»Prvi početki njemačke slovnice«, koja je puki prijevod one 
Henschelove gramatike. (Na pr. Tous les mots substantifs sont 
dćclinables [Svako samostavno se more sklanjati]; Le datif_ du 
pluriel se termine toujours en -x [Višebrojni dajni se dokanča 
svigdar na -2]). M. to i ne taji, već u predgovoru izrijekom ističe: 
»Što se u ovoj knjizi govori o njemačkoj slovnici, uzeto je iz slovara 
njemačko-franceskoga od Henšela; njemu dakle i ukor i slava; jer 
mi njemački slovničari nit jesmo nit hoćemo da budemo«. Da je 
izišao i hrvatsko-njemački dio rječnika, u njem bi se zacijelo na- 
hodila hrvatska gramatika napisana njemačkim jezikom. 

Je li mu Henschel još u nečem poslužio, na pr. kao vrelo za 
njemačku jezičnu građu, teško je ustanoviti, jer ima u Henschelu 
mnogo riječi što ih M. nema, dok naprotiv M. ima riječi kojih nema 
Henschel. Ako mu je dakle Henschel i poslužio za njemačku građu, 


59 Neuestes franzosisch-deutsches und  deutsch-franzčsisches  Worterbuch. 
Zum  Gebrauche fiir alle Stinde beider_Nationen. Von Henschel. (Nouveau 
dictionnaire francais. A Pusage des deux nations. Par Henschel. Nouvelle ćdi- 
tion... Vienne et Leipsick 1840.) 

svakojako je kraj njega upotrebljavao još i drugi koji njemački 
rječnik. 

Štampa je rječnika čista i brižno nadgledana; štamparskih 
pogrešaka, koliko sam opazio, ima vrlo malo (Nachzigler dundaš 
mjesto: dundar). Amo tamo uvrštena je koja riječ u abecednom nizu 
na krivo mjesto; ispor. »durchsetzen« dolazi pred »durchschallen« 
i cijelim nizom riječi sa »sch«; »durchsiuern« stoji iza »durch- 
seihen«, »durchsein« iza »durchseufzen«, »Sonnenfihrer« ispred 
»Sonnenferne, Sonnenfinsternif, Sonnenflechten«. Veća se griješka 
nahodi na str. 446 koje tekst je štampan na str. 447, dok se tekst 
str, 447 nalazi na str. 446. 

Kao leksikografski nedostatak mora se istaknuti da se kod 
njemačkih sinonima čitavo hrvatsko tumačenje ponovo štampa kako 
je to radio i Voltić. Navodim ovaj karakterični slučaj: 

Durchfahrt prolaz, probod 

Durchfuhr prolaz, probod 

Durchgang prolaz, prohbod 

DurchlaB prolaz, probod, propust, propuštanje 

Durchlauf prolaz, probod; lijavica 

Durchmarsch prolaz, probod, marš 

Durchreise prolaz, prohod 

Durchritt prolaz, probod, projah [1], projezd, projahanje, projezdenje 

Durchstrich (der Vogel) prolet, prolaz, prohod ptica 

Durchzug prolaz, probod, propuh. 


Neka se isporede i ovi primjeri: Schneller — Schnippchen — Nasen- 
stiiber (skrpuša, zvrčka); Feier — Feiertag (praznik, blagdan, svetac, 
svetkovina), Sonnenstillstand — Sonnenwende (suncostaja), He- 
belade — Hebewinde — Hisse (vito) itd. Naprotiv je leksiko- 
grafski ispravno: Kifer s. Bčottcher. 

Kadšto, ali rijetko, njemački sinonimi nijesu posve jednako 
istumačeni. Ispor. ova dva primjera: 

Durchfeuern (den Ofen) razgrijati, ugrijati, ražariti, raskuriti peć. 


Durchheizen ugrijati, razgrijati, raskuriti, raspaliti. 


feuerspeiender Berg gora ognjena, brdo ognjem rigajuće 
Vulkan... vulkan, gora ognjena, brdo ognjometno, ognjem rigajuće. 
Feuerberg gora, brdo ognjevito, 


Naposljetku još navodim neke jezične osobine rječnika, koje: 
se danas više ne mogu odobriti. 

I. M. piše infinitive glagola bez razlike sa ti ili t (ćt, ć) na 
kraju, pa čak i običnije piše t (osobito kad je glagol povratan: 
topiti, taliti; topit se, talit se), To dakako nije bila pogreška u 
vrijeme kad se rječnik izdavao, jer krnji infinitivi živu u narodnom 
govoru a upotrebljavali su se i u književnom jeziku dugo vremena, 
pa se i M. posve prirodno služio njima. Ali u novije doba ti se 
krnji oblici konzekventno gone iz književnog jezika. 


2, Po ugledu romanskih jezika (talijanskoga i francuskoga) 
upotrebljava M. prijedlog od gdje i nije potreban u hrvatskom. 
Na pr.: nagon od rađanja (Zeugungstrieb), soba od parade (Pa- 
radezimmer), trgovac od konja (Pferdehdndler), knjiga od čitanja 
(Lesebuch), bog od rata (Mars), skazaljka od minuta (Minuten- 
zeiger) itd. 

3. S leksikografskih razloga upotrebljava M, adv. skrozi na 
način koji nije običajan u književnom hrvatskom jeziku. Ispor.: 
bacit skrozi (durchwerfen), pognati skrozi (durchtreiben), usudit se 
skrozi (durchwagen), skočit skrozi (durchspringen), pucati skrozi 
(durchschieBen), piriti skrozi (durchstreichen [als der Wind]). Na- 
protiv čitamo: durchwehen propuhivati, propirivati; durchblasen 
propuhati, produvati. 

4. Tako su isto leksikografski obziri prouzrokovali ove jezične 
nezgrapnosti: 

»Durchsein« bit prošć 

»... einen guten Herbst gehabr haben« bit urodilo vino, bit imao dosta 
vina 

»missen« znanjkat komu što 

»durchschneien« propadati snijeg 

»Ekel« dizat se kome želudac 


»nebeln« magla biti, pasti magla 
»weghaben« bit primio, bit dobio... 1 dr. 


5. Grčke riječi s oštrim hakom pišu se obično bez b (imen, 
imeneo, imna, ipokondrik, ipoteza, idrostatika) ali ih ima i s b: 
hiperbola. 

6. Još napominjem da se »Blase« kazuje hrvatski čas »mjehur« 
(s. v. Blase), čas »mihur« (s. vv. Hausenblase, Harnblase), a za 
»Familie« da dolaze oblici: obiteo, obitel, ali da ima i sasvim 
neobični oblik »obitio« koji ARj. doduše bilježi, ali ne navodi za nj 
primjera. 

* 

Rječnik je M-ev izišao na svijetlo sa dva auktorska imena. 
Danas više ne znamo kako su oba auktora podijelili svoj posao, a 
savremenici nam ništa o tom ne javljaju, no čini se da je glavni 
posao ipak izradio sam Mažuranić. Tadija Smičiklas čak tvrdi da 
je Mažuranić sam i zamislio takav rječnik, jer u biografiji nje- 
govoj, koju je napisao za Spomenknjigu Matice Hrvatske (Zagreb 
1892), kazuje: »U ovo doba rodi mu se kao sama od sebe misao 
[kurziv od mene] da obradi rječnik njemačko-hrvatski« (str. 114). 
Iz biografije pak, koju je napisao sin Ivana Mažuranića, Vladimir 
(Pjesme Ivana Mažuranića; Zagreb 1895), doznajemo da je Mažu- 
ranić školske godine 1839—1840 bio namjesni učitelj u zagrebačkoj 
gimnaziji i da je u to vrijeme, premda se pripravljao za advokatski 
ispit, u društvu s Užarevićem počeo izrađivati rječnik, a u jesen 
1840, preselivši se u Karlovac, da ga je »dovršio 1 izdao« (kako 
je prije napomenuto, rukopis rječnika ušao je u štampu u proljeće 
1841). Dok je bio u Karlovcu, Mažuranić nije mogao »dovršivati« 
rječnik s Užarevićem, jer je Užarević u to doba boravio ili u Za- 
grebu ili u Beču (gdje je 1842 svršio medicinu), pa je teret posla 
prirodno pao na leđa Mažuranićeva. Čini se da je on, dok je 
boravio u Karlovcu, izvršivao i dio korekture, ili dajbudi reviziju, 
štampanih araka rječnika. U sveučilišnoj biblioteci u Zagrebu sa- 
čuvalo se nekoliko korekturnih stranica rječnika (str. T—4—$5—9— 
12—13—16) koje su kao da konačna korektura sloga, jer ima na 
njima malo ispravaka. Te se stranice nahode u omotu od debele 
žute hartije, na kojemu jenaštampana ova adresa: »Sr. Hoch- 
wohlgeboren Herrn Johann v. Mažuranić, Landes- und Wechsel- 
Gerichts-Advokaten. Abzugeben bei Herrn Nik. Vranyiczany in 
Karlstadt.« Nije dakle nevjerojatno da se u takovim omotima 
korektura redovno slala Mažuraniću u Karlovac.“ 


Uostalom, da je — od dvojice na _natpisnom listu kazanih 
auktora -—— Ivan Mažuranić uistinu bio glavni radnik u tom 
leksikografskom preduzeću, može se suditi i po tom što je on bio 
vrstan znalac tuđih jezika (prema riječima njegova sina on je, pored 
slavenskih jezika, poznavao još i latinski, njemački, talijanski, 
francuski, engleski i madžarski), a koliko se oduvijek i do konca 
svoga života zanimao jezičnim pitanjima, o tome ima obilno dokaza 


51 Pomenute stranice s omotom utaknute su u Babukićev primjerak 
rječnika o kojem će još napose biti govora. 

u pomenutoj biografiji (ispor. str. XV—XX)." Prema tome, što ime 
Mažuranićevo na natpisnom listu stoji na_ prvom mjestu, to nije 
učinjeno samo zato što po abecedi M dolazi prije U. 


No pored Ivana Mažuranića i Jakova Užarevića ja sam 
uvjeren da je »Slovar« imao još i treće g saradnika — a to je po 
mom mišljenju bio Antun Mažuranić. O njegovu se saradništvu 
doduše nigdje ništa ne pominje, što je najposlije i posve razumljivo 
kad uzmemo na um veliku čednost Antunovu, no u drugu ruku bilo 
bi pravo čudo da Antun, kraj filološkog znanja i iskustva svoga, 
ne bi bio pomagao savjetom i djelom brata svog Ivana s kojim ga 
je oduvijek vezala prisna ljubav. Ktome se 1 Antun mnogo zanimao 
leksikografijom. Već je napomenuto (str. 92) da je on valjada sa- 
stavljač »Zbirke riječi« koja je izišla u Danici i gdje su hrvatske 
riječi istumačene latinski i njemački. Prema riječima njegova bio- 
grafa (Tadija Smičiklas; ispor. Spomen-knjigu »Mat. Hrv.« str. 
294) on je, kad je Ivan M. izdavao Gundulićev »Osman«,*  »po- 
magao bratu Ivanu kod rječnika«* Kad je onda sam izdavao djela 
Hanibala Lucića, dodao je izdanju »velikim trudom sastavljeni 
rječnik sa njemačkim i talijanskim tumačem svake riječi hrvatske«."? 
Najzad pominje Smičiklas: »Radio je zajedno s Babukićem i na 
Drobnićevu rječniku (god. 1847—1849) koji su njih dvojica zna- 
menito povećali, a Antun pridao i talijansko znamenovanje svakoj 
riječi.«"* Ako je moje mišljenje osnovano, dalo bi se i lakše razumjeti 
kako se golemi posao oko »Slovara« mogao izvršiti u razmjerno 
vrlo kratko vrijeme. 


U redu je da ovdje pripomenem da sei Vjekoslav Ba- 
bukić mnogo zanimao M-evim rječnikom. On doduše valjada nije 
na njem sarađivao, ali ga je, pošto je bio štampan, marljivo prou- 
čavao i upotpunjavao, a plod toga truda njegova sretno nam se 


52 ,Mory 34cBun'TEeJIBCIBOBATB JIHUHHM'Bb ONBITOM'b [razmaknuto 
od menel, uro Mane MaxkypaRnup Bcerga HacrauBanb Ha uucrorTt, npa- 
BHIbHOCTU H eANuHCTBE JuTEpaTypnaro g8bika“ (Vatroslav Jagić, JHUHKIO- 
nenis 1, 430). 

53 Diela Ivana Gundulića. Knjiga parva. Osman. Izdano troškom na- 
rodne Matice. U Zagrebu 1844. 

54 Osmana Gundulićeva Riečnik (str. 1—137). Riječi su hrvatske istuma- 
čene njemački i talijanski, 

55 Hanibala Lucića Hvaranina Skladanja. Pisana 1495—1525.  Novo- 
izdana troškom Dra. Ljudevita Gaja. S predgovorom i rččnikom od Pr. Antuna 
Mažuranića. U Zagrebu 1847. (I tu su, na str, 111—1$3, hrvatske riječi istu- 
mačene njemački i talijanski.) 

58 Tlirsko-nčmačko-talianski Mali Rččnik od Josipa Drobnića. U Beču 1847. 

sačuvao. U sveučilišnoj biblioteci u Zagrebu pohranjen je (pod sign. 
R 3396) Babukićev vlastiti primjerak rječnika obilno interfoliiran, 
a na umetnutim listovima bijele hartije nahodi se više stotina bilje- 
žaka Babukićevih, sve ispisanih vlastitom rukom njegovom, čisto, 
uredno i vanredno pomnjivo. Kao da je Babukić isprva mislio da 
će uskoro biti potrebno drugo izdanje rječnika pa je za nj pripravljao 
građu, no kako je on te bilješke zapisivao i poslije izdanja Šulekova 
rječnika, kad već nije moglo biti govora o novom izdanju »Slovara«, 
čini se da je on taj posao nastavljao kao svoju razbibrigu — onako 
otprilike kako je to radio s Drobnićevim rječnikom (ispor. u Smiči- 
klasovoj biografiji Vjekoslava Babukića [Zagreb 1876] str. 53). Te 
su bilješke vrlo zanimljive te bi i danas još leksikografima mogle 
poslužiti. 


Babukić čas umeće njemačke riječi, kojih nema u M-a, s dodanim hrvat- 
skim značenjem ili i bez njega, čas domeće M-evu tumačenju koje novo tuma- 
čenje, čas M-evo zamjenjuje svojim tumačenjem koje mu se čini ispravnije. Tako 
on, na pr., umeće ove nove riječi: Abschaumloffel pjenjača; Altmelken, alt- 
milchen (bez tumačenja); Anleiher zajmodavac; Glimmstengel, Zigarre smotka; 
Bahnhof kćlnjak, kolnica (željeznice), kolodvor; Fisbir medvjed bijeli (Schmidt, 
lex. russ.); Belladonna (devesin); Bettleiste zaklenica, lijeva i desna dugačka 
daska, s kojom se zaklene ili zatvori ili sastavi cijela drvenjača [M. == drve- 
nica] — postelj; Brickenkopf mostobran [Šulek — mostovni branik]; Ge- 
bahrung, eine gute und verniinftige Vermogensgebahrung dobro i mudro ula- 
ganje novaca; Geplitscher (bez tum.); Gelsengarn (bez tum.); Goldkrihe zlato- 
vrana, smrdovrana; Gurkumel, kurkumel [od »curcuma« Gelbwurzel (M. = 
žutnjak)] Žuto brašno što licitari [Babukić je sin licitara!] miješaju u prženo 
brašno da bude žuće i ljepše za medenjake; Schnellsieder_ hitrovar, brzovar 
[Šulek samo: brzovarj itd. 

Od novih tumačenja što ih B. dodaje tumačenjima M-evim, navodim ove: 
Abbruch, sich — thun ne ušuti si; Abdachung (von den Gebirgen) podnožje 
(t.j. što ide pod nogu), trak gorski, nizbrdica; Abgenutzt otrcan (u Srijemu, 
Banatu i Bačkoj) na pr. otrcane karte; Abnehmen beim Stricken snimiti, sni- 
mati, rasplesti, rasplitati, — die Karten predignuti, predići, predizati; Abmiiden 
ugnjiviti, ugnjivati cf. Vuk IBHBHTH, YTE6HBATH; Abschiissig sein spćzati (slov.): 
Ackerfeld ornica (Vuk ; Ansichtig werden biti na pomol (kad bismo na pomol Beču) 
Vuk: Aufenthaltsort boravište; Aufsicht prismotar; Blindekuh žmirke: Lawine iisov, 
urvina, -n pl. isovi; Liebiugeln očijukati: Leutescheu kao vlaška mlada: Monatsflufš 
pranica (Dr. Užarević u Slavoniji čuo |a nije metnuo u svoj rječnik!); Hemm- 
schuh lovka (čuo dr. Vancaš): Hocken zu Hause čučati kod kuće: ein schaler Trost 
to je jalova ili prazna utjeha itd. 

Popravci su, na pr., ovi: Aalkorb [M. vrša] vršak; Abbrennen, das Ge- 
wehr brennt schnell ab [puška dobro pali] puška dobro sastavlja, das Feuer — 
lassen [pustiti da izgori oganj] pustiti da dogori oganj; Actie [akcija] dionica; 
die Buchstaben durchschieBen [razmaknuti] prorijediti;j  Aussehen  [vid; lice, 

slika, obraz; koža, cera] naličje, obličje na pr. mjesto tuđega: kakova izgleda 
ili kako izgleda? veli se bolje: kakova je obličja, naličja? mast; Bandwurm 
[glista plosnata] gljista široka (Kurelac); Begriff [ideja, postig, dohit, ponjatje, 
ponjat, pomisaoj misao, zamisao (pojam je skovano polag češkoga pojem, a 
ponjatje to je rusko); Beziehlich [uznosit, uznosan] odnosan; Eisenbahn [gvoz- 
dena cesta] željeznica... i dr. 

B. rado citira svoja vrela gdje je našao koju riječ, a citira ih vrlo točno, 
čak i pedantno. Ispor. Abenteuer, auf — ausgchen obijati strane i luge Gund. 
XV, 108; Abenteuerer pustolovac (Slav. Jug. 1849 br. 169 str. 351), pustolovica 
(Palm. Krist. I, 102), tumaralo (Nar. Nov. 1869 br. 142 Vijenac [Podlistak] 
NI stupac 12 vrsta); Ablaugnung porečenje (zbog porečenja svoga znanja u 
njemačkom jeziku osuđen bude etc. Podunavka 1845 br. 20 str. 82 cijep I redak 
5 odozdo); Angehender Schriftsteller namišljeni književnik Kukuljević Ivan u 
Danici 1847 br. 7 str. 26 lin. 33; Aussichten traurige mućak (Nov. hsd. 1849 
br. 31 : 122 : 11); Groll hegen mrčiti i prčiti se (vidi Nar. Nov. hsd. br. 43 
god. 1846 gdje stoji: »Augsburške novine općinske od nekojega se vremena jako 
na nas prče i mrče«); Religičs blagovjeran (GnarokEpaHP evdoćo: religiosus) po 
crk -slov. Miklosich Vitae Sanct. 32 itd. 

Kadšto ima i etimologiziranja. Ispor. uz »breber« == Biber: Brebrovec 
kod Siska, Bebrine u Slav. kod Broda. 

Neke su od bilješki vrlo opsežne, čitavi članci, na pr. Anstatt. 


Rječnik Mažuranića i Užarevića služio je osnovom za kasnije 
slične rječnike naše. Poznato je svakom, tko se bavi leksicima, da 
su moderni rječnici književnih jezika rijetkokad posve originalni, 
a i ne mogu biti, jer svaki sastavljač rječnika služi se dabogme u 
prvom redu onim što je napisao njegov najbliži prethodnik, koliko 
taj rad prethodnika pripada u »gvozdenu zalihu« jezičnog blaga 
dotičnog jezika. Posao mlađega leksikografa obično stoji u tome da 
dodaje nove riječi koje su međutim iskrsle u jeziku ili ušle u nj iz 
narječja; da izostavlja eventualno riječi koje su se pokazale neva- 
ljale ili su zastarjele ili su potpuno izumrle, i, najzad, da po mo- 
gućnosti dotjera svoj rječnik u spoljašnjem, tehničkom pogledu. A 
često se ne dešava baš ništa od toga, već mlađi leksikograf prosto 
ispisuje prethodnika te izdaje novi rječnik s razloga što starijega 
nema više u knjižarskom prometu a svijet ga traži. 

Tako se dogodilo, i događa se, i u nas. Od prve polovice 
XIX vijeka potražnja je za hrvatsko-njemačke i njemačko-hrvatske 
rječnike postajala sve veća, pa su brzo jedan za drugim izlazili na 
svijet vazda novi rječnici od ta dva jezika. Tako je trud Mažuranića 
i Užarevića prelazio iz jednoga rječnika u drugi i vazda se ponovo, 
da tako rečem, preporađao do najnovijeg vremena. To je, kako sam 
pomenuo, bilo više manje poznato svima koji imaju posla s rječni- 

cima, no zasluga je Antona Breznika u pomenutoj već raspravi 
njegovoj da je tu zavisnost naših rječnika jednoga od drugoga na- 
stojao točno odrediti. Breznik je naše rječnike podijelio na dvije 
grupe: na rječnike hrvatsko-njemačke i na rječnike njemačko- 
hrvatske. »Drugačno zgodovino,« veli on (str. 19), »ima vrsta 
srbskohrv.-nemških in drugačno vrsta ne m.-srbskohrvatskih 
slovarjev. Srbskohrv.-nem. vrsta se začenja z Vukom [zapravo 
s Voltićem], nem.-srbskohrv. pa z Mažuranićem [zapravo s Ball- 
mann-Frohlichom].« — Prva nas grupa ovdje ne zanima, a 
što se tiče druge, njemačko-hrvatske, grupe, Breznik kazuje ovako: 
»Srbskohrv. besedni zaklad Mažuranićevega nem.cilir. be- 
sednjaka iz 1. 1842 je služil za podlago več n e m.-srbskohrv. slo- 
varjem. Nekoliko ga je rabil že Šanta 1. 1847 [HBmauko- 
cpSckili pbunuke. Y Beorpany]"" Skoro docela pa ga je prepisal 
Veselić v nem.ilir. rečniku g. 1854 [Handworterbuch der 
deutschen u. ilirischen Sprache]. Besedni zaklad vseh teh treh je 
povabil Šulek 1. 1860. Veselića iz 1. 1854 je vzel za podlago 
Dorđe Popović v nem-srb. delu (Wčrterbuch der serbischen und 
deutschen Sprache; I. Deutsch-serbischer Theil. Pančova 1879; 
2. izdaja 1886), ki ga je tako suženjsko uporabljal, da je prevzel 
iz njega celo njegove jezikovne (slovnične) neizglajenosti« (Breznik, 
str. 19—20). No Popovićev je pomenuti rječnik (izdanje od god. 
1886) prema tvrdnji Breznikovoj (str. 19) služio podlogom njemačko- 
hrvatskom dijelu Šamšalovićeva rječnika od god. 1929, počem bi 
bilo razumljivo da dio truda M-eva živi još i u našem najmlađem 
njemačko-hrvatskom rječniku, 


57 To je zapravo pomenuti već ,Hkmauro-cp6crii Prkunuke“  Dimi- 
trija Isajlovića, izdan u Beogradu god. 1847. Isajlović je preuzeo iz M-a mnoge 
nove riječi kao: bakrorez, brodolom, crevobolja, gasilo (gasionik), grboslovije, 
gvozdeni pur, ijedak  (6nxiii).  količnik, kakovost, kolesovati, kvarizanat, mje- 
nica (mEHuua), močionica (Nerzbecher), obris, olovolivac, pravodušnost (Bieder- 
keit), sisaljka, sjeverna zora, shodan  «cxoaupiii). sladoled, sprat, sudnica, 
spaialo_ (Lčikolben; ali u obliku masiuo), strelište, —oužar (i konopar), 
vatrobran, Živoder itd. Neke riječi preuzima, ali im dodaje znak pitanja: 
kazalište (?), a neke donosi u malo drukčijem obliku; odbaviti (obaviti) — ver- 
richten; drvo sa iglastim lišćem (iglasto drvje) — Nadelholz; poprsni obraz 
(poprsje) =— Brustbild itd. 

58 Ovdje dodajem da su se i slovenski leksikografi obilno služili M-evim 
rječnikom, poglavito Drobnič (Slovensko-nemško-talianski in taliansko-nemško- 
slovenski besednjak. Ljubljana 1858) koji je, po riječima Breznikovim (str. 46), 
»pogosto rabil« M-a, zatim Janežić [sic] (Pop6lni ročni slov4r slovćnskega in 
nemškega jezika. Celovec 1850 i 1851) za kojega Breznik (str. 42) kazuje da 
je M-a »pridno rabil ob svojem besednjaku«, najzad Cigale (Deutsch-slovenisches 
W6rterbuch. I A-L; II M---Z. Laibach 1860). 


* 

Breznik tom prilikom ističe da je pogreška (»znanstvena na- 
paka«) što urednici ARj-a od novijih naših rječnika upotrebljavaju 
samo Šuleka i Popovića, »torej čisto mehanično enega Hrvata in 
enega Srba«; jer kako je Popovićev srpsko-njemački rječnik osnovan 
na Šuleku (Breznik 20—21), to se ARj. zapravo osvrće samo na 
Šuleka. »Le-ta [Šulek] pa ni izviren kakor n. pr. Vuk, ampak je 
samo člen sklenjene verige in bi mogli [urednici] prav tako kot 
njega uporabljati vsak drug srbskohrv. slovar« (str. 21). 

Nitko ne će Šulekovu rječniku poricati njegovu veliku vrijed- 
nost, ali ne treba ni M-evu zakratiti dužno poštovanje. M-ev je 
rječnik nesamo dvadesetak godina starije djelo, već i jedan od 
temeljana kojima je izgrađen Šulekov rječnik, 
naročito za onu građu koja objema rječnicima daje moderni 
karakter. Bilo bi dakle opravdano da je i M-ev rječnik, pored 
Šulekova, ušao među vrela ARj-a, ma bilo i samo zato da se i 
njegovu imenu oda dužna pošta. 


Kotor u drugom skadarskom ratu 
(1419—1423) 


Napisao 
Antun S. Dabinović 


Primljeno u sjednici bistoričko-filologičkoga razreda Jugoslavenske akademije 
znanosti i umjetnosti 30. lipnja 1934. 


I. 
Predmet. — Literatura. 


U ovoj ćemo radnji prikazati ulogu, koju je igrao Kotor u 
drugom skadarskom ratu (1419—1423). Pri tome se nećemo ogra- 
ničiti na prosto opisivanje političkih događaja i strateškog utjecaja 
kotorskog držanja na strani mletačke Sinjorije protiv Balše III, 
odnosno srpskog despota Stefana Lazarevića, nego ćemo nastojati 
da opišemo reperkusije tih događaja na socijalne i ekonomske 
prilike grada Kotora. 

Vrijeme je drugog skadarskog rata predmet mnogobrojnih 
historičkih radova. Snažne studije Čede Mijatovića o Balšićima u 
49 svesci Glasnika i u 25, odnosno 27 svesci izdanja Čupićeve 
zadužbine bile su dugo na glasu, da sadržavaju sve, što bi se dalo 
kazati o tom zanimljivom predmetu, pa je zato Stanoje Stanojević 
odbijen, kad je predao svoju studiju »Borba o nasledstvo Baošino« 
Srpskoj kr. akademiji nauka, prema referatu samog Čede Mijatovića, 
jer se »njome ne unosi nikakav nov fakat, niti nova kakva svetlost 
u istoriju onih događaja«. Stanoje Stanojević morao se stoga zado- 
voljiti, da svoju radnju izda, god. 1902, u Sremskim Karlovcima, u 
Srpskoj manastirskoj štampariji. 

Prije Stanojevića, god. 1899, izašla je opsežna knjiga »La 
Zedda e la dinastia dei Balšidi« iz pera Josipa Gelcicha. 

Od važnosti je za ovo doba i studija Jovana Radonića u 
19 svesci Archiva fir slavische Philologie (Der Grossvojvode von 
Bosnien Sandalj Hranić-Kosača, str. 380—465) i monografija Alekse 
Ivića o Radoslavu Pavloviću u 245 i 246 svesci Letopisa Matice 
Srpske. 

U 18 svesci Archiva f. slav. Philol. nalazi se pak posebna 
studija Stanoja Stanojevića o životopisu Stefana Lazarevića, što ga 
je napisao Konstantin filozof. A sam je taj životopis doživio kritično: 
izdanje Vatroslava Jagića u 42 svesci Glasnika. 

Između novijih publikacija zaslužuju pažnju djelo o gradu 
Kotoru u god. 1420 od dra N. Corića (»Grad Kotor u god. 1420«, 
Sarajevo 1927) i vrijedne radnje lokalnih historičara Iva Stjepče- 
vića (»Prevlaka«, Zagreb 1930), Pavla Butorca (»Opatija sv. 
Jurja kod Perasta«, Zagreb 1928) 1 Nika Lukovića (»Pomorstvo 
Boke Kotorske«, Kotor 1931). 

Od manjeg utjecaja za naš posao bila je Klaićeva »Poviese 
Bosne do propasti kraljevstva«, pa i pojedine studije Franja Rač- 
koga u 1, III i IV svesci Rada Jugoslavenske akademije, premda 
moramo istaknuti, da su njegovi ispisi kotorskih isprava pomogli 
stvaranju novih i tačnijih pogleda u pitanju njihove autentičnosti. 
»Prilozi k trgovačko-političkoj historiji republike dubrovačke« od 
dra. Petra Markovića (Rad VII) ne mogu se po važnosti uporediti 
s dragocjenim Jirečekovim studijama, od kojih treba istaknuti »Die 
Handelsstrassen und Bergwerke von Serbien und Bosnien« (Ab- 
handlungen der klg. bčhm. Gesellschaft der Wissenschaften. VI. 
Folge. 1o Band. Prag 1870) i »Die Wlachen und Maurowlachen in 
den Denkmilern von Ragusa«  (Sitzungsberichte der klg. bčhm. 
Ges. der Wissenschaften. Prag 1879). 

Između ranijih radova obilno su nam poslužili Farlatijeva 
šesta sveska djela »Illyricum sacrum«, studija Flaminija Cornera 
»Civitas Catharus« i, naravno, Orbinijev »Il regno degli Slavi« i 
Lucićev »De regno Dalmatiae et Croatiae«. 

Od indirektne važnosti bila je studija Jovana Radonića 
»Zapadna Evropa i balkanski narodi prema Turcima u prvoj po- 
lovini XV vijeka« (Novi Sad 1905, knjige Matice Srpske sv. Ir i 
12), pa i Hopfove »Chroniques grćco-romanes« (Berlin 1873). 

Od štampanih izvora služile su nam davno već poznate zbirke, 
Ljubićeve Listine od pete do devete sveske, Šafafikovi ispisi iz mle- 
tačkog arhiva (Glasnik XII—XV), službeno mletačko izdanje »Libri 

commemoriali«, koje sadržava u suštini samo regeste mletačkih 
dokumenata, ali pruža priliku, da se kontroliraju i isprave mnogo- 
brojna Ljubićeva personalna i lokalna imena. Isto tako su nam bili 
pri ruci Miklosicheva Monumenta serbica, Pucićevi »Srpski spo- 
menici«, Jirečekovi ispisi sadržani u XI svesci Spomenika, Jorga 
»Notes et extraits pour servir a Vhistoire des croisades au XV sičele« 
(tri sveske, Paris 1899——1902) i zbirka »Acta et diplomata res 
Albaniae mediae aetatis illustrantia«, koju su izdali u Beču, god. 
1913—1918, Thalloczy, Jireček i Šufflay. Od velike je važnosti 
i zbirka kotorskih općinskih normalija, koju sam doduše sam bio 
našao u kotorskoj općini, ali koja je već objavljena u 33 svesci 
»Glasnika Zemaljskog muzeja u Bosni i Hercegovini« za god. 1928 
po prikazu dra. Gregora Čremošnika. 


Od manje važnosti bili su »Diplomatarium relationum reipu- 
blicae Ragusanae cum regno Hungariae« od Gelcicha i Thalloczyja 
(Budapest 1887). Pa i »Monumenta Ragusina« (pet svezaka u iz- 
danju Jugoslavenske akademije) nisu mogla biti od pomoći, jer 
njezin materijal dopire samo do početka XV vijeka. 

Ukoliko nisu bili pri ruci arhivarski podaci, koje sam našao 
osobito u radnjama Iva Stjepčevića (Prevlaka) i Pavla Butorca 
(Opatija sv. Jurja kod Perasta), značilo je za moj rad veoma mnogo 
izdanje god. 1616 kotorskog statuta. 

Ne smijemo zaboraviti, premda je indirektne važnosti, Re- 
stijevu »Chronica Ragusina« (Nodilo, Scriptores II). 


II. 
Trgovačke veze. 


Promatranje drugoga skadarskog rata s kotorske perspektive 
nije, kako bi se moglo misliti, beskorisna ili neinteresantna zadaća. 
Cijela jadranska obala, od Neretve do Vojuše, činila je naime baš u 
ono vrijeme pozornicu jedne posvemašnje metanastazičke promjene, 
koja je potpuno poremetila trgovačke veze između Primorja i 
daljeg zaleđa. A te su veze bile ne samo veoma stare, nego je o 
njima zavisjelo blagostanje pojedinih primorskih gradova. I baš sa 
Skadrom imali su Kotorani dugovjekovne ekonomske i kulturne 
odnose, koji će se ponoviti tek mnogo kasnije, kad je cijelom Arba- 
nijom zavladala turska sila. Jednom i drugom gradu bila je zajed- 
nička vrednoća i ozbiljnost domaćeg življa. Zanati su bili u punom 

cvatu, ali su već teško podnosili nestalnost suhozemnih veza s Po- 
moravljem i Povardarjem. Karavanski saobraćaj, koji je znao biti 
osobito živ s rane jeseni, prije velikih kiša, bio je jedno od glavnih 
zanimanja trgovačkog svijeta, a mnogo se pažnje posvećivalo 
sigurnosti trgovinskih povoza i putničkog saobraćaja. 


Dvije su ceste (Jireček, Die Handelsstrassen und Bergwerke 
von Serbien und Bosnien wihrend des Mittelalters, str. 62—74) 
išle sa jadranske obale sve do trgova i rudnika unutrašnje Srbije: 
bosanski i zetski put. No dok je prvi polazio iz Dubrovnika, svr- 
šavao je drugi radijalno prema pristaništima i riječnim ušćima od 
Kotora do Drača. 


Ali ni ovaj razilazni zetski put nije uvijek imao jedinstven 
pravac, nego se razgranjivao prema prilikama. Tri su pravca bila 
od veće važnosti. Prvi je išao duž sjeverne obale Skadarskog Blata 
preko gornjeg Polimlja u Peć, dok je drugi prelazio preko Danja 
(danjska carinarnica bila je sve do mletačkog vremena prilično 
postojano u rukama kotorske vlasteoske porodice Draga) i preko 
sjevernih arbanskih planina u Prizren. To bijaše još onda bogat i 
živ kraj. Zemlja je još uvijek bila intenzivno obrađena. Velike 
manastirske zgrade istočnog i zapadnog obreda opstojale su pod 
srpskim vladarima jedna pored druge, a da nije bilo ni težih trvenja 
ni međusobica. Trgovina je lijepo cvala sve do polovine XIV vijeka, 
a bilo je dosta njih, kojima nije smetalo nemirno stanje Trakije i 
Makedonije, pa su se odvažili sve do Bugarske i do pristaništa na 
Crnom Moru. Kao polazne tačke karavanskog saobraćaja, koji je 
išao u Skadar, spominju se Bar, čije je plemstvo redovno imalo 
pristupa u dubrovačkom velikom vijeću, samostan sv. Marije na 
Rtcu (de Reteco), Sv. Nikola na Bojani, Svač, Sv. Srđ. Danj je 
primao ponajviše putnike iz Lješa. A sva ova polazna mjesta pri- 
hvatala su robu, koja je trebala oko trideset i pet sati, dok bi 
prispjela u Prizren, na podnožju Šar-planine. Tu, u Prizrenu su se 
od davnih vremena ukrštavali kotorski 1 dubrovački interesi. Tu, u 
Prizrenu, boravili su u presudnim trenucima nedaleke prošlosti 
Bodin, kad je proglašen za cara (1073), veliki župan Stefan Ne- 
manja (1186—1191). Do Prizrena su bili doprli, god. 1204, Bugari. 
A taj je grad među svojim zidinama dugo viđao i Milutina i 
Dušana i Uroša IV. Prizrenske karavane išle su dalje prema Lip- 
lianu, nedaleko od jadransko-dunavske vodomeđe, i zahvatile bi, 

preko Janjeva, Novog Brda i Vranje, veliku moravsko-vardarsku 
longitudinalu. 


Od iste, ako ne veće važnosti bio je za Kotor treći, zetski 
put. Polazne tačke bijahu za nj ne samo Kotor nego i Bar i Budva. 
Iz Bara su išli trgovački povozi preko Sutormana i Crmnice, a 
Crmnica je dugo pripadala kotorskoj interesnoj sferi. Karavane iz 
Budve i iz Kotora išle su mazgovom stazom uz Krstac prema 
cetinjskom manastiru. Planine nisu onda bile gole kao danas. Još 
početkom XVII vijeka opisuje naime Cisilla (Bovis aureus) bukve, 
jele i jasenove iz lovćenskih strana. Iz Cetinja su išle karavane u 
Podgoricu, koja se nalazila, tvrdi Bolica (Starine XII), dan i po 
udaljena od Kotora. Slikovit bijaše dalji put u Plav i u Brskovo 
(Ljubić 1, 119—122), odnosno u Peć, ali nam izvori druge polovine 
XIII vijeka već opisuju opasnost od arbanaskih razbojnika. 


Kasnije su opasnosti bile mnogo veće, osobito poslije poraza 
kod rijeke Marice i na Kosovu. To je bilo vrijeme, kad je Skadru 
iz dana u dan prijetilo, da će pasti u turske ruke, kad je turski 
kadija već sjedio u Lukavici ispod Durmitora, kad je Pasait već 
vladao u Skoplju i Feriz-beg u Zvečanu kod Kosovske Mitrovice. 
Ići preko Morače u Brskovo bilo je onda naprosto nemoguće. 


Ova durmitorska cesta bila je međutim poglavlje za sebe. 
Išla je iz Kotora preko Dobrote i Perasta na Risan (a Risan je 
kasnije pripadao zahumskim velikim vojvodama, Sandalju Hraniću 
i Stjepanu Vukčiću), te se iz Risna uspinjala u Riđane, sjedište 
jednog vlaškog plemena, gdje se sada nalaze Krivošije. Put je zatim 
kretao odavde preko Grahova (gdje je herceg Stjepan kasnije imao 
carinarnicu) na Nikšiće, novije ime za stari Anagast, zatim u Pivu 
preko »latinskog mosta« (Dučić u Glasniku XL, 37) i kroz Drob- 
njake, Jezera i Taru u Plevlje i odavde u pravcu prema Podunavlju. 
Ali i ovdje su posljednje godine XIV vijeka značile vrijeme velikih 
promjena. Vlaško pleme Nikšića zauzelo je, god. 1399, ne samo 
okolinu starog Onogošta nego i samu gradsku tvrđavu, doskorašnju 
rezidenciju Uroša IV (Pucić 1, 23; Miklosich 171). 'Tim- je pre- 
kinuta veza, koja je postojala veoma dugo, valjada i prije rimskog 
vremena. U Rogatici, na putu između Sarajeva i Višegrada, nađena 
je naime nadgrobna ploča, na kojoj je uklesano ime jednog risanskog 
centuriona (Blau u Cod. Inscr. Latinarum III, 1026). 

III. 
Nemiri u kotorskom zaleđu. — Vlaško-arbanaske seobe. — Zeta 
pod Balšićima. — Ratovi sa Kotorom. — Predaja Skadra. 


S tim konstatacijama primakli smo se do pravog uzročnika 
prometnih smetnja, koje su bile tako važne u događajima XIV 
vijeka. Nema sumnje, da promjene nisu nastale odjednom. Tek u 
postepenom »crescendu« kroz nekoliko pokoljenja poređale su se 
sve teže pojave, koje su imale za posljedicu potpuni zastoj trgo- 
vačkih veza između Kotora i Skadra, odnosno između Kotora i 
Podunavlja. Na daleku nesigurnost trgovačkih povoza sluti međutim 
sam izraz »turma«, koji se redovno upotrebljava, kad je u zakon- 
skim propisima kotorskog statuta riječ o trgovačkim vezama između 
Kotora i zaleđa. »Turma« je dosta stara vojnička riječ i znači u 
kasnorimskoj pravnoj terminologiji, u trećem i sedmom zakonu 
Teodozijane, vojničku pratnju ili eskortu. (Inter optimas lectissi- 
morum militum žurmas, neminem e numero servorum esse decer- 
nimus: lex 8 de tyronibus, citirano po Du Cange-u VIII, 213). Fa 
se vojnička pratnja, sastavljena obično od lokalnih odreda, navodi 
kod Konstantina Porfirogenita (De thematibus I, IT) i u Leonovoj, 
odnosno Maurikijevoj Taktici (IV, 8). Za nas je sada od važnosti 
da vidimo, kad su ti trgovački povozi prvi put trebali svoju voj- 
ničku pratnju. 

Ako gledamo na političke događaje, rekli bismo, da se naša 
pažnja mora zaustaviti na vrijeme cara Samuila. Onda je naime 
moćni val invazije prvi put prodro neodoljivom snagom od trakij- 
skog pobrđa do samih jadranskih obala. U sastavu Samuilove. 
države bili su različni etnički elementi. A među njima igrale su 
dosta znatnu ulogu vlaške pastirske jedinice. Ti polunomadski 
pastiri nisu uvijek bili pouzdani, a sva je prilika, da je konačna 
pobjeda Vasilija II nad Samuilom postignuta time, što je vizan- 
tijski car zadobio za sebe Vlahe, podjeljujući im prilično opsežne 
povlastice. Vlaški pastiri se javljaju dosta često nedaleko od 
duklijskog Primorja u prvim godinama XI vijeka, a savremeni 
izvori pripovijedaju o njima kao o opasnim drumskim razbojnicima. 
Ako su dakle trgovački povozi jednom trebali za svoju sigurnost 
vojničku eskortu, ništa lakše, nego da se ta potreba pojavila baš u 
vrijeme Vasilija Il, kad je car proputovao kroz svoju nanovo ure- 
đenu državu i nastojao da između pojedinih provincija uspostavi 
negdašnje trgovačke veze. 

Ako je ovaj prvi dolazak Vlaha bio od razmjerno neznatnih 
posljedica, prilike su morale biti posve drukčije početkom XIII 
vijeka. Političke promjene u Vizantiji, koje su nastale poslije smrti 
cara Manojla Komnena, morale su vršiti svoj utjecaj na i onako 
labilne odnose vlaških plemena. Novi porezni zakoni cara Izaka 
Anđela, koji su se kosili s dotadašnjim vlaškim privilegijama, dali 
su povod velikom ustaničkom pokretu, koji je cijelu Trakiju preko 
dvadeset godina pretvarao u neprestano ratno stanje. Borbe između 
Grka i Latina, između Nikejaca i Epirota, tatarska najezda, kasnija 
pustošenja katalanskih četa, sve je to rastjeralo stanovnike negdašnje 
carigradske okoline, i tako se dogodi, da su vlaška pastirska ple- 
mena u laganom kretanju dospjela sve zapadnije i zapadnije do 
samih zidina romanskih gradova jadranskog Primorja. 

No, sva je prilika, da prisutnost ovih prvih došljaka nije 
odmah izazvala velikih promjena. Mi vidimo iz čitavog niza du- 
brovačkih listina, objelodanjenih od Jirečeka i Thalloczyja, da su 
vlaški pastiri dosta pouzdano i poslušno vršili službu iznajmljivača 
teretnih životinja za trgovačke povoze. Ovaj prvi povoljni utisak 
nije međutim odgovarao kasnijem iskustvu, S godinama je dolazilo 
sve više Vlaha u okolinu Kotora i Dubrovnika. Bili su doduše 
prošli za nekoliko pokoljenja kroz slovensku retortu, pa se nisu 
razlikovali od starinaca po jeziku, nego samo po svojem pastirskom 
zanimanju. Ali sa svim tim možemo pouzdano vjerovati, da ovi 
kasniji došljaci nisu više znali za negdašnju poslušnost i pouzdanost 
prvih došljaka, nego da su u sve češćim razmacima  pristupali 
djelima najkruće otimačine. Takve su pojave morale zauzeti upravo 
katastrofalne razmjere, kad su ove izbjeglice imale da se bore gladu 
i oskudicom, pa su zato bili spremni da se late posljednjih sred- 
stava. Dosta je bilo u takvim zgodama, da su se oni nalazili pred 
očito slabijom trgovačkom eskortom. A sva je prilika, da se nisu 
ograničili na drumske zasjede, nego su išli na pljačku po osamljenim 
selima i kućištima. Nikakvo čudo, da je kotorsko i dubrovačko 
zaleđe postalo pozornicom divljih prizora, usred kojih je sve teže 
bilo očuvati suhozemne trgovačke veze. Ova rastvorna promjena 
privrednih i socijalnih prilika gradskog zaleđa morala je izazvati 
jednu još opasniju posljedicu: potiskivanje duklijskih starosje- 
dilaca prema Primorju, dolazak sve većeg broja izbjeglica u Kotor 
i stvaranje sve opasnijeg gradskog proletarijata. Kotorske statu- 
tarne odredbe, koje su previše olakšavale dolazak novih radnih 

sila u gradsku sredinu, pokazale su brzo svoju manje ugodnu stranu. 
Nije puki slučaj, da je u isto vrijeme, kad je u zaleđu došlo do 
formacije zetske države, izvršena prepadom radikalna promjena u 
unutrašnjem uređenju kotorske općine: počevši od godine 1361 nije 
se više sazivao velik zbor svih kotorskih građana na velikom trgu 
pred katedralom, nego je na njegovo mjesto stupilo veliko vijeće, 
glavna skupština starosjedilaca, čiji su preci u vizantijsko vrijeme 
imali pristup u gradska vijeća. Ti članovi starih porodica ogradili 
su se kao gradska aristokracija od pridošlica, članova gradskog 
puka. Ponovna organizacija gradskih kolegija posljedica je ove 
nagle, ali sa stanovišta starosjedilaca neophodno potrebne reforme. 
Dok je naime malo ili tajno vijeće kolegijalno s gradskim sucima 
vršilo zadaću ministarstva unutrašnjih poslova, sastojala je zadaća 
»vijeća umoljenih« u tome, da vrši nadzor _ nad svim odnosima 
između grada i inostranstva. 


Ovo isključenje pridošlica iz gradske uprave urodilo je među- 
tim posljedicom, da je nova, brojnija kasta kotorskog stanovništva, 
potisnuta iz javnog zbora, potražila druge načine za povratak izgu- 
bljenog političkog utjecaja. I budući da nije raspolagala oružanom 
silom, prenijela je stranka kotorskih pučana teren svoje poliučke 
borbe iz unutrašnje na spoljašnju politiku. Ona od sada čini važni 
faktor u svim političkim kombinacijama, koje su s temelja uzdrmale 
unutrašnji sastav kotorske samoupravne općine. 


Međutim je u gradskom zaleđu dolazilo do osnovne promjene. 
Pridošlom pastirskom življu pošlo je za rukom, da zadobije odlučni 
utjecaj na cijeloj teritoriji, koja je promjenom svojeg stanovništva 
promijenila svoj stari naziv Duklje u novi naziv Zete. 


Vlaško-arbanaska seoba, koja je od druge polovine XII vijeka 
išla u radijalnim pravcima prema Moldaviji, prema Atici i prema 
duklijskom Primorju, došla je time u svoju završnu fazu. Malo iza 
emancipacije nezavisne Zete došlo je do slične formacije u dubro- 
vačkom zaleđu, gdje će oko devedesetih godina XIV vijeka zavla- 
dati nova' dinastija Hranića, za koju se valjada može reći, kao i 
za Balšiće, da je vlaškog porijekla. A oko polovine XV vijeka 
doživjeće jedan i drugi kraj promjenu svojeg regionalnog naziva. 
U isto vrijeme, kad se javlja izraz Hercegovine, čuje se u kotorskom 
zaledu za gornju Zetu naziv Crna Gora. 

Od interesa bi bilo utvrditi, jesu li srpski vladari Nemanjićeve 
dinastije vodili računa o toj velikoj seobi i nastojali, da joj dadu 
najneopasniji pravac. Moguće je čak, da je ekspanzivna politika 
Uroša 1, Milutina i Dušana išla za tim, da svrati vlašku bujicu u 
što povoljnije korito. No kad je iza Dušana došao na prijestolje 
sin njegov Uroš IV, pokazalo se, da se vlaška struja naprosto 
ne da zaustaviti. Historija je valjada prestroga, ako je raspadanje 
Nemanjićeve države dobrim dijelom pripisala slaboći Dušanova 
sina. Uistinu se uzroci toga raspadanja moraju tražiti mnogo ranije, 
i nema ni najmanje sumnje, da je zadatak zaustavljanja toga po- 
kreta iz godine u godinu morao postajati sve teži. Katastrofa se 
naprosto nije dala zaustaviti, kad je Uroš IV napustio poprište 
jedne uzaludne i bezizlazne borbe, te je Srbija ostavljena svojoj 
sudbini. 

Nije bez interesa da ovim općenim tvrdnjama podamo kon- 
kretniju podlogu. Pada naime u oči, da promjene lokalnih naziva 
u duklijskom Zagorju nastaju u isto vrijeme, kad su se pred vratima 
tesalskih varoši pojavljivala vlaška i arbanaska plemena (1337). 
Imena starih duklijskih župa Vrsinja, Onogošta i Papratne potiski- 
vana su baš onda od plemenskih naseobina Zubaca, Nikšića i Mrko- 
jevića. U okolini starih župa Trebinja, Ljubinja 1 Gackog spominju 
se, baš oko toga vremena, pored već navedenih Zubaca, vlaška 
plemena Banjana i Drobnjaka. Vrijeme njihova dolaska ne može 
se doduše tačno utvrditi, ali nam arhivarski podaci, sakupljeni od 
Jirečeka, dopuštaju, da slutimo čitav niz sukcesivnih seoba. Dok se 
naime Zupci javljaju 1305 g., Banjani 1319 g. i Drobnjaci 1354 £., 
spominju se Čeklići tek 1381 g., a za Nikšiće se dobro zna, da ih 
nije bilo u Onogoštu god. 1362, kad je tu boravio Uroš IV, dok se 
prva vijest o njima nalazi u kotorskom arhivu istom god. 1398. 
Tek dosta kasnije nailazimo na naziv Riđana u Krivošijama, dok 
se Bjelopavlići s Ozrinićima i Piperima spominju istom početkom 
XV vijeka. Za Vasojeviće se tačno zna da su ranije boravili u sje- 
vernoj Arbaniji, nedaleko od Meduna, i da su se tek kasnije doselili 
u poriječje gornjeg Lima (1444), isto kao što nas jedna pretstavka 
stanovnika Drivosta iz god. 1442 upućuje na to, da mislimo, da su 
Njeguši dospjeli u krajeve poviše Kotora tek nakon dugog lutanja 
po sjevernoj Arbaniji (Ljubić 9, 159: item quod Niegussi non possint 
unquam in futurum habitare in finibus Drivasti). 

Sve ove okolnosti potiču nas dakle na to, da ne prisvojimo u 
potpunosti mišljenje ranijih opisivača skadarskog rata, a to bi bili 
Čeda Mijatović (»Balšići« u Glasniku 49, 125—6) i Stanojević 
(»Borba o nasledstvo Baošino« 1). Obojica tvrde naime, da je od 
svih srpskih oblasti Zeta već odavna bila naviknuta da sama »rešava 
svoju sudbinu, da ne sluša zapovesti sa srpskog dvora i da se ne 
povodi za političkim strujama, koje su u Raškoj uticale na razvitak 
događaja«, i da ta ista Zeta »nije mogla stoga zaostati za drugim 
srpskim pokrajinama, kada je u razvitku Raške države nastupilo 
doba separatizma 1 rasula«. Ta samostalna individualnost Zete nije 
naime, ako uzmemo u obzir gornje navode, jedno isto u doba Voji- 
slavljevićeve i u doba Nemanjićeve dinastije. Cijeli nacionalni sup- 
strat ove teritorije potpuno je izmijenjen kroz vrijeme od nepunih 
trista godina. Izmijenjen je također vjerski karakter Zete i Za- 
humlja. Izmijenjeno je k tome i regionalno ime. Ona ista teritorija, 
koja se zvala Duklijom sve do druge polovine XII vijeka i koja se 
iza toga vremena nazivala Zetom, promijeniće svoje regionalno ime 
drugi i definitivni put u XV vijeku, kad će se za nju upotrebiti 
naziv Crna Gora. A ovakva jedna promjena u regionalnim nazivima 
uvijek je odgovarala po mišljenju najpozvanijih geografa jednoj 
radikalnoj političkoj i metanastazičkoj promjeni. Otcjepljenje zetske 
države od teritorijalne zajednice s Nemanjićevom Srbijom nije dakle 
neka karakteristika onog stadija razvitka ili nekog izvjesnog poli- 
tičkog raspoloženja, nego je konačni izraz promjene, koja se dugo 
pripravljala i koja je zatim zavladala elementarnom silom, kad je 
doseljeni vlaški element sačinjavao, ako ne brojno, to barem dina- 
mično, najjači, najodlučniji politički i socijalni faktor u krajevima 
od kotorskog zaleđa do Skadarskog Jezera. Zeta se dakle nije po- 
vela za primjerom drugih srpskih pokrajina, nego im je ona baš 
dala prvi odlučni primjer time, što je naprosto odustala od Uroša IV. 
I to njezino odustajanje ne znači samo ispunjavanje političkih ambi- 
cija jedne ugledne porodice, nego je imalo svoj duboki politički 
značaj. Kad je naime Stefan Prvovjenčani zagospodario Primorjem 
nošen prvom migracionom strujom pastirskih plemena iz daljih 
krajeva balkanskog trupla, ustanovljena je zetska vladičanska sto- 
lica, a njoj su dosuđene teritorije oko ruševina negdašnjih bene- 
diktinskih samostana, Zetska vladičanska stolica nije međutim samo 
odgovarala političkim težnjama te migracione struje, nego i njezinoj 
crkvenoj orijentaciji. Time što su Dušan i Uroš IV oduzeli zetskim 


(II) Kotor u drugom skadarskom ratu (1419—1423) 


nakaza 743 


vladikama metohiju sv. Mihajla i dosudili tu teritoriju Kotoranima, 
nisu oni izvršili prostu materijalnu promjenu, nego nešto mnogo 
krupnije: oni su naprosto prekinuli političku i vjersku tradiciju 
Nemanjićeve dinastije, oni su se iznevjerili jednoj tradiciji, kojoj 
je ta dinastija imala blagodariti svoje najveće uspjehe. Odustajanje 
Balšića od Uroša IV nije stoga bilo samo čin porodične samovolj- 
nosti, nego izraz plemenske i vjerske svijesti jedne skupine, koja je 
s vremenom sve dublje hvatala korijen u teritoriji, gdje je sada 
definitivno boravila. 

Pored toga faktora ne smijemo zaboraviti raspoloženje samih 
svetomiholjskih seljana. Odmah pošto im je dosuđena metohija, 
pristupili su Kotorani istoj podjeli rečenoga zemljišta u ždrebove i 
karate, kako je izvršena mnogo godina ranije u pogledu župe 
grbaljske. To je imalo za posljedicu veliku promjenu u načinu 
života 1 u radnim običajima tih stanovnika. Dok je naime zetski 
vladika malo zahtijevao i puštao, neka cijela površina Luštice i 
prevlačke okoline služi kao pašnjak, išli su Kotorani otvoreno za 
eksploatacijom cijele metohije u svrhu pokrića svoje prehrane. To 
je značilo za svetomiholjske seljane, da se nisu više mogli odavati 
lagodnom životu skromnih stočara, nego su morali vršiti tegotni 
poljski rad onako, kako su to od njih tražila gradska vlastela. A ta 
promjena iz lagodnog ekstenzivnog u tegotni intenzivni rad oko 
njiva, maslina i vinograda sadržavala je u sebi dosta velikih opa- 
snosti za same Kotorane, a da bi oni to sve mogli pustiti s vida. 

No, oni su još dugo živjeli u čvrstom uvjerenju, da je Ne- 
manjićeva dinastija mnogo čvršće zasađena, negoli se to kasnije 
pokazalo. I nisu valjada računali s oštrom reakcijom sa strane prvih 
Balšića. Još im nije bilo jasno, da je ona mirna i radišna Duklija 
XI 1 XII vijeka sve više primala izgled nespokojne sredine, nepo- 
desne za posredovanje privrednih odnosa između primorskih pri- 
staništa i bogatih trgova unutrašnje Raške. Sada, pošto je istaknuta 
na čelu zetskog pokreta ponosna Balšina dinastija, pošto je Bar 
podlegao zetskim udarcima i doživio propast svoje do nedavna 
tako bogate trgovine, bilo je jasno Kotoranima, da imaju samo 
dvije mogućnosti: ili odbraniti se on napadača ili doživjeti svoju 
potpunu ekonomsku propast. Iz takove alternative morala se roditi 
borba, koja je poprimila to oštriji karakter, što je očitije bilo i za 
jednog i za drugog protivnika, da neće čitavi izaći iz ovog nemi- 
losrdnog mezeva. 

Dva teža rata ispunila su već ono malo godina, koje su još 
preostajale Urošu IV, da bar nominalno vrši ulogu cara Srba i 


Grka. 


U prvom ratu pošlo je Urošu za rukom, da pomiri zavađene 
stranke i da supotpiše mirovni ugovor u Onogoštu 22 augusta 1362. 


Drugi rat bio je mnogo nemilosrdniji. Do mira je došlo 
nakon dugih trvenja intervencijom Uroša IV, pape Urbana V i 
Mletačke Republike. 


U Kotoru su se još osjećale posljedice velike kuge. Zagorci 
bijahu zauzeli cijelu gradsku okolinu. Dubrovčani uništavahu ko- 
torska solila, buneći Grbljane, mameći Luštičane poklonima i trgo- 
vačkim povlasticama. U tim teškoćama zauze se za Kotor mletački 
izaslanik Gilberto Dandolo, a sva je prilika, da je Kotor već onda 
stupio u tješnji odnos prema Veneciji. Dvije okolnosti govore za to. 
U prvom redu kotorski novac u zagrebačkom arheološkom muzeju 
(br. 23619), na kojemu je jasno izražena podložnost Kotora Sinjo- 
riji. Taj je kotorski novac, ako je broj tačno pročitan, iz god. 1369. 
A iste godine krenuo je iz Mletaka, da zauzme kotorsku biskupsku 
stolicu, Mlečanin Stefano de Nigris. 


Ako se ova prva predaja Kotora Serenisimi mora staviti u 
pitanje, stvar je izvan svake diskusije u pogledu drugog slučaja, 
koji se desio desetak godina kasnije. Serenisima se onda nalazila u 
ratu protiv Ljudevita Ii protiv Đenovljana. A već od god. 1371 
bili su Kotorani zatražili i postigli zaštitu ugarsko-hrvatskog kralja. 
Time je potpuno eliminirana mogućnost dubrovačkog neprijatelj- 
stva, koje se tako neugodno osjetilo u ranijim zgodama. Ali su Du- 
brovčani na svaki način nastojali, da kralju dokažu, da im pripada 
neko nadzorno pravo u pogledu Kotora. Dubrovačko prijateljstvo 
s Balšićima stajalo je međutim u potpunoj protivnosti prema dobrim 
vezama, koje su opstojale između Kotorana i bosanskog kralja 
Ivrika. 


U tim prilikama nastale su u redovima Ljudevitovih pod- 
ložnika dvije oprečne grupe: jedna zetsko-dubrovačka i druga bo- 
sansko-kotorska. Kad su Dubrovčani odmah na početku rata tražili, 
da im se povjeri neki nadzor u jadranskim vodama i da tom nad- 
zoru budu podređeni i Kotorani, moralo je ovim posljednjim biti 
stim neprijatnije, što su i Balšići htjeli, kao dubrovački prijatelji, 
da nadgledaju svaki kotorski pokret. 

Je li takvo nesnosno stanje izazvalo kod Kotorana izvjesne 
sklonosti prema Mletačkoj Republici, to se na prvu ruku ne da 
utvrditi. Činjenica je svakako, da je mletačko brodovlje doplovilo 
u ljetu 1378 u kotorski zaliv i da je Kotor zauzet, 14 augusta, 
nakon razmjerno kratke potsade. Između potsjednutih i napadača 
došlo je dosta brzo do sporazuma, te je tom prilikom potpisan prvi 
poznati nam ugovor predaje između Kotora i Sinjorije. 

Nije u tim prilikama Dubrovčanima bilo teško da naiđu na 
povjerenje s tvrdnjom, da je ta potsada bila samo vješto udešena 
komedija. Time su postigli, da im je povjerena kaznena ekspedicija, 
koja je doista uspjela, da su kotorski pučani protjerali mletačku 
posadu. Ali se Mlečići vratiše u Kotor već iduće godine, u julu 1380, 
i ostali su u Kotoru sve do mirovnog ugovora (3 augusta 1381). 

Ljudevit I došao je tako ponovo do Kotora i do njegova sreza, 
ali je njegova udovica, jedva četiri godine: iza toga, ustupila grad 
i srez svome rođaku Tvrtku Kotromaniću, kralju bosanskom. Ko- 
torska deputacija išla je sada na bosanski dvor i postigla je potvrdu 
starih kotorskih granica, onako kako su bile utvrđene u Dušanovoj 
povelji. To je trebalo značiui, da Prevlaka i njezine pripadnosti 
imaju doći pod kotorsku jurisdikciju, — odredba, koja se direktno 
kosila sa faktičnim stanjem stvari i koja je stoga izazvala protiv- 
nost zetskog gospodara Balše II. Ovaj krene doduše protiv Tvrtka 
i postigne, čini se, nekoliko djelomičnih uspjeha. Ali se Turci ne- 
nadno pojaviše na južnoj granici zetske države. Balša krene sada 
protiv njih, ali je u sukobu s njima izgubio i bitku i život. 

Tvrtkova je vladavina bila za Kotorane samo kratkotrajna 
epizoda, ali epizoda neugodnih dojmova. Tvrtko je naime baš na 
samom ulazu u kotorski zaliv podigao novu gradsku tvorevinu, 
kasniji Herceg Novi, koji će se, malo poslije toga, ispoljiti kao 
opasan takmac kotorskoj pomorskoj trgovini. A iza Tvrtka došao 
je da vlada Zahumljem čovjek velike energije, ali isto tako slabo 
raspoložen prema Kotoranima, kao što su to bili Balšići: Sandal;j 
Hranić. 

U tim prilikama nije nikakvo čudo, da su Kotorani opet 
tražili mletačko posredovanje u pitanju svojih odnosa prema Balši- 
ćima. Za sreću je nasljednik Balše II, Juraj Stracimirović, muž 
Jelene Lazarevićeve, dosta teško imao da strada ne samo od Turaka 
nego i od svojeg nepokornog vazala, Radiča Crnojevića. Između 
Kotorana i zetskog gospodara došlo je pod takvim pretpostavkama 

Rad Jugosl. akad. 257. 10 

do sporazuma, u kojemu je svetomiholjska metohija potvrđena 
primorskom gradu. Ta koncesija bila je polazni znak za Radiča 
Crnojevića. U dva navrata dopro je on pustošeći i paleći gradsku 
okolinu sve do samih kotorskih vrata. Grad se sam nije mogao 
braniti i spasen je jedino ličnom intervencijom mletačkoga konzula 
Petra Ingenerija (Stjepčević Prevlaka 23). 

Ovom zgodom pošla je kotorska deputacija u Mletke, da Si- 
njoriji ponudi uslovnu predaju Kotora, ali je bila odbivena. Sinjorija 
je naime baš onda bila u dosta delikatnim pregovorima sa Jurjem 
Stracimirovićem. Zetski dinast bio se jedva otresao Radiča Crno- 
jevića u bijesnoj bici 25 aprila 1395 (Ljubić 4, 353), kad je opet 
nagrnula na njega turska sila. Ta ga nova opasnost navede do od- 
luke, da Mlečanima ustupi Skadar, Drivost i Sati, »da bi tim na- 
činom .... između svoje države i turske sile podigao jaku jednu 
pregradu« (Mijatović u Glasniku 49, 238; Gelcich, La Zedda 170 — 
19; St. Stanojević Borba o nasledstvo Baošino 5). 


IV. 
Posljedice skadarske predaje. — Savez Kotora i Dubrovnika. — 
Prvi skadarski rat. — Sandalj Hranić. — Balšine pripreme. — 


Kotorske pripreme. 


Kad je zetski gospodar potpisao svoj ugovor predaje Skadra, 
Drivosta i Satija, moglo mu se činiti, da je to jedini izlazak iz 
jedne inače bezizlazne situacije. Zetski gospodar je imao da se bori 
ne samo protiv Radiča Crnojevića nego protiv Turaka i protiv 
Šandalja Hranića. Prirodno je stoga, da se najprije htio riješiti 
najveće brige, a zatim pristupiti rješenju ostalih pitanja. Stvari su 
međutim dobile sasvim drukčiji izgled, kad se u jeseni 1402 god. 
prosula po zapadu vijest, da je Bajezid I, 28 jula, zarobljen od 
Tamerlana kod Angore. Sada nije više opstojala za zetske dinaste 
doskorašnja potreba mletačke prisutnosti u Skadru. Zato nije ni- 
kakvo čudo, da je prva misao Jurjeva sina Balše III i njegove po- 
nosne majke išla za tim, da povrati pod zetsku vlast ove dragocjene 
krajeve. 

Jedan kotorski korak odvrati ga međutim za neko vrijeme 
od zamisli mletačkog rata. Mladi napuljski kralj Ladislav stigao je 
u Zadar u augustu 1403 god., a njemu u susret pošao je Bosanac 
Hrvoje. Izaslanici primorskih gradova došli su u poklone pretendentu 

na ugarsko prijestolje, a tom su prilikom primljeni od njega i Ko- 
torani, kojima je Ladislav izdao, nesačuvanu, povlasticu, u kojoj 
im je svakako potvrdio iste teritorijalne granice, kakve su opstojale 
pod Dušanom, Urošem IV, Tvrtkom Kotromanićem 1 Jurjem 
Stracimirovićem. 

Potvrda  svetomiholjske metohije Kotoranima nije mogla 
s formalne strane vrijeđati Balšu III, ali je bez sumnje izazvala 
njegovo neprijateljstvo prema Kotoranima. Grad sv. Tripuna na- 
lazio se opet u velikoj stisci i opet je njegova deputacija stigla u 
novembru 1404 u Mletke, da Sinjoriji ponudi uslovnu predaju 
Kotora. Ali Sinjorija se pokaza još nepristupačnijom negoli ranijim 
prilikama (Ljubić 5, 48). 

Kotoranima nije preostalo drugo, no da se obrate Dubrov- 
čanima. Oba su grada imala da se brane od nastojanja zahumskog 
vojvode Sandalja Hranića. To je stvorilo podlogu za savezni ugo- 
vor, koji je u nacrtu sastavljen u novembru 1404 g., dakle u isto 
vrijeme, kad je kotorska deputacija boravila u Mlecima. Kotorani 
su, prema tome nacrtu, imali priskočiti u pomoć Dubrovčanima u 
slučaju rata sa Sandaljem, a pošto bude dobivena pobjeda, Du- 
brovčani će pomoći Kotorane protiv Balše TII. Da se Balša drži na 
miru, trebalo je da mu Kotorani svake godine plate onoliko, koliko 
su i onako plaćali Sandalju, naime po hiljadu dukata. U nacrtu 
saveznog ugovora predviđen je i slučaj, da bi Balša opet krenuo 
protiv Kotorana. Kotorani su tada imali prijeći u ofenzivu, pustošiti 
zetsko primorje, zatvoriti svoj trg Balšinim ljudima i raspisati 
nagradu za onoga, koji bi ili ubio ili inače nagrdio Balšu (fare a 
coloro che vogliono guastare le nostre libertati et uxurpare el nostro 
dominio imponere tache cum promesse de dinari non de picola 
quantitade a chi occidissi et guastasse in persona: Jorga 1lI, 106). 

Sporazum se nije mogao postići, formalno, na takvoj osnovi. 
Ali nema sumnje, da je time postignuto onda 1 kasnije, da je Balša 
postupao obzirnije prema Kotoranima. Stvar se međutim opet 
stala kvariti, kad je Kotor, usprkos suprotnim dubrovačkim nago- 
varanjima, ponovo stupio u vezu s Ladislavom Napuljskim. U 
zbirci anžuvanskih isprava napuljskog arhiva nalazi se naime pod 
brojem 369 privilegija ovoga kralja od 30 marta 1408 (Jorga II, 
1154. To i nije jedina povelja napuljskog pretendenta: Gelcich 
(Biblioteca storica della Dalmazia br. 1) 1 Rački (Rad XXVI, 185) 
poznaju dvije Ladislavljeve povelje, jednu iz god. 1403, a drugu 
iz god. 1407. 


“a 


148 Antun S. Dabinović: : (16) 


Početkom 1405 god. buknuo je prvi skadarski rat. Stanoje 
Stanojević misli, da je iza leđa Balše III stajao njegov ujak Stefan 
Lazarević (Die Biographie Stefan Lazarevićs u Archivu fir slav. 
Philol. XVIII, 434). Despot je naime boravio u Zeti u novembru 
1404, a u januaru 1405 došlo je do ustanka protiv Mlečana u 
Skadru (Ljubić 5, 47, 49 i 51). Radonić čak misli, da je ovom 
prilikom cijela sjeverna Arbanija dospjela u Balšine ruke (Der 
Grossvojvode von Bosnien Sandalj Hranić-Kosača u Arch. fiir slav. 
Philol. XIX, 402). 

Sada je Mlecima doista moglo biti do toga, da im Kotorani 
priteku u pomoć i da privuku k sebi, koliko budu uzmogli, Balšinih 
sila. No baš kad je trebalo zapodjenuti ozbiljne pregovore, javi se 
u Mlecima izaslanstvo bosanskoga kralja Tvrtka II i vojvode 
Hrvoja (Ljubić 5, 63). I Sandalj poruči u Mletke, da je spreman 
vojevati protiv Balše, ako mu Sinjorija dopusti, da uzme za na- 
gradu Ulcinj, Bar i Budvu (Ljubić 5, 63—4). Ovom prilikom 
isticao je zahumski vojvoda prvi put svoje pretenzije na Kotor 
(Ljubić 5, 80—1). Njegova teritorija se prostirala u ono vrijeme 
na krajeve, koji nisu bili daleko od neposrednog kotorskog zaleđa. 
Onogošt ili Nikšić, prolazište kotorskih karavana za Podunavije, 
bio je u njegovim rukama (Radonić u Arch. fir slav. Philol. XIX, 
405). 

Situacija je za Sinjoriju oko svršetka god. 1408 bila veoma 
delikatna. Teški su se pregovori vodili s Ladislavom Napuljskim 
u predmetu dalmatinskih gradova. A na političkom nebu živo je 
sijevalo s turske strane. Srbija je bila u plamenu bratskih nesugla- 
sica. Sigismundova je vojska ušla duboko u Bosnu. Nikakvo čudo, 
da je u tim prilikama Sinjorija težila ozbiljno za tim, da likvidira 
već i onako tegotan rat s Balšom. 

U mirovnom je ugovoru Balši dosuđena cijela metohija sv. 
Mihajla, dakle teritorija, kojom Sinjorija nije imala prava da ras- 
polaže na svoju ruku. Pitanje je sada, kako su na to reagirali Ko- 
torani. Za njih je taj ugovor mogao da znači samo jedno: pošto su 
kroz cijelo ratno vrijeme vjerno stajali uz Sinjoriju i svakako na- 
stojali da prave smetnje Balši, prepuštala ih je Sinjorija, samo da 
ima slobodne ruke u dalmatinskom pitanju, osveti Balšinih četa 1 
obećavala je čak samome Balši, da ne samo neće stati na put nje- 
govu pohodu protiv Kotora, nego će mu biti na pomoć u njegovim 
nastojanjima oko metohije sv. Mihajla. 

Posljedice toga ugovora mogu se utvrditi već malo mjeseci 
kasnije — u maju 1409 javlja se opet pred Sinjorijom kotorsko 
izaslanstvo: Kotorani su izvijestili Serenisimu, da Balša nije iskren, 
nego da pripravlja novi rat. U tom novom ratu nuđali su Kotorani 
svoju pomoć i tražili su u zamjenu, da im Sinjorija prizna pravo 
na svetomiholjsku metohiju, a oni će joj svake godine plaćati po 
hiljadu dukata (Ljubić 5, 165—6 i 170). 

Ponovni vapaj za pomoć s kotorske strane odjeknuo je u 
mletačkom senatu tačno godinu dana kasnije (Ljubić 6, 91). U 
februaru I411 imalo je čak doći do formalnog ugovora predaje 
između  Sinjorije i Kotora, ali je Sandalj sve spriječio svojim 
protestom (Ljubić 6, 140 i 149—154). Kad je Sinjorija pokušala 
da posreduje između Kotorana i Sandaljevih izaslanika, pokazaše 
se prvi uvrijeđeni: Kotor je tražio sporazum s Venecijom, ali nije 
trebao njezino posredovanje (Ljubić 6, 158 i 170). 

Malo poslije toga dođe do preokreta. U decembru 1411 bavi 
se dubrovački senat pitanjem, da otpremi lađu, koja je imala do- 
vesti Sandalju njegovu zaručnicu, Balšinu majku Jelenu (Radonić 
u Arch. fir slav. Philol. XIX, 420). Vjenčanje je imalo za poslje- 
dicu zetsko-zahumski savez i Sandaljevu intervenciju kod Sinjorije 
za reviziju mirovnog ugovora od 1408 god. Balša je sada dobio 
Budvu i Ulcinj i godišnju proviziju od hiljadu dukata (Ljubić 7, 
24—8). Ugovor je potpisan u Mlecima 26 novembra I412 i rati- 
ficiran s Balšine strane 30 januara 1413 (Ljubić 7, 68—70), ali je 
prije toga došlo do ponovnog neprijateljstva između Sandalja 
Hranića i Kotorana. 

Već u januaru 1412 nastoje Kotorani da postignu dubrovačku 
preporuku kod kralja Sigismunda. U augustu je Sandalj pustošio 
gradsku okolinu. Zahumske i zetske čete pokušale su da zauzmu 
Kotor, ali su suzbijene. Kotorani su se međutim nalazili u tolikoj 
stisci, da im nije drugo ostalo, nego pristati i na najteži mir. San- 
dalju je ustupljena carina od soli, a Kotorani su se obavezali, da 
će mu platiti naknadu za ratne troškove u iznosu od dvanaest 
hiljada dukata. Kao jamci za tu isplatu morala su ići Sandalju 
četiri kotorska vlastelina (Ljubić 7, 152: kotorska pretstavka od 
5 juna 1414). Preko devet godina čamiće oni s okovima na nogama 
i na rukama u Sandaljevu zatvoru (Ljubić 8, 88). Sandaljev carinik 
boravio je neprekidno pred gradskim vratima, a u gradu je Sandalj 
imao svoju kuću. 

Zahumski vojvoda nije mogao načiniti Kotoranima većeg zla, 
nego im ga je ovom prilikom načinio. Bosanski nemiri, turske 
Prijetnje, Sigismundovo ratovanje protiv Hrvoja, komplikacije, 
koje su nastale poslije smrti Pavla Radenovića — ispunjaju iduće 
godine. Međutim je Venecija lagano i sigurno izvršivala svoj po- 
litički program osvojenja istočne jadranske obale. Počelo se s ugo- 
vorom od 9 jula 1409. Oprezno i lukavo išlo se od etape do etape. 

Ratovanje između Petra, odnosno Radoslava Pavlovića s jedne 
strane 1 Sandalja Hranića s druge vodi se s promjenljivom srećom 
sve do god. 1421, a nije isključeno, sudeći po nekim kasnijim 
kotorskim izjavama, da su Kotorani svojski pomogli povećavanju 
Sandaljevih neprilika. Početkom 1417 god. prodrli su Trebinjci 
sve do samih Konavala i do Dračevice u blizini Herceg _ Novog. 
Sandaljeva je stvar stajala iduće godine tako slabo, da mu je sada 
bila od prijeke potrebe Balšina pomoć. Tako je Zeta bila zabavljena 
teškim ratom sve do predvečerja velikog razračunavanja sa Sinjo- 
rijom (Radonić u Arch. fir slav. Philol. XIX, 432—4). 

Takvo je razračunavanje pretstojalo sa dvije strane. S jedne 
strane se veoma dobro očekivalo, da će kralj Sigismund prije ili 
kasnije zagaziti u rat protiv Sinjorije zbog dalmatinskih gradova. 
A jednaki se rat Balše_ protiv Venecije sigurno očekivao za isto 
dogovoreno vrijeme. Zetske su aspiracije išle, to je znao cijeli svijet, 
u pravcu prema Skadru i prema Kotoru. 

O blizini ratnih operacija svjedočile su Balšine pripreme. 
Mletački trgovci, koji su pratili svoju robu po karavanskim ce- 
stama, žalili su se sve više radi smetnja sa strane zetskih vlasti. U 
Skadru pak i u Drivostu, koji su opet bili u mletačkim rukama, 
mogao se jasno opažati, jednako kao i god. 1404, podzemni rad 
Balšinih emisara. Suprotna agitacija mletačkih : Balšinih povjere- 
nika izlazila je na vidjelo u pograničnim turskim provincijama. 
Osmanlijski namjesnici u Skoplju i u Bitolju dobivali su najlaska- 
vije poruke s jedne i s druge strane. Balša je otvoreno isticao, da 
bi sto puta radije pristao uz sultana negoli uz lakomu Sinjoriju. 
Mlečići bijahu opet obilni novčanim obećanjima. Zetski i arbanaski 
velikaši salijetani su pozivima, da Balši uskrate posluh i da se 
dignu protiv njega. Mlečani nisu prezali ni od toga, da Balši rade 
o glavi. U mletačkom senatu vodila se debata o tome, da Balšin 
doglavnik Stefan de Maramonte bude zadobiven za to, da Balšu 
preda Sinjoriji živa ili mrtva. Za nagradu je Stefan imao da primi, 

po traženju nekoliko senatora, ne samo cijeli kraj do Bojane 
s Ulcinjem, Barom i Budvom, nego i novčanu nagradu od osam 
hiljada dukata (Glasnik XII, 387: debeant reducere Stefanum 
Maremonte, attinentem  dicti Balse, quod det dictum Balsam in 
manibus nostri dominji, aut faciat ipsum mori, promictendo do- 
minium Dulcigni, Antibari, Budue et aliorum locorum ... Boiana 
citra, et alterius ducatos quatuor milia. Si autem non videretur 
posse obtinere dictam intentionem, debeant dare taleam ducarorum 
octo millium dicto Balse). 

Sve su te pojedinosti držane doduše u najvećoj tajni, ali 
nema sumnje, da je ratna opasnost bila dobro poznata i Dubrov- 
čanima i Kotoranima. I sve svjedoči za to, da su se Dubrovčani 
držali, ako ne javno, a ono potajno, Balšine strane. Prodavali bi 
zetske proizvode na dubrovačkom trgu i kupovali bi, kad su to 
htjeli, za razmjerno jeftin novac u Dubrovniku sve, što im je tre- 
balo za ratovanje. Balšine aspiracije na Kotor nisu doduše u po- 
sljednje vrijeme izlazile na vidjelo, ali je cijeli svijet dobro znao, 
da opstoje. Bude li on izašao kao pobjednik iz rata sa Sinjorijom, 
moglo se pouzdano računati s time, da će Kotorane držati u stal- 
nom strahu i da će oni zbog toga biti upućeni na dubrovačku 
zaštitu. A pogotovu je Balšina pobjeda mogla biti od presudne 
važnosti za uspjeh rata o dalmatinskim gradovima, što ga je kralj 
Sigismund revnosno pripravljao za proljeće 1420 god. A nije moglo 
biti sumnje, da bi Sigismund, u slučaju pobjede, imao sto razloga, 
da nagradi vjernost Dubrovčana prema sebi i ugarsko-hrvatskom 
vrhovništvu. 

Ako su Dubrovčani imali svojih razloga, da se nadaju uspjehu 
mletačkih protivnika, stvar je stajala baš obrnuto, kad su dolazili 
u pitanje kotorski interesi. Za Kotorane je Serenisima bila gotovo 
sedamdeset godina doduše neaktivni, ali pored sve neaktivnosti 
dragocjeni prijatelj. U nekoliko navrata bijaše Kotoranima pošlo 
za rukom, da se odbrane od neprijatelja pozivajući se na problema- 
tičnu pomoć republike sv. Marka. Da taj toliko korisni politički 
faktor bude potisnut sa svojeg dotadašnjeg položaja, nije moglo 
stajati u interesu samih Kotorana. 

Politička opreznost tražila je međutim i od Kotorana i od 
Dubrovčana, da ne izađu na javu sa svojim sklonostima i anti- 
Datijama. Zato je njihovo držanje kroz cijelo rečeno vrijeme veoma 
obzirno. Kao primorski gradovi, koji su imali svaki dan da brane 

svoju nezavisnost od zagorskih napadača, vladali su se i Kotor i 
Dubrovnik kao da su zadojeni istim željama, istim političkim 
težnjama: da štite jedan drugog i da žive u najvećoj slozi i ljubavi. 
Uistinu su njihove želje išle dijametralnim pravcima. Ali mi bismo 
pogriješili, kad bismo tim težnjama pridavali preisključivi značaj. | 
u Dubrovniku i u Kotoru bilo je različnih političkih mišljenja. A 
osobito je u Kotoru bilo dosta ljudi, koji su smatrali, da je najbolje 
čekati i vidjeti, kakav tok će zauzeti doskorašnji događaji. Kasnije 
će mletački sindik Giustiniani naglasiti, da je u Kotoru, god. I419, 
bilo dosta Sigismundovih pristalica i da je još uvijek bilo nekoliko 
njih, koji su polagali svoje nade u Ladislava Napuljskog. 

Balša se pripravljao za rar već u septembru 1418. U ovo 
vrijeme upravi on naime molbu dubrovačkoj vladi, da mu ustupi 
oružja i posudi nekoliko lađa za prijevoz životnih namirnica. Oba 
su traženja odbivena (Jorga Il, 164: I8 augusta i 20 septembra). 
I oružje i žito bili su Dubrovčani pripravni da ustupe Balši šest 
mjeseci kasnije (Jorga Il, 169: I; marta 1419), što se bez druge 
može smatrati kao jasan znak, da je situacija krenula odlučnim 
pravcem. 

Gotovo u isto vrijeme obratili su se Kotorani Sinjoriji 1 po- 
nudili svoju uslovnu predaju, ali dobiše odgovor, da vrijeme nije 
zgodno za takav pothvat. U mletačkom odgovoru došlo je međutim 
do izraza očekivanje, da nije daleko trenutak, kad će se moći 
»pomoću Isusa Krista pristupiti poslu, koji će biti Republici za čast 
a Kotoranima za radost« (Glasnik XII, 215—6: nam per gratiam 
Jesu Christi presto .... poterimus attendere ad ea, que erunt cum 
honore nostro et contentamento suo). 

U aprilu 1419 krene Balša protiv Drivosta. Zapovjednik 
toga dobro utvrđenog, ali vojskom slabo oskrbljenoga grada po- 
pusti nenadano brzo svježem  zetskom  nasrtu.  Osokoljen tim 
uspjehom, htio je Balša da napadne na Skadar, čije se stanovništvo 
već počelo kolebati. Mlečani bijahu u velikoj brizi, jer se očekivala 
ofenziva kralja Sigismunda u Furlaniji. Orpremiti u Arbaniju i 
najmanju četu činilo se Sinjoriji neoprezno. U tim prilikama bila 
im je dvostruko dragocjena vjerojatnost kotorske pomoći. Ali ni 
Kotorani nisu htjeli da se previše izlažu, jer su dobro znali, što ih 
čeka u slučaju mletačkog poraza. 

U svojoj neodlučnosti Kotorani se ograničiše na dva oprezna 
koraka. Zamoliše Dubrovčane za poveći zajam. Kad je zajam do- 


biven, usve 600 perpera, zamoliše opet Dubrovčane, da im budu 
pri ruci u pregovorima s Luštičanima. Luštica je, kako znamo, bila 
sastavni dio svetomiholjske metohije. Sporazum, koji je postignut, 
19 augusta 1419, između Kotorana i Luštičana (Gelcich, La Zedda 
e la dinastia dei Balšidi 310) sadržavao je po svoj prilici klauzulu, 
da će se Luštičani držati neutralno u ratu, koji je bio započeo, i 
da neće ništa uraditi na zlo Kotoranima. 

Ako je već ovaj prvi korak išao za tim, da oslabi veze 
između Balše III i Luštičana, imali su mnogo krupniji značaj pre- 
govori, koji su se baš onda vodili neslužbeno između braće Drago 
i zetskih velikaša Alekse i Jurja Jurasa ili Duraševića. 

Porodica Drago bijaše već od rana poznata zbog svojih 
zetskih veza, pa se dobro znalo za njezine članove, da vode po- 
katkada politiku, koja se nije uvijek slagala sa službenim koncep- 
cijama kotorske gradske uprave. Zato su se Kotorani uvijek mogli 
izgovarati, da braća Drago rade sasvim na svoju ruku i na svoju 
odgovornost. 

To službeno neznanje nije međutim stalo na put novome 
kotorskom izaslanstvu, koje je s pozivom na uspjehe postignute 
kod braće Đuraševića opet zamolilo Sinjoriju, da primi Kotor pod 
svoju zaštitu. Braća Juras ili Đuraševići držali su kao Balšini vazali 
dosta znatnu teritoriju poviše Budve i Paštrovića. Ako su doista 
pristali na kotorsku ponudu, moglo se od njih očekivati, da će 
odvratiti Balšu od energičnog nastavljanja svoje uspješno započete 
ofenzive. 

Premda su Kotorani ovaj put pristupili Sinjoriji s dosta 
primamljivim argumentima, glasio je mletački odgovor još uvijek 
odgodno, ali nije, kao prvašnji odgovori, zatvarao put daljim na- 
dama. »Blagodarimo«, poručila je Sinjorija, »kotorskoj općini za 
njezinu dobru namjeru. Mi joj savjetujemo, neka samo ustraje u 
svom dobrom raspoloženju, a već će doći vrijeme ... da je obavije- 
stimo o svojim odlukama« (Glasnik XII, 390: et regratiamur 
dictae communitati de eorum bona intentione, sed potest... dictam 
communitatem nostra parte hortari, ut velit perseverare in hac sua 
bona voluntate, et dicere, quod disposuimus ... eos informare de 
intentione nostra). 

Doista je prema kraju god. 1419 donesena kotorskom vijeću 
umoljenih poruka iz Mletaka, da je Sinjorija spremna primiti Kotor 
i njegovu okolinu pod mletačku vrhovnu zaštitu. 

Mletački povjerenici u Kotoru. — Misija Antona de Puctija. —- 
Kotorska oklijevanja. — Pregovaranja Ivana de Luxije. — Ugovor 
o predaji. — Sandaljeva ponuda. — Predaja Kotora Veneciji. 


Balša bijaše bolestan. Dubrovačko veliko vijeće otpremilo mu 
je, $ januara 1420, liječnika Ivana Ankonskog (Jorga Il, r8o: 
magister Joannes de Anchona ziruicus). Kotoranima se pak poru- 
čivalo iz Dubrovnika, neka ne slušaju mletačkih nagovaranja, jer 
će Dubrovčani braniti Kotorane, kad bi Balša njima radio na štetu. 
Kasnije, kad su pozvani na odgovornost sa strane Sinjorije radi 
svojih represalija protiv Kotorana, navešće Dubrovčani za svoje: 
opravdanje, da su Kotorani isposudili od njih 600 perpera, da su 
dubrovački trgovci orobljeni od Balše radi dubrovačkog prija- 
teljstva prema Kotoranima i da su Kotorani posve zaboravili ta 
dobročinstva (Jorga II, 199: 19 juna 1421). 

No, ako su poslije pripisivali samim  Kotoranima njihovo: 
kasnije držanje, u onom trenutku, polovinom januara 1420 god., 
mislilo se o tome u Dubrovniku sasvim drukčije. Nisu to bili 
Kotorani, koji su težili za mletačkim vrhovništvom, tvrdili su 
Dubrovčani, nego se s mletačke strane vodi živa agitacija protiv 
Balše (Jorga II, 180: dopis upravljen kralju Sigismundu 15 januara 
1420). Ta tvrdnja neće valjada biti posve neosnovana: Mlečići su. 
imali u Kotoru u onom očajnom trenutku dvostrukog rata sa 
Sigismundom i s Balšom III svoje političke povjerenike. Osim 
braće Drago, koji su vodili posve na svoju ruku političku agitaciju 
iza leđa Balšine vojske, bio je veoma aktivan u mletačkom interesu, 
jedan dosta imućan trgovac: Marin Druško. 


Zanimljivo je u tim prilikama utvrditi, da je na mletačku 
izjavu, da je Sinjorija spremna primiti Kotor pod mletačko vrhov- 
ništvo, odgovoreno s kotorske strane tek nekoliko mjeseci kasnije. 
Istom 2 februara 1420, o predvečerju sv. Tripuna, okupiše se naime 
najprije malo, a zatim veliko vijeće, da odluče o otpremanju kotor- 
skog punomoćnika za sklapanje ugovora o predaji Kotora Serenisimi.. 


Nije teško pogoditi, zašto su Kotorani toliko oklijevali u tom 
presudnom poslu. Svakako su vršile svoj učinak dubrovačke pret- 
stavke. A Balšina bolest oslabila je vjerojatnost življe akcije sa 
zetske strane. A opet je neposredno prijetila Sigismundova ofen- 
ziva u sjevernoj Italiji. Moguće je također, da su Kotorani osjećali. 


(23) Kotor u drugom skadarskom ratu (1419—1423) 15$ 


neku unutrašnju potrebu, da se u tom odlučnom trenutku uteku 
svome nebeskom zaštitniku, Moguće je i to, da je odluka gradskih 
vijeća lakše mogla ostati nezapažena, kad bi se zborovanje vršilo 
usred velikih svečanosti u počast sv. Tripuna. 

Iripunj dan značio je za Kotorane ne samo svetkovinu 
gradskog zaštitnika nego u isto vrijeme godišnjicu najslavnije 
epizode kotorske prošlosti. Prije sv. Tripuna svetkovali su Kotorani 
sv. Jurja. Izbori za gradske vlasti vršili su se, sve do pada Sinjorije, 
svake godine o Đurđevu danu. Promjena zaštitnog sveca izvršila se, 
veli gradska tradicija, god. 809, kad su preneseni iz Carigrada u 
Kotor smrtni ostaci sv. Tripuna svakako po naređenju i crkvene 
i svjetovne vlasti. Da je ta translacija imala ne samo religiozni nego 
i politički značaj, dalo bi se izvesti iz okolnosti, da ista tradicija 
veže prijenos sv. Tripuna uz osnivanje kotorske mornarice. Sva je 
prilika, da je Kotor podignut na stepen ratnoga pristaništa istočne 
carevine u jadranskim vodama nakon toga, što su za Vizantiju 
izgubljene i Ravena i Venecija. I značaj grada zaslužio je onda to 
odlikovanje. Kotorski manastir u Carigradu bio je naime kroz 
IX vijek umni rasadnik, koji je snabdijevao cijelu Dalmaciju 
odličnim crkvenim poglavicama ili vizantijskim agentima. Dolazak 
vizantijske helandije, predaja svetačkih ostataka, osnivanje mor- 
narice svetkovali su se svake godine tri dana prije i tri dana poslije 
3 februara javnim igrama, pjesmama i zajedničkom gozbom, čije se 
pojedinosti ftrapantno podudaraju sa sličnim svečanostima medite- 
ranskih varoši, a osobito stare Grčke. 2 februara 1420 išli su po 
svoj prilici po jedan vlastelin i jedan građanin iza svečevih moći u 
dugoj povorci do katedrale, kako je to bilo određeno odlukom 
velikog vijeća od 17 januara 1417. A dan ranije predala bi se — 
mi doduše ne znamo, da li već onda ili tek u XVI vijeku — izvršna 
vlast u gradu i u okolini oružanim odredima kotorske mornarice, 
kojima su se ovom prilikom povjeravali ključi gradskih vrata 1 
ujedno ključi gradskih zatvora. 

Toga istog dana sakupi se na poziv velikog zvona s katedrale 
u općinskoj kancelariji »iuxta lugiam et viam publicam« na tajno 
zasjedanje najprije malo, a zatim veliko vijeće uz učestvovanje 
gradskih sudaca Nikole Bolice i Ivana Tripova Buće, auditora 
Pavla Buće i zakletog notara kotorske općine Pavla ser Vanis de 
Abrianis de Monte Elbaro te odlučiše, da pošlju u Mletke »mudrog 
i opreznog čovjeka Antona Puctii de Actis de sancto Genesio«, da 

kao kotorski izaslanik pregovara u Mlecima o predaji Kotora Mle- 
tačkoj Republici (Ljubić 8, 7—8; Glasnik XIII, 9—13). 

Anton de Puctii nije išao sam. Po svoj prilici je sve za puto- 
vanje već bilo spremljeno od već spomenutog Marina Druška. Kad 
su naime preko Trojice i Mrčevca dospjeli čamcem prema suprotnoj 
luštičkoj obali, čekala je pred Rosama mletačka galija, koja ih je 
smjesta odvela u Mletke, gdje su obojica, Anton Pucti i Marin 
Druško primljeni, 7 marta 1420, u svečanoj audijenciji pred 
Sinjorijom. 

Na njihovu izjavu, da je Kotor pripravan podložiti se Sinjo- 
riji, odluči mletačko veliko vijeće sa 94 protiv I8 glasova, da pr:- 
hvati kotorsku ponudu. Po uzoru ugovora sklopljenih s drugim gra- 
dovima istočne jadranske obale sastavljen je zatim, 15 marta, formalan 
ugovor predaje Kotora Serenisimi sa strane notara »imperjali 
auctoritate« Dakoma Michielija. Ugovor je zatim potpisan, 16 
marta, od Albana Badoera i Marina Rossija za Sinjoriju i od Antona 
Puctija za kotorsku općinu. Potkapetan Jadranskog Mora Marko 
Bembo dobio je zatim nalog, da primi na galiju, koja je išla u 
Skadar, Antona Puctija i kasnije mnogo spominjenog Ivana de 
Luxiju. Ovaj je imao da primi Kotor pod vlast Sinjorije, da prihvati 
zakletvu vjernosti Kotorana i stanovnika kotorske okoline i da na 
mjesto zastave sv. Tripuna razapne zastavu sv. Marka. 

Galija je stigla pred Kotor koncem mjeseca, a već sutradan, 
1 aprila, održana je sjednica malog i zatim velikog vijeća. Ovoj 
posljednjoj sjednici prisustvovala su sto i dva vijećnika. 

Anton Puctii iznese pred sakupljenim vijećnicima ugovor, što 
ga bješe potpisao u Mlecima. U njemu bijahu sadržane ove odredbe: 
kotorski gradski dug imao je da bude podmiren iz redovnih gradskih 
prihoda, pošto bi se metnula na stranu plata gradskoga kneza, 
zapovjednika gradske tvrđave i drugih lica, kojima su bili povjereni 
nadzor i odbrana grada (deputati castri). Tek poslije toga svake 
će se godine odvojiti iznos od hiljadu dukata do konačnog podmi- 
renja kotorskog gradskog duga, što će ga preuzeti mletačka vlada 
u iznosu od 6000 dukata, Zatim će doći na red plate gradskih 
činovnika, a preostatak će se upotrebiti za dalje podmirenje grad- 
skog duga i za ostale gradske potrebe. Gradski statut s njegovim 
dopunama i drugi gradski zakoni ostaće dalje na snazi. Osim toga 
su se Mlečići obavezali, da će povratiti pod vlast kotorske općine, 
čim dođu u njihove ruke, sve krajeve nepravedno (tirannice) odu- 
zete Kotoranima od njihovih neprijatelja. 

Pošto su tako saslušali Antona Puctija, odlučiše kotorski 
gradski vijećnici gotovo jednoglasno (non obstantibus aliquibus 
balottis modicis in contrarium inventis) »u imenu Gospodina Isusa 
Krista i svetog Tripuna, mučenika i zaštitnika ovoga grada«, da se 
ima sastaviti odbor od dvanaest ljudi, koji će s vladom i s malim 
ili tajnim vijećem raspolagati tolikom vlašću, silom, odlukom i 
tolikim sudskim punomoćjima (bailia) u lakim i u teškim općinskim 
poslovima (factiones), koliko cijela kotorska općina i svi skupa 
njezini građani i seljaci, tako da svi budu za sva vremena obavezani 
na sve, što ova dvanaestorica nađe za zgodno da odredi i 
zaključi. U taj su odbor izabrani »plemeniti i oprezni ljudi« Drago 
Drago pok. Luke, Mihajlo Pelegrina, Nikola Marinov Buća, Mato 
Bizanti, Mato Palma, Nikola de Glavatis, Marin Pachi, Tripo 
Mihajlov Buća, Ivan Lukin Drago, Ivan Tahov de Biste, Alojzije 
Nikolin Bolica i Drago Drago pok. Marka. 

Jasno je, da Kotorani nisu bili zadovoljni s ugovorom, što ga 
je u njihovo ime potpisao Anton de Puctii. Odbor je stoga odlučio, 
da zatraži od Sinjorije, neka pristane na dva dalja uslova. U prvom 
redu imala se Sinjorija obavezati, ne bude li mogla ili htjela čuvati 
Kotor pod svojim okriljem, da ga neće ustupiti kojemu drugom 
teritorijalnom gospodaru, nego da će ga povratiti u onu istu slobodu, 
u kojoj se nalazio, kad je dobrovoljno pristao, da se podloži Sinjoriji 
(et si dicta Eccellentissima Dominatio Venetiarum nollet alique 
tempore dictam civitatem, castrum, comitatum et districtum Cathari 
cum hominibus et personis tam nobilibus quam cuiuscumque condi- 
tionis sub dictae Dominationis umbra  tenere, eandem  Cathari 
civitatem, castrum, comitatum et districtum cum omnibus superius 
dictis alicui Dominio vel Domino non obligavit vel submittet, imo 
ćt potius quam alicui de eis facere aliquam obligationem, quandem 
civitatem in eandem libertatem, cum qua sub umbra dictae Domi- 
nationis se supposuit et submisit, reducere procurabit, ac faciet cum 
effectu). Osi mtoga imala je Sinjorija da preuzme cijeli kotorski 
dug, dakle ne samo u iznosu od 6000 nego od 10.000 dukata. 

Nema sumnje, da su Kotorani u onom trenutku mislili na to, 
što im se bilo dogodilo god. 1382, kad je grad povraćen ugarsko- 
hrvatskom kralju Ljudevitu I. Slična je situacija bila 1 početkom 
god. 1420. U Furlaniji se spremala ista velika ofenziva protiv 
Mletaka, koja je četrdeset godina ranije tako lijepo uspjela samom 
Ljudevitu 1. Ako kralj Sigismund doista iznese pobjedu, mogl: 

su Kotorani očekivati od njega, da će biti dovedeni pred njegov 
sud isto tako kako su bili dovedeni, četrdeset godina ranije, pred 
sud Ljudevita I. Jer, mi ne smijemo zaboraviti, da se kotorski savez 
s Dubrovčanima, pa bio on zaključen formalnim, svečanim ugo- 
vorom ili samo usmenom ili neformalnom pismenom obavezom, 
tumačio kao pristajanje Kotorana uz ugarsko-hrvatskog kralja. A 
to je mišljenje bilo u tolikoj mjeri prihvaćeno sa same kotorske 
strane, da je baš god. 1419, u isto vrijeme, kad je Luštica sklopila 
sporazum s Kotoranima, kovan u kotorskoj kovačnici novac, koji 
se nalazi u zbirci prof. Rešetara i koji nosi na naličju sliku s nat- 
pisom kralja Sigismunda. 

Da je doista opstojala, god. 1420, »ugarska« stranka u Kotoru, 
za to ima dosta znakova. Sam kasniji sindik Giustiniani navodi u 
svome izvještaju od god. 1553 (Ljubić Comm. II, 237—247), kako 
je u odlučnoj sjednici, kad je imalo da se definitivno odredi, hoće 
li Kotor svakako pripadati Mletačkoj Republici, pao prijedlog u 
prilog kralja Sigismunda. Prijedlog nije bio dovoljno zastupan, ali 
— tvrdi Giustiniani — nema sumnje, da je kralj Sigismund imao u 
Kotoru nekoliko pristalica. 

Ova je Sigismundova stranka bila čak tako jaka, da je ne 
samo izradila odgodu predaje Kotora Sinjoriji nego je po svoj 
prilici podržavala tajnih veza s Dubrovnikom, jer su Dubrovčani, 
kako ćemo jasno vidjeti kasnije, vjerojatno posredovanjem nekih 
porodica, koje su se tokom prošlih godina bile doselile iz Kotora u 
Dubrovnik, veoma dobro bili obaviješteni o svemu, što se u Kotoru 
radilo. 

Čvor kotorske odluke stajao je u pitanju svetomiholjske me- 
tohije. Sva je prilika, da se s dubrovačke strane mislilo, prilikom 
ranije spomenutog ugovora s Luštičanima, kako bi mogli posre- 
dovati između Balše i Kotorana na taj način, da Balša ostavi 
Kotoranima Prevlaku i da u zamjenu dobije kotorsku pomoć za 
rat oko Skadra. Pomisao bi se valjada i dala ostvariti u tom pravcu, 
da nije bilo u Kotoru ne samo mletačkih agenata nego i pojedinih 
građana, koji su očekivali dosta jaku ekonomsku korist od privi- 
legija, koje bi za svoje usluge mogli dobiti na mletačkom trgu. 

Stajale stvari kako mu drago, nema sumnje, da je mletački 
povjerenik, vješti Ivan de Luxia, razmjerno brzo bio načistu, na 
kakav način bi se mogla ukloniti kotorska oklijevanja. Sam dužd 
Toma Mocenigo upravio mu je naime ovu poruku: »Ivane, primismo 


47) Kotor u drugom skadarskom ratu (1419—1423) 159 


od tebe pismo, u kojemu nam jasno i razgovijetno javljaš sve, što 
si učinio i dovršio u Kotoru, kako je ona općina tebi odgovorila 
ugodno i povoljno i kako si se sporazumio s njezinim sindikom i 
izaslanikom (Anton de Puctii), koji nam je predao grad, tvrđavu, 
cijelu zemlju i oblast kotorsku. Za revnost Kotorana prema našoj 
vlasti nalažemo ti, da odmah, pošto primiš ovo pismo, podeš pred 
poštovanog i odličnog kneza, pred suce i pred članove malog i 
velikog vijeća i posebnog odbora i da ih zgodnim i učtivim riječima 
obavijestiš, kako si primio naš odgovor. Javićeš im, da je naše go- 
spodstvo našlo za zgodno, da se po želji Kotorana odlaže podizanje 
znakova sv. Marka, dok ne budu spremljeni i vino 1 žito (donec 
recolligent vinum et bladum). U međuvremenu smatraćemo ih svojim 
milim podanicima (subditi) i pružićemo im najobilniju zaštitu. A 
što pak traže za slučaj našeg mirovnog ugovora s ugarskim kraljem 
ili s kojim drugim vladarom, da im nikako iz svoje odluke ne 
ustupimo Kotor, nego da ga povratimo u prvašnju slobodu, javi im, 
da za takvo traženje ne treba odgovora, jer ih primismo kao svoje 
ljude, pa ćemo ih braniti s Božjom pomoću protiv svakog nepri- 
jatelja. Ali da se smire, neka im bude onako, kako oni traže. A 
što se tiče posljednje tačke njihova traženja, da preuzmemo dug 
njihov do iznosa od deset, a ne šest hiljada dukata, spremni smo da 
im budemo po volji, dosljedni svojim dosadašnjim običajima. Ra- 
zumjesmo 1 to, što nam javljaš o nastojanjima gosp. Draga Draga 
oko braće Aleksa i Jurja Jurasa, zetskih velikaša. Izjavi im našu 
blagodarnost i obavijesti nas tačno i savjesno o svemu, što budeš 


uradio« (Glasnik XIII, 17—8). 


Iznos od deset hiljada dukata imao je da služi za otkup 
Kotorana, koji su čamili u okovima Sandalja Hranića. 


Iz ovoga pisma vidimo, da ne možemo jasnije, kako su pri- 
stalice kralja Sigismunda, ne osjećajući se dovoljno jakima, da 
otvoreno nastupaju protiv mletačke stranke, — nama nije teško 
pogoditi razlog za to, kad držimo u pameti, da je ovakva oprečnosi 
Kotorana prema Mlecima god. 1379 imala za posljedicu potsadu 
grada i spaljivanje kotorskih najuglednijih kuća, — nastojali na 
svaki način, da odugovlače cijelo pitanje, ne bi li u međuvremenu 
«ugla kakva vijest o Sigismundovim pobjedama. 


Za Mlečiće je sada bilo jasno, da moraju stati na put svim 
ovim odgodnim argumentima, jer im je inače prijetila opasnost 

gubitka Skadra i svih njihovih položaja u sjevernoj Arbaniji. Zato 
su oni odmah dali napisati novi ugovor o predaji, koji je sastojao 
od ovih tačaka: 

1) Mletačka Republika neće nikada iz svoje pobude otkinuti 
od svoje vrhovne vlasti ni grad ni srez kotorski. Ne bude li pak 
htjela ili mogla čuvati ih pod svojom zaštitom, povratiće ih u onu 
istu slobodu, koju su imali, kad su se dobrovoljno podložili Sinjoriji. 

2) Statut i ostale pravne uredbe (ordinamenta) kotorske 
općine imali su ostati na snazi (observentur) i pod mletačkim 
vlastima. 

3) Zemlje nepravedno (tirannice) oduzete Kotoranima, 
pod tim nazivom zamišljena je svetomiholjska metohija, — imale 
su im biti povraćene, čim bi došle pod mletačku vlast. 

4) Od prihoda, carine od soli (gabellae) i od drugih carina 
(datii) imale su se najprije podmiriti plate gradskoga kneza, zapo- 
vjednika gradske tvrđave i drugih namještenika te tvrđave. Poslije 
toga imale su doći na red plate općinskih činovnika i troškovi oko 
javnih radova, popravljanja gradskih zidina i drugih gradskih 
potreba. 

5) Od preostalog novca (quae superabundabit) imalo se od- 
vojiti svake godine po 1000 dukata za podmiru gradskog duga. 

Taj brzo sastavljeni ugovor potpisan je na to u najvećoj tajni. 
A 13 maja 1420 položili su novoizabrani pretstavnici gradske vlade, 
— nije isključeno, da su izbori za novu vladu veoma energično 
forsirani sa strane mletačkih agenata, — zakletvu vjernosti Sinjoriji 
u ruke mletačkog punomoćnika Ivana de Luxije u općinskoj kance- 
lariji »iuxta lugiam et viam publicam«. 

Ovo naglo sastavljanje ugovora o predaji, koji je predložen 
Nnitnom odobrenju novoizabrane vlade, — izbori za gradske vlasti 
vršili su se naime svake godine 23 aprila, — a da nije za to pitan 
odbor dvanaestorice (o sastanku toga odbora u svrhu odobravanja 
tako važnog ugovora nema u izvorima ni najmanjeg pomena) — 
sve nam to sluti na prepad sa strane mletačkih pristalica. 

Situacija je nosila u sebi dosta povoda za uznemirenje. Sinjo- 
rija nije naime bila kadra da pomogne Kotoranima u slučaju, kad 
bi neprijatelj navalio na njih, a već se s dubrovačke strane nastojalo, 
da se Kotoranima spremaju smetnje. Tu se naime veoma pažljivo 
vrebalo na sve, što se radi u Kotoru. Anton de Puctii bijaše jedva 
stigao u Kotor iz Mletaka, jedva je bilo došlo do prvih sjednica 

gradskih vijeća, a Dubrovčani su brzo javljali Sandalju Hraniću, 
kako se mnogo govori o nekim novotarijama u pogledu Kotora i 
kako Kotorani izbjegavaju svaki odgovor, kad se za to pitaju (ut 
notificent novum quod dictum est de Catharo nunc, videlicet quod 
se dederint Venetiis, et quod non dicant hoc novum  affirmative: 
Jorga Il, I$1). 

Zahumski vojvoda nije htio da propusti ovu priliku. Brzo je 
otpremio svoje izaslanstvo u Mletke i nudio je Republici svoju 
pomoć protiv Balše. Kao naknadu je tražio, da se Serenisima odreče 
svih svojih pretenzija na Kotor. 

Sandaljeva ponuda nije se mogla uzeti ozbiljno u trenutku, 
kad je izrečena. Zahumski vojvoda nalazio se već petu godinu u 
borbi sa svojim susjedima. A ta je borba bila osobito žestoka baš 
poslije smrti Petra Pavlovića, otkad je Travunija došla pod vlast 
mlađeg sina Pavla Radenovića, Radoslava. Početkom 1420 godine 
bio je već nadomaku rat između Sandalja i bosanskog kralja 
Stjepana Ostojića, a već se govorilo, da će u tom ratu učestvovati 
Turci na Sandaljevoj strani. Teški je nemir vladao u ovim krajevima 
baš u vrijeme dubrovačkih poruka. Stoga nije nikakvo čudo, da 
Sinjorija nije reagirala na Sandaljeve poruke, kao što nije reagirala 
na ponude bosanskoga kralja (Aleksa Ivić »Radoslav Pavlović« u 
Letopisu Matice Srpske knj. 245, str. T4—21). 

Situacija se u gornjoj Italiji međutim povoljno razvijala za 
Mlečane, pa je stoga naređeno zapovjedniku Jadranskog Mora, 
neka sa svojom galijom zaplovi u Trogir, Split i Skadar. 

U instrukcijama, koje su mu izručene pri odlasku iz Mletaka, 
sadržan je nalog, da se nemaju dalje nastaviti pregovori s Balšom, 
ako su uopće započeti. Samo u jednom slučaju moglo se dalje 
pregovarati sa zetskim dinastom: ako on pristane na povratak 
Drivosta, što ga je još uvijek držao u svojim rukama. Putem do 
Skadra imao je kapetan Jadranskog Mora da svrne u Kotor i da 
se dogovori s tamošnjim građanima o načinu, kako bi se najuspješnije 
nastavilo ratovanje s Balšom (Glasnik XIII, 21—3). 

Kako se vidi iz svega toga, Sinjorija se sada osjećala veoma 
jakom poslije svojih uspjeha u Furlaniji i čvrsto je odlučila, da iz 
rata izvuče svu korist, koja se iz njega mogla izvući. Nikakvo 
čudo, da je zapovjednik Jadranskog Mora, Pietro Loredan, 
negdašnji pobjednik nad Turcima u bici kod Dardanela (1416), 
energično prionuo uza svoj posao. 

Rad Jugosl. akad. 257. 1I 

9 jula pristane on pred Splitom i primi taj grad u podložnost 
prevedroj mletačkoj vlasti. Zatim krene u Kotor. Na str. 321—342 
izdanja iz god. 1616 kotorskog statuta opisano je u potankostima 
sve, što se odigralo u Kotoru dana 20 jula 1420. Pošto je »magni- 
ficus et victoriosus vir« Pietro Loredan, generalni zapovjednik 
zaliva i kopnene vojske prevedre i preuzvišene mletačke vlasti, 
pristao uz obalu, dođe mu ususret poklonstvena deputacija kotorske 
vlastele i građana. Kroz grad je išla procesija noseći pred sobom 
moći svetog Tripuna. Sa glavne standarte na velikom trgu pred 
katedralom skinuta je velika zastava sv. Tripuna, a na njezino 
mjesto podignuta je zastava sv. Marka. Zatim je ispjevana velika, 
svečana misa u katedrali, a pri kraju mise ispjevane su, po vizan- 
tijskom običaju, hvale (laudes) u počast mletačkog dužda i mle- 
tačkog prevedrog gospodstva. 

Mučno je moralo biti prisutnoj kotorskoj gospodi, kad je iza 
dopjevane mise ustao usred crkve Pietro Loredan i pozvao prisutne, 
i među njima kneza, suce, članove velikog i malog vijeća, da dadu 
vidljiv znak svojim podaničkim osjećajima sada, kad je odlučena 
sudbina rata na furlanskim ravnicama i kad se Kotorani nemaju 
bojati osvete ugarskog kralja. To se imalo dogoditi na taj način, 
da su svi pojedince izrekli zakletvu vjernosti pred moćima sv. Tri- 
puna i pred sv. evanđeljem. 

Na ove Loredanove riječi ustade sam gradski knez Pavle: 
Buća, gradski suci Marin Bizanti i Luka Drago i napokon prisutna 
vlastela Mihajlo Pelegrina, Ivan Biste pok. Jakoba, Ivan Buća poi. 
Tripa, Junio Mekša, Drago pok. Marka Draga, Marin Lukin Sisoe, 
Dabre Bizanti, Mato Bazilijev Palma, Tripo Buća pok. Mihajla, 
Tripo Pasquali, Mato Bizanti, Zincije Lukin Drago, Marin Mekš2, 
Andrija Bolica, Lampro Bolica, Tripo Lukin Drago, Zinko pok. 
Marina de Primutis, Frano Buća pok. Ivana, Nikola de Passera, 
Rafo i Urban braća Mekša, Stefan Zaguri, Zizik Buća pok. Frana, 
Tripo Lukin Bolica, Nikša Pasquali, Nikša Bolica, Bazilije Bizanu, 
Grubeša Marinov Pasquali, Bazilije Marinov Bizanti, Luka Dragov 
Drago, Urban Drago pok. Marina, Medo (Orsat) Buća, Gabrijel 
Vraćen, Miho Pasquali, Drago Bolica pok. Nikole, Nikola Grubov 
Pima. Iza njih odazvaše se pozivu mletačkog vrhovnog kapetana 
redom pretstavnici građanstva i stanovništva okolnih sela, te se 
svi zarekoše, — stoji u dotičnoj verziji gradskoga statuta, — na 
evanđelje, dotakavši se relikvija gradskoga zaštitnika sv. Tripuna, 

da će za svu budućnost vjerno, odano, s ljubavlju slušati prevedru 
mletačku vlast i njezine pretstavnike. 

Ovako je stvar prikazana u izdanju kotorskog statuta iz 
god. 1616. Ali mi nećemo biti daleko od istine, ako smatramo, da 
je taj prikaz hotimice zgotovljen za lakovjerne kasnije podanike 
Mletačke Republike. Dvije su okolnosti ovdje od većeg interesa. U 
prvom redu način, kako je Loredan obrazložio svoj prijediog 
upravljen kotorskom knezu i članovima velikog i malog vijeća. 
»Sada, gdje je sama Božja providnost odlučila o sudbini mletačkog 
oružja«, imali su Kotorani pristupiti odlučnom činu. Loredan ne 
očekuje dakle od Kotorana, da će svojom javnom i svečanom za- 
kletvom zadovoljiti svoju sklonost, nego da će poslušati ono, što 
Francuzi nazivaju »la raison d'ćtat«. Kotorani su imali izabrau 
manje zlo, a to je manje zlo bilo, po Loredanovu mišljenju, pri- 
stajanje uz Mletačku Republiku. Druga je prilično značajna ovkol- 
nost u tome, da se Loredan nije zadovoljio podizanjem zastave 
sv. Marka na glavnoj standarti, pa niti pjevanjem lauda za svečane 
službe Božje. On je k tome zatražio, premda je zakletva vjernosti 
već bila izrečena u neformalnom obliku u općinskoj kancelariji, 
javno polaganje zakletve i to na način, koji je puštovaocima sv. 
Tripuna morao biti osobito težak: doticanjem svetačkih moći. Kad 
uz to promislimo, da je Loredan to zatražio od članova vlade, koja 
je bila izabrana nedavno pod preduslovima, koji su imali obez- 
bijediti neku prednost mletačkih pristalica, moramo doći do nužnog 
zaključka, da je Loredan bio ili sam veoma nepovierljiv čovjek, ili 
da su Kotorani svojim dotadašnjim neodređenim držanjem izazvali 
nepovjerenje mletačkih pretstavnika. Jedna dalja okolnost vrijedi 
da se posebno istakne: mali broj članova velikog i malog vijeća, 
koji su prisustvovali službi u katedrali i svečanom polaganju za- 
kletve u ruke Pietra Loredana. Od preko sto vijećnika, koji su 
imali učešće u izboru odbora dvanaestorice, došli su da prisustvuju 
tom važnom činu samo četrdesetorica, dakle tačno onaj minimaini 
broj, koji je u Kotoru činio ,quorum* svake pravovaljane sjednice. 
Mi dolazimo do zaključka, da se većina velikog vijeća namjerno 
apstinirala od ove cerimonije. To pada stim više u oči, što je ta ista 
većina gradskog velikog vijeća stajala u sistematskoj opoziciji 
prema takozvanoj mletačkoj stranci sve do god. 1448, to jest do 
trenutka, kad je Sinjorija odredila, da novoizglasani kotorski sta- 
tutarni zakoni nemaju stupiti na snagu prije, nego što su dobili 
izričitu potvrdu sa strane Sinjorije. “ 

VI. 


Izgredi. — Anton delle Boccole. — Balšina ofenziva. — Budva. 
— Pitanje metohije sv. Mihajla. 


Nije bez interesa da proučimo neposredne reperkusije predaje 
Kotora Sinjoriji. 

Toga istog dana, kad je na kotorskom glavnom trgu po- 
dignuta zastava sv. Marka, kao da je došlo do prilično burnih 
demonstracija po kotorskim ulicama. Sva je naime prilika, da su 
Mlečići imali mnogo odanijih pristalica u redovima kotorske buržo- 
azije negoli kod vlastele. Kasnije će Giustiniani navesti, u svome 
ranije citiranom izvještaju iz god. 1553, da su u Kotoru vlastela 
nepouzdana, ali da je puk mnogo otvoreniji i vjerniji mletačkoj 
Sinjoriji. 

U instrukciji izdanoj sa strane Sinjorije, 6 augusta 1423, 
njihovu izaslaniku Ivanu Georgiju (Ljubić 8, 247) stoji, da se ne 
mogu vratiti Sandalju Hraniću kuća i dobra u Kotoru, jer su posve 
porušeni 1 od nikakve koristi. Kad držimo pred očima, da je do 
20 jula r4zo Sandaljev carinik svakako boravio u Kotoru, čini nam 
se vjerojatno, da je baš toga dana gomila izvršila prema tim imo- 
vinskim predmetima djela nasilja i da su i kuća i dobra tom pri- 
likom nastradali. 

Vijest o predaji Kotora u ruke Pietra Loredana stigla je dosta 
brzo u lagune, tako da je Sinjorija mogla pristupiti izboru novoga 
kotorskog kneza u sjednici 19 augusta 1420. Za taj položaj je 
imenovan Anton delle Boccole (Antonius ab Oculis) s nalogom, da 
otputuje iz Mletaka kroz mjesec dana, pošto mu bude izručen 
dekret imenovanja. Knez je imenovan za dvije godine, a plata mu 
je imala iznositi po 6oo dukata na godinu, a isplaćivaće mu se u 
dva obroka. Od plate imao je knez da namiri ne samo trošak za 
pratnju i konje nego i za notara i jednog pratioca (nodarius et unus 
socius), čije je prinadležnosti utvrđivala sama Sinjorija (Ljubić 8, 36). 

Anton delle Boccole nije odmah krenuo u Kotor, nego su se 
nastavili pregovori s Balšom. Zetski gospodar nije bio najboljeg 
zdravlja, pa je stoga razumljivo, da mu nije bilo do toga, da rat 
svakako produžuje. Ta, bio je već u januaru zatražio od Dubrov- 
čana, da mu pošlju liječnika (Jorga II, 180). 

Pregovori su se međutim vodili s mletačke strane u dva 
pravca. U jednu je ruku Sinjorija živo radila na tome, da potpuno 

upropasti Balšu. To se imalo postići zadobijanjem Koje Dukadžina, 
Ivana Kastriota i braće Alekse i Jurja Jurasa ili Duraševića. Ovim 
posljednjima je Sinjorija bila čak pripravna da ustupi Budvu 
(Ljubić 8, 36). Samo nije nikako pristajala, da im ustupi uz Budvu 
i solila oko Prevlake, jer su ti krajevi već bili rezervirani za 
Kotorane. 

Pregovori s Balšom nisu imali uspjeha. Zetski gospodar nije 
nikako htio pristati na to, da se odreče Luštice i svetomiholjskih 
solila, a mletački povjerenik nije htio da nastavi razgovore, jer 
nije imao dovoljnih instrukcija. Drukčije su stvari stajale kraiem 
novembra. Laurencije Vitturi dobio je nalog, da izvijesti zapovjed- 
nika Jadranskog Mora, da nastoji doduše oko upropašćivanja Balše, 
ali da za to ne odustane od svakog pregovora. On je čak mogao i 
pristati na to, da uzme u pretres i položaj Luštice, a u najkrajnjem 
slučaju imao je pristati, da se Balši plati godišnja provizija od 
hiljadu do hiljadu i dvije stotine perpera, ako ne bi dobio ove 
krajeve (Ljubić 8, s6—8). 

Balši je sada bilo jasno, da mu sve teškoće dolaze s kotorske 
strane. Zato odluči, da preduzme protiv grada oštru, nemilosrdnu 
ofenzivu. Balšine čete su se pojavljivale već na planinama poviše 
Kotora u jeseni 1420 god. U decembru je boravio već u Mlecima 
Anton de Puctii i bogoradio je kod Sinjorije, neka bar pošlje strijela, 
lukova, mačeva i balista u Kotor, da ljudi ne budu primorani bra- 
niti se goloruki od navala Balšinih četa (Ljubić 8, 69). 

Međutim je Anton delle Boccole već bio stigao u Kotor. 
Sinjorija stoga odredi, da se pošlje u Kotor u ruke gradskoga kneza 
soo mačeva, 500 štitova (clipeos sive targetas) i sooo strijela. Uz 
to je delle Boccole dobio nalog, da nabavi iz kotorskih prihoda 
onoliko kruha i vina, koliko mu se čini od potrebe za ratovanje, i 
da uzme pod svoju platu, također iz gradskih sredstava dvadesetak 
valjanih momaka, koji će stražariti na gradskim zidinama (Ljubić 
8, 69—70). 

Ako hoćemo odgovoriti na pitanje, kako se svršila_Balšina 
ofenziva protiv Kotora, moramo uzeti u pretres kotorsku pretstavku 
iznesenu pred Sinjoriju od kotorskih izaslanika Nikole de Glavatis, 
Pavla Buće i Mihajla Pelegrine dana 21 aprila 1421. Kotorani su 
bili čuli, da se vode tajni pregovori sa Balšom i to sa dvije strane, 
u Mlecima, gdje su bili stigli Balšini izaslanici, i na galiji Pietra 
Loredana u blizini zetske obale. Ti su pregovori imali za posljedicu 


166 Antun S. Dabinović: Na. Ga) 


primirje, koje je produženo u nekoliko navrata i, posljednji put, 
7 aprila 1421, u Mlecima (Ljubić 8, 81 i 83—4). Uznemireni zbog 
toga, molili su i navaljivali sada kotorski izaslanici, da se nikako 
ne sklapa mir sa Balšom. U prvom redu stoga, što u Balše nema 
stalnosti, kao što je to ustanovila, tvrdili su Kotorani, sama Sinjo- 
rija. A naročito stoga, što je Balša u nezgodnom položaju. Ostao je 
bio bez novaca, izgubio je pred Kotorom oko hiljadu ljudi, mnogo 
ih je pobjeglo u Rašku, a ostali će poginuti od gladi (Ljubić 8, 87). 

Gelcich (La Zedda str. 329 i 331) misli, da je pod kotorskim 
zidinama bila prava bitka, da je u toj bici izginuo cvijet Balšine 
vojske i da je čak sam Balša tako teško ranjen, da je malo nedjelja 
poslije toga i umro. Stanojević opet misli, da kotorski izvještaj ne 
opravdava Gelcichevo mišljenje i da je po svoj prilici pretjeran. 
To se vidi, misli Stanojević (Borba o nasledstvo Baošino str. 1o—T1I), 
iz samoga hladnog odgovora Sinjorije, koja je dobro razumjela, da 
se Balša ne može tako lako uništiti, kao što to Kotorani »zamišljaju 
i žele«. 

Sva je prilika, da se istina nalazi negdje u srijedi između ova 
dva suprotna mišljenja. Jer, ako se Gelcicheva verzija nikako ne 
može primiti, jer je u protivurječju s utvrđenim činjenicama, opet 
nema ni Stanojević pravo, kad misli, da se u mletačkim krugovima 
nije vjerovalo u mogućnost definitivne Balšine propasti. Instrukcije 
upravljene još u septembru 1420 zapovjedniku Jadranskog Mora 
svjedoče o odluci Sinjorije, da svakako izazove Balšinu propast 
(quod intentionis nostre foret, si possibile est, videre totalem ruinam 
et destructionem dicti Balse cum favore et subsidio dominorum cir- 
cumstantium; Ljubić 8, 44). A u septembru nisu Kotorani još bili 
postigli nikakva uspjeha, čak su se, tri mjeseca kasnije, žalili, da 
nemaju ni oružja ni municije za ratovanje. Uz to se dobro znalo u 
Mlecima, da je Balša teško bolestan, štoviše i na umoru, jer se u 
pregovorima početkom aprila I421 naglašuje, da uslovi mira, koji 
se budu utvrdili s Balšom, moraju vrijediti u slučaju, ako bi Baiša 
međutim preminuo, i za nasljednika mu Stefana de Maramonte 
(Ljubić 8, 84: Item declaretur, quod si Balsa obiret et relinqueret 
suum heredem Stefanum de Balsis, quod predicta pacta intelliguntur 
esse firma cum Stefano predicto). Sve te okolnosti ne dopuštaju 
nam, da prihvatimo Stanojevićevo mišljenje. 

Kotorska pobjeda imala je naprotiv upravo katastrofalan 
učinak na stratešku poziciju zetskoga gospodara. Potisnuti u svoje 

planine, bili su Balšini ljudi ostavili cijelo Primorje kotorskim 
četama. Sada su one zauzele ne samo sva sela svetomiholjske me- 
tohije nego uz Loredanovu pomoć i samu Budvu (Ljubić 8, 83: 
quod remaneat nostro dominio Budua, Lusticia et omnia alia, que 
nunc possidet et tenet nostrum dominium), dakle za tadašnje prilike 
upravo golem teritorijalan kompleks. I sama je mletačka vlada 
u tolikoj mjeri priznala tu kotorsku zaslugu, da je 28 aprila 1421 
izdana znamenita velika povlastica dužda Toma Moceniga, u kojoj 
su Kotorani dobili tako opsežne granice, kako ih nikad ranije nisu 
imali, bar u tom pravcu. Sinjorija je naime odredila, da se Koto- 
ranima imaju podrediti Budva i cijela svetomiholjska metohija 
(Ljubić 8, 89—92). 

Još jedna okolnost svjedoči za to, da je Sinjorija ne samo 
vjerovala Kotoranima nego čak finansirala njihov glavni pothvat, 
konačno razračunanje s Balšom. Sve novčane nagrade, koje Ko- 
torani bijahu stavili u izgled Balšinim ljudima, da ih zadobiju za 
svoju stvar, preuzela je Sinjorija pod jamstvom svoje vlasti (dicte 
expense facte et que fierent... fiant ad expensas nostri dominii). 
Kao polazna tačka za dalje operacije imala je služiti Kotoranima 
budvanska tvrđava. A, »budući da se u ovim krajevima _ mnogo 
lakše ratuje novcem negoli ljudima«, pristala je Sinjorija na to, 
da se za soo dukata nabavi čohe i da se 500 dukata u gotovu preda 
gradskom knezu za slučaj, da se rat protiv Balše nastavi. Mie- 
tačkim je rektorima u Draču i u Lješu naređeno, da po traženju 
kotorskog kneza stave Kotoranima na raspoloženje svaku količinu 
žita (sumus contenti, quod possint extrahere de flumariis nostris 
Albanie de anno in annum frumentum necessarium pro usu civi- 
tatis nostre Catari. Et sic scribemus rectoribus nostris Durachii et 
Alex:i). A na kotorsko traženje, da se u grad otpremi potrebna 
množina oružja i municije, glasio je odgovor, da je Sinjorija već 
ranije izdala nužna naređenja i da će se sve već staviti kotorskom. 
knezu na raspoloženje (Ljubić 8, 87—92). 

Ako je mletački odgovor glasio dosta povoljno, ukoliko su 
dolazile u pitanje ratne operacije protiv Balše, stvar je stajala nešio 
drukčije u pogledu kotorskih aspiracija na metohiju sv. Mihajla. 

Ne smijemo naime zaboraviti, da je Balšin neuspjeh pred 
Kotorom ponajviše prouzročen držanjem samih  svetomiholjskih 
seljana, koji su već od augusta 1419 počeli odustajati od zetskoga 
gospodara. Da se to postigne od njih, morala su im se davati pri- 

lično primamljiva obećanja. Sada međutim, kad je pobjeda bila 
izvojevana, bila je prva briga Kotorana u tome, da povrate ono 
isto pravno stanje, koje je opstojalo u ono vrijeme, kad je sveto- 
miholjska metohija njima posljednji put oduzeta. Tu su se međutim 
ukrštavali ne samo gradski nego i crkveni interesi. Dosta nam je 
držati u pameti, da je ta metohija glasom darovnice iz god. <Tr24 
ill 1125 bila dosuđena kotorskoj katedrali sv. Tripuna, odnosno 
njezinu biskupu Ursaciju. 

Sada su se odmah nakon dolaska kneza Antona delle Boccole 
javili pojedini kotorski prebendari i tražili, da im Sinjorija dosudi 
ona nepokretna imanja, što su ih oni smatrali svojim beneficijama. 
Mi ne znamo tačno, kakav uspjeh su imala ta traženja, ali je jedno 
izvan sumnje: s kotorske strane se s pouzdanjem mislilo, da je 
Sinjorija već izdala svoje odluke. Kotorani su stoga tražili, neka 
budu obaviješteni o tim odlukama (che ne concedati la copia de la 
parte prexa, che aveti de li clerixi de li lor beneficij, a zo scandalo 
non abiamo ni la nostra citade, che no vada uno contra al altro 
impetrando i suo beneficij). Na potvrdni odgovor Sinjorije Koto- 
rani nastaviše s daljim traženjem, da im ne priznaju i sela i zemlje 
poluotoka Luštice sa svim pređašnjim granicama i sa solilima na- 
pravljenim na kotorskom zemljištu po naređenju susjednih uzur- 
patora (e saline fate sora el nostro terren occupado per i tiran 
cerchavexini nostri). Te su granice i ta su solila pripadali, tvrdili su 
Kotorani, njima samima glasom povelja pređašnjih vladara. Te 
povelje bijahu, po tvrđenju samih Kotorana, predane Sinjoriji na 
odobrenje već ranije prilikom uslovne predaje Kotora, pa je Sinjo- 
rija potvrdila te povelje metnuvši na njih propisnu pravnu klauzulu 
i pečat sv. Marka (dadi a nui per i nostri signori passadi, cosi como 
apar per li privilegij acopiadi soto bola de san Marco, produti ala 
vostra gratia, e per la vostra dogal signoria a nui per vostro scrito 
confermadi). Na osnovu te potvrde tražili su sada Kotorani od 
Sinjorije, da im u potpunosti dosudi sva sela i sva solila, tako da 
ih Kotorani uzmognu podijeliti među sobom na isti način, kako su 
podijeljeni ranije. A što se ticalo soli iz rečenih solila, bili su Koto- 
rani voljni, da je ustupe Sinjoriji za običajnu cijenu. 

Odgovor Sinjorije glasio je doslovce ovako: »Zadovoljni smo, 
što kotorskoj općini pripadaju i Luštica i njezina teritorija onako, 
kako je došla u naše ruke. Isto tako smo sporazumni, da zemljišta 
i solila budu dosuđeni onima, kojima po zakonu pripadaju, pa bili 

to pojedini građani ili općina kotorska (et quod territoria et saline 
perveniant in illos, quibus de iure pertinent tam civibus quam 
comunitati Catari). Isto tako želimo, da svi posjednici budu 
obavezani, da ustupe so, što je dobivaju iz ovih solila, našemu go- 
spodstvu za onu cijenu, koja se običava davati za drugu so u ko- 
torskoj carinarnici.« 

Odgovor Sinjorije kotorskom izaslanstvu oglašen je odmah po 
cijelom Kotoru. Duždeva je povlastica izdana, čini nam se, bar u 
dva egzemplara, jedan za gradskoga kneza, a drugi za kotorsku 
općinu. Prije međutim no što je ta povelja oglašena, održana je 
sjednica velikog vijeća, i tu je odmah pala odluka, da se Luštica 1 
druga svetomiholjska sela imaju podijeliti između Kotorana isto 
onako, kako je u svoje vrijeme podijeljena grbaljska župa, i da se 
izvršenje te podjele ima povjeriti: pitanje je, da li lanjskom, da li 
novoizabranom odboru dvanaestorice. Sva je prilika, da je ta po- 
djela na snazi sve do god. 1403, kad je Luštica posljednji pui bila 
izgubljena za Kotorane. Kotorani su dakle htjeli, da stupe van 
snage, kao da nisu nikad opstojali, svi pravni odnosi zasnovani na 
stanju poslije god. 1403. To je značilo ljuto razočaranje za one 
seljane, koji su se dobrovoljno bili pridružili Kotoranima za samog 
rata u sigurnom očekivanju, da će se takvo držanje njima ura- 
čunati u korist. 

No ako su Kotorani doista računali s najpotpunijom priprav- 
nošću s mletačke strane, ljuto su se prevarili. U svojem odgovoru 
na kotorsko traženje izrekla je naime Sinjorija doduše, da Luštica i 
ostala rečena sela imaju doći pod vlast kotorske općine, ali je odmah 
k tome dodala, da pojedina zemljišta moraju pripadati onima, 
kojima su do toga vremena i pripadala. Ako su Kotorani mislili, da 
tu rečenicu mogu tumačiti kao potvrdu svojih starih prava, nije 
bio istog mišljenja gradski knez Anton delle Boccole. Koji su motivi 
njega naveli na to, da se protivi gradskoj vlasteli, za to će nam 
dati neki putokaz jedna afera, koja je izbila na površinu malo 
nedjelja poslije toga. 

Prva vijest o velikoj privilegiji 28 aprila 1421 morala je 
izazvati utisak, da pretstoji naprosto ukidanje svih seljačkih prava 
na rečenim zemljama. Svakako su tome pomogli neki kotorski 
građani, kojima je bilo do toga, da se za jeftin novac dostanu po- 
većeg imanja. Između ljudi, kojima je pošlo za rukom da nagovore 
seljake, da se oslobode mučne neizvjesnosti, nalazio se već ranije 

spomenuti Marin Druško. U dogovoru sa gradskim kancelarom 
Antonom de Puctii stao je da obilazi seljake otoka sv. Gabrijela i 
naveo ih je na to, da su mu prodali cijeli otok. Sada, kad je 
kupovina bila gotova, izdao je gradski knez, po svoj prilici po na- 
govoru ovih spekulanata, javni poziv na sve seljane negdašnje 
metohije sv. Mihajla i, naravno, na sve kotorske plemiće i građane, 
da mu u neki određeni rok donesu sve isprave o svojim pravima. 

Te isprave su sada donesene u općinsku kancelariju, a sva je 
prilika, da se među njima nalazila i osnova podjele metohije sv. 
Mihajla iz god. 1390. 

Kotorska vlastela mislila su stoga, da će gradski knez njima 
doista dosuditi sve rečene zemlje. Ali se dogodi nešto sasvim neoče- 
kivano. Gradski kancelar Anton de Puctii obrati se Sinjoriji s mol- 
bom, da mu potvrdi kupovinu izvršenu u pogledu otoka sv. Ga- 
brijela. A, kad su Kotorani pokušali da dokažu svoja već ranije 
stečena prava, bile su nestale iz gradske kancelarije sve dotične 
isprave. Na njihovo pitanje odgovoreno im je, da su te isprave 
metnute na stranu po naređenju same Sinjorije. Ta ih poruka za- 
prepasti. Je li u njihovim redovima bilo ljudi, kojima nije savjest 
bila odveć čista s političke strane? Jesu li ti nedovoljno ispravni 
mletački podanici strahovali pred mogućnošću jedne neugodne 
ankete? 'Teško je odgovoriti na ta pitanja. Svakako se vidi iz ko- 
torske pretstavke od 15 jula 1421, da su se vlastela bojala Sinjo- 
rijine nemilosti (Ljubić 8, 97: le quali carte ... adesso ... non le 
trovemo, per che chason son reservate, e non savemo esser questo, 
non se truova, zoche disemo, che siamo in desgrazia della vostra 
Signoria). 

Sada se tek Kotorani dosjetiše, da moraju nastojati da zado- 
biju gradskoga kneza ekonomskim argumentima. To ih je bez 
sumnje navelo na pomisao, da traže ne samo potvrdu svojih prava 
na metohiju i na solila nego i ponovno uređenje kneževskog polo- 
žaja. Njegova se plata imala povećati od šest na osam stotina 
dukata, a za pokriće kneževe plate služiće prihodi svih solila, bez 
razlike, da li su prije pripadala kotorskoj općini ili metohiji sv. 
Mihajla. Ovi zajednički prihodi nisu imali da služe samo za po- 
kriće povećane kneževe plate nego i za sve pristojbine zapovjednika 
gradske tvrđave (kastelana), njegove lične pratnje od pet oružanika, 
stražara gradskih zidina, liječnika, dvojice kancelara, specijara,. 
brijača i, napokon, školskog učitelja. 

Ali ta vlasteoska darežljivost prema gradskom knezu dolazila 
je i prekasno i u nevrijeme. Moguće je i to, da je izazvala dosta 
opravdano nepovjerenje same Sinjorije. To se jasno vidi iz okol- 
nosti, da je njezin odgovor glasio na cijeloj liniji odrečno. Sinjorija 
nije nikako htjela pristati na to, da Kotoranima budu dosuđene 
sve metohijske zemlje, odnosno metohijska solila, nego je svaki 
. pojedinac morao dalje raspolagati onim istim pravima, kojima je 
raspolagao sve do dobrovoljne predaje Luštice i okolnih sela. A 
što se ticalo kupovine izvršene od Antona de Puctija i Marina 
Druška, nije Sinjorija nikako htjela pristati, da se izmijeni njezina 
odluka, prihvaćena malo ranije po molbi samih ovih interesenata. 
I plata gradskoga kneza činila se Sinjoriji dovoljna za njegove 
potrebe, pa se odrešito ogradila od toga, da pristane na ikakvu 
povišicu, koju bi knez imao blagodariti vlasteoskim nastojanjima. 
Jedna jedina stvar bila je po volji Sinjoriji: da se odvoje od zem- 
ljišta pridržana za novu crkvu sv. Marka u Kotoru neke zemlje 
na Prevlaci, jer se na tim zemljama imala sagraditi tvrđava, »koja 
će kao u kliještima zahvatiti Budvu i metohiju« (a far una for- 
teza ..., unde questo luogo fosse forte de qua, e de la si e Budoa, 
siche el nostro contado sera quasi in una clave). 

No ako je Sinjorija izrijekom prezala od toga, da pristajući 
na molbe kotorske vlastele izazove nezadovoljstvo jedva zadobi- 
venih svetomiholjskih seljana, stvar se nije dala zabašuriti. Moguće 
je čak i to, da je sam vlasteoski prijedlog povišice kneževske plate 
izazvao kod građana i kod stanovnika gradske okoline utisak, kao 
da se knez znao zadobiti za vlasteosku stvar. 

Sve ove pojedine okolnosti imale su i morale imati za poslje- 
dicu duboko nepovjerenje jedva zadobivenih svetomiholjskih se- 
ljaka prema kotorskoj vlasteli i prema samim mletačkim vlastima. 
U kojem se pravcu izrazilo to nepovjerenje, koje su posljedice 
nastale iz njega za cjelokupnu situaciju, to ćemo vidjeti u idućem. 


poglavlju. 
VII. 
Balšina smrt i njene posljedice. — Pregovori sa Đuraševićima 
i sa Sandaljem. — Nemiri u kotorskoj okolini. — Despot Stefan 
Lazarević. — Seljačka buna. — Poruka Turcima. 


Velika povlastica dužda Toma Moceniga izdana je Kotora- 
nima dana 28 aprila 1421. Tog istog dana preminuo je, ne znamo 
tačno gdje, ali svakako kod despota Stefana Lazarevića, posljednji 

Balšić (Glasnik uč. društva LIII, 81; Spomenik III, 133; St. Sta- 
nojević Borba 11). Balša nije ostavio za sobom muških potomaka, 
nego su za njim ostale samo kćeri, od kojih se jedna, Jelena, udala 
docnije za Stjepana Vukčiča Kosaču. 

Mlečići su veoma okretno iskoristili Balšinu smrt. Jedva 
petnaest dana pošto je preminuo zetski gospodar, ušle su mletačke 
trupe u Drivost (10 maja 1421: Jorga 1, 311), a malo poslije toga 
pali su u mletačke ruke Ulcinj i Bar (Ljubić 8, 94). Cijela teritorija 
od morske obale sve do Skadarskog Blata pokazivala je izvjesnu 
sklonost, da se podredi Sinjoriji. Iz Mletaka su stoga određeni kao 
provedituri za Dalmaciju i Arbaniju, 3 jula 1421, Andrija Foscolo 
stariji i Marko Milani. Instrukcije su sastavljene 27 jula. Oba pro- 
veditura imala su ići najprvo u Zadar, Šibenik, Trogir i Split i 
odavde direktno u Skadar. Tu im se imao pridružiti kao treći 
proveditur Đakomo Dandolo, čovjek oprobana iskustva, koji je 
dugo vrijeme boravio u Arbaniji kao skadarski kapetan. Kao 
četvrti imao je da sarađuje s njima tadašnji skadarski kapetan 
Anton Barbaro (Ljubić 8, 99—103). Zadatak im bijaše, da se oba- 
vijeste o prilikama u Skadru, Ulcinju i Baru, o poreznim dužno- 
stima tih krajeva, o ratnoj spremi tamošnjih tvrdih položaja. »U 
Skadru i u Drivostu trebalo je potvrditi pronije pronijarima, a 
slobodne pronije imale su se dati vjernim pristalicama Republike 
pod običnim uslovima. Osim toga je trebalo izmiriti neku vlastelu 
arnautsku sa rektorima Skadra i Drivosta. Osobito je preporučeno 
provediturima, da porade oko toga, da Balšin tast Koja vrati Mle- 
čanima Danj, koji upravo pripada Skadru. Ali ako je Koja voljan 
da se miri s rektorima Skadra i Drivosta, a neće da preda Danj, 
neka mu ga ostave, samo da se izmiri sa pretstavnicima mletačke 
vlasti u Zeti« (St. Stanojević Borba 15). 

Ako je ovaj dio instrukcija jasno pokazao, da je situacija u 
Arbaniji bila dosta povoljna, slika postaje sasvim drukčijom, netom 
uzmemo u dublje razmatranje uputstva, koja su imala za predmet 
kotorsku situaciju. 

U Kotoru je naime bilo došlo, između početka maja i svršetka 
juna, do otvorenog konflikta između gradskoga kneza Antona delle 
Boccole i braće Đurđa i Lješa Duraševića. Mi ne znamo tačno za 
povod ovog konflikta, ali nećemo biti daleko od istine, ako mi- 
slimo, da su oba zetska velikaša bila teško razočarana u svojem 
očekivanju, da će kao nagradu za svoje držanje dobiti Budvu i 


(41) Kotor u drugom skadarskom ratu (1419-—1423) 173 


budvansku teritoriju. Kad je naime Ivan de Luxia krenuo iz Mle- 
taka za Kotor, izdan mu je nalog, da obeća Đuraševićima Budvu, 
samo da odlučno krenu protiv Baiše III (in commissione data 
Johanni de Lusia continetur, quod si Alexius et Georgius Juras 
barones Xente, vellent esse cum omnibus gentibus suis contra Bal- 
sam, ipse Johannes possit promittere dictis Georgio et Alexio Juras 
castrum Budue: Ljubić 8, 21). A sva je prilika, da su se oni sma- 
trali prevarenima, jer je Budva, poveljom od 28 aprila 1421, do- 
suđena Kotoranima. 


Druga briga, koja je tištila i Sinjoriju i Kotorane, imala je 
za predmet raspoloženje zahumskog vojvode Sandalja Hranića. 
Sandalj se nalazio cijelu godinu 1420 u stalnom neprijateljstvu 
s Radoslavom Pavlovićem. Premda se tvrdo mislilo, da je ovaj 
posljednji mnogo slabiji od svoga suparnika, i premda su Dubrov- 
čani išli u svakom pogledu na ruku Sandalju Hraniću, ipak se 
Radoslav veoma dobro držao i čak je pravio Sandalju dosta teških 
neprilika. Kotoranima je mnogo bilo do toga, da se to neprija- 
teljstvo produži, pa su zato i molili Sinjoriju, neka sokoli Rado- 
slava svojim pismima (suplichemo la vostra gratia chel ve plaza 
scriver una lettera a voivoda Radoslavo Paulovich .... per che 
mostra esser amigo ed č confinator nostro: Ljubić 8, 91). 


U pogledu braće Đuraševića imali su mletački povjerenici na 
svaki način nastojati, da dođu do nekog sporazuma s njima. Teri- 
torijalno su im imali potvrditi u ime Sinjorije sve krajeve, koje 
oni bijahu oduzeli od Balšine teritorije. Osim toga su ih imali za- 
dobiti provizijom od sto do dvije stotine dukata na godinu iz 


skadarskih prihoda. 


Teže je bilo sa Sandaljem Hranićem. Zahumski vojvoda kao 
da nije odmah uzeo kotorsku stvar previše ozbiljno, valjada zbog 
toga, što su i Mlečani pokazivali izvjesno oklijevanje pri odaši- 
ljanju svojeg čovjeka u Kotor. Štoviše, kad su baš bili u punom 
jeku pregovori o miru između Balše i Sinjorije 1 kad je Sandalj 
poslao izaslanika mletačkom namjesniku Skadra, stvar se činua 
sasvim bezazlena Sinjoriji, koja je na molbu Sandaljevih ljudi od- 
vratila, neka samo otpremi svoje izaslanstvo u Mletke, gdje će nači 
Sinjoriju uvijek dobro raspoloženu za sve, što se njoj bude činilo 
prikladno 1 razložito (respondemus, quod potest mittere suos am- 
bassiatores de eius intentione informatos ad plenum cum mandato 

et libertate in forma sufficienti et opportuna, nam inveniet nostrum 
dominium ad honesta et rationabilia continue et benigne dispositum: 
Ljubić 8, 58). 

Sandaljevi izaslanici su se doista javili, 1o marta 1421, pred 
Sinjorijom. Putem su ih Dubrovčani obilno oskrbljivali savjetima 
i uputstvima, ali su se u samim Mlecima čuvali, da izazovu nepo- 
vjerenje u Sinjorije. Pred samim senatom izjavili su Sandaljevi 
ljudi po prilici ovako: »Doznali smo to, što nismo nikad smatrali 
za moguće: da je vaš zapovjednik jadranske eskadre došao u Kotor 
i uzeo taj grad pod okrilje Sinjorije. Tu istu zemlju kotorsku ste 
nam međutim vi sami priznali u ranije vrijeme kao našu potpunu 
svojinu, a mi smo u tom pogledu dobili dosta vaših izjava, tvrdih 
i valjanih, usmenih i pismenih, a da bi se stvar mogla s vaše strane 
dovesti u sumnju. Sada bismo htjeli jednom da saznamo, te vas 
«ozbiljno pitamo, jesu li vaše ranije izjave još uvijek valjane i tvrde, 
kao što su bile, kad ste ih sami izrekli i napisali. Jer, ako se doista 
hoćete izgovarati time, da je Kotor nekad vama pripadao, odvratiću 
vam, da ne znam doduše, otkada postoje Kotor i Venecija, ali da 
morate dobro znati, jer nije od toga prošlo ni 25 godina, da ste 
nam ranije potvrdili i zemlju i grad i tvrđave i sva pokretna i 
nepokretna dobra toga kraja i da ste nam izdali tu svoju izjavu 
ne iz nevolje, nego po svojoj slobodnoj odluci.« U daljem razgo- 
voru trudio se Sandaljev govornik da dokaže, da njegov gospodar 
nije zaslužio ovakvo postupanje, jer se za cijeloga rata držao veoma 
korektno. Ako nije spriječio Balšinu ofenzivu, nije mu opet dao 
nikakve pomoći. Ako se pak Sandalj nije otvoreno združio sa 
Mlečićima protiv Zete, nije tomu bila uzrok njegova nesklonost, 
nego nestašica svake pobude sa strane mletačke vlade ili njezinih 
pretstavnika, Što je Sandalj htio, nije bilo teško pogoditi. Ako 
Sinjorija doista prihvati njegovu ponudu, moraće ujedno pristati 
i na njezine preduslove, a prvi je od njih bio baš u zahtjevu, da 
se Sandalju izruči Kotor. 

Sinjorija se stoga nije dalje upustila u takvo razlaganje, nego 
je naprosto izjavila, da se Republika nije odazvala kotorskim 
molbama iz osvajalačkih težnja, nego iz prostog razloga, što su 
Kotorani gotovo svakodnevno (dietim) imali da podnose nasilja i 
otimačine  (infestationes et damna) od Balšinih ljudi i to tolike, 
da se to više nije moglo podnositi. Drukčije su stvari stajale sa 
Sandaljevim pravima na Kotor. U tom pogledu Sinjorija mu ih 

ne samo nije htjela prikratiti, nego je bila spremna, da mu dopusti, 
neka samo dalje utjeruje svoje prihode onako, kao što ih je i 
ranije utjerivao, ali sve to pod jednim uslovom: da Republici ne 
čini nikakvih daljih teškoća (Ljubić 8, 73—5). 

Četiri mjeseca kasnije, 13 jula I421, javio se opet Sandaljev 
izaslanik pred Sinjorijom. Ljudi su pitali, poslije Balšine smrti, ko 
će naslijediti njegovu teritoriju, a već se očekivalo, da će se pojaviti 
desno i lijevo pretendenti na Balšino nasljedstvo. Dubrovčani su 
dugo vrijeme podržavali potajne veze sa doskorašnjim Balšinim 
doglavnikom Stefanom de Maramonte, a i braća Đuraševići jasno 
su pokazivali težnju, da već onda ujedine pod svojom vlašću cijelu 
gornju Zetu, kasniju Crnu Goru, Bar i Budvu. Je li Sinjoriji 
— pitao je sada Sandaljev izaslanik — do toga, da u toj borbi 
raspolaže odanim i snažnim pomagačem? Sandalj joj se sada nuđao 
za to. Ali je u zamjenu tražio, da mu Republika ne samo prizna 
stara prava na Kotor, to jest potpuni, neograničeni suverenitet 
nad tom općinom, nego i posjed Bara, Budve i gornje Zete. U tom 
se slučaju Sandalj obavezao, da će krenuti sa svim svojim silama 
protiv mletačkih neprijatelja u onim stranama. Ali je Sinjorija i 
ovaj put odgovorila nepovoljno: da ne može dati Sandalju ni 
Kotora, ni Bara, ni Budve, ni gornje Zete, jer su se ovi krajevi 
njoj predali dobrovoljno pod tačno određenim uslovima i jer Repu- 
blika nije voljna da prema njima postupa neispravno (Ljubić 8, 95). 

Sandaljevi izaslanici nisu umjeli prikriti svoje negodovanje 
zbog nepovoljnog odgovora Sinjorije. To je valjada prouzročilo 
nekakvu zabrinutost u Mlecima, pa su stoga Andrija Foscolo i 
Marko Miani dobili nalog, 27 jula, da za svoga boravka u Kotoru 
sami pozovu k sebi uglednije kotorske građane i da zatraže od 
njih informaciju, može li Sandalj doista ozbiljno naškoditi Koto- 
ranima i orobiti njihovu teritoriju, da li je u potvrdnom slučaju 
grad spreman na to, da se sam brani od Sandalja, i napokon da li 
je bolje odmah isplatiti Sandalju neku poveću svotu iz kotorskih 
prihoda, samo da on otada živi s Kotoranima u miru (et convocare 
illos cives nostros Catarinos, qui vobis videbuntur, et ab eis scire, 
si dictus Sandali est potens ad offendendum civitatis Catari, et 
damnificandum  territoria civitatis predicte; et si esset modus 
deffensionis contra Sandali predictum, et si utile esset contribuere 
dicto Sandali aliquam quantitatem denariorum de introitibus deinde, 
ut haberet causam cum dicta communitate vivendi pacifice et 
quiete: Ljubić 8, 102). 

Međutim, dok su Andrija Foscolo i Marko Miani još bili na 
putu, bila je već u punom toku akcija kotorskih protivnika. Du- 
brovčani su već ranije počeli svoje represalije protiv kotorskih 
brodova, koji su sada u većem broju izlazili na otvoreno more. 
Moguće je čak, da je od tih represalija stradalo oskrbljivanje ska- 
darske tvrđave, za koju su bili zaposleni u prvom redu kotorski 
povozi. Činjenica je svakako, da su se prve pritužbe protiv Du- 
brovčana čule baš sa strane skadarskog kneza, koji je stvar iznio 
ne samo pred Sinjoriju nego i pred samu dubrovačku vladu. Inte- 
resantno je, da Dubrovčani ne poriču osnovanost mletačkih navoda, 
po čemu bi se moralo zaključiti, da su bili posve osnovani. U 
svojem dopisu upravljenom samom mletačkom duždu dana 19 juna 
1421 trude se opravdati svoje postupanje. »Represalije protiv Ko- 
tora, stoji u tom dopisu, posve su opravdane. Mi smo u prošlo 
vrijeme uvijek bili Kotoranima dobri prijatelji, pa smo im čak 
posudili 600 dukata (u istinu samo 600 perpera, to jest po prilici 
treći dio), koje nam nisu vratili. A baš smo se zbog njih izložili 
Balšinu neprijateljstvu, te su po njegovoj zapovijedi oduzeti nekim 
dubrovačkim trgovcima, koji su putovali kroz Zetu, i cijeli povoz 
1 svota od 600 srebrnjaka (Jorga II, 199). 

Ali da dođe do nemira u svetomiholjskim selima, nije trebalo 
dubrovačkih nagovaranja. Spekulacije Antona de Puctija i Marina 
Druška, nastojanja kotorske vlastele, kolebljivo držanje Antona 
delle Boccole, njegov konflikt s braćom Đuraševićima morali su 
pridonijeti sve nemirnijem držanju jedva zadobivenih svetomi- 
holjskih seljana. Iz jedne kasnije pretstavke kotorskih izaslanika 
Ivana de Biste i Ivana Buća vidimo, da su Kotorani izgubili dva 
puta očekivani prihod od zemlje, u god. 1421 i u god. 1422 
(Glasnik Zem. muzeja u BH XXXIII, r17). Kad jednom znamo, 
da se ljetina u Boki pobira između polovine jula i početka augusta, 
morali bismo iz toga zaključiti, da je neposredno prije toga došlo 
do ustanka prevlačkih seljaka i valjada do nekoliko oružanih 
sukoba između ustanika i Kotorana, kojima su još uvijek bili pri 
ruci stanovnici neposredne gradske okoline, seljani već od starih 
vremena privrženi kotorskoj vlasteli. 

U instrukcijama izdanim 27 jula Andriji Foscolu i Marku 
Mianiju bilo je rečeno, da Đakomo Dandolo ima smjesta krenuti 
iz Kotora u Mletke, da referira o rezultatima njihova rada (Ljubić 
8, 102; St, Stanojević Borba 15). Dandolo je stigao u Mletke 

početkom septembra. Njegova je poruka već nagoviještala čitav 
niz novih teškoća. Sinjorija je doznala iz nje, da je despot Stefaa 
Lazarević »dojahao« u Zetu (cavalchato in Zenta) i da je tamošnji 
narod redom prešao na njegovu stranu. U Dubrovniku se doznalo 
za despotov dolazak oko svršetka augusta, pak je s te strane kre- 
nula ususret srpskom despotu deputacija, koja će ga pozdraviti. 
Isto tako je i Đakomo Dandolo imao krenuti ususret despotu kao 
pretstavnik Sinjorije, ali je putem imao nastojati da zadobije za 
Sinjoriju dva arbanaska plemena, Hote 1 Mataguže. Njegova se 
misija imala izvršiti najhitnije pod kaznom od hiljadu dukata u 
slučaju zakašnjavanja, i to sve po mogućnosti u dogovoru s Andri- 
jom Foscolom i s Markom Mianijem (Ljubić 8, 1ro9—110). 

Istoga dana, kad je izdano naređenje za Đakoma Dandola, 
pojaviše se pred Sinjorijom dva izaslanika samoga despota. Poručili 
su, da je Balša prije svoje smrti sve svoje zemlje ostavio srpskom 
despotu, da te zemlje pripadaju njemu i da se stoga moraju njemu 
izručiti sa strane Mletačke Republike, ukoliko je ona međutim 
došla do njih. Izaslanici despota Stefana pokazali su ovom prili- 
kom razmjerno veliku odrešitost, što se već vidi po okolnosti, da 
su od Sinjorije tražili odgovor bez oklijevanja (dicunt quod loca 
olim Balse post mortem illius sibi spectant, que loca petit ... re- 
quirunt prestam responsionem: Ljubić 8, 110). Sinjorija im je 
odvratila s opsežnim historijatom skorašnjih događaja, u kojemu 
je pretstavljen u najnevinijoj svjetlosti način,. kako je Sinjorija 
došla do tih krajeva. I poslije prilično obilnih pozdravnih formula 
i iskaza velikog poštovanja prema despotu ne samo s obzirom na 
njegovu ličnost nego i s obzirom na tijesne odnose njegovih predaka 
i prethodnika i Republike, odgovori Sinjorija despotovim ljudima, 
da će već otpremiti despotu svoje posebno izaslanstvo. 

Istoga dana, 9 septembra, sastavljeno je poslije saslušanja 
despotovih izaslanika posebno uputstvo Đakomu Dandolo, kojim 
je određen za poslanika despotu. Sam je imao potražiti despota, 
ako ne boravi dalje od četiri dana hoda od mletačke granice. Ako 
boravi dalje, imao mu je pisati i zamoliti ga za sastanak. U pre- 
govorima s despotom trebalo se držati uglavnom onoga, što je već 
sama Sinjorija odgovorila despotovim izaslanicima. Ako bi despot 
tražio pojedine gradove, koji bijahu došli pod mletačku vlast, imao 
mu je Dandolo objasniti, da su odnosna mjesta sama iz svoje slo- 
bodne odluke pristala uz mletačko vrhovništvo, da Republika stoga 

ne može njima raspolagati bez njihova pristanka i da je, kad bi 
to htjela 1 mogla, ovo stanje prouzročeno samom Balšinom krivi- 
com, koja je nanijela Republici osjetljivih troškova, za koje bi ona 
imala pravo da traži veliku naknadu (Ljubić 8, rrr—2; St. Stano- 
jević Borba 17—8). 

Sutradan, 1o septembra, kao da je Sinjorija primila nove 
nepovoljne vijesti, jer je nanovo pozvala k sebi Đakoma Dandola 
i izdala mu nova, mnogo opsežnija uputstva. Dandolo je imao 
potražiti despota, koji je međutim već bio prešao granicu, 1 
sjetiti ga staroga mletačkog prijateljstva prema njegovim prethod- 
nicima i pritužiti se, što su njegovi ljudi s neprijateljskom namjerom 
ušli u mletačku teritoriju i orobili tamošnje stanovništvo (discur- 
rerunt territoria nostra, damnum facientes). U slučaju da bi Dan- 
dolo doznao, da je despotova vojska u punom ofenzivnom na- 
pretku prema mletačkim krajevima, imao je učiniti sve, što je bilo 
u njegovoj vlasti za njihovu odbranu. A despotu je imao poručiti, 
da će Sinjorija već držati na umu njegovu popustljivost i da će 
već voditi brigu o Balšinim kćerima, koje su posljednjom Balšinom 
preporukom povjerene despotovoj brizi. Za njih, odnosno za de- 
spota bila je Sinjorija spremna da svake godine isplati iznos od 
hiljadu dukata iz skadarskih prihoda (Ljubić 8, 113—5; St. Sta- 
nojević 18—20). 

Po onome, što je dosad rečeno, moralo bi se zaključiti, da se 
despotova ofenziva ograničila na skadarsku stranu. Stanojević na- 
glašuje upravo, da je despot Stefan prešao granicu u drugoj polo- 
vini septembra i udario na Drivost i potsio Skadar, Ulcinj 1 Bar. 
No ta navala nije mogla činiti predmet poruke, koja je sugla 
Sinjoriji 1o septembra. Mi uzimamo stoga, da je prva navala de- 
spotove vojske izvršena u pravcu prema Kotoru. Dandolo je čak 
imao da najprije ide u Kotor i da se obavijesti o događajima, koji 
se bijahu zbili u onom kraju (volumus quod vadas Catarum et 
similiter te informes de factis dictarum gentium). »Ako se to čini 
zgodnim tebi i knezu kotorskom, sakupite nekoliko čamaca, a ti 
uzmi koju poveću lađu i idi s njom u Skadar ili, ako ne možeš u 
Skadar, u Ulcinj i, ako ne možeš ni u Ulcinj, onda ostani u Ko- 
toru i izvijesti nas odavde o svemu, što se tamo dogodilo« (Ljubić 
8, 115). 

Mi doduše ne znamo za tačnu sadržinu vijesti, što ih je 
Sinjorija dobila iz Kotora ili iz Skadra, ali se po svemu čini, da 

je despotova vojska bila u očevidnom napredovanju koncem sep- 
tembra 1421. Sinjorija je naime otpremila, 1o oktobra, dalje uput- 
stvo svome bailu u Carigradu, Benediktu Aymu ili Emu, s nalogom, 
da potraži novog osmanlijskog sultana (dominum Turchorum) i da 
ga sjeti obećanja njegova nedavno preminulog prethodnika, koji 
je u svoje vrijeme zajamčio Serenisimi nesmetani posjed Skadra i 
sjeverne Arbanije. Sada, kad je raški despot krenuo protiv mletačkih 
krajeva, imao je Emo zamoliti turskog vladara, da zapovjedi su- 
sjednim turskim namjesnicima, neka budu pri ruci mletačkim rekto- 
rima u njihovim pothvatima protiv despota (Ljubić 8, 116—7). 
Taj je poziv ostao, čini nam se, bez jačeg uspjeha, jer se novi 
sultan Murat II imao za duže vrijeme boriti protiv najmlađeg 
Bajezidova sina Mustafe. 

Događaji, koji su se odigrali u vrijeme od septembra do 
oktobra, mora da su bili nevjerojatno teške prirode, jer su potpuno 
zaprepastili Dandolove drugove, provediture Andriju Foscola i 
Marka Mianija. Obojica su boravili u Kotoru, te su odavde upra- 
vili hitnu molbu samom despotu, neka samo stupi u pregovore za 
mir s njima. U tom pothvatu imali su doista toliko uspjeha, da 
se despot napokon upustio u pregovore, u kojim su mu ponuđeni 
Drivost i Ulcinj (Jorga I, 339; St. Stanojević Borba 21). Nezado- 
voljna je bila s time Sinjorija. »Ako se, stoji u njezinu odgovoru, 
bojaste, da će ta mjesta pasti u despotove ruke, onda ste ih trebali 
ostaviti sudbini, a ne predati ih neprijatelju bez borbe na veliku 
našu štetu.« 1, ako su baš htjeli dati nešto despotu, da miruje, 
imali su mu radije ustupiti Budvu, a ne Ulcinj, jer je Ulcinj od 
velike strateške važnosti za Skadar. A najviše se Sinjorija bunila 
protiv toga, da se despotu predalo predgrađe Drivosta, jer »Skadar 
bez Drivosta malo vrijedi« (Ljubić 8, 118; St. Stanojević Borba 21). 

Stanojević primjećuje, da su Foscolo i Miani bili toliko zbu- 
njeni napredovanjem  despotovim, da su sasvim izgubili glavu. 
Značajno je međutim za nas, da se ta zbunjenost pojavila kod 
spomenutih proveditura tek pošto su oni s Dandolom prispjeli u 
Kotor i ovdje se zadržali, da prisustvuju daljim događajima. A kad 
uz to utvrdimo, da je despotova ofenziva u Arbaniji započela istom 
u drugoj polovini septembra, odnosno da je na tom bojištu napre- 
dovanje despotove vojske bilo razmjerno skromno, — ta zauzeo je 
jedva koji važni položaj, jer su mu Ulcinj i Drivost predani samo 
od proveditura Foscola i Mianija, — onda dolazimo do zaključka, 

da se najkrupniji dio despotovih operacija bez sumnje odigrao u 
neposrednoj kotorskoj okolini i da su te operacije bile u svojoj 
cjelokupnosti tako strašne i porazne, da su živci mletačkih prove- 
ditura potpuno popustili. ' 

I doista, drukčije nije ni moglo teći. Poučen od Balšina 
iskustva u ranijoj fazi ovog skadarskog rata, gdje su zetske opera- 
cije potpuno pometene kotorskom intervencijom i kolebljivim 
držanjem braće Đuraševića, morao je Stefan Lazarević uvidjeti, da 
se ratne operacije protiv sjevernije Arbanije ne daju dovesti do 
kraja, a da nije odmah spočetka isključena i osujećena svaka mo- 
gućnost pobočne akcije s kotorske strane. U drugu ruku mu je i 
moralo biti do toga, da sebi osigura pristanak braće Đuraševića, 
za koje se dobro znalo da su se zavadila s kotorskim knezom i 
s kotorskom vlastelom.  Iskoristiti povoljnu situaciju, koja je bez 
sumnje opstojala na onoj strani zbog ovog konflikta i zbog ustanka 
svetomiholjskih seljaka, to je morala biti jedna od najprečih briga 
srpskog despota. A nije isključeno zbog tajnih veza, koje su u ra- 
nijim i kasnijim prilikama bile između Luštičana i Dubrovčana, 
da su ovi posljednji pridonijeli svoje, da despot bude podrobno 
obaviješten o situaciji u kotorskom primorju i upozoren na korist, 
koju bi on mogao izvući za svoju stvar energičnim zahvatom u 
kotorske stvari. Osobito su mletačka nastojanja, da izmire konflike 
između braće Duraševića i Antona delle Boccole, morala svratiti 
na sebe pozornost Dubrovčana i srpskog despota. A nije nemoguće, 
da su Grbljani i Luštičani sami otpremili svoje ljude despotu, kad 
se pojavio u Primorju, od straha, da bi inače Kotorani mogli po- 
vratiti pod svoju vlast sve one krajeve, na koje su mislili da 
imaju najpreče pravo. 

Sva je prilika stoga, da su se despotove operacije odigrale u 
dvije faze. U prvoj fazi je vođena ona strašna ofenziva protiv 
kotorskog primorja, koja je toliko prenerazila Foscola i Mianija. 
A tek poslije toga, kad su ovi provedituri stali da traže primirje 
i uz najteže uslove, okrenula se pažnja despotova na skadarsku 
stranu. 

Što se dogodilo u prvoj fazi despotovih operacija, navedeno 
je u izvorima, kako smo već primijetili, samo u veoma općenitim 
izrazima. Sva je prilika, da se mletačka rečenica »discurrerunt 
territoria nostra, damnum facientes« izravno odnosi na njegove ope- 
racije u kotorskoj okolini i da su baš ove operacije djelovale po- 

tresno i na same mletačke pretstavnike. Pojačanja, koja se u ovo 
vrijeme otpremaju iz Mletaka, idu ravno u Kotor. S galijom, koja 
je donosila u Kotor Sinjorijinu poruku od 30 oktobra 1421, išlo je 
60 strijelaca pod tri vođe i 12 bez vođe. A kotorski je knez trebalo 
da ih podijeli po Kotoru i po drugim mjestima, ako ne bi među- 
tim došlo do primirja između despota i Sinjorije (Ljubić 8, 118). 

Između informacija o kotorskim stvarima, koje su Dubrov- 
čani priopćivali ne samo despotu nego i zahumskom vojvodi San- 
dalju Hraniću, nalazi se jedna, koja može veoma lako stajati u 
nekoj vezi s događajima u kotorskoj okolini. Gelcich (Arh. dubr. 
Lettere e commiss. Levante 1420—22, fol. 140 1 142—3) 1 Jorga 
(Notes II, 211: dopis od 25 januara 1423) navode neku dubrovačku 
vijest o »Vlasima, koje je srpski despot doselio u kotorsku blizinu«. 
Vrijeme te seobe pada baš u jesen 1421 god., jer nije prilika, da 
je moglo doći do te seobe poslije primirja između despota i Sinjo- 
rije, kad je bar u izvjesno vrijeme utvrđeno posjedovno stanje 
ugovornih stranaka. A nije isključeno, da promjena lokalnih naziva 
u kotorskoj okolini pada baš u ovo vrijeme. Selo Surana, u nepo- 
srednoj kotorskoj blizini, nazvano je naime u kasnijim izvorima 
novim imenom Škaljara u isto vrijeme, kad se za stari Darantum 
oko crkve sv. Petra nedaleko od Orahovca udomio novi naziv 
Ljuta. 

No, ako su Andrija Foscolo i Marko Milani toliko izgubili 
svoju prisutnost duha, te su ponudili despotu i Drivost i Ulcinj, 
Sinjorija je sada kategorično zatražila od Đakoma Dandola, neka 
nastoji da zaključi primirje na taj način, da despot dobije mjesto 
Ulcinja Budvu (Ljubić 8, 118), jer je — misli St. Stanojević — 
za Mletke Ulcinj mnogo važnija strategijska tačka zbog Skadra 
no Budva (Ljubić 5, 84—6; Stanojević Borba 21). 

Uistinu nam se čini, da su ovdje igrali odlučnu ulogu mnogo 
krupniji razlozi. Sinjoriju nisu onda mučile brige zbog Skadra, koji 
uopće nije bio ugrožen u tom trenutku, Za nju je mnogo više značio 
odnos između despota i Đuraševića s jedne strane, i despota i San- 
dalja Hranića s druge. I Đuraševići i Sandalj Hranić bili su bacili 
već odavna svoje poglede na Budvu. Time što je ta varoš bila u 
mletačkim rukama, — a Mlečići su jamačno očekivali, da despot 
neće bez kompenzacije pustiti iz ruke ovo za njega važno prista- 
nište, — bila je mnogo lakša mogućnost za Sinjoriju, da zadobije 
za sebe i Đuraševiće i Sandalja Hranića ili bar jednog od njih. 

Njima je naime moralo biti do toga, da pripreme sebi teren za 
ponovnu despotovu ofenzivu, koja se očekivala odmah pošto pri- 
mirje isteče. Jer da će doći do kompromisa između oprečnih stano- 
višta despota i Sinjorije, za to su izgledi već spočetka bili dosta 
slabi. Obadvije protivne stranke imale su naime dosta slobodne 
ruke. Sinjorija se nije trebala bojati Sigismunda, jer je imao baš 
onda pune ruke posla u husitskom ratu. A despot Stefan nije imao 
uzroka, da se premnogo boji Turaka, jer je baš onda bjesnio ljuti 
rat između Murata II i Mustafe, najmlađeg sina Bajezida I. 


Da je ipak došlo do primirja oko polovine novembra 1421, 
za to su po svoj prilici bile opravdane nade jedne i druge strane, 
da će biti potpuno spremne za odlučan udarac u proljeću iduće 
godine. Primirje je naime imalo da traje, ako ne dođe do produ- 
ženja, samo do 15 maja 1422 god. 


VIII. 
Vojvoda Vitko u Mlecima. — Misija Marka Barbariga. — Prego- 
vori sa Sandaljem. — Marin Druško. 


Primirje nije još bilo isteklo, a već se u Mlecima javio de- 
spotov izaslanik vojvoda Vitko, jedan dosta ugledni gospodin, 
spomenut i hvaljen od Konstantina filozofa kao čovjek blago- 
razuman i oštre svijesti (St. Stanojević Borba 25). Doplovio je na 
dubrovačkom brodu, koji je čekao na njega, da ga natrag povede 
u Dubrovnik, pošto bude izvršio svoju misiju (Pucić 1, 163—4). 
U Mletke je stigao Vitko početkom aprila, a 4 aprila vodi se u 
mletačkom senatu debata o odgovoru, što će ga Sinjorija dati na 
njegovu notu, u kojoj je Vitko u ime despota tražio smjesta odgovor, 
da li je Republika spremna, da mu ustupi Skadar. 


Stanoje Stanojević opisao je dosta opširno u dva maha, u 
Arch. f. slav. Philol. (XVIII) i u svojoj »Borbi o nasledstvo Bao- 
šino« (str. 26—36), pregovore između vojvode Vitka i Sinjorije. 
Dosta će biti stoga za naš prikaz, da se ograničimo na glavne 
momente. U dugom nizu konferencija, čija je sadržina obilno izne- 
sena u Ljubićevim Listinama (8, 152, 156 —164), bile su se ugovorne 
stranke zbližile utoliko, što je vojvoda Vitko odustao od toga, da 
traži Skadar, ali je izrijekom tražio Bar (koji je međutim bio već 
pao, vjerojatno neposredno prije primirja 15 novembra I421, U 

mletačke ruke) i Drivost i teritoriju više Skadra (contrata de supra 
Scutari) i, osim toga, Ulcinj ili Budvu i godišnji danak od hiljadu 
dukata iz skadarskih prihoda. 

Za posljednje faze pregovora javi se pred Sinjorijom Marko 
Barbarigo s ponudom, da će sam ići povjerljivo vojvodi Vitku i 
nastojati da izvede pregovore sa mrtve tačke. I doista Vitko mu 
je izjavio, da bi se vrlo rado sporazumio s Republikom i da bi 
najbolje bilo, da Sinjorija pošalje despotu izaslanika i da se pri- 
mirje produži, dok se mletački izaslanik ne povrati (St. Stanojević 
Borba 32: nije međutim tačno, što Stanojević tvrdi, da je Barbarigo 
kao bivši kotorski proveditur dobro poznavao one lokalne prilike, 
jer je Barbarigo krenuo tek kasnije, u jeseni 1422, kao proveditur 
u Kotor). 

Sinjorija će na to, da je zadovoljna, da se produži primirje 
za naznačeno vrijeme, ali tako, da ona stranka, koja ima tvrđave, 
drži u svojim rukama i okrug (Ljubić 8, 162; Et sumus contenii 
treugas, que sunt inter dominium suum et nos, prorogare et per 
illud tempus, quod sit iustum et rationabile, per illum modum, quo 
consuetum est treuguas facere, videlicet, quod qui tenent fortilicia, 
teneant districtus, confinia et pertinentias terrarum et fortiliciorum 
que tenent). To je trebalo značiti: ne samo da je cijela skadarska 
okolina imala doći u mletačke ruke, nego po svoj prilici da se to 
isto imalo dogoditi i s okolinom kotorskom. Vitko će na to odgo- 
voriti, da on može produžiti primirje samo pod uslovima, pod 
kojima ga je despot sklopio, dakle tako, da i skadarska i kotorska 
okolina ostanu u despotovim rukama (Ljubić 8, 163: dictus ambas- 
siator responderit, dictas treugas elongare non posse nisi per mo- 
dum, quo facte fuerunt per dominum suum). Sinjorija je na to 
odlučila, da pošlje despotu poslanika, da pregovara za mir, i da će 
njezin poslanik čekati na despotov »salvum conductum« u Skadru. 
Sutradan, 28 aprila, održana je pak sjednica pojačanog vijeća 
(collegium domini et consiliariorum, capitum de XL ac sapientium 
consilii terrarum aquisitarum de novo et ordinum) te je na njoj 
izabran kao izaslanik despotu ranije spomenuti Marko Barbarigo 
kao čovjek dobro obaviješten o svim prilikama interesiranih kra- 
jeva Arbanije (qui sit informatus de iurisdictionibus et partibus 
Albanie et practicus in dictis partibus). 

U isto vrijeme, kad su se pregovori između vojvode Vitka 
i Sinjorije primicali kraju, nalazili su se u Mlecima izaslanici San- 

dalja Hranića (Ljubić 8, 165—6). Ali ni oni ne bijahu dobre sreće. 
Kad zamoliše u ime svoga gospodara, da mu Sinjorija povrati 
Kotor, kotorsku okolinu, kuću, što ju je Sandalj imao u Kotoru, 
pa i sve njegove pokretne stvari, odvraćeno im je, da Sinjorija nije 
primila Kotor pod svoju zaštitu iz težnje za širenjem svoje vlasti, 
nego iz pukog milosrđa, jer je bio izložen svakodnevnim otimači- 
nama sa strane svojih nemirnih susjeda. Serenisima mora stoga 
čuvati riječ svoju zadanu samim Kotoranima, pa je stoga zahumski 
vojvoda zamoljen, neka ubuduće odustane od takvih zahtjeva 
(rogamus dictum dominum quod a tali requisitione se removeat). 
Kad su pak Sandaljevi izaslanici tražili, da im se izruči polog, što 
ga bijahu povjerili mletačkoj državi u iznosu od 12.000 dukata 
Sandalj i njegova prva žena, banica Jelena, dobili su isto tako 
negativan odgovor (o tom pologu Ljubić 6, 253 i 256, odnosno 7, 
31—2). Četiri Kotorana nalazila su se u uzama Sandalja Hranića. 
Neka ih vojvoda povrati u slobodu, glasio je odgovor Sinjorije, a 
tek onda biće govora o povratku pologa od 12.000 dukata. Za- 
humsko se izaslanstvo već htjelo povući potpuno praznih ruku, kad 
mu se nađe u nevolji Francesko Foscari s prijedlogom, da se San- 
daljevim ljudima izruči ono, što preostane od četvrtog dijela cjelo- 
kupnog traženja Sandalja i banice Jelene (quod restabit de quarta: 
Ljubić 8, 165—6). 

Radonić misli, da je Sandaljevo izaslanstvo izvršeno u spo- 
razumu sa srpskim despotom. St. Stanojević nije doduše jednako 
uvjeren o toj okolnosti, ali drži, da je taj sporazum moguć (Radonić 
u Archivu XIX, 447; St. Stanojević Borba 14: može lako biti, da 
je Sandalj, kao što Radonić pretpostavlja, »radio u Zetskom Pitanju 
dogovorno sa Despotom Stevanom«). Stvar mi se međutim ne čini 
vjerojatnom u ovom trenutku drugog skadarskog rata. Sandalj 
Hranić bijaše jedva postigao izmirenje sa svojim ljutim susjedom 
Radoslavom Pavlovićem (Jorga II, 198; Pucić I, 155; Al. Ivić u 
Letopisu Mat. Srpske 245, 20), a već su se počeli pooštravati odnosi 
između Radoslava i Dubrovčana. Sada, kad je zahumski vojvoda 
imao dosta slobodne ruke, mogao je on misliti, da je došlo vrijeme, 
da povede do kraja svoju davnašnju ekspanzivnu politiku u pravcu 
prema Budvi i Baru i, naravno, Kotoru. Prilika za takav pothvat 
davala mu je bez sumnje vjerojatnost daljeg razračunavanja između 
despota i Sinjorije. Zato je Sandaljevo izaslanstvo imalo po svoj 
prilici pored svoje službene i svoju neslužbenu zadaću: da u samim 

Mlecima utvrdi, je li diplomatska misija vojvode Vitka doista 
popraćena definitivnim uspjehom. Ako je naime uistinu dolazilo 
do neprijateljstava, mogao se Sandalj nadati, da će izvući veliku 
i trajnu korist time, što bi se u odlučnom trenutku opredijelio ili 
za despota ili za Sinjoriju. Zato smo skloni mišljenju, da je za- 
humski vojvoda koncem aprila 1422 još uvijek vodio politiku 
slobodne ruke. 

Dolazak zahumske deputacije u Mletke urodio je, čini nam 
se, jednim dosta zanimljivim plodom: da je Marko Barbarigo ostao 
u Mlecima još nekoliko dana i da je otpremljen tek 16 maja, to jest 
tek pošto je istekao posljednji rok primirja, i to s instrukcijama, 
koje jasno ukazuju na to, da su se Mlečani ozbiljno nadali povolj- 
nom preokretu u ratnoj situaciji. 

Barbarigo je imao sa sobom povesti tri sluge, jednog notara 
sa slugom, a iz Skadra uzeti tumača (et unum truzimanum, quem 
accipiat Scutarum: Ljubić 8, 166). U instrukciji mu je naređeno, 
da ide despotu kao poslanik i da mu izjavi žaljenje Sinjorije, što 
je napadao na mjesta i podanike mletačke. Senat se nije doduše 
mogao složiti s vojvodom Vitkom, ali biće ga ovaj već izvijestio 
o mirovnim uslovima Sinjorije. Ona je spremna ustupiti despotu 
Drivost i Bar, a on će za to plaćati hiljadu dukata godišnje. Mle- 
cima su imali ostati Ulcinj, Budva i Skadar, kao što su ih dobil 
od Đurđa Stracimirovića. Barbarigu je predana kopija toga ugo- 
vora, da je pokaže despotu. No dok bude ovako pregovarao sa 
despotom, imaće budnim okom pratiti situaciju. Ako naime mic- 
tačka vojska zauzme Drivost i Bar ili jedno od ta dva mjesta, 
«onda je Barbarigo morao tražiti energično za Sinjoriju sve, što je 
osvojeno, a mogao je obećati godišnji danak od 600 dukata za 
Drivost i od 400 dukata za Bar. Međutim, 1 ako se ta mjesta 
osvoje, a despot bude navaljivao, da mu se vrate, imao ih je Bar- 
barigo ustupiti, ako mletački rektori nisu obećali tamošnjem sta- 
novništvu, da ga neće predati despotu; u protivnom slučaju, nije 
nikako smio da ih ustupi. Ako se nikako ne uzmogne pogoditi sa 
despotom, imao je pristati na primirje, ali samo pod uslovom, da 
stranka, koja drži tvrđave, dobije i njihovu okolinu. Ako despot 
na to ne pristane, neka mu kaže, da nema instrukcije za dalje 
pregovaranje. Kad dobije od despota dopust za povratak, imao se 
Barbarigo vratiti u Skadar i izvijestiti tamošnjega gradskog kneza 
o svemu, što je uradio i opazio. Uopće je imao dati što opsežnije 

informacije svim mletačkim dostojanstvenicima u onim krajevima 
i zatim vratiti se u Mletke (Ljubić 8, 171—4; Stanojević Borba 
35—6). 

Izbor Marka Barbariga izvršen je nakon njegova razgovora 
svojvodom Vitkom, valjada po samom njegovu savjetu, a svakako 
u očekivanju, da će despot biti pristupačniji mletačkim razlozima, 
nego što je to mogao ili smio njegov punomoćnik. Ali kad tamo, 
dogodi se Barbarigu nešto sasvim neočekivano. Pošto je javio: 
despotu svoj dolazak, postigao njegovu propusnicu s jamstvom 
nesmetanog povratka u Skadar i došao k despotu, napadnut je 
Barbarigo i zlostavljen, konji su mu oduzeti, pratnja mu je zaro- 
bljena i čini nam se, čak stavljena na muke, da iskaže svakako, 
što je Barbarigu moralo biti neugodno, da despot dozna (Ljubić s, 
194: de iniuriis et extortionibus er molestiis tibi et familie tue 
[riječ »familia« znači ovdje po mletačkom dijalektu »fameglio« 
== sluga] illatis, de equis tibi ablatis tempore reversionis tue contra 
suum salvaconductum). 

Ako hoćemo tražiti razloge za ovakvo neobično postupanje, 
čini nam se, da je najvjerojatnije, da je despot slučajno ušao u trag 
nekoj podzemnoj akciji, koja je imala za svrhu potpuno potkopa- 
vanje njegova autoriteta u krajevima, za koje su Mlečići mislili da 
moraju doći pod njihovu vlast. Propaganda protiv despota vodila 
se međutim ne samo sa strane mletačkih službenih pretstavnika 
nego naročito s kotorske strane. Kotorski emisari su svakako oblije- 
tali travunjskog velikog vojvodu Radoslava Pavlovića. Za takva 
nastojanja svjedoči ne samo prijedlog upravljen od Kotorana Sinjo- 
riji u aprilu I421, da se svakako dovede u vezu s travunjskim 
vojvodom (Ljubić 8, 91—2), jer je on prijatelj i dobar susjed 
Kotoranima (per che mostra esser amigo, ed č confinador nostro), 
nego i cijelo držanje: travunjskog vojvode u vrijeme između no- 
vembra 1421 i maja 1422. Radoslav se naime poslije izmirenja sa 
Sandaljem veoma oštro stao protiviti Dubrovčanima u konavoskom 
pitanju, tako da su početkom 1422 god. bila započela neprija- 
teljstva duž cijele dubrovačke granice (Jorga Il, 200; Pucić 1, 159; 
Al. Ivić u Letopisu Mat. Srpske 245; 24—5). 

Prilike su se razvijale tako, da je u jeseni 1422 pretstojao 
rat između Radoslava s jedne, a Dubrovčana i Sandalja Hranića 
s druge strane. Dubrovčani su tada otvoreno naglasili, da su svi 
ovi nemiri nastali zbog podzemne radnje mletačkih emisara. Oni 


(5 5) Kotor u drugom skadarskom ratu (1419-1423) i 187 


čak Sandalju svjetuju, da bude oprezan pred Kotoranima, i nago- 
varaju ga najlaskavijim riječima, da njima nikako ne da pristupa 
u svoju zemlju (Jorga II, 208—9). Interesantno je zabilježili, kojim 
su se izrazima poslužili, da Sandalja pritegnu na svoju stranu. 
»Vi ste naš građanin, glasi njihova poruka, naš najodličniji i naj- 
ugledniji savjetnik. Vama treba samo zapovijedati, a mi ćemo vam 
najpripravnije biti po volji. Samo se čuvajte, zaklinjemo vas, mle- 
tačke ruke. Ne može vam naime biti nepoznato, da su mletački 
emisari rovarili po Zahumlju i nagovarali taj narod, neka se buni 
protiv vas. A kome, ako ne njima, imate zahvaliti ponovni rat 
s Radoslavom? Zar ste zaboravili, da je Balša životom stradao: 
zbog njih, da su vam Mlečići oduzeli Kotor na pravdi božjoj?« 

Rezultat ovih dubrovačkih pretstavnika bila je blokada ka- 
ravanskih cesta sa Sandaljeve strane. Kotoranima je moralo biti 
veoma tijesno početkom god. 1422, kad se gradski knez Anton 
delle Boccole našao prinuđen, da zamoli Dubrovčane, neka dopuste, 
da se izvozi žito za Kotor iz zaliha dubrovačkog fontika. Dubrov- 
čani pristadoše doduše na tu molbu, ali će dodati u svojem odgo- 
voru od 20 januara 1422, da Kotorani ne zaslužuju nikakvog 
obzira od Dubrovčana, jer su isposudili prije dosta vremena 1j09 
perpera, a i ne misle na povratak te svote (Jorga Il, 202). Sva je 
prilika, da ovdje dolazi u pitanje zajam od 600 perpera, koji je 
s vremenom narastao na gotovo trostruki iznos. 

No ako su Kotorani po svoj prilici bili dosta aktivni u 
svojim nastojanjima prema Radoslavu Pavloviću, čini nam se, da 
je njihova aktivnost bila još veća u krajevima oko Budve i poje- 
dinih seoskih župa nedaleko od obale kotorskog zaliva. U jednoj 
bilješci, koja potječe po svoj prilici iz prve polovine 1422 god., 
navedeno je jedno potraživanje kotorskog vlastelina Draga Draga 
u iznosu od hiljadu i pedeset perpera, te je izdan Antonu delle 
Boccole hitan nalog, da taj dug namiri. A za Draga Draga se dobro 
zna, da je zajedno s bratom Lukom vodio dosta uspješne pregovore 
s braćom Duraševićima kroz cijelo vrijeme između jeseni 1419 1 
proljeća T421 god. (Ljubić 8, 135: Senato misti, vol. 54, fol. 2 
Pro 1422—3: mandatum comiti Cathari). 

Ličnost jednog i drugog brata iz porodice Draga ostaje među- 
tim u dosta dalekoj pozadini prema jednom pravcatom »self made 
man-om« toga vremena, čija je okretnost bila stim vrednija, što 
je njegova odanost prema Sinjoriji stajala izvan svake sumnje. Ta; 

je neobični čovjek — podatke o njemu imamo zahvaliti Stjepče- 
vićevoj radnji »Prevlaka« (str. 45—7) — već prije spomenuri 
Marin Druško. 

Otac mu se zvao Druško de Cranze, po našem pisanju 
Kranjčić ili Kranjčević, i bio je plaćeni palikuća. U vrijeme, kad 
su Kotorani imali izdržati nekoliko potsada, jednu opasniju od 
druge, sa strane Radiča Crnojevića, povjerili su glavni zapovjednici 
Kotora Marko Pasquali i Marko Drago nekoj četi sastavljenoj od 
Druska de Cranze, Palutina Ivana, Zunka de Nenada i nekih 
drugih, da se usprotive kotorskim neprijateljima i da napadaju na 
seljake, koji bi pristajali uz gradske neprijatelje, odnoseći im motike, 
ili, ako su se bavili ribarstvom, mreže, a općina se imala pobrinuci 
za njih, ako se slučajno dozna, da su ubili čovjeka ili orobili cijelu 
njegovu imovinu. Ali to časno zanimanje nije bilo kadro, da sta- 
rijeg Druška spasi od duga. Kad je on naime preminuo, oko sredine 
godine 1399, odreče se sin njegov Marin očeve ostavštine i posveti 
se pomoću materine svojte trgovini. Tako se on dostao golemih 
zarada u vrijeme novčane inflacije, kad je perper pao na treći dio 
svoje prvašnje vrijednosti. Trgovac je, kaže Stjepčević, u svim 
granama. Njegovo područje bile su Zeta, Arbanija, Grčka, Italija. 
Dosta je svijeta u Zeti dugovalo njemu prilično velikih svota, a 
kotorski sudski spisi spominju mu dužnike iz Podgorice, iz Ridana, 
iz Drobnjaka, iz Luštice. Jesu li ove veresije samo slučajne ili 
odgovaraju duboko smišljenoj kreditnoj politici, to je teško utvrditi. 
Svakako se vidi iz poznatih nam podataka, da je Marin Druško 
u poslovanju bio blizu svim političkim pothvatima, koji stoje u 
vezi s mletačkom ekspanzivnom težnjom u ovim krajevima. Kad 
je, u februaru 1420, Anton de Puctii krenuo iz Kotora u Mletke, 
išao je s njim Marin Druško. A kad je, poslije pobjede protiv 
Balše i povlastice 28 aprila 1421, teška zabrinutost prevladala u 
krugovima svetomiholjskih seljaka, ističe se kao kupac rečenih 
zemljišta pored Antona de Puctii niko drugi nego glavom Marin 
Druško. Marin Druško bijaše učesnik i valjada glavni korisnik 
privilegije izdane na ime Antona de Puctii, što se vidi po tome, da 
je njegova porodica sve do god. I813 posjedovala te jeftino na- 
bavljene krajeve. 

Ne vjerujemo stoga, da smo se premnogo udaljili od istine, 
ako mislimo, da je Barbarigova misija stajala u dosta tijesnom 
kontaktu sa podzemnom propagandom s kotorske strane i da je ta 
propaganda usko povezana s ličnošću Marina Druška. 

Deset dana pošto su izdane instrukcije Marku Barbarigu, 
prihvati Sinjorija odluku, da otpremi kao svoga izaslanika bosan- 
skom kralju Tvrtku II Đovana de Georgio ili Zorzija (26 maja 
1422). Zorzi je imao ići u poklone bosanskom kralju, pa je imao 
upotrebiti priliku, da se nađe sa Sandaljem Hranićem i da ga za- 
moli, da se okani zatvaranja karavanskog saobraćaja Kotoranima. 
Zorzi je imao spomenuti Sandalju, koliko mu je Sinjorija išla u 
susret u stvari njegova potraživanja od mletačke države. O zaro- 
bljenim Kotoranima imao je Zorzi govoriti samo uzgredno. Glavno 
je bilo, da zahumski vojvoda ne čini smetnja u pogledu mletačkog 
vrhovništva prema Kotoru. U tom slučaju bio je Zorzi ovlašten, 
da mu obeća godišnju penziju od rooo, kad bi ustrebalo Isoo ili 
čak 2000 perpera iz prihoda kotorskih solila, samo da dopusti 
slobodan prolaz kotorskim karavanama. U slučaju teškoća imao se 
zamoliti za posredovanje sam bosanski kralj. Ako se Sandalj ne bi 
nalazio na bosanskom dvoru, a bio bi nedaleko od njega, do dva 
dana puta, Zorzi će ga potražiti (Ljubić 8, 174—8; Radonić u 

Sinjorija je dobro bila obaviještena, kad je mislila, da će 
Sandalj doći na stanak kralja Tvrtka II (Pucić I, 169). Zahumsk: 
vojvoda se zadržavao međutim nedaleko od dubrovačke teritoriic. 
Njemu je sada Zorzi otpremio pismo, na koje je dobio odgover 
od 23 augusta. Sandalj se izjavio spremnim, da otkloni svaku 
smetnju karavanama, koje su išle u Kotor (Ljubić 8, 196), ali se 
dobro čuvao, da išta progovori o političkoj pripadnosti Koiora. 
Sinjorija će na to Zorziju, 4 oktobra 1422, neka samo nastoji, da 
joj Sandalj prizna vrhovništvo u pogledu Kotora i da otpusti iz 
ropstva četiri kotorska vlastelina, pa bilo to uz obećanje penzije 
od 1s00-—2000 perpera (Radonić u Arch. fiir slav. Philol. XIX, 
448). 

Ova mletačka nastojanja stajala su u vezi s konstatacijom, 
koja je veoma uznemirivala same Kotorane: što je duže rat trajao, 
što je manje bilo nade, da će Sandalj imati pune ruke posla s tre- 
binjske strane, to je vjerojatnije postajalo, da će se Sandalj spora- 
zumjeti sa srpskim despotom i započeti odlučnu ofenzivu protiv 
Kotora u istom trenutku, kad bi ovaj preduzeo svoju ofenzivu 
prema Skadru (Jorga I, 337). 

IX. 


Rat. — Kuga. — Nemiri. — Pier Pollani. — Proveditur Barba- 
rigo. — Preokret pred Skadrom i njegove posljedice. — Paštrovići. 


Rat se međutim započeo, poslije isteka primirja, i na kotor- 
skoj i na skadarskoj strani. Nemir, koji je mletačkim provediturima 
zadao toliku brigu, bijaše se stišao. Skadrani su se dali smiriti kon- 
cesijama, a pojedini zetski velikaši zadobiveni su valjada, isto kao 
Bogdan Šestan, opsežnim privilegijama. A mletačka nastojanja, da 
zadobiju tursku pomoć, kao da nisu bila bez uspjeha. Turske čete 
su uznemirivale, tvrdi Stanojević (Borba 37), u pravcu prema Dri- 
vostu srpske položaje. Skadar, koji je cijelo vrijeme primirja stajao 
pod stalnom prijetnjom srpske tijesne blokade, našao se odjednom 
u nesmetanoj vezi s morskom obalom, ali je glavni zapovjednik 
mletačkog brodovlja propustio, da grad oskrbljuje životnim na- 
mirnicama, municijom i streljačima, premda je bio obaviješten, da 
je srpski vojskovođa Masarak ili Masarić naglo krenuo prema 
Drivostu od straha pred turskom najezdom (propter recessum Ma- 
sarach, qui timore Turcorum se reduxerat Drivastum: Ljubić 8, 180). 
Zapovjednik mletačke posade u Skadru i proveditur, koji je bo- 
ravio u tom gradu, javljali su međutim, kako se grad nalazi u 
velikoj stisci, jer ima hrane samo do mjeseca novembra, a ljudi su 
se hranili samo kruhom i vodom (Ljubić 8, 179—180: maxima 
extremitas Scutari... comedendo panem et aquam... nisi per 
totum novembrem). Posada je trebala pojačanja: Sinjorija odluči, 
31 jula, da pošalje u Skadar pedeset pješaka i s njima dvije 
hiljade stara žita i šest bačava ulja (staria duo millia: Ljubić 8, 189; 
St. Stanojević navodi u Borbi 40 samo »hiljadu merica hrane«). 
Pomoćna ekspedicija imala je krenuti iz Ulcinja, koji je ovom 
prilikom pojačan novim utvrdama, da ga despotova vojska ne 
zauzme prepadom. Kao tovarne lađe morali su služiti plitki čamci 
(cum barchis, ganzarolis et galeis), koji bi se razmjerno lako dali 
pritegnuti uz Bojanu i zatim jezerom do Skadra. 

Briga oko Skadra bila je tako jaka, u augustu 1422, da je 
carigradski bailo opet zamoljen, pošto je sklopljen mir između 
Vizantije i Turaka, da zamoli Murata II, ne bi li utjecao na 
raškog despota, da se okani skadarske potsade (se removeat ab 
obsidione Scutari). Ako sam Murat II ne bi htio ili ne bi mogao 
krenuti protiv despota, trebalo je bar, tako je glasila mletačka 


8) 9) Kotor u drugom skadarskom ratu (1419—1413) 191 


molba, narediti turskim namjesnicima duž arbanaske granice, neka 
u slučaju prijeke potrebe priskoče u pomoć mletačkim gradskim 
rektorima (Ljubić 8, 188). 

Što se pak Kotora tiče, broji ljeto god. 1422 među najcrnje 
dane njegove prošlosti. Gradska okolina bila je već glasom pri- 
mirja u neprijateljskim rukama. A u gradu su se skupili izbjeglice 
iz pojedinih okolnih sela, čije je stanovništvo vjerno držalo s ko- 
torskim gospodarima. Ako je skadarska blokada onemogućila svaki 
dovoz s morske strane, kao da stvari nisu mnogo bolje stajale ni 
za Kotor. Sandalj nije još puštao trgovačkih povoza preko svojih 
zemalja za Kotor, a ulazak u sam zaliv bio je spriječen zahumskom 
stražom i buntovnim Luštičanima. Ako k tome pomislimo na ljetnu 
sušu, oskudicu vode, nečistoću onog zapuštenog vremena, nepozna- 
vanje najelementarnijih higijenskih mjera, nećemo se čuditi, što je 
mogla izbiti strašna epidemija, koja je doskora zahvatila takve 
razmjere, te je već prijetila opasnost, da će cijelo kotorsko stanov- 
ništvo izumrijeti do posljednjeg čovjeka. Pojedinosti o tom pomoru 
nisu nam poznate, ali je dosta navesti, da je broj smrtnih slučajeva 
znao prekoračiti, nekoliko dana uzastopce, stotinu. Između žrtava 
kuge moraju se navesti sam gradski knez Anton delle Boccole 1 
gradski biskup Rajmund iz Viterba, u ranijim godinama gvardijan 
franjevačkog samostana stroge stege u Kotoru, koji je jedva godinu 
dana sjedio na kotorskoj stolici (Farlati 6, 458). 

Nikakvo čudo, da se u takvim katastrofalnim prilikama 
pojavili razni znakovi nezadovoljstva protiv Sinjorije, koja nije 
ništa preduzimala, da olakša očajan položaj Kotora. Između kneza 
Antona delle Boccole i gradske vlastele bilo je nekoliko puta došlo 
do otvorenog konflikta, a javno se govorilo o neurednostima u nov- 
čanom poslovanju gradskoga kneza. Kasnije će Marko Barbarigo 
biti u velikoj neprilici, da razmrsi zamršenu gradsku ekonomiju, 
a Sinjorija će mu poslati računovođu, da se snađe u situaciji. Vla- 
stela su oštro zamjerala Antonu delle Boccole, da je svojim jedno- 
stranim tumačenjem duždeve povelje od 28 aprila 1421 upozorio 
svetomiholjske seljake na to, što im se sprema s kotorske strane, i 
da je time dao povod sudbonosnoj seljačkoj buni, koja je u despo- 
tove ruke predala cijelu gradsku okolinu. 

Ako je već prije velikog pomora bilo nagomilano protiv 
gradskoga kneza dosta eksplozivnog materijala, morala je sada, 
kad je grad stajao neposredno pred svojom propašću, uzrujanost 

biti neopisiva. Sva je mletačka pomoć išla dakako za Skadar. A 
nije isključeno, da su ili ranije ali baš onih dana otpremljeni iz 
Kotora u Ulcinj i plaćenici i ratni materijal. Glasovi o sigurnom 
prepadu s grbaljske strane kolali su po gradu i nailazili su na opće 
vjerovanje. Nezadovoljni, uznemireni Kotorani okupiše se sada 
oko nekog Lampra Bolice, čovjeka srednjih imovinskih prilika. 
U Kotoru je imao zaduženu kuću, ali su njegove zemlje u gradskoj 
okolini mogle svojim redovnim prihodima pokrivati i kamate i 
neke otplate. Sada, kad mu je prijetila potpuna ekonomska propast, 
nije Lampro Bolica umio da se svlada. Mi ne znamo tačno, što je 
učinjeno ili zasnovano u ovim uzbuđenim razgovorima, ali moramo 
posumnjati po nekim kasnijim priznanjima samih vlasteoskih pret- 
stavnika, da je palo nekoliko teških riječi o daljoj podložnosti 
Kotora Sinjoriji. Nije isključeno, da je Bolica otvoreno izjavio, 
da je bolje prihvatiti i najmršaviji ugovor s despotom, negoli pod- 
nositi ovakvu očajnu zapostavljenost sa strane Sinjorije. Sva je 
prilika, da su nezadovoljnici veoma burno dali oduška svojim osje- 
ćajima u prisutnosti bolesnog Antona delle Boccole i da je knez 
spasen samo energičnom intervencijom zapovjednika gradske tvr- 
dave, prije spomenutog Ivana de Luxije. Povišenje njegove mje- 
sečne plate (odluke mletačkoga senata sv. 54 pro 1422—3 fol. 42 
u Ljubića 8, 135) nije valjada bez neke veze s burnim događajima 
ovog vremena. 

Vidjevši, da grad čeka krajnje rasulo, kao da je Luxia ili 
sam ili po molbi bolesnog gradskoga kneza zatražio hitnu pomoć 
u zapovjednika mletačke eskadre. Godinu dana kasnije, kad su 
došli pred Sinjoriju kotorski izaslanici Ivan Biste i Ivan Buća, 
opisali su ovim riječima stanje stvari u ljetu 1422 god.: »Sinjosiji 
je poručeno, da je u vrijeme Antona delle Boccole s naše strane 
palo nepokornih riječi. Ali najbolje će svjedočiti za nas gospodin 
Nikola Capello, koji nas je budno stražario i time spriječio, da 
propadne ova nesretna zemlja. Danju i noću ustrajao je pred grad- 
skim vratima ne gledajući na smrt, koja mu bijaše pred očima, jer 
je ginulo po sto ljudi dnevno, a bilo je dosta zaraženih čak u 
njegovoj galiji (El ne fo detto, che al tempo de mr Antonio de 
Bochulis fo informada la vostra Signoria d? alcune parole d? infe- 
dela, nuo stando dretti, come sa mr Nicol6 Capello, el qual capi- 
tanio del colpho stette alla guardia nostra e fo caxion che non se 
perda quella povera terra .... lui non vardando la morte avanti 

Poocchi, che moriano cento persone al di et anco in la soa galia 
erano molte persone inferme, et lui questo non guardava et steva 
de dl e notte alle porte della cittA: Glasnik Zem. muz. u BH. 35, 
116—7). 

Nikola Capello nije ostao dugo u Kotoru, nego je ostavio 
iza sebe s manjim brojem lakih lađa Piera Pollanija, podzapovjed- 
nika jadranske eskadre. Pollani je vladao Kotorom od jula do 
oktobra 1422, kad je došao u Kotor s naslovom vanrednog prove- 
ditura Marko Barbarigo. 


Barbarigo se povratio sa svoje misije početkom septembra 
1422 (Jorga 1, 325: Barbarigo revenu de son ambassade annonce 
le 18 septembre que le despote n'accepte pas les propositions de 
la Rćpublique) i našao je Sinjoriju pod utiskom kotorskih vijesti. 
Zaprepašćenost mletačke vlastele bila je tako velika, da nisu nikako 
mogli stvoriti odluke o ličnosti nasljednika Antona delle Boccole. 
Sjednica za izbor kotorskoga kneza održana je bez rezultata dva 
puta, posljednji put 13 septembra, kad se napokon pojavi pred 
Sinjorijom Marko Barbarigo s izvještajem o svojoj neuspjeloj misiji. 
(St. Stanojević misli, da se Barbarigo javio despotu tek u septembru 
1422. No ako uzmemo, da je on došao u Mletke već I3 septembra 
i da je njegovo putovanje moralo teći veoma sporo, pošto su mu 
oduzeti konji, nećemo biti daleko od istine, kad smatramo, da je 
Barbarigo otputovao iz Mletaka početkom juna, počekao nekoliko 
nedjelja u Skadru, dok je dobio despotovu propusnicu, i tek u 
drugoj polovini jula dospio k Stefanu Lazareviću. Njegov povratak 
je morao zahtijevati dosta vremena: Skadar je naime dugo bio 
potpuno otsječen od mora, a Barbarigo je morao svakako čekati, 
dok je mogao otputovati u Mletke.) 


Izvještaj Marka Barbariga proizveo je u redovima Sinjorije 
duboki utisak. To se vidi već iz toga, što su sve odluke o Kotoru, 
što ih je Sinjorija prihvatila u sjednici 26 augusta, izmijenjene, 
odnosno podvrgnute reviziji. 18 septembra odlučeno je naime, da 
u Bojanu krenu dva soprakomita sa pedeset pješaka i da se po 
Dalmaciji sakupi oko 25—30 manjih lađa, koje će probiti srpsku 
blokadu i oskrbljivati Skadar. Iz svega toga vidimo, da je opa- 
snost bila sada mnogo veća, ili se činila mnogo većom na ovoj 
strani. Dalja pojačanja naređena su 24 septembra: dvije galije za 
Skadar. Soprakomiti im bijahu Marko Bembo i Marko Barbo, a 

morali su otputovati najkasnije s oktobra. S tim galijama imao je 
otputovati za Kotor i Marko Barbarigo (Ljubić 8, 197—200). 

Instrukcije Marku Barbarigu nose datum 4 oktobra. Njegova 
je misija bila trostruka: administrativna, diplomatska, vojnička. 
Njegovo je sjedište imalo biti Kotor, ali nije imao nositi, isto kao 
Anton delle Boccole, naslov gradskoga kneza, nego proveditura. 
Gradom je morao upravljati sa svim obzirom (cum omni humani- 
tate possibili) po istim načelima, kakva su došla do izraza u uput- 
stvima njegova prethodnika. A ta su mu uputstva predana u prije- 
pisu, da ih se uzmogne držati. Trajanje dužnosti ograničeno je među- 
tim samo za šest mjeseci dana, dakle od oktobra 1422 do aprila 
1423, ali je morao u Kotoru počekati na dolazak svojeg nasljednika 
u službi. Plata će mu iznositi za ono Šest mjeseci soo dukata, od 
kojih će 200 dobiti u Mlecima, a 300 uzeti sebi iz kotorskih pri- 
hoda. S njim će u Kotor poći pet oružanih pratilaca i kancelar 
(quique famulos aptos ad arma, et unum cancellarium). Ako bi 
ostao duže od šest mjeseci, plata će mu iznositi, isto kao Antonu 
delle Boccole, pedeset dukata na mjesec. Daljih 600 dukata dozna- 
čeno je Barbarigu iz mletačke državne blagajnice za isplatu plata 
kotorskoj posadi. 

Što se ticalo Barbarigove vojničke misije, ona je sastojala u 
tome, da ispita način, kako bi se moglo prijeći na kotorskoj teritoriji 
iz defenzive u ofenzivu. To ispitivanje moralo se izvršiti što brže 
(sine perditione temporis) i na takav način, da bi kotorska posada 
od sedamdeset i pet pješaka zajedno s kotorskim teritorijalnim 
odredima brzim prepadom podvlastila cijelu teritoriju, koja se na- 
lazila u neprijateljskim rukama. Iz okolnosti, da je Sinjorija sada 
svu opasnost vidjela na skadarskoj strani, možemo zaključiti, da 
je u vremenu između polovine augusta i polovine septembra vjero- 
jatno došlo do nekoliko okršaja u kotorskoj blizini i da su u tim 
okršajima Kotorani bili jači. 

Zanimljiva je međutim diplomatska misija Marka Barbariga. 
Njegova je zadaća bila dvostruka. Dok je naime u jednu ruku imao 
nastojati, da opet započne pregovore s despotom i da mu izjavi 
spremnost Sinjorije za izmirenje, imao je u drugu ruku nastaviti 
s braćom Đuraševićima one pregovore, koji su ranije započeti i 
koji su valjada izazvali rđavo postupanje srpskog despota prema 
njemu i njegovoj pratnji. Pregovori su se imali voditi ne samo 
s Đuraševićima nego i s drugim velikašima ili plemenskim zajed- 

nicama — mislimo pri tom na poslije spominjane Pamaliote i Paštro- 
viće — a Barbarigo je za tu svrhu imao na raspoloženju peče oso- 
bito dragocjene čohe zelene boje i obično sukno. Iz svega toga 
vidimo, budući da nema sumnje, da su te instrukcije sastavljene na 
osnovu samog Barbarigova izvještaja, da je Barbarigo i prilikom 
svoje ranije misije nastojao da podmiti despotove ljude i time 
izazvao despotovo zlo postupanje (Ljubić 8, 194—5: instrukcije 
Marku Barbarigu od 4 oktobra 1422). 

Barbarigo je krenuo iz Mletaka, ako ne istog dana, sutradan, 
pošto su mu izdane gornje instrukcije. Na galiji, kojom je putovao, 
nalazio se po svoj prilici i dopis upravljen sa strane Sinjorije mle- 
tačkom poslaniku na bosanskom dvoru, Đovanu de Giorgio ili 
Zorziju. Sinjorija je tražila od njega, da svakako nastoji oko spo- 
razuma sa Sandaljem u pogledu političkog položaja Kotora i ko- 
torskih karavana. Sandalju se imala obećati godišnja penzija od 
1$00—2000 perpera iz prihoda kotorskih solila (Ljubić 8, 19$5—7). 

Rat se sada vodio uglavnom na skadarskoj fronti. Srpska 
vojska pod zapovjedništvom Masaraka ili Masarića brojila je oko 
4000 boraca, a srpske lađe su potpuno blokirale ulaz u jezero ne- 
daleko od Sv. Srđa. Dugo vrijeme su svi mletački napori, da pri- 
skoče Skadru u pomoć, bili bez ikakva uspjeha. U novembru su 
mletački provedituri s pomorskim kapetanom stigli do Bojane i 
uzalud pokušali da prodru u Skadar i odnesu hranu. Zapovjednik 
mletačke eskadre bio je toliko potišten, da je otvoreno javio u 
Mletke, da je takav pothvat naprosto nemoguć. »To nije istina, 
odgovorila mu je Sinjorija, jer mi tačno znamo, da je u svoje 
vrijeme Francesko Bembo dao potopiti lađu u blizini otoka pred 
Sv. Srđem, tako da je Bojana nešto zaustavljena, te su se povozi 
mogli povući do same tvrđave. Potopite dvije lađe na rečenom 
mjestu, ali dajte ih prije procijeniti, da ne bude svađe oko naknade 
pretrpljene štete« (Ljubić 8, 206—9; St. Stanojević Borba 43—4). 

Međutim je Barbarigo veoma žustro izvršivao u Kotoru svoj 
posao. Doduše je sam njegov naslov proveditura mogao izazvati 
nepovjerenje u redovima osjetljivih Kotorana, koji su s pravom 
smatrali, da njihov gradski poglavica mora nositi isto kao i prije 
kneževski naslov. Razlika u naslovu mogla je naime veoma dobro 
značiti 1 razliku u načinu, kako je Sinjorija prosuđivala svoj odnos 
prema Kotoru. Gradski knez bio je, kakve god bile njegove atri- 
bucije, lokalna vlast, dok je proveditur bio mletački činovnik. U 

prvom slučaju imao je mletački pretstavnik samo nadgledati auto- 
nomnu upravu povjerenog mu grada, u drugom je on zapravo 
jedini odlučni organ te uprave. Je li iskustvo vladavine Antona 
delle Boccole dalo izravni povod odluci mletačke vlade? Je li 
Sinjorija doista stajala pod utiskom, da su kotorske privilegije 
previše stezale kneževu vlast i da je stoga trebalo da na čelu ko- 
torske općine stoji čovjek kruta neslomljiva karaktera, koji bi 
k tome raspolagao dovoljnom silom, da vlastelu drži u strahu? 

Moguće je međutim, da je ovdje igrala svoju ulogu i jedna 
druga okolnost: Sinjorija nije znala, kako će se svršiti skadarski 
rat. Despot je potsio Skadar i udarao na njega s takvom energijom, 
da su Mlečani morali biti spremni na to, da svakog trenutka dobiju 
glas, da je despotova vojska osvojila Skadar i da se na skadarskom 
gradu vije srpska zastava. A iz samih se izjava Sinjorije vidi, da 
je mnogo držala do toga grada »zarad časti i glasa mletačke države« 
(St. Stanojević Borba 40—1). Ako bi Skadar pao, bila bi naime 
izgubljena za Sinjoriju cijela sjeverna Arbanija. Dok se naprotiv 
gubitak Kotora dao podnositi relativno lakše. A za despota je opet 
Kotor imao mnogo veći značaj negoli za Sinjoriju, jer je vezao: 
Zetu s morem. Stoga se ne smijemo čuditi, ako je s mletačke strane 
uzet u pretres prijedlog despotu, da se okani Skadra i da u za- 
mjenu uzme Kotor. Doduše se takvo postupanje protivilo izričitim 
obavezama ugovora o predaji. Ali je takva klauzula činila bitnu 
sadržinu svih tadašnjih ugovora o predaji, a ipak će Serenisima 
baš malo kasnije prilično laka srca raspolagati i Drivostom i Barom 
i Budvom i Ulcinjem. 

Da je Barbarigo svoju vlast doista smatrao privremenom, 
vidi se već po načinu kako je nastupio, kad je trebalo da preuzme 
kotorsku upravu. Kotorani su mu svečano pošli u susret 1 zakazali 
na dan njegova dolaska svečanu sjednicu malog i velikog vijeća. 
Tu je Barbarigo imao izreći svečanu zakletvu, da će vladati gradom 
po njegovim statutima i na čast prevedrog mletačkog gospodstva. 
Ali je on odmah odbio da se podvrgne toj formalnosti i izjavio je, 
kad mu je spomenut precedens Antona delle Boccole, da ono, što 
je vrijedilo za Antona delle Boccole, nema vrijediti za njega, Marka 
Barbariga. Prema kasnijoj pretstavci kotorske vlastele obrazložio 
je on takvo držanje činjenicom, da duždeva povelja upravljena 
Antonu delle Boccole nije bila pravilno zapečaćena. A nije isklju- 
čeno, da je Barbarigo ovom prilikom izrijekom naglasio, da je 
delle Boccole bio gradski knez, dok je on, Barbarigo, proveditur. 

Kotorani su iz svih ovih pojedinosti morali razabrati, da se 
Serenisima bar zasad ne smatra vezanom za uslove potpisane pri- 
likom predaje Kotora. Jesu li odmah imali pred očima sve poslje- 
dice ovakvog držanja, nije nam poznato. Ali je Barbarigo odmah 
dao razumjeti, da umije postupati onako ozbiljno, kao što je to 
tražila od njega ozbiljnost situacije. Protiv Lampra Bolice zametnut 
je krivički postupak, a kazna mu je bila zatočništvo. Nije se smio 
vratiti u Kotor, ako je htio izbjegnuti smrtnoj kazni, a imanje mu 
je zaplijenjeno u korist mletačke države. Vlastela su uzalud oblije- 
tala Barbariga sa svojim traženjima: njegovi su odgovori glasili 
uglavnom odrečno. Otpremiti izaslanstvo u Mletke, o tome nije 
u tim prilikama moglo biti ni govora, a nije isključeno, da je Bar- 
barigo naprosto zabranio takvo izaslanstvo. U isto vrijeme, kad 
je Barbarigo imao pune ruke posla, da se snađe u novim prilikama, 
nije izgubio iz vida svoju diplomatsku zadaću. S jedne je strane 
pokušao da dođe u kontakt s despotom, a s druge s Đuraševićima. 
Despotu je poslao nekog Ostoju s pismom, u kojemu se žalio na 
ranije postupanje i izjavljivao želju, da se nanovo započmu pre- 
govori, jer će Serenisima izaći despotu u najvećoj mjeri u susret. 
Duraševićima je Barbarigo trebalo da poda što obilnija obećanja. 
Ako doista pristanu uz Veneciju, mogu očekivati od nje ne samo 
godišnju penziju nego čak posjed gornje Zete, kasnije Crne Gore, 
i jednog pristaništa na Jadranskom Moru. Đuraševići su utoliko 
pristali na Barbarigove prijedloge, što su tražili od njega, neka im 
izda propusnicu za jednog pregovaraoca (Ljubić 8, 208; Stanojević 
Borba 42—3). Barbarigov izvještaj nosi datum 26 novembra 1422. 
Do rezultata u pregovorima s Đuraševićima nije bilo došlo ni dva 
mjeseca poslije toga. Sinjorija je naime 28 januara 1423 poručivala 
Barbarigu, neka odustane od daljih pregovora s Đuraševićima, ako 
nisu do toga trenutka dovedeni do potpunog sporazuma (Ljubić 
214): 

No dok Barbarigo ne uzmogne zadobiti za mletačku stvar 
Duraševiće i Paštroviće, nije bilo ni govora o ofenzivnom nastu- 
panju prema selima kotorske okoline. Kotorska posada brojila je 
samo sedamdeset i pet pješaka, a teško su Kotorani s najvećim 
naporom mogli podići na noge više od koje stotine za nuždu nao- 
ružanih boraca. Ne smijemo naime zaboraviti, da je užasni pomor 
prošlog ljeta ostavio osjetljive praznine u redovima kotorskih 
građana. 

Zato je bio od prijeke potrebe preokret u situaciji oko 
Skadra, i taj se preokret doista desio noću 18 (Stanojević misli: 28) 
decembra pred samim skadarskim utvrdama. Okretni Đakomo 
Dandolo bio je stupio u vezu s Pamaliotima i valjada s drugim 
arbanaskim plemenima skadarske okoline. Činjenica je svakako, 
da su laki brodovi mletačkog zapovjednika Nikole Capella već 
bili prodrli uz Bojanu sasvim blizu do srpske blokade, kad je 
despotova vojska naprasno napadnuta u tmini uz veliki žagor na- 
padača. Da je izdajstvo igralo ulogu pri ovom pothvatu, nije 
nimalo nevjerojatno. Svakako je neopisiva panika zahvatila samu 
srpsku vojsku, koja je napustila svoje položaje i time omogućila 
oskrbljivanje skadarske tvrđave. Taj je prepad izvršen od relativno 
malog broja napadača. Mlečani će se kasnije pohvaliti, da su sa 
sedamdeset vojnika razbili vojsku od 4000 boraca. Ova tvrdnja 
bi trebala bližeg dokaza, ali, i da je potpuno tačna, ne mijenja na 
činjenici, da je ovdje posrijedi jedna ratna epizoda, koja je zado- 
bila svoju važnost ponajviše zbog vještine mletačkih izvjestilaca, 
da iskoriste situaciju. Kad je naime srpski vojskovođa Masarić ili 
Masarak vidio, da su Mlečići u relativno malom broju prodrli do 
skadarske tvrđave, uhvati ga strah pred odgovornošću prema de- 
spotu. Brzo se on skloni u Danju, a to baš dade povod Mlečanima, 
da rastrube desno i lijevo, da je cijela srpska vojska raspršena u 
sve vjetrove i da se u Danj povukao vojskovođa s ostacima svojih 
trupa (Jorga 1, 329; Libri Commemoriali IV, 47, No" 128; St. 
Stanojević Borba 44—6). 

Neprisutnost duha srpskog vojskovođe najviše je dakle skri- 
vila, što je cijeli događaj dobio odlučnu važnost. Sinjorija odluči, 
u sjednici 7 januara 1423, da obustavi otpremanje vojske i oružja, 
jer je despotova vojska protjerana iz skadarske blizine (propier 
victoriam habitam per gentes nostras, exercitus despoti sit positus 
in fugam et levatus ab obsidione Scutari: Ljubić 8, 209). 

Prevrat se odmah osjetio u držanju samih mletačkih  vlasni. 
Petar Pollani dobio je nalog, kad je plovio s galijom prema juga, 
da putem svrne u Dubrovnik i javi tamošnjoj vladi, kako je Siajo- 
rija već odavna obaviještena o dubrovačkim spletkama, koje su 
dovele despota u Primorje i nanijele Sinjoriji neprocjenjive štete. 
»U te informacije nismo dosad htjeli vjerovati — to jest prije ska- 
darske pobjede —, ali smo sada, to jest poslije skadarske pobjede, 
dobili posve tačne podatke (sed modo sumus plenaric informati), 

pa stoga tražimo od vas, da se okanite takvog neprijateljskog dr- 
žanja (requirimus, quatenus volerit cessare et removeri a rali 
proposito«, Ljubić 8, 210—1). Karakterističan je dubrovački od- 
govor: »Bili smo uslužni Sinjoriji već nekoliko puta, prilikom 
đenovskog rata (tempore Bucicaldi) i prilikom prošlog rata protiv 
Balšića. Za nas mletačka prisutnost ne samo nije neugodna, nego 
je čak korisna. Jer nikad prije nismo imali toliko slobode u trgo- 
vanju s jadranskim  pristaništima, koja su nam ranije bila stalno 
zatvorena« (Jorga II, 2r4: dopis dubrovačke vlade mletačkom 
duždu od 26 februara 1423). 

Posljedice skadarske bitke osjetile su se i na zahumskoj strani: 
Sandalj Hranić tražio je sada od Dubrovčana, neka mu povrate 
novac, što ga je u svoje vrijeme povjerio republici (Jorga IL, 211: 
polovinom januara 1423). A malo kasnije sklopljen je opet mirovni 
ugovor između Sandalja i Radoslava Pavlovića (Jorga Il, 212; 
Al. Ivić u Ler. Mat. Srpske 245, 26). Dubrovčani su čak izabrali 
Radoslava za svoga počasnog građanina; ratifikacije se izmjenjuju 
prvom polovinom februara, a Sandalj predaje Dubrovčanima 
tvrđavu Sokol (Iorga II, 212—3; Al. Ivić 0. c. 26—7). 

f Ivan Kastriot, koji je onda vladao Lješom i Krujom, počeo 
je izlaziti iz svoje prvašnje rezerve. Sinjorija se bavi njegovim 
ponudama u sjednici od 28 januara 1423. Njezin izaslanik  pre- 
rušen kao trgovac imao je poći Ivanu i nagovoriti ga, neka defi- 
nitivno napusti despotovu stvar uz obećanje godišnje penzije od 
ro0—200 dukata (Ljubić 8, 211—4). 

Prema Duraševićima nije više Sinjorija dobro raspoložena, 
kao što je bila prije. Ako je Barbarigo već bio počeo svoje pregovore 
s njima, javljeno mu je 28 januara 1423, imao je da se izvuče iz 
njih na što skladniji način (et si iam principiavissetis dictam 
practicam Antivari et Gente superioris debeatis vos retrahere a 
practica predicta quantum honestius facere poteritis: Ljubić 8, 214). 

Niti desert dana iza toga, 6 februara 1423, sklopljen je dalji 
ugovor između bosanskoga kralja Tvrtka II 1 mletačkog izaslanika 
Đovana Zorzija, u kojemu su se nagodili oko zajedničke akcije 
protiv cetinskog kneza Ivana Nelipića (Ljubić 8, 215—7). 

A malo poslije toga vratio se u Kotor Marku Barbarigu onaj 
isti Ostoja, kojega je proveditur bio poslao despotu, da ga pozove 
na nastavljanje mirovnih pregovora. Serenisima je na vijest o 
tome poručila Barbarigu u Kotor, neka otpremi despotu »providum 

virum Marinum de Drusco, de cuius fidelitate bene et ample 
confidimus«. Marin Druško imao je potražiti despota te mu ponuditi 
mir uz ove uslove: Serenisimi će pripasti Ulcinj, Budva, krajevi 
iza Bojane i Skadar, dok će despot ostati u posjedu Bara i Drivosta 
onako, kako su stvari stajale u vrijeme Jurja Stracimirovića. Uz 
to će despot dobiti svake godine penziju od 500, eventualno 1ooc 
dukata iz skadarskih prihoda. Budu li pak došli u mletačke ruke 
Bar ili Drivost ili oba grada, Druško će despotu obećati penziju 
od 3—400 dukata za Bar 1 od 4—6c0 dukata za Drivost (Ljubić 
$, 221——2). 

Uporedo s misijom Marina Druška kod despota povjerena je 
druga povjerljiva misija zapovjedniku jadranske eskadre Francesku 
Bembu. Imao se svrnuti u Ulcinj i tamo opomenuti građane na 
vjernost prema Republic. Odatle je imao poći u Bojanu do 
Sv. Srđa, gdje će zamijeniti Nikolu Capella. Kod Sv. Srđa Bembo 
će podignuti utvrđenja, da osigura prolaz konjaništva za Skadar. 
Osim toga će Bembo odvratiti od despota Drivost, Bar i Zabojanu 
i arbanaskim velikašima obećati godišnje provizije u cjelokupnom 
iznosu od hiljadu dukata, onoliko, koliko su Balšići dobivali iz 
Skadra. Osobito će paziti, da se drži u dobrim odnosima s Pama- 
liotima, koji su toliko išli Mlečićima na ruku za pređašnje ska- 
darske bitke (Ljubić 8, 218—221). 

U instrukcijama Francesku Bembu nema nikakva pomena o 
Paštrovićima, ali nema sumnje, da je Sinjorija imala pred očima i 
njih. Baš onih dana odlučeno je u Mlecima, da se stave na raspo- 
loženje Marku Barbarigu neke peče vunene čohe i 300 dukata, jer 
je trebalo sklopiti ugovor s Paštrovićima (Ljubić 8, 135—9 ili 
Senato Misti, vol. 54 pro 1422—3, fol. gr: ser Marco Barbadico 
mittantur 28 pecie pannorum et ducatos 300 pro faciedo pacta ct 
conventionem cum Pastroviciis). 

Ugovor je sklopljen 4 aprila 1423 na galiji Franceska Bemba 
pred samim paštrovskim žalom. Pošto su se među sobom posavje- 
tovali u zboru na Drobnom Pijesku, nađoše se paštrovski poglavice 
Dabiša Aleksić Paštrović, Radić Mihović, Ivan Risavić, Ivan Čudić, 
Matiša Kalodđurđević, Novak Crvac (Cervez), Petar Glavaš, Sorać 
Busanović ili Vuksanović, Karnoj Novaković, Kanjoš Mladenović 
ili Bladenovig Blizikuća, Vukota Dragović, Radič Grubašević, 
Zohan ili Bogdan Buljarević i Novak Tomić na galiji Franceska 
Bemba, da potpišu ovaj ugovor: 

I) Paštrovski plemići pristupiće svake godine izboru kneza, 
kojega će potvrditi mletačka vlada i koji će suditi domaćim ljudima 
u svim građanskim i krivičkim sporovima po starim običajima i po 
plemenskim statutima (antiquos eorum mores et statuta). 

2) Sinjorija je opet obećala, da će braniti paštrovke zemlje i 
paštrovske pravice (confinia et iura) i da će povratiti Paštrovićima 
sve one krajeve, koji su im ranije pripadali te su bili izgubljeni 
u ratu. 

3) Paštrovski plemići obavezali su se u ime svoje, svojih 
prijatelja i sljedbenika (sequaces) nastanjenih u tom kraju, da će 
iz svoje slobodne volje, vjernosti i ljubavi, ne tražeći ni nagrade ni 
plate, u svako doba biti spremni za svaku uslugu prevedrom go- 
spodstvu, bilo to u ratu ili u drugom pothvatu, na cijeloj teritoriji 
ud Bara do Kotora. A kad bi spomenuto gospodstvo htjelo, da mu 
Paštrovići služe u skadarskom okrugu, služiće mu oni besplatno 
samo za osam dana, a od osmog dana unaprijed će se njima platiti 
dnevno ili mjesečno isto onoliko, koliko drugim domaćim ljudima 
(hominibus paiesanis). 

4) Kad bi u ratno doba krenula protiv Paštrovića ili srpska 
vojska ili turska sila u tolikom broju, da se paštrovski plemići i 
obični ljudi ne bi mogli odbraniti, staviće im duždevo gospodstvo 
na raspoloženje stan i utočište u susjednim krajevima, odnosno u 
kotorskoj okolini, i platiće za njihovo izdržavanje tokom njihova 
zatočništva bar onoliko, koliko se daje drugim plaćenicima. 

5) A u slučaju mira s despotom tražili su spomenuti pa- 
Strovski plemići 1 obični ljudi, da ih Sinjorija nipošto ne izruči 
srpskoj vlasti, ni drugom teritorijalnom gospodaru, nego da ih 
naprosto povrati u njihovu pređašnju slobodu. 

6) Čim ugovor stupi na snagu (hoc concordio facto), imala 
je Sinjorija doznačiti Paštrovićima dvadeset peča vunene čohe od 
pedeset nošnja i pedeset ogrtača po narodnom kroju (clamides L 
secundum eorum ritum). 

7) A paštrovski plemići će utjerati svake godine po cijelom 
paštrovskom kraju dvanaest srebrnih groša od svake kuće, odnosno 
ognjišta po starom običaju (pro qualibet domo, vel pro quolibet 
foco). 

8) Sinjorija se obavezala Paštrovićima, da neće tražiti nikakve 
carine od njihovih proizvoda ni u Mlecima ni u drugim trgovima 
podloženim mletačkoj vlasti. 

9) Isto tako su tražili Paštrovići, »da se potvrdi u svom zvanju 
prepoštovani opat gospodin Luka, ujak prije spomenutog Radiča 
Grubaševića, opat sv. Marije de Jotas na paštrovskoj teritoriji, i 
da se nikako ne makne odavde« (Ljubić 8, 225—6). 

Situacija je time dosta raščišćena za Sinjoriju, tako da sada 
nije ništa više stajalo na putu ofenzivi na kotorskoj strani. Vrijeme 
žetve se približavalo, a Kotoranima je svakako moralo biti do 
toga, da poberu svoj dio ljetine. Pojedina vlastela počela su već 
naoružavati manje odrede i stupati u pregovore sa Grbljanima. 
Teže je išlo, čini se, s Luštičanima i s Bogdašićima, koji su se još 
uvijek držali po strani. A i na Zahumlju nije sve stajalo najbolje, 
jer je Sandalj još uvijek teško podnosio gubitak Kotora (Radonić 
u Arch. fur slav. Philol. XIX, 449). 

Marin Druško vratio se sa svoje misije koncem maja 1423. 
Donio je glas, da se Đurađ Branković sprema s vojskom na Skadar. 
Ali je i ta vijest nailazila na slabi odziv sa strane stanovništva u 
bokeljskom susjedstvu. Druško je došao u Kotor sa čitavim pro- 
jektom o podmićivanju gornje Zete. Barbarigo, koji nije raspolagao: 
tolikim sredstvima, poslao ga je ravno u Mletke (Marinum de 
Drusto... quem... ad nostram  presentiam  destinastis), ali se 
Sinjorija nikako nije mogla odlučiti, da prihvati sve njegove 
zamisli, premda je Barbarigu potvrđivala, da je Druško u svakom 
pogledu pouzdan čovjek. 

Vijest o dolasku Đurđa Brankovića naišla je međutim po- 
tvrdu u njegovu dopisu upravljenom Marku Barbarigu. Sinjorija je 
bila sporazumna, da Barbarigo pošlje Ivana de Luxiju despotu, ali 
je ipak pretpostavljala, da Barbarigo ide sam i da nastoji da se 
sporazumi sa zapovjednikom jadranske eskadre i s drugim provedi- 
turima, kako bi svi zajedno išli jedan drugome na ruku u poslu 
sklapanja primirja i mirovnog ugovora s despotom. Sinjoriji se 
činilo nezgodnim, da Barbarigo ostavi Kotor, pa mu je zato 
naredila, neka ne ide nipošto iz grada, a da ne pozove u Kotor 
Petra Pollanija s galijom, koja je i prije čuvala Kotor. Isto se tako 
Barbarigo imao dogovoriti sa zapovjednikom jadranske eskadre 
Franceskom Bembom o intervenciji mletačkih galija prilikom po- 
korenja prevlačkih seljaka. Jedno nije Sinjorija nikako odobrila 
Barbarigu: da je obećao kotorskom vlastelinu Ivanu de Pellegrim 
nekoliko grbaljskih kućišta za to, što se on uspješno pobrinuo, da 
Grbljani budu zadobiveni za Sinjoriju (Ljubić 8, 233—4; Stano- 
jević Borba 51). 

Opsežnije su instrukcije, što ih je Sinjorija poslala Francesku 
Bembu, tri dana kasnije, 28 juna 1423. Ovaj zapovjednik  ja- 
dranske eskadre upravo je obasipavao Sinjoriju svojim pismima u 
doba, kad su teške saobraćajne prilike oduzimale prepisci onu 
neposrednost, koja su joj od najveće potrebe. Njegova su se 
raspravljanja ticala dva predmeta, skadarskih i kotorskih prilika. 
Na skadarskoj su strani privlačili na se pažnju Pamalioti i pojedini 
sjeveroarbanaski velikaši, između kojih je svakako najznatniji bio 
Ivan Kastriot. Na kotorskoj je strani najvažniji bio problem, kako 
da se pokore Kotoru, odnosno Sinjoriji grbaljski 1 svetomiholjski 
seljaci. Prvi je preduslov za to bio, da se Venecija pokaže s većom 
vojničkom silom. Ovaj svijet, koji se bio navikao mijenjati gospo- 
dara, imao je uvijek pred očima mogućnost povratka stare vlasti i 
potrebu opravdanja pred njom. Zato su ovi ljudi bili skoro 
sporazumni, da se podlože Veneciji, ali samo onda, kad bi mogli, 
u slučaju povratka srpske sile, imati izgovor, da nisu promijenili 
svoje držanje iz vlastite pobude, nego da su to učinili, makar samo 
formalno, preko volje, pod pritiskom jače sile. Tu jaču silu morala 
je sada pretstavljati mletačka eskadra pod zapovjedništvom Pietra 
Pollanija. On će boraviti u Boki tek poslije dolaska kretskih galija 
u Bojanu osam dana, to jest onoliko, koliko je trebalo, po prika- 
Zivanju samih Kotorana, da se Sinjoriji podloži cijela kotorska 
okolina. Ako to ne bi uspjelo kroz osam dana, mogao je Pollani 
boraviti u Boki još dalja četiri dana; ali se nije smio upuštati u taj 
pothvat prije, nego se uvjeri, da je ne samo ulazak u Boku nego 1 
izlazak iz nje siguran. Osim toga imao je paziti, da mu mornari 
ne idu sami na suho, nego da se tu zadrže samo onoliko, koliko 
je svakako trebalo za vojničke operacije. Jedno je bilo neugodno 
Sinjoriji: Marin Druško se nuđao, da će sam podijeliti Paštrovićima 
sve nagrade u novcu ili u čohi, koje je njima bila stavljena u izgled 
prilikom njihove uslovne predaje. Sinjorija je stoga izrijekom 
isticala svoju želju, da te nagrade izruče Peštrovićima mletački 
pretstavnici, a ne neki kotorski građanin, pa bio on pouzdan koliko 
mu drago (Ljubić 8, 234—8). 

Uistinu su ovdje bila posrijedi dva suprotna interesa. Dok 
je naime Sinjoriji moralo biti do toga, da rat dovrši što prije, jer 
je bila izložena ne samo velikim troškovima nego i velikim kom- 
plikacijama, Kotorani su se rukovodili sasvim drukčijom težnjom: 
da svakako dobiju onu svetomiholjsku metohiju, za kojom su 

čeznuli već preko trista godina. Zato se ne čudimo, što je Sinjorija 
u svojim instrukcijama upravljenim  Francesku Bembu direktno 
naglasila pretežnost prvog interesa i tek naknadno, u podređenom 
značaju uzela u pretres eventualnost intervencije svoje flote u 
kotorskom poslu. Francesko Bembo imao je dakle u prvom redu 
paziti, da on ili Marko Barbarigo ili obojica dođu što ranije do 
Đurđa Brankovića i da nastoje sklopiti primirje za što duži rok, 
ako bi mirovni ugovor bio nemoguć zbog prevelikih težnja srpskoga 
vojskovođe. Čitav niz dopisa upravljen je ovom prilikom Marku 
Barbarigu: trebalo je da se strogo drži uputstava izdanih mu I6 maja 
1422 za njegove prve misije, a samo je trebalo paziti, da ne budu 
zaboravljeni u mirovnom ugovoru Pamalioti i Paštrovići, koji su u 
međuvremenu bili prešli na mletačku stranu. (Dopis 2 jula 1423: 
Ljubić 8, 238.) 

Jedna je okolnost međutim morala Sinjoriju veoma zabrinuti: 
Đurađ Branković nije bio došao pred Skadar kao miroljubivi 
pregovarač, nego je nastavio ratne operacije protiv Skadra na 
način, koji je prije svjedočio za težnju, da Sinjoriju stavi pred 
gotove činjenice. Sa svojom vojskom od 8000 boraca zauzeo je 
nekoliko čvrstih položaja duž rijeke Bojane, tako da mu nije teško 
bilo presjeći sve veze između Skadra, odnosno mletačke eskadre 
u Skadarskom Jezeru, i otvorenog _ mora. A s druge strane nije 
ostavio s vida ni kotorsko ratište, jer je, čini nam se, jedan manji 
odred srpske vojske ravno krenuo prema Boki u nesumnjivoj 
težnji, da potvrdi u podložnosti prema Srbiji one seljake, koji su 
već počeli davati jasne znakove kolebanja (Jorga 1, 343; Stano- 
jević Borba 57). 

Situacija je postajala tako neugodna za mletačke prego- 
varače, da su se našli primorani, da pristanu na primirje na osnovu 
obostranog posjedovnog stanja. Primirje biće sklopljeno prije 5 jula 
1423 i imalo je vrijediti do 15 augusta. Odlučna je bila za 
Mlečiće okolnost, da je Đurđu Brankoviću već bilo pošlo za rukom, 
da potpuno otsiječe Skadar od otvorenog mora, tako da je mle- 
tačka eskadra bila u opasnosti, da se preda neprijatelju (Ljubić 8, 
243; recepimus literas vestras datas ad bastitam sancti Sergii die 
quinto iulii... ac consideravimus conditiones treuguarum firma- 
tarum per vos ad medium mensem augusti presentis, quas videmus 
procedisse ex clausura fluminis cum fortiliciis et stricturis factis 
per gentes inimicas). St. Stanojević misli, da je primirje sklopljeno 

istom 15 jula za mjesec dana, ali se tome mišljenju protivi činjenica, 
da su kotorski izaslanici odmah, pošto je sklopljeno primirje, pošli 
da se tuže u Mletke i da su oni tamo stigli 17 jula, što oni nikako- 
ne bi mogli, da je primirje potpisano tek dva dana ranije. 

Ali ni poslije primirja nisu mirovale kretnje srpske vojske. 
10 i 14 jula obraćaju se Sinjoriji Marko Barbarigo i Francesko: 
Bembo s izvještajem, da srpska vojska diže utvrde u blizini mjesia 
nazvanog Skala, tako da bi mogle spriječiti mletačkoj eskadri 
izlazak na otvoreno more. Sinjorija im na to odgovori, 2 augusta, 
neka u tom slučaju izađu s brodovima i s vojskom, pošto budu 
porušili sve privremene utvrde (destrui faciendi bastitas), da ih 
Durad Branković ne prisili na predaju (Ljubić 8, 242—3). 


X. 
Kotorsko izaslanstvo. — Pregovori sa despotom i sa Sandaljem. 
— Skadarski mir. — Ugovor sa Sandaljem. 


Vijest o primirju stigla je u Kotor po svoj prilici dva-tri 
Gana pošto je potpisano. Kotorani su odmah doznali, da su u tom 
ugovoru ponovljene iste one klauzule, koje su bile izmamljene 
ranijim pregovaračima Andriji Foscolu i Marku Mianiju u proljeću 
1422 god. strahotnim vijestima iz kotorskog i skadarskog bojišta. 
No takvo je primirje značilo, da su mletačke trupe morale napustiti 
ne samo svu skadarsku okolinu, nego da sui Kotorani morali 
napustiti cijelu teritoriju, koja je već bila došla u njihove ruke 
za ratnih operacija izvršenih bez učešća mletačke flote. Što su oni 
bili zauzeli, ne znamo, ali je sva prilika, da su bili valjano napre- 
dovali i da ih je u tome veoma malo pomela privremena akcija 
Đurđa Brankovića, 

To se jasno vidi iz pretstavke, koju su podnijeli Sinjoriji 
kotorski izaslanici Ivan de Biste i Ivan Buća (Glasnik Zem. 
muzeja u Bosni i Hercegovini XXXIII, 117—122). Kad su Biste i 
Buća krenuli iz Kotora u Mletke, bio je Barbarigo otsutan iz 
Kotora, a na njegovu je mjestu vladao Nikola Capello. Sva je 
prilika, da je ovaj ne samo dopustio nego čak želio, da dođe do 
toga poslanstva. Iz sadržine kotorske pretstavke vidi se naime, da 
se Kotorani stalno pozivaju na Capellovo svjedočanstvo 1 da 
direktno optužuju Barbariga. No najbolje će biti, da cijelu pret- 
stavku iznesemo u što vjernijem prijevodu. 

»Zaključeno je primirje, javiše Kotorani, a bili smo primo- 
rani, da predamo despotu cijelu gradsku okolinu, koju smo već 
imali u svojim rukama, tako da se ozbiljno bojimo, da smo zauvijek 
izgubili i da je nikad više nećemo povratiti, niti ikad doći do 
ploda svojih zemalja. Šta nam onda preostaje? Dvije smo ljetine 
(do estade) i onako izgubiki, Ako nam propadne i ova treća, ostaje 
nam samo da se latimo putničkog štapa i torbe i da idemo pro- 
sjačiti po svijetu sa svojim ženama i sa svojom djecom, jer smo u 
najvećoj bijedi od nevolja ovoga dugog rata. Već ima punih osam- 
deset godina (dakle već od vremena Stefana Dušana), da se zala- 
žemo za to, da dođemo pod okrilje ove Sinjorije, a sada, kad smo 
to postigli...« »Nemojte malaksati, odvrati im  Sinjorija, jer 
nećemo nikad više pristati na takvo primirje, kakvo je sklopljeno 
ovom prilikom  (nunquam  volumus ad similes treuguas con- 
descendere).« 

Nastavak pretstavke je žestoka optužnica protiv Marka Bar- 
bariga. Saopćio je kotorskom velikom vijeću pismo Sinjorije, da 
će mletačka eskadra doći u Boku, a eskadra nije došla... Kad ih 
Sinjorija utješila, da su već izdane sve potrebne naredbe, udariše 
Kotorani u još žešću tužbu. »Znamo veoma dobro, da su vama 
došli rđavi izvještaji o nama, da smo se bunili protiv kneza 
Antona delle Boccole, ali za našu vjernost zna najbolje Nikola 
Capello, koji je toliko za nas učinio za posljednjeg pomora. Danju 
i noću on nas je čuvao ne gledajući na smrt, koja mu je bila pred 
očima. A premda smo usred najtežih nevolja ustrajali u vjernosti 
prema Sinjoriji, naše se povlastice ne priznaju i naš se statut ne 
izvršuje. Gradski naš zakon zabranjuje, da se uvozi u Kotor ino- 
strano vino, dok nije potrošeno sve domaće, a naše su klijeti pune, 
i strano se vino uvozi, i mi ne možemo unovčiti svoju siromaštinu. 
Kad smo pošli knezu, da se pritužimo, dobili smo odgovor, da 
povelja ove Sinjorije nema vrijednosti, jer nije oskrbljena visećim 
pečatom.« »Neugodno nam je (nobis multo displicet), odvrati Si- 
njorija, da se na takav način sprečava izvršenje naših obećanja. 
Budući da vi to tražite, zadovoljni smo, da se isprava o kotorskoj 
povlastici nadopuni visećim pečatom.« 

To nije bilo sve. Barbarigo je zadavao Kotoranima svako- 
jakih teškoća, kad su dolazili u pitanje računi, što ih je bio ostavio 
njegov prethodnik. Bio je prodao neku kotorsku robu, a dobivenim 
je novcem podmirio plate budvanske posade. Taj je dug iznosio 

1750 perpera i 37 groša, a Anton delle Boccole je već bio odredio, 
da se Kotoranima ima za taj dug ustupiti izvjesna količina gradske 
soli. »A Barbarigo neće da prizna taj dug i neće da nam se so 
izruči.« Od druge je strane isti Anton delle Boccole posudio nešto 
novaca gradskoj općinskoj upravi i uzeo kao zalog za to neke 
relikvije sv. Tripuna i crkveno posuđe. Da sve te dragocjenosti ne 
budu odnesene iz Kotora, imala se prodati s pristankom Nikole 
Capella i Pietra Pollanija neka količina soli, u sve dvije stotine 
vreća, da se tim podmiri to potraživanje. Ali se Barbarigo protivio 
toj prodaji, premda je već bila odlučena, i tako su relikvije odne- 
sene u Mletke, Isto je tako Barbarigo odbijao da plati Dragu sinu 
Luke Draga svotu od rogo perpera, premda su ti novci utrošeni 
s odobrenjem same Sinjorije. »Čudno nam je, odvrati Sinjorija, da 
Barbarigo zadaje takvih teškoća« (quod dictus ser Marcus talem 
oppositionem faciat, miramus). 


Kotorani su iznijeli svoju pritužbu u prilično žestokom tonu 
i umjeli su da smekšaju Sinjoriju. Zato je njezin odgovor na cijeloj 
liniji pozitivan. Ona je obećala, da će urediti sve računske dife- 
rencije Kotorana i Barbariga, da će se postarati za oslobođenje 
četvorice Kotorana zarobljenih kod Sandalja, da će dati sagraditi 
kulu na otoku sv. Mihajla, da će se pobrinuti za oskrbljivanje 
Kotora u slučaju izostatka ovogodišnje ljetine, odnosno da će 
Kotoranima odobriti iznos od 2—37000 perpera za pobiranje 
poljskog prihoda (ut possint pacifice suos reditos recoligere). Pri- 
stala je na to, da za kotorskoga gradskog kancelara bude po- 
stavljen na mjesto Antona de Puctija Francesko Indrico sin meštra 
Mengulina. Samo na to nije pristala, da se vrate u Kotor relikvije 
sv. Tripuna, koje je u svoje vrijeme Vettor Pisani odnio u Mletke 
i koje u se nalazile u crkvi sv. Ivana _ od Furlanaca (s. Zuanne 
Fantin). I budući da su Biste i Buća krenuli u Mletke o svom 
trošku, odobri im Sinjorija iznos od trideset dukata za naknadu 
putnih troškova. 


Ova je kotorska pretstavka izazvala u Mlecima nevjerojatno 
duboki utisak, kako se jasno vidi po mjerama, koje je Sinjorija 
prihvatila odmah pošto je bila saslušala Kotorane. Ovaj je utisak 
pojačan još daljim pismima Marka Barbariga i Franceska Bemba, 
u kojima su sami javljali, da su bili primorani na sklapanje pri- 
mirja zbog opasnog položaja, u kojemu su se nalazili. 


208 Antun S. Dabinović: (76) 


Još prije nego je uopće mogla primiti poruku svojih povje- 
renika iz skadarske blizine, Sinjorija je odredila, da jedan od 
njezina dva proveditura, koji su imali poći u Solun, krene turskom 
caru Muratu Il, da potvrdi posljednji mirovni ugovor. Pošto ta 
potvrda bude izvršena (confirmata autem dicta pace), imao je 
mletački izaslanik upozoriti Murata II na tekst samog mirovnog 
ugovora i osobito na onu stavku, gdje se turski vladar obavezao, 
da će oružanom silom spriječiti, da bude ometan mletački posjed 
u Arbaniji. Srpski despot je međutim oduzeo Serenisimi Drivost i 
nanio štetu ostalim mletačkim posjedima. Neka se stoga sultan 
zamoli, da opomene despota, koji je njegov vasal (qui est homo 
suus), neka se okani takva postupanja i neka povrati Sinjoriji sve 
oduzete joj krajeve i osobito Drivost. Ako Murat II to ne učini, 
onda on ruši ugovor, i Sinjorija će mu obustaviti obećana plaćanja 
(Ljubić 8, 240—1I; St. Stanojević Borba 57). 

Utjecaj kotorske pretstavke vidi se iz instrukcije otpremljene 
Marku Barbarigu i Francesku Bembu dana 2 augusta 1423. U tom 
je dopisu Sinjorija pristala na traženje Đurđa Brankovića, da se 
despotu imaju ustupiti Ulcinj i Budva i podijeliti godišnja penzija 
od hiljadu dukata iz skadarskih prihoda, ali je u isto doba isricala, 
da se nikako nema ustupiti despotu sa Budvom i Luštica sa svojim 
pripadnostima, jer ti krajevi nisu nikad bili politički spojeni sa 
Budvom i stoga moraju svakako pasti pod vlast Mletačke Repu- 
blike. Mletački povjerenici imali su se starati i o tome, da u teri- 
toriju Republike budu uključena kućišta nekog Andrije Humoja u 
blizini Skadra, jer su od velike važnosti za odbranu toga grada. 
Ali su Barbarigo i Bembo morali paziti, da ne budu posve otsječeni 
od mora i da ne riskiraju vojsku i flotu, pak su morali u slučaju 
krajnje nevolje i otstupiti od ovih zahtjeva i čak odobriti srpskom 
despotu godišnji danak od dvije hiljade dukata. U samom mle- 
tačkom senatu vodila se dosta žestoka diskusija između onih 
senatora, koji su htjeli, da se rat nastavi s najvećom energijom 
(Bartolomej Donato i Marko Dandolo), i njihovih protivnika, koji 
su tvrdili, da se već dosta utrošilo za ovaj rati da je svakako 
trebalo nastojati, da dođe do mira (Ljubić 8, 243—6; St. Stano- 
jević Borba $9—61). 

U isto vrijeme, kad je Sinjorija slala Barbarigu i Bembu 
svoja posljednja uputstva, vodila se debata o tome, kako se ima 
postupiti prema Sandalju. Đovani de Georgio ili Zorzi bio je 

poručio već u julu, kakvo je stanovište zauzimao Sandalj Hranić 
u kotorskom pitanju. Bio je spreman da dopušta karavanama, neka 
slobodno idu u Kotor, i izjavio se sporazumnim, da se odreče 
svakog prava na Kotor uz obećanje godišnje penzije od 600 dukata 
iz prihoda kotorskih solila. Sandalj je još tražio, da mu se povrate 
njegove kuće u Zadru i u Kotoru, koje su mu ranijom zgodom bile 
oduzete. Sa svim tim je Sinjorija bila sporazumna, ali je u 
jednom pogledu pravila rezerve. Sandalj je naime tražio, da Sinjo- 
rija pristane na to, da Sandalj može priskočiti despotu u pomoć, 
kad bi to od njega tražili ili turski sultan ili bosanski kralj. Tu bi 
pomoć Sandalj dao despotu samo oko Skadra, dok bi svakako 
ostavio na miru kotorsku okolinu. Zorzi mu je na to imao odvratiti: 
kako da u isto vrijeme ratujete protiv nas oko Skadra, dok ste 
naš prijatelj na kotorskoj strani? (Ljubić 8, 246—8; Radonić u 
Arch. fir slav. Philol. XIX, 450). 

Međutim je Bembo dobivši instrukciju od 2 augusta ener- 
gično nastojao, da dođe do mira, koji je utvrđen 12 augusta 1423 
u šatoru Đurđa Brankovića pred palisadnim utvrdama Sv. Srđa. 
Ugovor je sastavljen u dva primjerka, jedan na hrvatskosrpskom, 
a drugi na italijanskom jeziku, od Kotoranina Nikole de Arcilupis 
»imperiali auctoritate iudex ordinarius et publicus notarius et pre- 
libati illustrissimi et excellentissimi principis et domini despoti 
Stephani Rascie ducis et prefati magnifici et excelsi domini domini 
Georgii scriba« (Ljubić 8, 248—253). Uz Đurđa Brankovića pri 
sklapanju ugovora bili su njegovi doglavnici vojvode Vojin Ju- 
gović, Sejan, Alias-beg, Novak i Hrebeljan, dok su uz Franceska 
Bemba spominju Mateo Leon, Jacobo Abramo, Johane de Caprino, 
Franceschino de Grossa, Morello de Montio i Antonio de Fontana. 
Kao polazno stajalište pri sklapanju ovog ugovora uzeto je po- 
sjedovno stanje u vrijeme Đurđa Stracimirovića i njegova sina 
Balše III, pa je za to i navedeno u ugovoru, da se Ulcinj i njegov 
srez, odnosno Kotor i njegov srez moraju dosuditi sa svojim gra- 
nicama bezuslovno mletačkoj Sinjoriji (Dulcigno cum el suo 
destreto chomo ha habudo e tegnuto al tempo del segnor Zorzi 
Strazimir e del suo fiol misser Balsa franchamente sieno delia 
signoria de Veniexia). Dalje je stajalo, da despotu imaju pripadau 
Drivost, Bar, Budva i solila, koja su nekad pripadala Balši III, 
sa svim tadašnjim granicama i pripadnostima, koje su ranije opsto- 
jale i koje su im potvrđene pod mletačkom vlašću. Samo se u 

pogledu Paštrovića nije moglo doći do sporazuma. Đurađ Bran- 
ković je naime tražio, da se knežina vrati pod srpsku vlast, kojoj 
je pripadala i prije, ali je Bembo postigao, da to. pitanje bude pri- 
vremeno odloženo. Sinjorija i despot su svečano obećali, da će se 
ubuduće okaniri svakog nastojanja, da zadobiju za se izdajstvom 
gradova, sela ili tvrđava drugog ugovornika. Potpuna je amnestija 
podijeljena svima, koji su za rata pristali uz jednu ili drugu 
stranu. Zanimljive su odredbe, koje su imale zajamčiti potpunu 
slobodu trgovačkih odnosa između krajeva, koji su došli pod 
despotovu, i krajeva, koji su došli pod mletačku vlast. Prijenos 
robe, kupnje, prodaje, tranzit morali su se vršiti nesmetano, bez 
naplaćivanja vanrednih taksa između pojedinih susjednih krajeva 
jedne i druge vlasti. Presude su se imale pak izvršiti i na susjednoj 
inostranoj teritoriji. Isto je tako zajamčeno svim mletačkim gra- 
đanima i pripadnicima i svim despotovim ljudima bez razlike 
staleža i zanimanja (de que maniera et condicion), koji bi imali u 
inostranoj teritoriji ili nepokretnina ili robe ili kupovine ili mi- 
raznih dobara, pa to bili kuće, vinogradi i njive, da mogu mirno i 
nesmetano raspolagati tim imovinskim predmetima i boraviti u teri- 
toriji, gdje su se oni nalazili, uz obavezu, da plate, isto kao domaći 
ljudi, sve propisne poreze i pristojbe dotičnom teritorijalnom go- 
spodaru. Ista pravna uzajamnost između  despotove i Sinjorijine 
teritorije imala je opstojati i u pogledu krivičnog prava. Zlikovci 
su se morali izručiti s jedne i s druge strane, a pravna se pomoć 
morala svakako podijeliti na zahtjev jedne ili druge teritorijalne 
vlasti. 

Ako je skadarski ugovor toliko vodio računa o kotorskim 
imovinskim interesima na teritoriji, koja je dolazila pod vlast srp- 
skog despota, učinjeno je to s prostog razloga, što je Sinjorija, 
odnosno njezini povjerenici, osjetila potrebu, da Kotoranima pruže 
bar neku prividnu naknadu za potpuno zapostavljanje njihovih 
teritorijalnih interesa. Već je samo primirje značilo za njih teški 
udarac. Obustavljanje ratnih operacija u trenutku, kad je već bila 
nadomaku intervencija mletačke flote i kad su sela svetomiholjske 
metohije imala da konačno dođu pod kotorsku vlast, značilo je za 
Kotorane teški, nedoknadivi udarac. Osamdeset godina bijahu se 
oni borili ne za to, da dođu pod mletačku vlast, kako su pripo- 
vijedali Biste i Buća, nego za to, da dobiju i Lušticu i sva ostala 
sela te metohije. Tamo, a ne mletačkim lagunama, bili su uprav- 

ljeni kotorski pogledi, kad je papa Klement VI, 6 januara 1354, 
pozivao Stefana Dušana, da Kotoranima dosudi negdašnja bene- 
diktinska dobra oko crkve sv. Mihajla na Tumbama. Za tu su se 
metohiju Kotorani izlagali kroz šezdeset godina Balšinim i dubro- 
vačkim udarcima, od toga su se posjeda nadali da će postići onu 
teritorijalnu zaobljenost republike sv. Tripuna, koja je jedino mogla 
odgovarati njihovoj sigurnosti. Oni su čak već bili postigli sve, što 
su željeli, dvije godine ranije u otvorenoj borbi protiv zetskog 
gospodara, u vrijeme, kad im je Sinjorija odmjerivala na zlat- 
nom vaganu najsitniji trošak za mačeve i strijele i kad je s ve- 
likom mukom pristala, da im otpremi istrošenu posadu od neko 
dvanaest strijelaca, koji nisu nigdje drugde mogli služiti nego u Ko- 
toru. A sada, poslije seljačke bune, poslije najezde zagorskih ple- 
mena, pošto je minuo pomor, pošto je dignuta Sandaljeva blokada, 
sada, kad su Kotorani zadobivši za Sinjoriju Paštroviće hvatali 
već veze s Grbljem i već našli oslona u tamošnjem seoskom stanov- 
ništvu, kad su svetomiholjska sela već bila zatvorena sa svake 
strane, pa su sama tražila prisutnost mletačke flote, da imaju povod 
da se odmetnu od despota, — kotorska je akcija prekinuta, a sve 
su uložene energije bile utrošene uzalud. Jednom riječju, metohija 
je za njih bila izgubljena nakon tristagodišnjih napora oko nje baš 
u trenutku, kad je pobjeda bila u neposrednoj blizini. I uistinu je 
metohija izgubljena za Kotor, jer se Sinjorija inače bojala, da će 
za nju biti izgubljen Skadar. 

No ako je skadarski mir značio teško razočaranje za Koto- 
rane, gledalo se na njega mnogo stvarnije s mletačke strane. Sinjo-: 
rija je dobro osjećala, da je skadarski ugovor upravo samo značio 
neko sasvim privremeno uređenje, koje je trebalo da se izgradi u 
definitivno stanje istom na osnovu dugih pregovora. 

Da se to uzmogne učiniti, trebalo je u prvom redu pospješiti 
likvidaciju zahumskih težnja na Kotor. Stvar je išla stim lakše, 
što je baš onda bjesnila ljuta buna Konavljana protiv Dubrovnika. 
Započela se u junu 1423, a nije isključeno, da su Konavljani raču- 
nali na aktivnu pomoć sa Sandaljeve ili Radoslavljeve strane, 
premda ni pažljivi Dubrovčani nisu mogli naći optužnog materijala 
ni protiv jednog ni protiv drugog susjeda. Sandalj je štoviše po- 
magao Dubrovčane pri ugušivanju ustanka, dok se za Radoslava 
odmah posumnjalo da potajno pomaže ustanike. Buna je trajala 
cijelu 1423 god. pa i na početku iduće, 1424 god. U oktobru 1423 

su se Radoslavljevi podanici otvoreno pridružili ustanicima, a već 
su išle pritužbe iz Dubrovnika u Kotor, da Kotorani potpomažu 
buntovnike i da im daju utočište (Jorga II, 217; Al. Ivić u Ler. 
Mat. Srpske 245, 27—8). 

Sva je prilika, da su ovi događaji odvratili Sandaljevu pažnju 
od kotorskog pitanja. Ali nije isključeno, da je sam način, kako je 
došlo do skadarskog ugovora, ostavio kod bližih susjeda utisak, 
kao da su njegove odredbe samo privremenog značaja, stim više, 
što ni jedna ni druga stranka nije pokazivala preveliku žurbu, da 
izvrši svoje obaveze. Toj okolnosti imamo valjada pripisati, da je 
zakasnilo konačno utanačenje ugovora između Sandalja i Sinjorije. 
Ugovor je naime potpisan istom I novembra 1423. 

Njegovi uslovi bijahu uglavnom iste sadržine kao instrukcije 
od 6 augusta 1423 (Ljubić 8, 246—8). Polazeći s konstatacije, da 
Sinjorija nije prisvojila Kotor iz osvajalačkih pobuda, nego iz 
milosrđa, jer je grad bio izložen gotovo svakidanjim  nasiljima 
s Balšine strane, pristao je Sandalj, da se odreče svojih prava ili 
pretenzija na Kotor susjedstvu za ljubav 1 obećao je, da će pustiti 
karavane, neka idu u Kotor, a ne u Dubrovnik (Miklosich 325—9: 
da turme pojdu pravim putem gradu Kotoru, a ne u Dubrovnik). 
Uz to se Sandalj obavezao, da će osloboditi četiri kotorska vlaste- 
lina, koje on bijaše zarobio dvanaest godina ranije. A u zamjenu 
Mlečići obećaše, da će mu svake godine platiti iz prihoda ko- 
torskih solila penziju od 6oo zlatnih dukata (ducatos DC auri) ; 
da će mu popraviti kuću u Kotoru, koja je bila oštećena za prošlih 
nemira. 

No u decembru kao da se Sandalj opet predomišljao, vjero- 
jatno zbog zakašnjenja ratifikacije skadarskog ugovora, pa je počeo 
dolaziti s novim traženjima. Prije toga je on digao svoj novčani 
polog, što ga je imao u Dubrovniku. I evo što je Sandalj posugao 
u naknadnom ugovoru od 27 decembra 1423. Sve blagodati ranijeg 
ugovora od 1 novembra imale su se proširiti na Sandaljeva sinovca 
kasnijeg hercega Stjepana i na ostalu svojtu braće njegove Vuka 
i Vukca. Tim Sandaljevim nasljednicima imala je pripadati go- 
dišnja penzija od 6co zlatnih dukata i stojna kuća u Kotoru. Po- 
vlastica je međutim imala vrijediti samo dotle, dok bi Sandalj, 
odnosno njegovi nasljednici ustrajali u prijateljskom držanju prema 
Sinjoriji. Sinjorija se sa svoje strane obavezala, da neće dati ni- 
kakvih povlastica Sandaljevim vazalima i podanicima (non der 

subditis et fidelibus Sandali nullum  favorem).  Sandalj neće 
biti lično odgovoran, ako kotorske karavane bude opljačkane 
na njegovoj teritoriji, pa se ne nađe krivac. Njegova će se dužnost 
ograničiti na to, da pode u potjeru za razbojnicima i preda ih 
kotorskim vlastima, ako ih pronađe. I6 februara 1424 potvrđeni 
su ovi ugovori sa strane Sinjorije, i tom prilikom su izdane povla- 
stice mletačkog plemstva i članstva u mletačkom velikom vijeću 
Sandaljevoj braći Vuku i Vukcu i sinovcu njegovu Stjepanu Vukčiću 
Kosači (Ljubić 8, 257—263 i Radonić o. c. 450). 

Skadarski ugovor i sporazum sa Sandaljem čine u bitnosti 
prvu nepobitnu pravnu sankciju za novi odnos između Kotora i 
Mletačke Republike. Jer se nikako nije moglo govoriti o defini- 
tivnom prisajedinjenju Kotora Sinjoriji, sve dok se vodio zetsko- 
mletački rat i dok je Sandalj kao pretstavnik bosanskih teritori- 
jalnih aspiracija otvoreno isticao svoja prava na Kotor i na njegova 
solila. Tek onda, kad su oba pretendenta za sebe i za svoje na- 
sljednike otstupili neopozivo od svojih zahtjeva, mogla se predaja 
Kotora Serenisimi smatrati svestrano priznatom pravnom  stvar- 
nošću. Sada se s mletačke strane moglo bez straha pristupiti defi- 
nitivnoj organizaciji kotorskih prilika ili bolje stvarnom pripojenju 
Kotora u zamršeni sklop mletačkog državnog organizma. 


XI. 


Akcija kotorskog biskupa. — Sporazum o uređenju Grblja. — 
Pregovori u Plani i u Mlecima. — Secondo Nani. — Vučitrnski 
ugovor. — Predaja Grblja. — Pogranična komisija. 


Ali prije nego se uopće moglo pristupiti reorganizaciji ko- 
torske općine, bilo je potrebno, da se tačno odrede teritorijalne 
granice kotorskog sreza, to jest onog dijela kotorske okoline, koji 
će dijeliti političku sudbinu samoga Kotora. U skadarskom ugovoru 
bilo je doduše određeno, da Mletačkoj Republici ima pripadati 
Kotor sa svojim srezom s istim granicama, kako su opstojale u 
vrijeme Jurja Stracimirovića i njegova sina Balše III. Ali ne treba 
prijeći na detaljna izlaganja, da se utvrdi, da su se granice između 
zetske i kotorske teritorije nekoliko puta znatno izmijenile. Da 
se kotorskom srezu odrede definitivne granice, da se odredi, koji 
krajevi imaju pripadati despotu, a koji Sinjoriji, za to je trebalo 
novog, pobližeg sporazuma. To je uistinu značilo, da skadarsk: 

ugovor nije drugo, nego smicalica s mletačke strane, da se izbjegne 
opasnosti, koja je prijetila od prisutnosti Brankovičevih 8000 ko- 
njanika. Pravi mirovni ugovor imao se dakle istom zaključiti, 

Da stranke upozore na tu potrebu, za to su se starali u prvom 
redu sami Kotorani. Barbarigo se nije više vratio u Kotor, da 
upravlja gradom nakon skadarskog ugovora. U jeseni 1423 god. 
nalazimo naime već novoga gradskog kneza Stefana Quirinija. To 
je bio susretljiv gospodin, nimalo nalik na surova i prijeka Marka 
Barbariga, a sva je prilika, da je upućen od Sinjorije, da bolje 
pazi na odredbe gradskoga statuta. 

Gotovo u isto vrijeme biće da je iz Mletaka došao novi ko- 
torski biskup Francesko Pavoni. Njegovo imenovanje kao da nije 
izvršeno, isto kao imenovanje prethodnika mu Rajmunda iz Viterba, 
po prijedlogu samih Kotorana, nego naprosto po dezignaciji patri- 
jarha kao duhovnog starješine svih krajeva podloženih Sinjoriji. 
Novi biskup bio je naime odmah potvrđen bulom pape Martina V 
od 7 oktobra 1422, dakle u isto vrijeme, kad je i Barbarigo krenuo 
kao proveditur u Kotor. Ali Pavoni nije odmah krenuo iz Mletaka 
u Kotor, nego je po svoj prilici volio počekati, dok se budu sredile 
tamošnje prilike. 

No kad je on napokon došao u Kotor, bio je njegov dolazak 
kao neki znak za Kotorane, da pokrenu sa svoje mrtve tačke 
pitanje državnih granica i međusobnih odnosa između jedne i druge 
državne teritorije. Imovina kotorske biskupije nalazila se naime 
ponajviše na drugoj strani državnih granica. Biskup je stoga odmah 
uvidio, da raščišćavanje imovinskih prilika stoji u interesu njegove 
ekonomske egzistencije. Zato je po svoj prilici sam on nastojao, 
da u Mletke krene kotorsko izaslanstvo, koje se pokazalo pred 
Sinjorijom 4 maja 1424 god. 

Kotorani su tražili u prvom redu, da budu na čistu o sudbini 
mirovnog ugovora, za koji se uporno govorilo, da ga despot neće 
potvrditi. Izjavili su stoga svoju zabrmutost, što još nisu dobili 
svojih zemalja, to jest grbaljsku župu. Sinjorija ih primiri izjavom, 
da je već izabran novi kapetan za Skadar, koji će se sastati s de- 
spotovim povjerenicima, da utvrde obostrane granice. 

Na to će Kotorani: »Kad dobijemo opet svoje zemlje, molimo, 
da se svakako izvrše u njihovu pogledu stari naši običaji i da se 
seljani 1 vlastaci (neslobodni seoski kmetovi) primoravaju na izvr- 
šivanje svojih dužnosti.« Sinjorija je bila sporazumna s time, ali 

je izrijekom zahtijevala od Kotorana, neka nikako ne traže od 
svojih seljaka više, nego im doista duguju (et non permittat ipse 
comes .... quod predicti eorum habitatores contra debitum gra- 
ventur, nec ullo_ modo, nisi de iure fuerit, angarentur et mole- 
stentur), 

Pet stotina dukata određeno je ovom prilikom za popravak 
palate kotorskoga kneza, koja je bila, rekoše Kotorani, u tako 
slabom stanju, da se nije mogla ni pogledati. Dalja njihova briga 
bijaše, da se svakako čuva katastih otoka sv. Gabrijela. Katastih je 
značio zbirku isprava o imovinskim pravima, a vlastela se jamačno 
bojala, da joj se opet ne dogodi, da jedan nesavjesni ili lakoumni 
kancelar uništi dokumente, na kojima su gradili svoje pravne 
zahtjeve. 

Zanimljiv je kotorski zahtjev, da im Sinjorija dopusti, neka 
povise liječničku platu od roo na 170 dukata, dok se plata učitelju 
imala sniziti od roo na samih 30 dukata. Sinjorija im odvrati, da 
se ona neće miješati u to, što kotorska općina bude učinila sa 
svojim novcima. Dalji je kotorski zahtjev imao za predmet gradski 
dug prema ostavštini Antona delle Boccole: Sinjorija se pokaza 
nestrpljivom i naredi, da se cijela stvar što brže riješi. Dvije su 
pritužbe podignute protiv gradskoga kneza Stefana Quirinija: da 
ne poštuje privilegiju gradske vlastele u pogledu trgovine vinom 
i da u krivičnim parnicama ne primjenjuje odredbe gradskoga 
statuta. » Te su odredbe, odvrati Sinjorija, u mnogim slučajevima 
nemoguće. Tako je vlastelinu dovoljna kazna, kad je ubio seljaka, 
da plati globu od rso perpera. A za lupeža je određena globa u 
trostrukoj vrijednosti ukradene stvari.« 

Oskrbljivanje Kotora tražilo je, dok ne bude jasna sudbina 
gradske okoline, da se dovede neka količina žita iz Drača i Zabo- 
jane. Drački bailo Girardo Sagredo dobio je ovom prilikom nare- 
đenje, da mora izručiti Kotoranima slobodno od svake pristanišne 
takse svaku količinu žita, koju bi oni htjeli nabaviti na osnovu 
pozitivnoga dopisa kotorskog kneza. 

Ove su molbe trebalo istom da priprave teren za kasnija 
krupnija pitanja. Kotorani su se pritužili, da je njihov pokus, da 
mirnim putem dovedu Grbljane do posluha, ostao bez uspjeha. U 
Grblju je čak bilo došlo do nemira, a tamošnji su vlastaci, čini 
nam se, tvorno napali kotorske izaslanike. »Ako nam samo do- 
padnu šaka, odvrati na to Sinjorija, kazniće ih naš kotorski knez, 

da njihov slučaj posluži primjerom drugima (mandabimus comiti 
nostri Cathari et successoribus eius, ut si predicti malefactores vel 
eorum aliqui in manibus suis capitarent, debeant contra illos pro- 
cedere per modum quod delictorum suorum debitam poenam luant 
et ipsorum poena aliis sit ad exemplum). 

Dok su međutim pojedinci iz Grblja i ostale kotorske okoline 
pokazivali neku upornost prema vlasteli, bilo ih je nekoliko, koji 
su već nastojali, da se s njima izmire. Kotorski je knez obećavao 
pojedincima za nagradu za njihovo držanje koncesiju jednog mlina, 
što je imalo za posljedicu, da su svi seljaci onoga kraja morali ići 
k njemu, da im samelje žito i da od samljevenog žita uzme izvjesnu 
količinu za se. Samo je Kotoranima krivo bilo, da je gradski knez 
podijelio takvu koncesiju nekom Rejni (Regna), jer je on to manje 
zaslužio od mnogih drugih. 

Sinjorija je morala obećati, da će se postarati kod despota, 
da se kotorskom biskupu ne zadaju nikakve smetnje pri izvršivanju 
njegove duhovne sudbenosti i njegovih imovinskih prava na teri- 
toriji podloženoj srpskoj državi. Odbila je, da opet uzme u pretres 
parnicu Lambra Bolice, koga je Barbarigo osudio na izagnanstvo, 
a dopuštala je samo, da se njegovo imanje unovči za pokriće nje- 
govih dugova (Glasnik Zem. muzeja u Bosni i Hercegovini XXXIII, 
131—6). 

Po svoj prilici stoji u vezi s kotorskom pretstavkom duždeva 
povelja od 14 maja 1424, kojom je Kotoranima dopušteno, da opet 
kuju srebrni novac kao i prije sa slikom sv. Tripuna na jednoj i 
sa sv. Markom na prijestolju na suprotnoj strani (effigies Sti Marci 
in solio). Ali je gradski knez s vlastelom morao paziti, da nacrt, 
kovinska sastavina i težina odgovaraju zakonskim propisima (Co- 
mes et Nobiles provideant super stampa, liga et pondere: Farlati 
6, 458). 

Posljedica ove kotorske pretstavke bila je dakle, da je novom 
skadarskom kapetanu Francesku Quiriniju naređeno, neka se što 
prije sastane sa srpskim povjerenicima i dogovorno s njima uredi 
pogranična pitanja. 

Do sastanka je doista došlo u augustu 1424 u Plani, valjada 
u Plavu blizu Gusinja, između Đurđa Brankovića i Franceska 
Quirinija. Ali ovom se prilikom nije mogao postići nikakav prak- 
tični rezultat. Stranke su se naime mogle složiti samo o slobodi 
kretanja mletačkih i srpskih podanika na teritoriji države. Teškoće 

su nastale, kad se povela riječ o izručenju pojedinih zlikovaca, koji 
su stali da bježe iz jedne države u drugu. A pogotovu nije moglo 
doći do sporazuma o drugim pitanjima, za koja je Sinjorija obećala 
u maju Kotoranima, da će činiti predmet zajedničkog pretresa 
(Ljubić 8, 277—8 i St. Stanojević Borba 65—6). 

Neuspjela konferencija u Plani imala je za posljedicu, da su 
pregovori prestali za cijelu godinu dana, Tek u augustu 1425 (ne 
1424, kako misli Stanojević) došlo je do sastanka srpskih i mle- 
tačkih povjerenika u Mlecima. Sastanak se počeo obostranim pred- 
bacivanjima zbog neizvršenja skadarskog ugovora. Mlečići su tra- 
Žili, da im despot ustupi skadarsku i kotorsku okolinu, dok su se 
despotovi ljudi tužili, da se još nalaze u mletačkim rukama Budva, 
Paštrovići 1 zetska solila. Osim toga tražilo se s despotove strane, 
da Sinjorija plati godišnji danak od hiljadu dukata ne samo za 
Skadar nego i za Kotor, jer se taj danak plaćao i u vrijeme 
Balše III. U daljem je zasjedanju iskrsla nova nesuglasica: Koto- 
rani su tvrdili, da im mora pripadati cijela svetomiholjska metohija, 
jer je ta metohija njima pripadala u vrijeme Durđa Stracimirovića. 
Na to stanovište nisu Srbi nikako htjeli pristati, nego su katego- 
rično zahtijevali, da im se Luštica sa solilima mora predati, jer je 
skadarski ugovor u suštini značio uspostavljanje predratnog teri- 
torijalnog stanja, a Balša je pred ratom sa Serenisimom nesumnjivo 
vladao cijelom svetomiholjskom metohijom (Glasnik Društva srbske 
slovesnosti XIII, 221—8). 

Ove dvije konferencije, koje su održane, mislimo. u Mlecima, 
nisu doduše dovele do pozitivnog rezultata, ali su znatno pomogle 
tome, da su sporna pitanja dobila svoju tačno određenu formula- 
ciju. Jer, kad su uzalud raspravljene sve mogućnosti posredničkog 
rješenja sa strane jedne treće neutralne vlasti — u pitanje su do- 
lazili vizantijski car, knez ahajski, janinski despot, Nikola Senjski, 
ankonitanska općina, član porodice Malatesta, bolonjski i sijenski 
univerzitet — nije ostalo drugo, nego da se pristupi izravnim pre- 
govorima (Glasnik Društva srb. slov. 13, 221—8). 

Sinjoriji je mnogo bilo do toga, da se stvari brzo dovedu 
do zaključne faze, jer je despot Stefan živo nastojao, da zadobile 
za pomisao razračunavanja sa Sinjorijom kralja Sigismunda. Ali 
se u ovu fazu pograničnog pitanja upletoše, čini nam se, Kotorani. 
Oni se doduše nisu usudili, da sami izađu pred Sinjoriju s gotovim 
prijedlozima, nego su stvar pokrenuli tako, da su zainteresirali za 

pitanje svetomiholjske metohije nikoga drugog nego samog kotor- 
skog biskupa Sekonda Nanija. Nani se početkom te godine pogodio | 
sa dotadašnjim kotorskim biskupom Franceskom Pavonijem, da će 
doći na njegovo mjesto i da će mu u zamjenu ustupiti biskupsku 
stolicu u Argu u Peloponesu. Kotoranima je ta promjena dobro 
dolazila, jer je Sekondo Nani bio iz mletačke vlasteoske porodice 
i pri tome u novčanim teškoćama. Između Kotorana, koji su mu. 
posudili novaca, nalazio se Marin Druško. Nikakvo čudo, da je u 
tim prilikama pošlo za rukom Kotoranima, da biskupa zaintere- 
siraju za pitanje svetomiholjske metohije, koja je već od god. 1125 
bila, glasom darovnice biskupa Ursacija, sastavni dio patrimonija 
katedrale sv. Tripuna. Pregovori o kotorskim i skadarskim grani- 
cama bili su u punom jeku u Mlecima, kad se pred Sinjorijom 
pojaviše, 31 augusta 1425, kotorski izaslanici sa zahtjevom, da se 
svetomiholjska metohija svakako mora revindicirati kao kotorsko- 
zemljište, jer je činila integralni dio patrimonija kotorske biskupske 
stolice. Ali taj zahtjev, koji su Kotorani formulirali sasvim beza- 
zleno, kao da se radi samo o biskupskoj revindikaciji, nije mogao: 
da pomete Sinjoriju, koja odvrati Kotoranima, da zahtijeva, neka 
se biskup ne plete u pitanja, koja su se desila prije nego je Sinjorija 
zavladala Kotorom (Glasnik Zem. muzeja u BH. 33, 129—130). 
Da cijelo pitanje jednom pokrene s mrtve tačke, odredi Sinjorija 
za svoga poslanika pred despotom skadarskoga kapetana Franceska 
Quirinija. (5. septembra 1425). 

Ali do sastanka između Quirinija i despotovih povjerenika 
nije došlo cijele jeseni 1425 god. Istom 22 marta 1426 izdaće despot 
Stefan svoju punomoć Đurđu Brankoviću, 

Međutim je kotorski biskup opet pokušao da pokrene sveto- 
Miholjsko pitanje, po svoj prilici izravnim putem, ne znamo, da li 
pretstavkom mletačkome velikom vijeću, da li posredovanjem nekog 
nama pobliže nepoznatog mletačkog vlastelina iz same njegove 
porodice. Između senatskih odluka izdanih u proljeću 1426 god. 
(Senatus Misti vol. 56, fol. 7, resp. Ljubić 8, 136) nalazi se nalog 
izdan kotorskom biskupu, da smjesta ode u Mletke pred Sinjoriju 
pod prijetnjom njezine nemilosti (sub pena indignationis  gratie: 
nostre). A kad je malo potom dobio dopust, da se vrati u Kotor, 
skopčan je bio s tim dopustom dalji nalog, da se svakako ima 
vratiti u Mletke u roku od tri mjeseca dana (habeat licentiam 
redeundi ad episcopatum suum per menses tres tantum, in fine 
quorum revertat Venetias). 

Zlo je prošao pred Sinjorijom i biskupski finansir Marin 
Druško. Odlukom od 31 augusta 1425 naredi naime Sinjorija, da 
Marin Druško nema biti oslobođen od kotorskih carina, premda je 
on bio dobio naslov mletačkog građanina za nagradu za svoje 
držanje prilikom predaje Kotora Serenisimi i premda je on tu 
povlasticu uživao sve do toga vremena, — dosta jasan znak, da 
nije odobravala njegovo kasnije držanje (Glasnik Zem. muz. u 
B. H. 33, 129--130\. 

22 aprila 1426 nađoše se na okupu u Vučitrnu srpski i mle- 
tački pregovarači 1 tu je sklopljen u prisutnosti gračaničkog mitro- 
polita_ Faona (Phaonna), vojvode Vukca i vojvode Mrkiša sa 
srpske, Alviza Donata, Tomaza Sclava i nekog Johanninus de 
Venetiis s mletačke strane novi ugovor, u kojemu je Đurađ Bran- 
ković odustao od zahtjeva godišnjeg danka od hiljadu dukata od 
kotorskih prihoda, kako su ga Kotorani plaćali u svoje vrijeme 
Đurđu Stracimiroviću i sinu mu Balši, jer je u skadarskom ugovoru 
izrijekom bilo uglavljeno, da Kotor pripada slobodno od svakog 
tereta mletačkoj Sinjoriji (in instrumento dicitur_ Catarum cum 
districtu esse deberi prefati ducalis dominii franche. Si autem solvo 
debent 1ooo haberent servum non liberum). Isto je tako Đurađ 
Branković odustao od toga, da traži za despota paštrovsku kne- 
žinu. Uz to je obećao, da će dati srušiti kulu Đurđevac poviše 
Grblja, koju su bili podigli Đuraševići. -Kotoranima je pak imao 
predati šest Grbalja (Garbelli sie di confini de Cattaro), čudni 
izraz, koji nas potsjeća na jednu odredbu iz marseljskog statuta iz 
god. 1269, po kojoj su seljaci morali predati gospodarima žito u 
obliku dobro otrijebljenih snopova (garbellum), a gospodarima je 
pripadalo da izaberu između pojedinih snopova onaj, koji bi im se 
najbolje sviđao. Isti običaj, koji je opstojao u Marselju za žito iz 
Romanije, Provanse, Narbone, Katalonije ili Hispanije (quae- 
cumque grana cuiuscumque terra fuerit de Romania, vel de Pro- 
vincia, Narbonensio, sive de Cathalonia, vel Hispania... quae 
vendetur et emetur deinceps a quocumque in civitate Massiliae, seu 
eius districtu, debeat garbellari illis duabus garbellis ad id spe- 
cialiter constitutis, vel faciendis: qui autem aliter fecerit, puniatur: 
Du Cange III, 817), vrijedio je, mislimo, za predaju dohotka u 
grbaljskoj župi: žito bi se poređalo u snopovima, a kotorska vlastela 
su dolazila na zemlju i odabrala bi one snopove, koji bi joj najbolje 
odgovarali. 

Durad je osim toga obećao, da će platiti Kotoranima sve, što 
je uzeo od Grbljana od 12 augusta 1423 do onoga dana, kad se 
Grbalj preda mletačkim vlastima. Đurađ je imao dobiti osim 
Ulcinja, kojemu su priznata sva prava, što su ih imali tamošnji 
stanovnici na opatiji sv. Nikole na ušću Bojane, Budvu i Balšina 
solila. Komisionalno je naime utvrđeno ovom prilikom, da od solila 
na luštičkoj strani 34 pripadaju Balšinim nasljednicima, 24 zetskom 
metropolitu, 27 Luštičanima, ro Duraševićima, 8 nekom Bogdanu 
Šiće, 2 nekom Nikoli Savliću ili Sabliću, 2 nekom Živiću, 32 vla- 
steli kotorskoj i 4 Rajku Moneti (Glasnik Dr. za srbsku slovesnost 
XIII, 236). Osim toga je Đurađ imao primiti za srpskog despota i 
znameniti samostan sv. Marije na Rtcu (Ljubić 9, 7—14). 

Durađ je 25 aprila 1426 pisao u Mletke i tražio potvrdu toga 
ugovora, koju je i dobio dva mjeseca kasnije. Senat je pri tom 
dopustio svojim podanicima, da nose so u despotova pristaništa 
Bar i Budvu (St. Stanojević Borba 72—3 i Pipo Spano 11—4). 

Ugovor, tako potpisan u Vučitrnu 22 aprila 1426, ratificiran 
je sa strane srpskog despota poveljom izdanom u Srebrnici dana 
25 jula 1426 (Ljubić 9, 17—8). 

Grbljani nisu počekali na ratifikaciju ugovora s despotove 
strane, nego su odmah stupili u veze s Franceskom Quirinijem, a 
ovaj uglavi s njima ugovor predaje Grblja Serenisimi dana 19 juna 
1426. Ugovor je sadržavao ove odredbe: 

1) Grbljanima su oproštena sva zla, što ih bijahu počinili, već 
ako su nakon svoje uslovne predaje ubili iz zasjede kojeg Ko- 
toranina; 

2) ako su dotle davali petinu, davaće unaprijed četvrtinu; 

3) za prihode kroz ratno vrijeme ne trebaju više polagati 
nikakva računa (non molestabuntur); 

4) za njihove međusobne parnice ili nesuglasice biće nadležaa 
samo kotorski knez; 

$) Grbljani će sami birati svojega kneza (capitaneus) po 
svojem starom običaju; 

6) njima će ostati slobodna sva ona zemljišta, za koja se ne 
uzmogne javnom ispravom (per publico instrumento) dokazati da 
stoje pod zakupom; 

7) niko se pak neće pačati u ona zemljišta, za koja je već 
opstojao najmovni ugovor, već ako vlasnik sam pristane na to, da 
se veže u pogledu svoje zemlje (excepto qui domini possident); 

8) novi se mlinovi ne smiju podići bez dopuštenja kotorskoga 
kneza; 

9) ne smije se uništiti loza, koja je posađena posljednjih 
godina; 

10) najamnina se mora isplatiti ili predati u Kotoru, a samo 
kad seljaci duguju četvrtinu, treba prihod izručiti na samoj zemlji. 

Ovaj je ugovor najprije saopćen kotorskoj gradskoj općini, 
jer je trebalo da se ona izjavi sporazumnom s pojedinim njegovim 
odredbama, između kojih je svakako najvažnija ta, da se Grbljani 
u svojim parnicama nemaju obraćati kotorskim gradskim sucima, 
nego jedino i isključivo kotorskom knezu kao pretstavniku mle- 
tačke vrhovne vlasti. Tek pošto su kotorska gradska vijeća odo- 
brila taj ugovor, podnesen je on Sinjoriji na odobrenje, što se i 
zbilo, ali istom u aprilu 1428, dakle puna dvadeset i dva mjeseca 
nakon što su se Grbljani predali Francesku Quiriniju (Glasnik 
Zem. muzeja u BH. XXXIII, 132—3). 

S vučitrnskim ugovorom i s grbaljskom predajom bilo je u 
suštini napokon utvrđeno ono pravno stanje, koje je proizlazilo :z 
sadržine skadarskog ugovora. Ali ni onda nije sve dovršeno. 
Pretstavnici despota i Sinjorije su se još jednom sastali u Drivostu, 
da konačno urede neke nesuglasice i utvrde kotorske granice prema 
zetskom zaleđu i prema metohiji sv. Mihaljla, koja će ostati pod 
despotovom vlašću (Ljubić 9, 14—7). 

O Paštrovićima je određeno, da se granice paštrovske knežine 
moraju potpuno podudarati sa stanjem, kakvo je bilo na snazi u 
vrijeme Đurđa Stracimirovića i Balše III. Samo su neke paštrovske 
porodice sa svojim pronijama i baštinama dosuđene despotovini. 
Zetski mitropolit imao je da vrši isto kao i u starije vrijeme crkvenu 
sudbenost ne samo u despotovim zemljama nego i u krajevima 
podloženim  Serenisimi, i to ne samo na području Skadarskog 
Jezera nego i svugdje drugdje, gdje je ranije opstojala njegova 
crkvena sudbenost (metropolito per tute le giexie ala fede sclava 
cussi in lo lago come in Faltro paise della Signoria). 

Posebno je poglavlje toga ugovora posvećeno granicama ko- 
torske teritorije, a te su granice utvrđene u dvostrukom smjeru: 
prema zetskom zaleđu i prema metohiji sv. Mihaljla, koja je time 
definitivno dosuđena srpskoj despotovini. 

Pogranična crta imala je da ide od Jasa na Crvenom Kamenu 
poviše crkve sv. Tripuna i planinskim grebenom od Dubovice i 

Viline Jame do Ponesdola onako, kako je to već bilo označeno 
pograničnim kamenima. A od Drenovica — to jest od kraja, gdje 
tih pograničnih znakova nije bilo — imala je granica ići do Nuševe 
Glave 1 Sv. Đurđa prema Majstorskim Vratima dalje duž gorske 
kose. O granicama između kotorske teritorije i Danica trebalo je 
da odluči sud dobrih ljudi, sastavljen od šest kotorskih povjerenika 
i šest povjerenika sa sela na samim Danicama (e a pruovo ala 
glesia de san Irifon suso alla cuppa fino alla scala de Duboviza 
a Villina Yama a Ponesdol, como se siegui per i signi taiadi per i 
saxi fermi et per mezo de Drenouiz suso a Nusevaglava e a san 
Zorzo e suso alla porta de Maistori e per zima per tuta montagna. 
E per li confini tra Cataro e le Danize, chel sia tolto sey boni 
homeni de Cataro et sey boni homeni dele Danize degni de fede, i 
quali dichia zurar per sacramento, e Ja ove se concordera la mazor 
parte, li se diebia meter li confini, como fo al tempo de misser Zorzi 
Strazimir: Ljubić 9, 7—17). 

O granicama između grbaljske župe i metohije sv. Mihajla 
određeno je pak, da odluči mješovita komisija. Toj komisiji su 
imali pripadati Rajko Moneta, Tomo Sclavo, Pavko Briza Drago 
sin Markov i Luka Pautin. Osim njih doći će u komisiju još pet 
ljudi, i to trojica iz župe grbaljske i dvojica iz metohije sv. Mihajla. 
Granica će se odrediti po pravorijeku većine članova ove mješovite 
komisije. 

Između članova ovoga zbora dobrih ljudi zaslužuje posebnu 
pažnju Rajko Moneta. Spomenut je naime prilikom vučitrnskog 
ugovora kao vlasnik solila, koja su nekad pripadala zetskoj mitro- 
poliji, četiri u sve, koja su mu bila predana od mitropolita u 
saglasnosti sa crkvenim zborom (Ljubić 9, 7). 

Ugovor je zatim ratificiran od mletačkog dužda Franceska 
Foscarija svečanom poveljom od 8 februara 1427 (Ljubić 9, 19—20; 
St. Stanojević Borba 73—5). 

Ovo izmirenje između despota i Sinjorije nije bilo po volji 
braći Jurasima ili Đuraševićima, čija je porodična politika išla za 
tim, da stvori sebi zatvorenu teritorijalnu cjelinu u neposrednom 
budvansko-kotorskom zaleđu, pa ni samim Kotoranima, jer su time 
izgubili svaku nadu, da će ikad povratiti pod svoju vlast metohiju 
sv. Mihajla. Zato je veoma vjerojatno, iako nemamo o tome ni 
kakvog dokaza, da su Kotorani prije ratifikacije drivostskog ugo- 
vora još jednom pokušali, da cijelu stvar ometu. Sva je naime 

prilika, da se njima ima zahvaliti odluka braće Đuraševića, da 
ponude svoju predaju Sinjoriji prvog januara 1427 god. (Glasnik 
Društva srpske slovesnosti XIII, 274), dakle u vrijeme, kad dri- 
vostski ugovor nije još bio odobren od mletačke vlade. 

Da je između Đuraševića i Kotorana bilo tajnih veza, vidi se 
iz držanja samih Kotorana. Odmah s prvih početaka izjavljivali 
su zabrinutost zbog toga, što se Đuraševićima nije saopćio bar 
Prijepis ugovora i protokola mješovite pogranične komisije, koja se 
sastavila bez daljeg oklijevanja u prvoj polovini 1427 god. Ke- 
torske pretstavke su se isprva ograničile na usmene razgovore sa 
gradskim knezom. Istom 17 januara 1428 pojavi se pred Sinjorijom 
kotorsko izaslanstvo sastavljeno od Nikole de Passara, koji će u 
kasnije vrijeme zauzeti položaj stalnog kotorskog nuncija pred 
Sinjorijom, i od Ivana Iripova Buće. Molili su, da ih Sinjorija 
ovlasti, neka se pri izvršivanju posljednjih ugovora sporazume 
s braćom Duraševićima, jer se oni ne drže onih tačaka skadarskog 
mira, koje nalažu i jednoj i drugoj ugovornoj stranci izručenje 
zlikovaca. Nije naime isključeno, da su sada Đuraševići dali osjetiti 
i Kotoranima svoju zlovolju za to, što nisu mogli postići bar dje- 
lomično ispunjenje njihovih političkih težnja. 

Zanimljiv je i simptomatičan za način, kako je Sinjorija 
gledala na situaciju, njezin odgovor Kotoranima. Strogo im |< 
zabranila, da se uopće upuštaju u pregovore s Đuraševićima, jer su 
to despotovi ljudi, koji moraju poslušati njegova naređenja, a ne 
smiju se pogađati s drugima o vršenju mirovnih ugovora (Glasnik 
Zem. muzeja u BH. 33, 134—6). 

Ali sve te opomene nisu ništa mijenjale na činjenici, da je 
nekakva čudna nervoza vladala svim ovim krajevima. Ljudi su 
stajali pod trajnim dojmom, da je politička situacija, kako je pro- 
izlazila iz mirovnih ugovora, nešto privremeno i izvještačeno. Ta 
se nesređenost osjećala već na samim karavanskim vezama. Sinjorija 
je doduše pripisivala to kotorskom običaju, da posao sretanja 
karavanskih povoza predaju svojim povjeriocima. Kotorski je dug 
još uvijek iznosio preko deset hiljada dukata, a općina se malo 
pomalo oslobadala od njega, povjeravajući svojim vjerovnicima 
zadaću, da se nađu svake nedjelje na teritoriji Riđana u današnjim 
Krivošijama, gdje su dolazile iz Grahova karavane iz Bosne i 
Podunavlja. 'To je sretanje imalo za redovnu posljedicu, da su 
interesirani trgovci po količini svoje robe nagrađivali pratnju, koja 

je dolazila, da ih primi. Sinjorija nije voljela takav običaj, pa je 
zato zabranila Kotoranima, da svoj dug kompenziraju naplatama 
ovih povjerilaca (Glasnik Zem. muzeja u BH. 33, 134—6). 

Kotorani su se sada uvelike zabrinuli za sudbinu svojih 
privilegija. Već je njima krivo bilo, što su Grbljani vodili svoje 
parnice samo pred gradskim knezom, a ne pred gradskim sucem. I 
privilegija Marka Barbariga u korist Mihajla ili Ivana Pellegrine 
ili njih obojice izazvala je veliko negodovanje u vlasteoskim 
redovima. Kotorani su sada tražili u nekoliko navrata od Sinjorije, 
neka im potvrdi sve povlastice prošlih godina. U Mlecima se u tom 
pogledu nisu činile nikakve teškoće. Već je kotorski knez Pietro 
Duodo dobio nalog, da upravlja Kotorom blago i obzirno i da 
dopusti kotorskim izaslanicima, neka samo idu u Mletke svaki put, 
kad bi to zatražili (quoniam nostra intentio fuit et est, ut ipse ac 
ceteri comites quod ad illam nostram  civitatem Cathari trans- 
mittimus, videant et tractent vos et totam illam comunitatem 
dulciter et humane... scribimus comiti... ut non debeat prohibere 
vobis, quotiescumque mittere volueritis ad nostram  presentiam 
ambasciatas vestras: Glasnik Zem. muz. u BH. 33, 131). 17 januara 
1428 zahtijevali su pak i postigli Kotorani od Sinjorije ponovno 
obećanje, da Kotor neće ni u kakvom slučaju biti izručen drugom 
teritorijalnom gospodaru. Dakako, Sinjorija je ovom prilikom 
naglasila, da ona smatra pograničnu crtu utvrđenu posljednjim 
mirovnim ugovorima kao nepomičnu za svu budućnost (Glasn:k 
Zem. muzeja u BH. 13, 134—6). 

No ako je Sinjorija čvrsto stajala na tome, da se pogranično 
stanje nikako nema izmijeniti, poučili su je sami događaji, da je ia 
stalnost postavljena na prelabavu podlogu. 

Između Kotorana i Grbljana kao da su odmah spočetka 
izbile teške nesuglasice: Grbljani su naime ne samo postigli, da im 
sudi kotorski knez, a ne kotorski gradski sud, nego su po svoj 
prilici dali sastaviti o Mitrovu danu 1427 pisanu zbirku svojih 
običaja i predali na potvrdu kotorskom knezu. Grbaljski statut nije 
sačuvan do današnjeg dana. Vrčevićeva publikacija, koja je našla 
mjesta u Novakovićevoj zbirci naših sredovječnih zakona, nikako 
ne može pretstavljati ono, što je mogao biti, ako ga je uopće bilo, 
grbaljski statut. Svakako su Grbljani održavali svoje zborove, u 
kojima su se primjenjivali njihovi pravni običaji, i nisu trpjeli, da 
se Kotorani miješaju u njihovu domaću samoupravu. Kad se 

kotorski vlastelin Luka Pasquali stao tužiti zbog toga, 7 novembra 
1431, pred Sinjorijom i tražio, da se ti zborovi zabranjuju, jer su 
uvijek izazivali posljedicu, da je izbila seljačka buna, odvrati mu 
Sinjorija: »Ne čini nam se pošteno, da oduzmemo Grbljanima 
slobodu, koju su oduvijek imali. Ali im možemo narediti, da vas 
obavijeste unaprijed o svakom svojem zborovanju. A vama će biti 
slobodno, da o svom trošku šaljete na grbaljske zborove svoje 
povjerenike« (Glasnik Zem. muzeja u BH. 33, 137—8). 

Jedva šest mjeseci poslije kotorske pretstavke javili su se pred 
Sinjorijom grbaljski izaslanici Radič Drušković i Andrija Batuta. 
Žestoko su se žalili na Kotorane, da su tako samovoljni, da je narod 
u Grblju počeo očajavati o svojoj budućnosti. Kotorani su naime 
htjeli, da im svi Grbljani kmetuju, a kad bi se ko tomu protivio, 
istjerali bi ga sa zemlje i namjestili bi mjesto njega kojeg mu drago 
doseljenog Vlaha, valjada baš iz onih kotorskih krajeva, u koje je 
despot svojevremeno Vlahe doselio. »A vaše gospodstvo treba da 
zna, da mi Grbljani živimo u svojoj župi na svojoj zemlji već 
punih hiljadu godina, pa stoga nije pravo, da nas kotorska vlastela 
naprosto protjeraju sa zemlje i na naše mjesto dosele tuđi svijet.« 
Grbliani su se k tome tužili, da im Kotorani sude sasvim samo- 
voljno. Budući da nisu vješti »latinskom govoru«, moraju davati 
svoje izjave gradskom tumaču, pa se redovno događa, da se te 
izjave izopačuju i da se Grbljanima odbijaju svi zahtjevi, koje bi 
oni imali protiv Kotorana. 

Sinjoriji je bilo jasno, da se ovakvo nezadovoljstvo ne može 
duže podržavati. Stoga je ona toplo preporučila kotorskom knezu, 
energičnom Nikoli Pisaniju, neka oštro pazi i na Kotorane i na 
Grbljane i neka kotorsku vlastelu ozbiljno potsjeti na opasne 
posljedice njihova nepopustljiva držanja. »Time će oni postići, da 
Grbljani sami dođu do odluke, na koju danas ni u snu ne misle« 
(quod iniuriosis verbis... eos ad id, quod non cogitant inducant). 
Sinjorija je preporučila Kotoranima, da postupaju blago s Grblja- 
nima, dok vrše svoju dužnost, i da ih nikako ne miču sa zemlje, jer 
treba »da se naši podanici dobro slažu među sobom i da ne bude 
mržnje između njih« (quoniam nostra intentio est quod subdiu 
nostri invicem se diligant, nev inter eos sit odium nullum: Glasnik 
Zem. muzeja u BH. 33, 139—140). 

Nikola Pisani bijaše jedva otišao iz Kotora, a već je gradska 
okolina bila u plamenu. Povod je za to dalo nezadovoljstvo Đura- 

ševića sa skadarskim ugovorom i nezadovoljstvo Grbljana sa 
kotorskom vlastelom. I jedni i drugi ustadoše sada protiv vrhovne 
vlasti. Ali nije isključeno, da su Đuraševići stajali u tajnim vezama 
i sa Grbljanima i sa Kotoranima. Ustanak je izbio s takvom ele- 
mentarnom snagom, da se u prvom trenutku moglo misliti, kao da 
od skadarskog ugovora neće ostati ni kamena na kamenu. Prvi je 
utisak bio u Kotoru, da pretstoji ponovno neprijateljstvo s de- 
spotom: Sinjorija nije naime još bila platila ni Stefanu Lazareviću 
ni Đurđu Brankoviću skadarski prihod. Zato se Kotorani odmah 
približiše svetomiholjskim seljacima. Novi kotorski knez Anton 
de cha de Pesaro obeća im naime, da im neće uzeti dimninu od 
dukata za ognjište, nego samo od perpera, kako se prije običavalo. 
Ta se ponuda činila svetomiholjskim seljacima tako primamljivom:, 
da su smjesta pristali da stupe u stari odnos s Kotoranima. Luštica, 
Bogdašići, Lješevići dođoše tako opet pod okrilje Sinjorije. Pokušaj 
Đuraševića, da zadobiju za svoju stvar seoske zajednice u Primorju, 
nije imao uspjeha. Njihove su otimačine po Mainama i Paštro- 
vićima odbijale i njihove najvjernije pristalice. Između štetočinja 
spominje se sada prvi put u kotorskom zaleđu pleme, koje je ne- 
davno moralo boraviti nedaleko od Drivosta (Ljubić 9, 159). To 
su bili Njeguši (Ljubić 9, 85—7). 

Despotu Đurđu morala se situacija oko Kotora činiti čudna. 
Zato najprije pošalje dva svoja čovjeka kotorskom knezu Antonu 
de cha de Pesaro, koji se toliko bio požurio da primi svetomiholjske 
seljake u podložnost prema Sinjoriji. Nikola Vitomir i kancelar 
Nikša stigli su u Kotor i imali toliko uspjeha, da je odmah ras- 
pletena situacija. Grbljani, koji se sada dosjetiše opasnosti, baciše 
se pred noge Antonu de cha de Pesaro i dobiše pomilovanje (che 
tuto i sia perdonado e che non si debia_menzionare nisum facto: 
Glasnik Zem. muzeja u BH. 33, 141; odluka 25 novembra 1433). 

Sada, kad je potpuno raščišćena situacija, nije ništa stajalo 
na putu novom ugovoru, koji je imao utvrditi osnovu skadarskih 
zaključaka. Pred novim dvorom Đurđa Brankovića u Smederevu 
nađe se mletački poslanik Nikola Memo 14 augusta 1435 i tu su 
konačno uređeni svi zahtjevi, koji se pojaviše za prošlih nezgoda. 
Đurad Branković imao je da primi cijeli skadarski danak minulih 
devet godina, u svemu devet hiljada dukata. Uz to mu se imala 
platiti razlika između one svote, koju su Mlečići bili pobrali od sve- 
tomiholjskih seljaka, i one svote, koju su ti seljaci morali platiti 

njemu kao svome vrhovnom gospodaru. Mlečići su opet sa svoje 
strane postavili posebne zahtjeve za prilično prijeporne usluge, 
koje su tobože učinili despotu i njegovim ljudima na njihovu molbu 
za prošlih nemira. 

Smederevski ugovor ima za predmet i trgovinu solju. Mle- 
čani nisu naime nikako htjeli, da Đurađ Branković da uvoziti so 
u Budvu u kojim mu drago količinama i iz kojih mu drago krajeva. 
Srpski je despot imao pravo dovoziui morskim putem samo onu so, 
koju je dobivao iz svojih solila. Kad se za pregovaranja njegovi 
ljudi izgovoriše, da se pod Đurđem Stracimirovićem so ipak 
uvozila u Budvu morskim putem, odvrati Nikola Memo, da je to 
urađeno, ako je doista bio slučaj, bez znanja i bez pristanka mle- 
tačkih vlasti. Jer da se so pronašla, potpala bi pod mletački 
sekvestar; more je naime mletačka svojina, a niko drugi osin 
Sinjorije ne smije na moru vršiti nikakve sudbenosti. 

I pogranična crta između Kotora i zetskog zagorja bijaše 
predmet smederevskog ugovora. Tu je naime utvrđeno, da kotor- 
skoj teritoriji imaju pripadati »catuni Cernagore«, crnogorski 
katuni, to jest ona staništa, koja su se nalazila, misli Jireček, ispod 
planinskog vrška u toplom primorskom kraju iznad Kotora. Koto- 
ranima je priznato i Jarište, ali je ta odredba bila samo teoretske 
vrijednosti, jer se Jarište nalazilo u rukama braće Đuraševića, a već 
je prije despotov namjesnik u Zeti, vojvoda Altoman, morao pri- 
znati mletačkim vlastima, da protiv Đuraševića ne može ništa. 

Dalji zahtjev mletačkog izaslanika, da se ne zadaju smetnje 
kotorskim karavanama, koje su išle prema unutrašnjosti, despotovi 
su pretstavnici primili povoljno. 

I kotorskoj biskupiji obećano je ovom prilikom, da će joj se 
priznati 1 zemlje i prihodi, koji su joj pripadali ranije i koji joj 
bjahu ustegnuti prošlih godina. 

Smederevski su ugovor za despota potpisali Radič Čelnik 
»comes palatinus«, protovestijar Nikola Rodop, magister agazonum 
Radič Bogdašić i Bogdan Zloković, a za Sinjoriju Kotoranin Luka 
Pautin, Mlečanin Gaspar Zuanne i Skadrani Niko Spano : Petar 
Malonšić (Ljubić 9, 80—4). 

Ovim je posljednji put i konačno upotpunjen i objašnjen onaj 
ugovor, koji je potpisan, dvanaest godina ranije, u taboru Đurđa 
Brankovića pred palisadnim utvrdama Sv. Srđa kod Skadra. 

Ekskurzi 


1. 
Svetomiholjska metohija. 


Pitanje svetomiholjske župe poučno je ne samo za kotorsku 
lokalnu historiju nego i za proučavanje političkih prilika u sredo- 
vječnoj Srbiji. 

Zasluga je Iva Stjepčevića, jednog od najboljih poznavalaca 
kotorskog sudskog arhiva, da je tome pitanju obraćena pažnja širih 
krugova. Vrijedno je stoga, da u krupnim potezima nadovežemo na 
Stjepčevićeva izlaganja, iznesena u njegovoj studiji o Prevlaci (Pre- 
vlaka, historijska rasprava, preštampana iz »Bogoslovske Smotre« 
broj 3, god. 1930). 

Prevlaka, maleno poluostrvo, dugo kojih 300, a široko oko 200 
metara na južnoj strani tivatskog zaliva, bila je sjedište benediktin- 
skog samostana sv. Mihovila, čije razvaline odaju građevinu iz IX 
vijeka »u romanskom stilu s jakom vizantijsko-langobardskom pri- 
mjesom«. U prvoj polovini XII vijeka »pregnuše kotorski građani 
da podignu novu crkvu svom pokrovitelju sv. Tripunu, jer je prva, 
podignuta početkom IX vijeka, bila porušena. Da pokriju trošak 
pokloniše crkvi Prevlaku, koju su Benediktinci bili napustili. Darov- 
nica glasi: Ja Ursacije biskup zajedno s priorom Malom i s kotor- 
skim plemićima, u prvom redu katapan Busina, Juraj Gurbana, Eva- 
cije Bolija, Grona Crosi, Vid Dabrace, Tripo Domana, Ursacije 
Visao, Simun Pavla, Vital Grasana Derza, Sergije Buda, Miho Belec, 
Gojislav Derza i Baliaca, po prvi i po drugi put vijećnici... daje- 
mo tumbu sv. Arhanđela crkvi sv. Tripuna« (Stjepčević, Prevlaka 
6; Farlati VI, 433). 

Predmet ove darovnice nije samo opatijska zgrada sv. Miho- 
vila na Tumbama nego i njezine zemlje, kojima je obujam povećan 
time, što su kasnije združene s njima i zemlje drugih samostana (sv. 
Luka u Krtolima i sv. Petar u Bogdašićima). Združena je teritorija 
činila poslije takozvanu metohiju zetskih vladika, koja se upravljala 
iz sv. Mihajla na Prevlaci, gdje je u potonje vrijeme podignut pra- 
voslavni manastir. Obujam te metohije kao da odgovara podacima 
navedenim u kotorskoj pretstavci od Is5 jula 1421, gdje se kao sveto- 
miholjske pripadnosti spominju Luštica, Lješevići, Bogdašići, Pasi- 
glav, Tumbe (Brda), ostrvo sv. Gabrijela, solila 1 neke pobliže ne- 

navedene pripadnosti (Ljubić 8, 96). Na isti način označen je taj 
teritorijalni kompleks u povelji dužda Franceska Foscarija od 29 
jula 1443 upravljenoj kotorskom provedituru Leonardu Bembu 
(Glasnik bh. 33, 153). Ta je teritorija bila ne samo od važnosti zbog 
svoga značaja kao kotorske žitnice nego i zbog svoga geografskog 
položaja, jer je poluotok Luštica posredovao Kotoranima slobodni 
pristup na otvoreno Jadransko More. Stjepčević ne može tačno na- 
vesti obaveze. ovih zemalja, odnosno dotičnih seljaka prema ovim 
benediktinskim samostanima (Prevlaka 19). Kasnije se naime, kad 
je benediktinska stega počela popuštati, dosta slobodno raspolagalo 
pojedinim zemljištima, koja su često zadužena, naprosto puštena iz 
ruku ili davana u dugoročni i čak vječni zakup. O desetini kao stal- 
noj pojavi nema u potonjem razvitku ni govora. A seljački odnosi 
bili su različni: neke su se zemlje davale na obrađivanje (ad agrati- 
cum), neke opet na vječni najam (ad affictum perpetuum). 


Drugo je pitanje, kako su Kotorani došli do toga, da sami 
raspolažu tim benediktinskim dobrima. U Farlatija VI, 440 i Cor- 
nera sr navedena je jedna sumnjiva povelja kralja Radoslava od 
15 jula 1250, kojom se Kotoranima potvrđuje ranija darovnica du- 
klijskog kralja Đurđa. Radoslav je vladao, kako znamo, samo do 
god. 1233. Sva je prilika stoga, da se datum mora čitati onako, kako 
to čini Rački u Radu I, 130-1, to jest kao 15 jula 1230. Tekst Ra- 
doslavljeve povelje od 15 jula 1230, kako je naveden kod Račkoga, 
sadržava neke podatke o jednoj ranijoj povelji duklijskog kralja 
Durda od rs augusta 1215. To bi mogao biti samo sin Vukana Ne- 
manjića. Ali taj Đurađ nije nosio kraljevski naslov, nego se zvao 
samo »Georgius princeps Dioclie« (Rad [, 131-2). A opet moramo 
tražiti pređašnji pravni naslov Kotorana na Prevlaku, kad su oni 
mogli raspolagati njome u korist kotorske katedrale god. 1124. Zato 
je sva prilika, da je datum povelje kralja Đurđa pogrešan kod 
Račkog 1 da se mora čitati kao 15 augusta 1115, a ne 1215. Jer 
kad polazimo s ovog ispravljenog datuma (15 augusta 1115), nije 
nam teško pogoditi, kako su Kotorani došli do prevlačke teritorije. 

U Dukliji je vladao poslije Bodinove smrti (1101/2) Vladimir 
II (t101/2—1114). Protiv ovog Vladimira se zarotila Bodinova 
udovica, opaka kraljica Jakvinta. U slozi s nekim zlobnim ljudima, 
neprijateljima raškoga velikog župana Vukana, dade ona pripraviti 
u Kotoru otrovno piće, koje je zatim popio Vladimir II. A kad se 

Vladimir razbolio, ode Jakvinta s Đurđem njemu u pohode u Ska- 
dar, a Đurađ je, odmah poslije Vladimirove smrti, stupio na prije- 
stolje, ali se nije dugo nauživao svojeg položaja, jer je već god. 1118 
potisnut od Grubeše, dok je kraljica Jakvinta bila primorana, da 
krene u zatočništvo, gdje je i umrla. A Đurđu, koji se bijaše sklo- 
nio u Rašku, pošlo je za rukom da se opet uspne na prijestolje god. 
1125 (Dukljanin 44—45). 


Ako ove podatke dovedemo u vezu s god. 1115 kao datumom 
povelje kralja Đurđa, odnosno s god. 1125 kao datumom darovnice 
biskupa Ursacija, možemo s nekom vjerojatnošću tumačiti način, 
kako su Kotorani stekli teritoriju benediktinskih samostana sv. Mi- 
hovila, sv. Luke na Krtolima i sv. Petra u Bogdašićima. Te su se 
teritorije nalazile u granicama duklijske države, a kralj Đurađ ih je 
poklonio Kotoranima u znak zahvalnosti za to, što su ga pomogli 
do prijestolja zavjerivši se protiv Vladimira II. 


Zanimljivo je istaknuti, da je na teritorijama, koje se ovim 
navode kao podložne benediktinskoj jurisdikciji, po svoj prilici već 
dosta rano živjela služba Božja na slovenskom jeziku. Ta je upo- 
treba slovenskog crkvenog jezika najviše pomogla, misli Stjepčević, 
da je pučanstvo izvanjske Boke pristalo uz srpsko-pravoslavnu cr- 
kvu. Svakako nema sumnje, da je u Bogdašićima sve do duboko u 
mletačko doba vršio službu Božju glagoljaški svećenik. A_u oporuci 
kotorskoga kancelara Pavla de Monte Elbaro od Is oktobra T444 
našao je Stjepčević odredbu, da se sva njegova dobra imaju prodati 
i utjerana kupovina staviti na dobit i upotrebiti »in perpetuum in 
uno sacerdote seu victu et vestitu unius sacerdotis qui continuo stare 
debeat ad sanctam 'Trinitatem et ibi singulo die celebrare missas et 
officia divina more sacerdotum de Dalmatia vel Chroatia in Sclavo- 
nica lingua scilicet secundum ritum latinorum« (Arhiv suda kotor- 
skog sv. 149, 316 po Stjepčeviću 8, bilj. 27). 

Istu pojavu slovenske službe Božje pretpostavlja Butorac i za 
benediktinski samostan sv. Jurja pred Perastom. »Ne može se :z 
isprava dokazati, tvrdi on, da su benediktinci na sv. Jurju vršili 
službu Božju slavenskim jezikom. U docnije doba, tako početkom 
XV vijeka, bez sumnje nijesu, jer su tad opati bili pokatkad i stranci 
iz južne Italije. Ali se ovo ne može da utvrdi za najstarije doba. 
Sva je prilika, da su benediktinci i ovdje glagoljali, jer se zamjerna 
ljubav Peraštana do narodnog jezika u crkvi, sačuvana sve do pot- 

kraj mletačke ere, jedva može da objasni bez drevne predaje« 
(Butorac, Opatija sv. Jurja kod Perasta 9). 


Sudeći po ovim podacima, njegovala se glagolica u Boki Ko- 
torskoj po sjedištima negdašnjih benediktinskih zajednica na isti 
način kao po Dalmaciji i Hrvatskoj. I budući da su ovi benediktin- 
ski samostani podignuti ponajviše na duklijskoj teritoriji nedaleko 
od Kotora, nismo daleko od pomisli, da se time potvrđuju navodi 
popa Dukljanina o primanju slovenskih knjiga na državnom saboru 
u Delmu. 

Kostrenčić (Hrvatska pravna povijest, Zagreb 1925, 131, 
294-6) čak misli s pozivom na Metodijev životopis, da u Delmu 
nisu samo prihvaćene crkvene knjige Cirilova prijevoda, nego i je- 
dan zakonski zbornik, takozvana Metodijeva knjiga. Taj je zbornik 
po svoj prilici prijevod iz jedne vizantijske zakonske zbirke, nazva- 
ne nomokanon i sastavljene oko god. $$0 od kasnijeg carigradskog 
patrijarha Joanesa. Joanes se sam naziva u nomokanonu sholastikos 
i presbyter. Da je Metodije doista preveo takav nomokanon, to se 
Kostrenčiću čini stim vjerojatnije, što je Metodije kao bivši vizan- 
tijski činovnik dobro poznavao vizantijske pravne zbornike. 


Da je Metodijev utjecaj bio od velike važnosti ne samo za 
vjersku nego i za pravnu formaciju balkanskih Slovena, vjerojatno 
je već po mjestu, što ga njemu određuje jedan stari grčki izvor u 
spisku bugarskih mitropolita (Du Cange, Familiae augustae Byzan- 
tinae 1, 174-6, izdanje god. 1680), prethodnika ohridskih arhiepi- 
skopa. A ohridska je arhiepiskopija vladala dugo vrijeme krajevima, 
koji nisu bili predaleko od dračke provincije (Gelzer, Der Patriar- 
chat von Achrida 1o0—rr: Kastorija, Skoplje, Velbužd, Sofija, Mo- 
glen, Bitolj, Prizren, Strumica, Niš, Glavinica, Devol, Beograd, 
Braničevo, Lipljan, Zemun, Bdyn, Ras, Slanica blizu Vodena, Gra- 
vena, Kanina i Debar). 


Je li Metodijeva knjiga, slovenski prijevod Joanesova nomo- 
kanona, isto kao 1 paštrovski »Starostavnik«? U dva članka, koji su 
izašli u petoj i šestoj svesci »Arhiva za pravne i društvene nauke« 
za god. 1906, pripovijeda nam Valtasar Bogišić, kako je čuo od 
braće Stjepana i Visariona Ljubiše o starim paštrovskim predajama. 
Paštrovićči su pleme nastanjeno u Primorju između Budve i 
Sutomora. Svoju zajednicu nazivaju knežinom, a kasnije pod 
Sinjorijom nazivala se plemenitom komunitadi. Svoje plemstvo 

Pripisuju Paštrovići vizantijskom vremenu. U staroj Vizantiji sre- 
tamo naime dosta često općinske zajednice Latina i Vlaha, koje su 
se upravljale po raznim carskim povlasticama, pa su od toga dobile 
ovlaštenje, da se nazovu plemenitima. Ta je plemenita paštrovska 
zajednica stupila u podaničke veze prema Sinjoriji 4 aprila 1423. 
Dotični je ugovor potvrđen od mletačkog senata 17 maja 1424 (Lju- 
bić 8, 225-6 i 272). A u čl. I toga ugovora stoji, da će paštrovski 
plemići svake godine izabrati svoga kneza... koji će im suditi u 
građanskim i krivičkim sporovima po njihovim starinskim običa- 
jima i ustanovama. Ljubiša pripovijeda u svojem »Kanjošu Macedo- 
noviću« (Pripovijesti crnogorske i primorske, Dubrovnik 1889, str. 
9), kako su Paštrovići imali i Zakonik i Starostavnik i knjigu zapisa 
i isprava. Ti su se spomenici smatrali kao neka vrsta regalije, »koja 
su upotrebljavana kao znak prijenosa vlasti s pređašnjih članova 
uprave na novoizabrane, što se vršilo svake godine, licem na Vidov 
dan«. (Bogišić citira i Madirazzu, Pastrovicchio, u »Smotri Dalma- 
tinskoj« broj roo—104, mj. decembra 1894.) 


No kad je Bogišić, u jeseni 1875 god., sam pošao u Paštroviće, 
da pronađe ove zakonske knjige, jedva mu je pošlo za rukom, tik 
pred samim odlaskom, da dobije dvije knjige zapisa i to »ne odveć 
starog vremena«. 


Zakonik se nalazi u biblioteci Jugoslavenske akademije u Za- 
grebu, a Aleksandar Solovjev napisao je studiju o njemu u Arhivu 
za društvene nauke za juni 1933 (Dušanov Zakonik kod Paštrovića), 
u kojoj je iznio nove potvrde za mišljenje, da paštrovski Starostavnik 
nije ništa drugo nego Dušanov Zakonik. Isto je mišljenje zastupao 
Solovjev u Čupićevoj Godišnjici knj. 40 za g. 1931 0 t. zv. Grbalj- 
skom statutu, Solovjev misli, da je izdanje toga statuta u Zadar- 
skom magazinu iz g. I851I, što ga je priredio Vuk Vrčević, smiona 
i nespretna mistifikacija. 


Solovjevljeva je argumentacija bez sumnje dostojna najveće 
pažnje, ukoliko dolaze u pitanje pravni razlozi. No manje se 
čovjek može prikloniti njegovim historičkim razlozima, osobito u 
pogledu vremena tobožnje paštrovske, odnosno grbaljske kodifi- 
kacije. Stoga mislimo, da se ne može isključiti opstanak jedne pobliže 
nam poznate, zasad još hipotetične starije Metodijeve knjige, na 
koju možda potsjećaju veoma stara ustanova »dobrih ljudi« i orga- 
nizacija seoskih zborova. Što god se pak mislilo o nevjerojatnosti 

opstanka povlastice careva Konstantina (IV) i Justinijana (II) iz 
god. 679—685, stoji ipak činjenica, da su Paštrovići s pozivom na 
tu hipotetičnu povlasticu sve do pred malo godina uživali u cari- 
gradskoj luci neke povlastice, koje potječu od vremena prije 
mletačke vladavine. 


No ako je teško izreći konačni sud o opstanku ili neopstanku. 
odnosno o porijeklu paštrovskoga plemstva i starih paštrovskih 
povlastica, stvar je još zamršenija u pitanju prijelaza staroslovenske 
tradicije benediktinskih crkvenih zajednica u novu organizaciju 
svetosavske srpske arhiepiskopije. S kotorske perspektive pitanje bi 
se moglo formulirati ovako: Kako i kada je došlo do preokreta u 
crkvenoj orijentaciji Nemanjićeve Srbije i kakve je reperkusije 
izvršio taj preokret u pogledu prava na kasniju svetomiholjsku 
metohiju? 

Nema sumnje, da se Stefan Prvovjenčani još uvijek drži Rima 
u martu 1220 g., kad se obratio papi Honoriju III (Raynaldi 
Annales za 1220). Pa ni onda, kad se Sava vratio iz Nikeje s kon- 
cesijom samostalne srpske arhiepiskopije, ne može se još govoriti o 
takvom preokretu. 


Ako hoćemo tražiti uzroke toj promjeni, naći ćemo ih po svoj 
prilici ne toliko na strani sv. Save, koliko u raspoloženju seljana 
iz benediktinskih župa. Oni su teško morali osjećati svoje nedavne 
dužnosti prema kotorskoj vlasteli, koja je tražila od njih, da im 
služe kao kmetovi. Moguće je i to, da su Kotorani krivim okom 
gledali na staroslovensku službu u seoskim crkvama. Njima je 
moralo biti do toga, da seljani dolaze nedjeljom u grad i pohađaju 
kotorsku katedralu, kad se tu pjevala velika misa, onako, kako se 

.to običavalo po svim vizantijskim gradovima i osobito u Solunu 
i u Carigradu. 

A s druge, sa srpske strane ne smijemo zaboraviti, da je na- 
predovanje Stefana Nemanje, odnosno njegova sina Stefana prema 
Primorju popraćeno sve jačom seobom pastirskog elementa iz pod- 
balkanskih planina. Ti pastiri bijahu porijeklom Vlasi, ali su 
živjeli od g. 894 pod utjecajem slovenske službe bugarske crkve 
tijesno pomiješani sa svojim slovenskim susjedima. Ova mješavina 
potomaka starih rimskih provincijala i slovenskih doseljenika stajala 
je opet pod utjecajem posljedica velike borbe oko ikona. Poznata 


je stvar, da je prije te borbe rimski papa bio neposredni crkveni 

starješina svim rimskim provincijalima latinskog obreda. Ta je 
crkvena jurisdikcija prestala, kad je Leon Izaurijski sve te pro- 
vincije podredio jednim dekretom carigradskoj patrijaršiji. Ova je 
sada svakako nastojala, da kod ovih provincijala uništi svaku 
sklonost Rimu i papu prikaže kao izdajicu pravovjernog cara. Tako 
su ovi Vlasi kroz nekoliko pokoljenja stajali pod intenzivnom 
protivurimskom propagandom, A valjada je taj isti utjecaj izvršen 
u Atosu prema Nemanjinom najmlađem sinu, svetom Savi. 


Kad je Sava Nemanjić došao u Nikeju, vladalo je tu veoma 
slabo raspoloženje prema epirotskom despotu i osobito prema ohrid- 
skom arhiepiskopu Dimitriju Homatijanu, koji je Todora Anđela 
okrunio u Solunu za vizantijskog cara. Zato se nećemo čuditi, ako 
Je nikejski patrijarh pristao na to, da se smanji duhovna vlast bun- 
tovne ohridske crkve. Ali je u suštini patrijarh Manojlo Saranten 
Karitopul pristao na nešto mnogo krupnije, nego je možda bio svi- 
jestan. Savin 'je čin naime posve revolucionaran. Srbija se pod nje- 
govim utjecajem ne samo konačno razdvojila od zajednice s ohrid- 
skom crkvom nego je amalgamizirala istočni staroslovenski obred 
ohridske crkve sa crkvenim obredom, što su ga Nemanjići zatekli 
na teritoriji benediktinskih opatija. 


Ovaj odlučni korak vršio je sada svoje posljedice i na teritoriji 
benediktinskih sela. Doduše ne odmah: još u oktobru 1221, uoči sv. 
Luke, izvršena je u Kotoru posveta novosagrađene kotorske crkve 
sv. Marije na Rijeci (Sancta Maria in Flumine: Smičiklas III, 207-8). 
“Ali je do promjene moralo doći kratko vrijeme poslije toga. 


Jedan zapis sastavljen od mileševskog igumana Vasilija oko. 
god. 1633 donosi neku povelju Stefana Prvovjenčanoga, u kojoj 
kralj očituje, da je podigao u Kotoru hramove sv. Tripuna i sv. 
Marije i zatim hram sv. Arhanđela Mihajla na Prevlaci i hram sv. 
velikom mučeniku Georgiju na otoku pred Perastom i da je ovom 
posljednjem hramu dao Bijelu do potoka, Josicu do više Risna, Stoliv 
do Rdakova, Kavač i Mrčevac u Tivatskom Polju (Gelcich, Me- 
morie storiche sulle Bocche di Cattaro 68). Ta je čudna isprava 
zabilježena u peraškoj »Zelenoj knjizi« (Il, 81) i u opatijsko-žup- 
ničkom arhivu u Perastu (Butorac, Opatija sv. Jurja 4 bilj.). Da 
je ta isprava samo kasniji sastavak, o tome ne može biti sumnje. Ali 
se svakako jedna činjenica krije ispod ovoliko netačnosti: pohod 
Stefana Prvovjenčanoga protiv Kotora. 

Nije teško uspostaviti približno vrijeme toga pohoda. Izvršen 
je svakako poslije Savina povratka iz Nikeje, pa poslije toga, što 
je Stefan poslao svoje pismo papi Honoriju III (Reynaldus Annales 
ad 1220) i poslije posvete novosagrađene crkve sv. Marije (17 okto- 
bra 1221: Smičiklas IIl, 207-8). Stoga nema sumnje, da je promjena 
izvršena između 1222 i 1224 god. Cijela imovina negdašnjih bene- 
diktinskih samostana oko Prevlake oduzeta je naprosto dohvatu 
kotorske općine i kotorske biskupske stolice, te je dosuđena kao 
metohija novoosnovanoj zetskoj episkopiji. 


Kotorani nisu dugo čekali s protivuakcijom. Koliko do njih 
stoji crkvena orijentacija Stefanova starijeg sina Radoslava, teško 
je pogoditi. Ali je jedna okolnost prilično utvrđena: god, 1227 
prenesena _ je glava sv. Tripuna iz Carigrada u Kotor zaslugom 
kotorskog građanina Mata Bonašija (Farlati VI, 437—9). Trans- 
lacija, koja je izvršena na jednoj mletačkoj lađi (ne smijemo 
zaboraviti, da je Carigrad onda bio prijestolnica latinskog carstva 
i da su Mlečiči bili u jakoj mjeri interesirani_ u tome pothvatu), 
popraćena je, pripovijeda tadašnja legenda, velikim  čudesima. 
Kotoranima je moralo biti do toga, da izazovu duboki utisak u duši 
osjetljiva kralja. Je li Mato Bonaši ovom prilikom došao do 
Nikeje, je li pred nikejskim crkvenim vlastima pokušao da diskre- 
ditira novoosnovanu srpsku arhiepiskopiju i da Nikejce potsjeti na 
staru privrženost Kotorana prema Vizantiji, mora se staviti u 
pitanje. Svakako pada u oči, da je baš onda nastala prilično živa 
izmjena pisama između nikejskog patrijarha Germana 1 ohridskog 
arhiepiskopa Dimitrija Homatijana. A upravo ovoga posljednjeg 
slušao je pažljivo kralj Radoslav, zet epirotskog despota Todora 
Anđela. 1, kako su glasili Homatijanovi savjeti, možemo pogoditi 
po drugim događajima toga vremena: u februaru 1229 god. krenuo 
je sveti Sava na put u Svetu Zemlju, a malo po tom izdana je 
prije spomenuta povelja kralja Radoslava, koja je oduzela zetskoj 
episkopiji zemlje oko Prevlake i stavila ih odmah na raspoloženje 
kotorskoj općini i crkvi sv. Tripuna (Rački u prvoj svesci Rada 
str. 130—1). 

Tako je s pozivom na raniju darovnicu duklijskog kralja 
Durđa cijela negdašnja benediktinska teritorija s one strane Vrmca 
došla opet pod kotorsku vlast za vrijeme od dvadeset godina, a svi 
je prilika, da je zemlja podijeljena između gradske vlastele onako, 

kako je kasnije učinjeno sa župom grbaljskom. Da su stvari tako 
bile 1 god. 1249, vidi se naime po tome, što je crkva sv. Mihovila 
na Prevlaci određena kao mjesto, gdje su se imali sastati barski i 
dubrovački nadbiskupi (Smičiklas III, 378). 

No, malo poslije toga, nastala je potpuna promjena: zetska 
je vladičanska stolica uspostavljena (ako je uopće ranije bila 
ukinuta), a cijela je teritorija oko Prevlake oduzeta Kotoranima i 
dosuđena zetskim vladikama kao njihova metohija. | 

Što je dalo povod ovom postupanju kralja Stefana Uroša I, 
nije nam poznato. Ali nije bez koristi ispitati neke popratne okol- 
nosti, koje bi nam mogle donekle razjasniti povode ovoj promjeni. 
Jedno pismo nikejskog cara, učenog Todora Laskara II, upravljeno 
Nikiforu Blemmidu opisuje nam brige vizantijske diplomacije oko 
Uskrsa 1254 god. Protiv srpskog kralja Stefana Uroša I podigla 
se opasna koalicija. Bugari bijahu prodrli do Polimlja i pustošili su 
okolinu manastira sv. Petra na Bijelom Polju (Spomenik III, 8). 
A bugarski car Mihajlo Asen bijaše našao saveznike u jadranskom 
primorju, u Dubrovniku (ugovor 15 juna 1253: Mon. serbica 35), 
kod sina velikoga kneza Andrije, zahumskog velikog župana Ra- 
doslava (ugovor od 22 maja 1254: Mon. serb. 44). No, malo po tom, 
u augustu 1254, pristao je Dubrovnik na mir sa srpskim kraljem, 
odmah pošto se vidjelo, da Bugari neće imati uspjeha. A srpski je 
kralj (archon) »odbacio od sebe pehar prijateljstva prema Vi- 
zantiji« (Akropolit) i krenuo _ da osvoji Skoplje, Prilip i Kičevo 
(1257: Jireček u Arch. fiir slav. Philol. XXI, 625). Nije isključeno, 
da je ovaj naprasni lom između Srbije i Vizantije vršio upravo 
fatalan utjecaj na položaj grada Kotora prema srpskom kralju. 
Uzalud je nikejski car Todor Laskar II napisao pohvalu u čast 
sv. Tripuna, koja se nalazi u četvrtoj novembarskoj svesci »Acta 
Sanctorum«. Moguće je, da je upravo ovaj korak nikejskog vladara 
nenamjerno pomogao, da je baš kotorskoj katedrali oduzeta du- 
hovna vlast u pogledu Prevlake i njezinih pripadnosti skoro u isto 
vrijeme, kad su pred srpskim četama morali napustiti svoje dijeceze 
latinski biskupi Huma i Travunije. Da je Prevlaka baš između 
god. 1254 i 1257 pala pod duhovnu vlast zetskog vladike, za to 
nam daje neki putokaz dosta znatna okolnost: baš te godine 1257 
sretamo u spisima ličnost nekoga kneza Desena, koga je Uroš 
poslao u Kotor, da vlada u njegovo ime tim gradom (Jireček III, 
104 bilješka). 

Je li ovaj mučni doživljaj pridonio tome, da su Kotorani u 
crkvenom pogledu skretali otsada sve odlučnije u zapadnom 
pravcu? Moguće da je pri tome vršila neki utjecaj prisutnost 
Uroševe žene, odnosno udovice, kraljice Jelene u Primorju. Kraljica 
Jelena bila je francuskog roda i veoma pobožna. Farlati pripovijeda, 
kako se živo pobrinula za to, da u Kotoru bude podignut franje- 
vački samostan (Farlati VI, 441). Svakako je njezin utjecaj bio od 
povoljnih posljedica za Kotor, jer je napokon postigao, pod nje- 
zinim sinom Milutinom, da mu bude dosuđena, na mjesto sveto- 
miholjske, grbaljska župa »jedan brežuljkasti kraj između Vrmca 
i otvorenog mora kod Trasta«. 


Grbljani su kasnije pokazali, da im nije nimalo po volji 
podložnost kotorskoj vlasteli. A ni Kotorani se nisu mogli sprija- 
teljiti s time, da konačno izgube priručniju svetomiholjsku župu 
Da ostvare svoje težnje, za to im se činilo najzgodnijim vrijeme 
poslije Dušanove krunidbe za cara. Podizanje srpske crkve na rang 
patrijaršije, njezino veliko bogaćenje u krajevima prema Vardaru 
i egejskom primorju, očekivanje, da će ova krupna crkvena pro- 
mjena izazvati lom između Srbije i Carigrada i zbliženje s Rimom, 
sve je to sokolilo Kotorane, da pokušaju svoju sreću kod pape 
Klementa VI. Na molbu kotorskoga biskupa upravi ovaj opsežan 
dopis »bogougodnom kralju Stefanu« (Theiner I, 215), u kojemu 
je tražio, da se vrate kotorskoj katedrali sv. Tripuna sve crkve 1 
sva crkvena imovina, što su joj bili oduzeti u ranijim zgodama. 
Između krajeva, koje je papa revindicirao u korist kotorske bi- 
skupske stolice, nalazile su se zemlje, koje su nekada pripadale 
benediktinskim samostanima na Prevlaci, u Bogdašićima, u Krto- 
lima, dakle cijela svetomiholjska župa. 


Papina pretstavka nije ostala mrtvo slovo. Dvije dalje 
isprave, za koje je teško reći da li su izmišljene u cjelini ili samo 
donekle, svjedoče nam za to, da su kotorska nastojanja i možda 
sama biskupova pretstavka kod pape imali uspjeha. Stefan Dušan 
boravio je u Budvi, u samoj bogorodičinoj crkvi, kad se pojaviše 
pred njim kotorska vlastela (li gentilhuomeni de Cattaro) Miho 
Buća, Grubo Bistetić, Marko Bogašić, Petar Buća, Drago Marković. 
Kotorani su izašli sa tvrdnjom, da patrijarh ima u svome području 
kotorske zemlje. Na to je Dušan pozvao Kotorane u Prizren, gdje 
je u saglasnosti sa srpskim patrijarhom prihvaćena odluka, da se 

izaberu dobri ljudi, koji će cijelu stvar ispitati. Patrijarh izabere 
Miha i Radoslava Crnovića (valjada Crnojevića?), a ovi su na to 
utvrdili na samom mjestu, da kotorska granica ide od Jasa na 
crvenom kamenu u Prijevor blizu crkve sv. Tripuna, u Zvizje, u 
župu (grbaljsku), a od Dubovice u Vilinu Jamu (Ponesdo), gdje su 
granice zabilježene postavljenim kamenima. Zatim preko Dre- 
novića na Višnjevu Glavu i Majstorina_ Vrata Lovćenom i duž 
planinskog grebena, Studenicom, Kopitom, Krscem, Peštingradom 
prema Zalazima i niz planinu na Ljutu Rijeku. Dušan je toj teri- 
toriji dodao još Zalaze i Ledenice poviše Risna, tako da su bili 
pod Kotorom Dobrota do Ljute Rijeke i na drugoj strani vrmačkog 
poluotoka svi krajevi oko crkve sv. Mihovila na Prevlaci, dakle i 
Luštica do Rosa i do Jasa na crvenom kamenu. 


Ova je povelja iz godine 1351 potvrđena odmah poslije 
Dušanove smrti od sina njegova Stefana Uroša IV. Tri kotorska 
vlastelina, Jaketa de Biste, Dusta Buća i Base Bolica, pokazaše 
mladom caru povelju kralja Radoslava iz god. 1230, povelju Ste- 
fana Uroša II Milutina i kraljice Jelene iz god. 1307 i povelju 
Stefana Dušana iz god. 1351 i dobiše nakon toga svečanu potvrdu 
tih povlastica, supotpisanu od cesara Voihne, čeonika Vukašina, 
kneza Lazara, vojvode Mirka i Radoslava Hlapena. Time su 
priznati kao kotorski posjed ne samo Prevlaka i krajevi oko nje, 
nego grbaljska župa i dva zagorska sela, Zalaze i Ledenice. 


Ovdje nastaje potreba, da odredimo svoje stanovište prema 
tim povlasticama. Jedna je okolnost izvan svake sumnje: nijedna 
od njih nije original. Njihova formalna autentičnost ne može se 
uopće uzeti u ozbiljan pretres. Čak su sami Kotorani jasno pokazali, 
u nekoliko važnih prilika, da su te »isprave« samo ili prijepis ili 
slobodan prijevod. Ali na jednu stvar su polagali najozbiljniju 
pažnju: na istinitost svih navoda tih ili prepisanih ili prevedenih 
isprava. Ne smijemo zaboraviti, da su granice navedene u Duša- 
novoj i Uroševoj privilegiji prihvaćene i priznate u njihovoj pot- 
punosti prilikom razgraničenja između mletačkog posjeda i zetske 
države u skadarskom, u vučitrnskom i u drivostskom ugovoru 
(Ljubić IX, 7, 14, 17, 19). A priznate su kao pogranično stanje, 
koje je bilo na snazi pod vladavinom Đurđa Stracimirovića. Ako 
su Kotorani za razgraničavanja mogli zavesti u bludnju i Mlečane 
i povjerenike srpskoga despota, nemoguće je, da bi to mogli i 

zamisliti prema domaćim ljudima, koji su s jedne i s druge strane 
služili kao vještaci u raznim pograničnim komisijama. Iz toga bi se 
moralo zaključiti, da su ove srpske privilegije doduše neautentične, 
ali da njihova sadržina potpuno odgovara pravom  činjeničkom 
stanju. Pitanje je sada, koji je mogao biti povod za Kotorane, da 
naprosto »izrade« različne vladareve povlastice, kad su same 
činjenice i onako morale biti poznate cijelom stanovništvu onoga 
kraja. Jedna će naoko neznatna okolnost dopustiti, da stvarnije 
zagledamo u bitnost pitanja. 


Istoga dana, kad je Balša III preminuo, izdao je dužd Tomo 
Mocenigo Kotoranima neočekivano opsežnu privilegiju, koja im je 
priznavala ne samo zemlje svetomiholjske metohije nego i Budvu 
i budvansku teritoriju. Vijest o toj povelji izazvala je pravu sen- 
zaciju u redovima svetomiholjskih seljaka, koji su se počeli bojati, 
da su im sva imanja u nepovrat izgubljena. Tu su paniku upotrebil: 
za svoje svrhe kotorski kancelar Anton de Puctii i trgovac Marin 
Druško. Nakupili su toliko zemlje, koliko su samo mogli, krenuli u 
Mletke da zatraže za tu kupovinu potvrdu mletačke Sinjorije i... 
uništili su sve isprave, za koje su mislili da mogu stati na put 
izvršenju njihovih kupovnih ugovora. Sva je prilika, da su ovom 
zgodom uništene i srpske privilegije. Kotorani su se našli u velikoj 
neprilici, kako se vidi iz same njihove pretstavke. Javiti cijelu istinu 
mletačkim vlastima, priznati im, da su im izgubljene sve originalne 
isprave o srpskim privilegijama, bilo im je vrlo nezgodno, jer su 
se mogli bojati, da će se time okoristiti njihovi protivnici. Zato su 
se oni, mislimo, odlučili na korak, koji ih je jedino mogao spasiti 
iz ovako mučne situacije: izjavili su, da imaju u svojim rukama , 
kopiju i prijevod tih privilegija i izradili su sve ove isprave onako 
naizust, kako je po njihovu najboljem znanju moralo odgovarati 
vjerojatnoj njihovoj sadržini (Ljubić VIII, 96). Njima je naime 
moralo biti do toga, da se ne izlažu prigovorima sa strane intere- 
senata, jer su ti prigovori mogli uroditi posljedicom, da bi se ujedno 
otkrio potpuni nestadak svih dokaza posjedovnog prava, koje je 1 
onako bilo predmet ozbiljnog spora. 

Da je činjenično stanje, navedeno u srpskim privilegijama, 
posve ispravno, vidi se po događajima, koji su se odigrali za same 
Uroševe vladavine. Mi ćemo te događaje navesti samo u glavnim 
potezima. 


240 Antun S. Dabinović: (108) 


Povelja cara Uroša potječe, po kotorskoj redakciji, iz god. 
1355. Stvar nam se čini nevjerojatnom, kad promislimo, da je 
Dušan umro 22 decembra te godine. Sva je prilika, da je ta povelja 
izdana dosta kasnije, možda baš god. 1357, kad je Uroš izdao sličnu 
povlasticu i Dubrovčanima. 


Stajale stvari kako mu drago, svakako nema sumnje, da je 
ova povelja bila gotovo neposredni povod dugotrajnoj, krvavoj 
borbi, koja će se protegnuti kroz sto godina, to jest sve do osnivanja 
Crnojevićeve države, polovinom XV vijeka. 


Borba oko Prevlake planula je god. 1360. Na strani kotorskih 
protivnika nalazili su se uza zetskog vladike s jedne strane Balšići, 
doseljena vlaška gospoda, koji su sada udarili temelj novoj regional- 
noj zajednici, poznatoj po imenu Zete, a s druge strane Dubrovčani. 
Dubrovačke galije krenule su ovom prilikom u Boku, a njihov je 
zapovjednik imao »da odnese sve brodove i sve ljude neprijatelja 
naših, a osobito Slovene iz Slavonije i podanike raškog kralja, ali 
da ne napada ni na Ulcinjane, ni na Skadrane, ni na Barane, pa 
ni na podanike mitropolije sv. Mihajla« (Mon. Rag. III, 131). Taj 
je prvi rat dovršen posredovanjem cara Uroša IV, a mir je potpisan, 
22 augusta 1362, u Onogoštu. 


Sva je prilika, da su Kotorani održali Prevlaku i njezinu 
okolinu. Ali ne za dugo. Jer se već nepune četiri godine poslije 
sklopljenog mira započela mnogo ljuća, ogorčenija borba. Kotorani 
su se dosta brzo našli u grdnoj stisci, pa su stali bogoraditi Urošu IV, 
papi Urbanu V i Mlečićima. Ovi posljednji se energično zauzeše 
za mir, a pitanje je, da li su Kotorani doista god. 1369 uglavili svoj 
prvi ugovor o predaji Serenisimi. U Kotoru je naime baš sada došao 
da stoluje kao biskup Mlečanin Stefano de Nigris, a na kotorskon 
novcu, koji se nalazi u zagrebačkom arheološkom muzeju i nosi na 
naličju znak mletačkog vrhovništva, pročitana je god. 1369. Drugi 
mirovni ugovor, koji je zaključen nakon dugih trzavica mletačkim 
posredovanjem (Ljubić IV, 98), kao da nije bio nimalo povoljan 
Kotoranima. Mletačka Republika morala je čak dopustiti Jurju 
Balšiću, z marta 1370, da sagradi sebi nekoliko naoružanih brodova. 
Samo se Balšić nije smio koristiti tim dopuštenjem, da napadne 
Kotorane (Ljubić IV, 201). 

Kotorani su imali sve razloge, da ne budu baš ushićeni mle- 
tačkim posredovanjem. To je možda bilo jedan od uzroka, zbog 

kojih su Kotorani odustali od zamisli, da se povjere mletačkoj 
zaštiti. Od god. 1371, u isto doba, kad se srpsko carstvo ugasilo 
s Urošem IV i s bitkom na rijeci Marici, vrši vrhovnu vlast u 
pogledu Kotora i njegove okoline ugarsko-hrvatski kralj Ljudevit I. 
Kotorani su pod tom zaštitom mogli očekivati, da će Živjeti u miru 
sa svojim dubrovačkim takmacem. 


Stvari su se dosta povoljno razvijale sve do god. 1378, kad 
je buknuo rat između Ljudevita I i Sinjorije. Kotor je za toga rata 
dva puta pao u mletačke ruke, prvi put 14 augusta 1378, kad je 
grad opljačkan i spaljen, i drugi put u julu 1380. Kod Dubrovčana 
je živjela težnja, da se mletačka okupacija prikaže kao djelo samih 
Kotorana ili bar mletačke stranke u gradu, pa je stoga i organi- 
zovana kaznena ekspedicija pod zapovjedništvom Stjepana Sorko- 
čevića i Dživa Pucića (Mon. IV, 201, 213, 218). Dubrovačka se 
eskadra pojavila pred samom Prevlakom, tadašnjom rezidencijom 


Balše II (Gelcich, La Zedda e la dinastia dei Balšidi 121). 


Mir, koji je sklopljen malo poslije toga, u Turinu (8 augusta 
1381), značio je za Kotorane povratak pod vlast Ljudevita 1. U 
samom ugovoru nisu potanje navedene granice kotorske teritorije 
(Ljubić IV, 128—9), ali je sva prilika, da su Luštica i cijela teri- 
torija oko Prevlake dalje ostali u Balšinim rukama. 


Kad je Ljudevit I preminuo (12 septembra 1382), te je došlo 
do borbe oko ugarskog i hrvatskog prijestolja, ustupi kraljica 
Jelisaveta Kotor svome rođaku Tvrtku (1385). To dade povod 
ratu između bosanskoga kralja i Balše II. Za Kotorane je značila 
pravo oslobođenje prisutnost turskih konjaničkih odreda u južnoj 
Zeti. Balša je morao krenuti protiv njih i poginuo je u bici na 
rijeci Vojuši. Sva je prilika, da su Kotorani iskoristili ovu zgodu 
i zauzeli cijelu teritoriju oko Prevlake. 


To je valjada bilo jedan od uzroka novog rata, što ga je 
započeo Balšin nasljednik, Juraj Stracimirović, protiv Kotorana. 
Ovaj put nisu Dubrovčani krenuli protiv Kotora, nego su nastojali 
da posreduju za mir, u kojemu je Kotor obećao, da će zetskom 
gospodaru plaćati svake godine danak od hiljadu zlatnih dukata. 
Granice između kotorske i zetske teritorije utvrđene su ovom pri- 
likom tako, da je grbaljska župa dopala Kotoranima, dok su meto- 
hijske zemlje sve došle pod zetsku vlast. 


Rad Jugosl. akad. 257. 16 

Kotorani nisu ni sada napustili sve nade, da će opet steći 
svetomiholjsku župu. Borba oko te teritorije započela se malo 
poslije mira s Jurjem Stracimirovićem i nastavljena je kroz tri 
godine dana s velikim ogorčenjem između Kotorana i Jurjeva od- 
metnika Radiča Crnojevića. Dva puta se Crnojević pomakao sve 
do kotorskih vrata i prijetio je, da će ući u grad. Kotorani su opet 
slali u prevlačke zemlje plaćeničke čete, koje su palile, pljačkale i 
uništavale sve, što im je dolazilo pod ruke. Kad se Juraj Straci- 
mirović mogao opet vratiti u Boku — bio je naime spriječen prije 
toga turskim ratom, — potuče on u ogorčenoj bici Radiča Crno- 
jeviča, koji je poginuo na čelu svoje vojske, i tako je opet uspo- 
stavljen mir s potvrdom staroga pograničnog stanja. 


Poslije Jurjeve smrti započela se borba nanovo. Kotorani su 
stali da pobočno napadaju zetsku državu u ratu, što ga je ova imala 
s Mlecima radi Skadra. Čak je već onda, u augustu 1405, ponuđena 
s kotorske strane uslovna predaja Sinjoriji, ali je odbivena, jer su 
se Mlečići bojali, da će se time zamjeriti Hrvoju Vukčiću, koji je 
vladao Dalmacijom u ime pretendenta Ladislava Napuljskog 
(Ljubić V, 48 i 62). Situacija je postala još nezgodnijom za Koto- 
rane, kad je Hrvoje Vukčić ustupio svoje pretenzije na Kotor 
zahumskom vojvodi Sandalju Hraniću. 


Tokom svih tih pregovora, koji su nastavljeni u drugoj po- 
lovini 1406 god. i, sa znatno boljim izgledima, nakon znamenite 
prodaje Dalmacije sa strane Ladislava Napuljskog (1409), početkom 
1410 god. (Ljubić VI, 53), pokrenuto je opet od Kotorana pitanje 
Luštice i svetomiholjskih sela, »koje predjele zetski tirani još uvijek 
drže protiv svake pravednosti u svojim rukama«. Iz tih se prego- 
vora jasno vidi, da je grbaljska župa stalno bila u kotorskom 
posjedu. 

Kotorske prilike krenule su još dalje na gore, kad se na po- 
zornici pojavi sa svojim pretenzijama zahumski vojvoda Sandalj 
Hranić. Njemu se imalo pripisati, da su ostali bez uspjeha raniji 
pregovori između Kotora i Sinjorije. Sada, pošto se Sandalj bijaše 
rastavio od svoje prve žene Katarine Vukčićeve i opet oženio 
Balšinom majkom, Jelenom Stracimirovićevom, kćerju kneza La- 
zara, krene on zajedno s Balšom protiv Kotora i prisili Kotorane, 
da zatraže mir. Kotor se morao obavezati, da će ustupiti Sandalju 
stalni dohodak od soli, da će mu isplatiti naknadu ratnih troškova 


“ 

(12.000 dukata), a za jamstvo su mu Kotorani morali predati četiri 
taoca (Zonchio de Mexa, Simeon de Mexa, Matko pok. Mihajla 
Buća i Simeon Nikole Lampra Bolica: Stjepčević, Prevlaka 25, 
bilj. 129). 

Pitanje Prevlake i pripadnih teritorija prihvaćeno je nanovo, 
kako se vidi u samom tekstu, 1 prilikom drugoga skadarskog rata 
(1419—1423). Događaji i zgode toga rata čine međutim predmet 
naše studije. 


Nije bez interesa, u vezi s ovim ekskursom, da istaknemo 
nepobitnu paralelu između teritorijalnog razvitka Kotora i terito- 
rijalnog razvitka Dubrovnika. Dubrovčani su, kako svjedoči Kon- 
stantin Porfirogenit (De adm. imperio XXX, ed. Bonn. 147), po- 
sjedovali u X vijeku samo vinograde u neposrednoj gradskoj 
okolini, za koje su plaćali svake godine danak od 36 nomismata ili 
zlatnika Zahumljanima i Travunjanima. Tek u postepenom prodi- 
raniu zauzeli su Dubrovčani župu Žrnovnicu prema  Travuniji i 
prema Zahumlju Rijeku, Zaton i Poljice. Toj teritorijalnoj eks- 
panziji učinjen je privremeno kraj prodiranjem Nemanjićeve Srbije 
do mora. Dubrovčani su doživjeli, isto kao i Kotorani, nepovoljne 
odnose sa Stefanom Prvovjenčanim i mnogo povoljnije s Rado- 
slavom. Ali je u augustu 1254, možda u isto vrijeme, kad je i Kotor 
izgubio Prevlaku, Dubrovnik morao pristati na najuže teritorijalne 
granice. Isti kralj Stefan Uroš II Milutin 1 ista kraljica Jelena, koji 
su Kotoranima dali Grbalj, ustupili su Dubrovčanima neke komade 
u konavoskoj župi. No kad su Dubrovčani pokušali da dobiju od 
Stefana Uroša III Dečanskog zemlje »super Brennum, Junchetum 
et Umbolam usque ad summitatem montanearum«, nisu imali 
uspjeha (1323), isto .kao što nisu imali uspjeha, kad su to tražili. 
u novembru 1350, od Stefana Dušana, koji je baš onda boravio u 
Dubrovniku. Istom pod carem Stefanom Urošem postigoše Du- 
brovčani, da im bude ustupljena, u aprilu 1357, cijela teritorija od 
potoka Ljute u Žrnovnici do sela Kurila, današnjeg Petrova Sela, 
sjeverno od Rijeke (Jireček, Die Handelsstrassen und Bergwerke 
von Serbien und Bosnien wahrend des Mittelalters 11—15). 


Ista se paralela može povući u pogledu kotorskih borba oko 
Prevlake i konavoskih ratova, što ih je Dubrovnik imao gotovo u 
isto doba s Radoslavom Pavlovićem i sa Sandaljem Hranićem, 
odnosno sa Stjepanom Vukčićem. 

U isto vrijeme naime, kad je Dubrovnik stekao južnu i 
sjevernu konavosku župu (1419—1427), postigli su Kotorani veliku 
privilegiju dužda Toma Moceniga. A ista kriza, koja je prijetila 
opstanku kotorske općine u vrijeme velike seljačke bune Grbljana 
i Luštičana od 1448 do 1451 god., prijetila je ne manje opstanku 
dubrovačke republike za velike najezde hercega Stjepana (I45I: 
Ljuba Jovanović u X svesci Godišnjice Čupićeve zadužbine). 


Ne smijemo k tomu zaboraviti, da se isti paralelizam, koji je 
između Kotora i Dubrovnika u pogledu teritorijalne ekspanzije, 
može utvrditi i u pogledu razvitka političkih prilika u neposrednom 
gradskom zaleđu. Dvije državne formacije, Crna Gora i Herce- 
govina, koje nastaju u svojoj konačnoj strukturi baš oko druge po- 
lovine XIV vijeka, potječu u suštini od istog metanastazičkog 
pokreta, koji je doveo u primorje pripadnike pastirskih plemena iz 
istočne polovine balkanskog trupla. I jedan i drugi grad su se dakle 
našli prilikom ovih velikih trzavica pred istim socijalnim i, dodajmo 
odmah, pred istim valutarnim problemima. Ova konstatacija otvara 
široko polje opsežnoj i dosta plodnoj komparativnoj studiji i, što je 
možda još bolje, analognim zaključcima i uzajamnom  upotpu- 
njavanju najvažnijih zajedničkih podataka. 


II. 


Metanastazičke promjene u kotorskom zaleđu. 


Premda je dosta teško u uskom okviru letimičnog pregleda, 
neće biti bez koristi, da se u vezi sa metanastazičkim promjenama 
u kotorskom zaleđu dotaknemo jednoga pitanja, koje se samo 
sobom nameće, čim pokušamo da se malo udubemo u mnogobrojne 
osobine arbanaskog nacionalnog skupa. Čovjek se u tim prilikama 
nikako ne može oteti napasti, da ovdje pokrene iste probleme, 
kojima su se u svoje vrijeme duhovito bavili Fallmerayer na po- 
dručju grčke i Rogesler na području rumunjske povijesti. Kao što 
su Fallmerayer i Roesler zastupali mišljenje, da su današnji Grci i 
Rumunji u Grčkoj, odnosno u Rumunjskoj doseljeni element, po- 
stoje izvjesni razlozi, da se isto tako misli o Arbanasima u njihovoj 
sadašnjoj postojbini, Arbaniji. 

Fallmerayerovoj i Roeslerovoj hipotezi nije prišteđen prigovor, 
da su nadahnute političkom tendencijom. Nije isključeno, da pitanje 

starosjedilaštva Arbanasa izazove i političke strasti. Ali je sama 
stvar tako važna, da zaslužuje temeljito razmatranje. 


Između 1820 i 1830 god., kad se zapadna liberalna Evropa 
oduševljavala za grčku stvar i za dramske peripetije grčke borbe 
za nezavisnost, podigao se protiv onih, koji su u tadašnjim Grcima 
gledali potomke Epaminondinih, Leonidinih, Filopojmenovih  sa- 
vremenika, Fallmerayerov glas. U prvoj svesci svoje »Geschichte 
der Halbinsel Morea wahrend des Mittelalters« (Stuttgart 1830) 
iznio je Fallmerayer ovo mišljenje: »Grčka je rasa u Evropi posve 
uništena, ljepota tijela, polet duha, jednostavnost običaja, umjet- 
nost, vježbaonice (palestre), gradovi, obrađene njive i vrtovi, raskoš 
stupova i hramova, samo narodno ime, — sve je to iščezlo iz grčke 
zemlje. Dvostruki sloj ruševina i blata, nagomilan od dva kasnija 
osvajača, pokriva grobove starih Grka. Besmrtne tvorevine grčkog 
duha i ruševine slavne prošlosti predočuju danas jedini spomenik 
o opstanku i o negdašnjoj slavi grčkoga naroda. Da nije tih ruševina, 
tih nadgrobnih spomenika i mauzoleja, da to nije isto historičko 
ilo 1 da nije u pitanju sudbina ovih nesretnih ljudi, — moralo bi 
se reći, da su samo isprazne varke, bezdušne predodžbe, tvorevine 
izvan stvarne mogućnosti u tolikoj mjeri izazvale najdublje ganuće. 
Jer, o tome ne može biti ni najmanje sumnje, niti jedne kapi prave 
helenske krvi nema u žilama kršćanskog stanovništva današnje 
Grčke. Strahovita je oluja razasula po cijeloj površini od Istra do 
najzabitnijih kutova Peloponesa posve novu rasu, srodnu velikoj 
slovenskoj gomili. Slavenoskiti, Arnautoilirci, djeca hiperborejskih 
krajeva, srodnici Srba, Bugara, Dalmatinaca i Moskovljana, to je 
narod, kojemu danas pripisujemo porijeklo od Periklovih i Filo- 
PoOjmenovih savremenika. Stanovništvo slovenskih rasnih osobina: 
nakostrušenih obrva, izbočenih lubanjskih kostiju, arbanski no- 
madski gorštaci, ne može činiti potomstvo Narcisa, Alkibijada i 
Antinoa. Samo nesređena romantička mašta može vidjeti u njima 
nastavljače Homera, Sofokla i Platona.« 


Fallmerayer je dakle mislio, da je sloveno-avarska invazija 
VII stoljeća posve sunovratila etničko stanje zapadnog balkanskog 
trupa i Peloponesa. Njemu su glavni svjedoci Evagrije (Evagrii, 
Historia ecclesiastica, VI. 1o. izdanje Bidez et Parmentier, str. 228), 
koji tvrdi, da su Avari i Sloveni zauzeli Singidun, Anhijalos i 
cijelu Grčku, i Konstantin Porfirogenit (De thematibus II. 53), koji 

opet tvrdi, da je kuga g. 746 uništila cijelo staro stanovništvo 
Grčke i da je grčka teritorija od toga vremena posve poslovenjena 1 
postala barbarskom. 


Nikola Petrovski je dokazao, otkuda Fallmerayeru njegova 
teorija: nadahnuta je naime Kopitarovim idejama. (A. Vasilijev, 
Slaveni u Grčkoj, Vizantijski Vremenik V/1898, str. 416—438.) 
Njegov veliki protivnik Karl Hopf (Geschichte Griechenlands vom 
Beginn des Mittelalters bis auf unsere Zeit. Ersch-Gruber, Allge- 
meine Encyklopidie der Wissenschaften und Kiinste, sveske 85 i 
86), nedostiživi dosad poznavalac istočnih arhiva i rukopisa, po- 
kušao je ne bez izvjesne žučljivosti oboriti Fallmerayerove navode. 


Rezultat, do kojeg je dospjela ova zanimljiva prepirka, nalazi 
se negdje u sredini između dva ekstrema, a kao pomagalo je služila 
analogija sa metanastazičkim promjenama u južnoj Italiji. U isto 
vrijeme naime, kad su Ahaja i Pelopones poplavljeni slovenskim 
došljacima, dolazili su u okolinu Napulja, Barija i Palerma izbjeglice 
iz suprotne jonske obale. Ali kao što je nevjerojatno, da su ti 
došljaci posve potisnuli i ugušili domaće stanovništvo, jednako nije 
vjerojatno, da su Grci iz Peloponesa posve, bez traga iščezli pred 
slovenskom bujicom. 


Do slične je kontroverzije dovela Roeslerova hipoteza o Ru- 
munjima (Romanische Studien, Leipzig 1871), koja se javlja u 
vrijeme neposredno poslije prisajedinjenja Erdelja Ugarskoj. Tra- 
janova Dakija, postojbina rumunjskog naroda, nije, po Roesleru, 
nastanjena potomcima prvih rimskih kolonista. Aurelijan je naime, 
8. 271, vidjevši, da ne može braniti Dakiju od Gota, naredio: 
ispražnjavanje te provincije, a Flavije Vopisko, Seksto Rufo i 
Eutropije izrijekom tvrde, da su rimski kolonisti povučeni u kra- 
jeve južno od Dunava, u zapadnu Meziju i Dardaniju, koje su 
primile naziv obalne i sredozemne Dakije. (Flavius Vopiscus, Aure- 
lianus 39: cum vastatum Illyricum ac Moesiam deperditam videret, 
provinciam transdanuvinam Daciam, a Traiano constitutam, sublato- 
exercitu et provincialibus, reliquit... abductosque ex ea populos in 
Moesia collocavit. Sextus Rufus 369: et per Aurelianum, translatis 
exinde Romanis duae Daciae in regionibus Moesiae.... factae sunt.) 


Poslije Gota (271—375) došli su u Trajanovu Dakiju Huni 
(375—453), zatim Gepidi (453—566), Avari (566—799) i opet 
Mađari, Pečenezi, Kumani, Mongoli (1244). Kad su se Vizantinci 

u XII stoljeću protukli do Karpata, nije u Trajanovoj Dakiji bilo 
ni traga o starim rimskim kolonistima. Pa ni sam Konstantin Porfi- 
rogenit ne zna za Rumunje u Vlaškoj ili u Erdelju, nego naprosto 
kaže, da Trajanov most vodi preko Dunava u mađarsku zemlju 
(De admin. imp. cap. 40). Nestorova kronika spominje doduše 
g. 898 Vlahe, ali to nisu, misli Roesler, Rumunji, nego Franci, t. j. 
pripadnici zapadnog carstva. Prvu vijest o Rumunjima donosi nam, 
po Roesleru, istom Kinam (VI, 260), koji spominje Vlahe na crno- 
morskoj obali. Ali ti Vlasi, tvrdi opet Roesler, nisu domaći ljudi, 
nego doseljenici, koji su dospjeli preko Dunava u XII stoljeću. 
Kad je naime Gejza II (rr41—1161) pezvao Nijemce u Erdelj, bio 
je taj kraj još posve pust, a tek kasnije su se Rumunji doselili u 
Erdel; u tolikom broju, da danas čine većinu, 

No, dok Roesler ne vidi prekodunavskih Vlaha u vrijeme 
prije XIII stoljeća, dok su za njega navodi notara kralja Bele iz 
g. 1092—1095 (Trautmann, Nestors Chronik, Berlin 1931) ili na- 
prosto izmišljeni ili posve nepouzdani, nailazi on na obilne i dosta 
iscrpne vijesti o Vlasima u Makedoniji. O njima govore Benjamin 
od Tudele (izdanje V. Griinhut i N. Adler, Jerusalim 1903), 
Ansbert (Fredericus invasit regionem opulentam Flachiam dictam 
non multum a Thessalonica distantem), a pop Dukljanin u V glavi 
ljetopisa pripovijeda, kako su Bugari osvojili Sylloduxiam, zatim 
Makedoniju i »totam provinciam Latinorum, qui illo tempore Ro- 
mani vocabantur, modo vero Morovlachi, hoc est Nigri Latini«. 


Iz ove svoje postojbine su se Vlasi iselili poslije smrti Manojla 
Komnena (1180). Vlasi su naime ustali protiv Isaka Anđela, ojačali 
svoje položaje u vrijeme između trećeg i četvrtog krstaškog rata, 
zadržali se neko vrijeme u Pomoravlju, u krajevima, koji se još 
danas zovu Stara Vlaška, dok je doba tatarskih najezda i ku- 
manske pogibije značilo vrijeme konačnog razlaza velike vlaške 
zajednice. Veći je dio Rumunja krenuo takozvanim drinsko- 
timočkim koridorom u današnju Rumunjsku, dok je manji dio 
raspršen radijalno u Tesaliju, u krajeve između Vojuše i Neretve 
i, prema sjeverozapadu, sve do istočne Istre. 


Da su Romani doista kroz cijelo vrijeme od Trajana do 
danas boravili neprekidno u Rumunjskoj, tvrdi dalje Roesler, 
morali bismo naći o tome tragova u samom rumunjskom jeziku. U 
rumunjskom jeziku nema međutim ni najmanjeg ostatka starijih 

germanskih, slovenskih, turskih ili mađarskih primjesa, dok bi se 
to moralo očekivati od duge simbioze s tim etničkim grupama. A 
opet su filolozi kao Miklosich (Slavische Elemente im Ruminischen, 
Wien 1862) utvrdili u rumunjskom jeziku osobine, koje svjedoče 
za dugi boravak Rumunja u krajevima južno od Balkana. 


Neki su izrazi, po Roesleru, karakteristični zbog toga, što 
svjedoče za simbiozu Rumunja i Arbanasa. "Tako na primjer izraz 
»Skja« za Bugare, što su ga Rumunji mogli čuti i naučiti samo u 
južnim krajevima. Tomu bi se morala dodati analogija u imenima 
mjeseca između Rumunja i Arbanasa (Tagkavini, Lexicon Marsi- 
lianum, Atudes et recherches, Academia Romana, Bucarest 1930, 
br. 1615). 


Roesler dolazi do zaključka, da su Rumunji pod istim pret- 
postavkama doseljeni u XII i XIII stoljeću iz Povardarja i Po- 
moravlja u današnju. Rumunjsku, pod kojima su se i Srbi pod 
patrijarhom Arsenijem Crnojevićem doselili iz Metohije u krajeve 
sjeverno od Dunava i Save. 


Roeslerova hipoteza nije značila nešto novo. Prije njega su 
Lucić (De regno Dalmatiae et Croatiae, izd. 1666) i F. J. Sulzer 
(Geschichte des Transalpinischen Daciens, Wien 1781) zastupali isto 
mišljenje. Ali su način Roeslerova nastupa i osobito njegova ironija 
prema »tobožnjim nasljednicima starog Rima« bolno dirnuli u 
rumunjsku osjetljivost. Polemika, koja je iz toga nastala, zauzela je 
to oštrije razmjere, što su u njoj učestvovali Mađari i Bugari 
(Mutafčijev, Bulgares et Roumains, Sofia, Danov 1932). Najnoviji, 
nama pristupni pregled literature o tom pitanju sadržava članak 
Mattiasa Friedwagnera_ »Uber die Sprache und Heimat der _Ru- 
maAnen in ihrer Frihzeit« (Zeitschr. fiir_ rom. Philologie_ LIVY6, 
Halle, Dezember 1934). 


Pitanje autohtonosti ili neautohtonosti Rumunja u današnjoj 
Rumunjskoj je utoliko od interesa za naš predmet, što donosi krupni 
dio odgovora na pitanje o autohtonosti ili neautohtonosti Arbanasa 
u današnjoj njihovoj postojbini. 

Svi pisci, koji su se bavili filološkim istraživanjem rumunjske 
prošlosti, našli su se naime pred činjenicom, da su između Rumunja 
i Arbanasa kroz nekoliko stotina godina opstojale tako intimne 
veze, da je zamalo osujećeno njihovo stapanje u jednu etničku 
cjelinu. Meyer-Liibke, koji inače zastupa misao ilirskog porijekla 

Arbanasa, opazio je čudnu analogiju u ritmu jezika (Sprachrythmus) 
između Rumunja i Arbanasa (Mitteil. des ruman. Institutes, Wien, 
1,39, 421i d.)). A ta se analogija može tumačiti samo dugom sim- 
biozom, koja je imala za posljedicu izjednačenje društvenih odnosa, 
načina mišljenja i izražavanja. 

No, ako je ta simbioza, kako svi misle, izvan svake diskusije, 
stojimo pred alternativom: ili da toj simbiozi odredimo kao po- 
zornicu krajeve oko Vojuše, ili teritoriju današnje Rumunjske. U 
prvom bi slučaju izašla iz te pretpostavke autohtonost Arbanasa, ali 
neautohtonost Rumunja, u drugom obrnuto. 


To se doduše razlaganje ne da izvesti nužnom logikom iz 
gornje pretpostavke. Ako je naime Aurelijanova Dakija zahvatala 
zapadne krajeve velike Mezije i Dardanije, to opet nema značiti, 
da su svi rimski provincijalci latinske odgoje koncentrirani samo u 
ovim podunavskim provincijama. Ljetopisac Bele II izrijekom 
tvrdi za Erdelj, da je tu bila »Pascua. Romanorum«,. Pa i sama 
ustanova solunskog vikarijata kao dependencije rimske stolice oslo- 
njena je po svoj prilici na činjenicu, da je u provincijama podlo- 
ženim solunskom vikarijatu boravio kompaktni romanski živalj. A 
to su bile (Cod. Theodos. rubr. XVI, 2, leg. 6, dekret od T4 jula 
42I g. careva Honorija i Teodosija II) Praevalis, Epir, Tesalija, 
Ahaja, Makedonija, Dardanija, obadvije Dakije i Mezija. Sva je 
naime prilika, da je solunski metropolit vršio funkciju papina vikara 
samo u pogledu latinskih crkava. Jer Latini su imali u Solunu 
svoju metropolitansku crkvu, nezavisnu od solunske katedrale sv. 
Sofije. Latinske crkve posvećene sv. Dimitriju opstojale su po svim 
ilirskim zemljama, valjada već zarana u Srijemu i na Kosovu. Iz 
okolnosti dakle, da su u područje solunskog vikarijata ulazili svi 
krajevi od Srijema pa sve do Skadarskog Jezera, moglo bi se za- 
ključiti, da se rumunjsko-arbanaska simbioza mogla nalaziti i 
možda se nalazila u svim ili bar u većini krajeva podloženih solun- 
skom vikarijatu. 


Ovaj se zaključak međutim ne podudara sa činjeničkim 
: A GRGO A VO RG Ee da 
stanjem. Novijim filološkim istraživanjima pošlo je za rukom loka- 
lizirati pozornicu vlaško-arbanaske simbioze te joj odrediti tačne 
granice. A te se granice ne samo ne podudaraju s današnjim polo- 
žajem Arbanije, nego upotpunjuju rumunjsko nacionalno područje 
na dijametralno suprotnoj strani, u pravcu prema Trakiji. 

Ova je konstatacija potpuno oborila pretpostavku, da su 
Arbanasi potomci starih Ilira ili, bolje, da su u teritorijalnom ili, 
dosljedno tome, u nacionalnom pogledu izravni nasljednici tamo- 
šnjeg prastanovništva. Sada je istom komparativna filologija uzela 
u pretres cijelo pitanje. Ali smo još daleko od definitivnih, nepo- 
bitnih rezultata. 

Jedna je od najvećih teškoća u tome, što još nismo na 
čistu o vremenu, kad je arbanski jezik prisvojio pojedine razrožne 
elemente. Carlo Tagliavini, profesor u Budimpešti, potvrdio je 
doduše, oslanjajući se na Xilandera, A. Schleichera, G. Stiera i 
Boppa, da arbanaski jezik mora biti indoevropskog porijekla. Ali 
je već sam Bopp naglasio (Abhandlungen der preuss. Akademie der 
Wissenschaften, Berlin 1854), da arbanaski zauzima poseban po- 
Jožaj 1 da nije povezan s nijednim drugim jezikom. U Boppovo je 
vrijeme Hahn (Albanische Studien, Wien 1853) s najvećom odreši- 
tosti tvrdio, da je arbanaski jezik ilirskog porijekla. Još je jače 
to istakao Gustav Mayer (Die Stellung des Albanischen im Kreise der 
indogerm. Sprachen VIII, 185). Ilirska je hipoteza dobila naoko 
jaču podlogu poslije otkrića mesapskih natpisa u južnoj Italiji (S. 
Bugge u Bezzenbergers Beitrige XVIII, 193; Kretschmer, Einleitung 
in die Geschichte der griech. Sprache, str. 262). 


Početak preokreta u pitanju arbanaskog porijekla znači Hir- 
tova studija u »Festschrift fir Kiepert« (str. IBI i d.), koja na- 
slućuje, da je trački jezik mnogo srodniji arbanaskom nego ilirski. 
I budući da se današnja arbanaska teritorija smatra područjem 
starih Ilira, nema sumnje, da je ova tvrdnja znatno pokolebala vje- 
rovanje u starosjedilaštvo arbanaskog življa. 


Weigand (Balkanarchiv 1Il/1927, str. 231 1 d.) pošao je u 
tom pogledu za korak dalje. Polazeći sa stajališta, da je arbanasko: 
jezično područje podosta raštrkano, jer Arbanasa ima ne samo u 
današnjoj Arbaniji nego i u Atici, u Evbeji, u Peloponesu, u Siciliji, 
u Apuliji, u evropskoj Turskoj (Arnaut-Kči), u Besarabiji i kod 
Zadra, da se Arbanasi u Italiji nazivlju Arberes, staro i teško: 
razumljivo ime, dok im je domaći naziv u samoj Arbaniji Skipetari, 
da prvi poznati arbanaski tekst u Laurencijani potječe tek iz god. 
1462 (Jorga, Notes III, 194), da kasniji arbanaski tekstovi idu tek 
u g. 1555 (liturgija popa Džona Buzukua) i 1592 (Katekizam Luke 
Matranje), — došao je Weigand do zaključka, da se arbanaski jezik 

ne može zamisliti bez tijesnog kontakta sa rumunjskim i sa bugar- 
skim i da je taj kontakt bio u istočnoj polovini balkanskog trupa. 


Weigandovo mišljenje, koje je došlo do izraza u nekoliko amo 
tamo raštrkanih publikacija, potaklo je Holgera Pedersena na dosta 
smione konstrukcije. U »Jahresbericht iiber die Fortschritte der ro- 
manischen Philologie« i u »Albanesische Texte mit Glossar« (Leip- 
zig 1895) iznosi Pederson neke analogije u položaju člana prema 
imenici u arbanaskom, rumunjskom i bugarskom jeziku. Za njega 
ova analogija nije slučajna, nego popratna pojava analogije između 
arbanaskog i jermenskog jezika (Acta et commemorationes universi- 
tatis Dorpatensis pro 1921, sv. [, I, str. 39 i d.). Porijeklo Arbanasa 
mora se dakle tražiti u Potkavkaskoj. 


U vezi s takvim razlaganjima nije teško ići u tom pravcu za 
korak dalje. Ako Arbanasi doista potječu od krajeva ispod Kavkaza, 
onda bismo mogli pokušati da im tražimo srodnost kod jednog isto- 
imenog etničkog skupa, za koji Dion Kasije (XXXXVI, 54) tvrdi da 
je bio nastanjen između Georgije i Kaspijskog Jezera. Ptolomej (V, 
12) i Plinije (VI, 29, 39) opisuju albansku teritoriju i njene granice, 
koje su išle od Kavkaza, duž obale Kaspijskog Jezera do ušća rijeke 
Šulaka ili Samura pak sve do rijeke Kura. Rijeka Sori, koja navod- 
njava potkavkasku Arbaniju, ima svoja vrela u planinama Hereti 
i Kaheti. Potkavkaska je Arbanija bajoslovno plodna i daje u do- 
brim godinama dvije do tri žetve. Planinski suvati su sočni i upravo 
mame stoku. Divljač je gotovo bezbrojna. Kraj tolikog bogatstva, 
ili možda baš zbog toga bogatstva, potkavkaski je Albanac neizlje- 
čivi primitivac. Još ga uvijek zanima drevna, drvena ralica kao u 
vrijeme Strabona, Apijana i Plutarha. U Pompejevo su vrijeme 
imali 60.000 pješaka i 22.000 konjanika. Ni prije ni poslije nisu 
naučili brojiti dalje od stotine, ali su to bili tako dobri ratnici, da 
su se jagmili oko njih Rimljani, Persijanci, Vizantinci, Arabi. — 
Ruski etnografski institut je sakupio nacrte njihovih nošnja: imali 
su iste duge dokoljenice, iste žutkaste kape kao Skipetari. Koštu- 
njavi, mršavi, gipki... A. Schiefer je god. 1863 izdao gramatiku 
udijskog narječja, u kojemu su najbolje sačuvane osobine albanskog 
jezika. Ruski su filolozi zabilježili druge dijalekte, a među potkav- 
kaskim plemenima spominju se Tusci. Tomaschek, od kojeg imamo 
sve ove podatke, kaže za njih da su se kasnije u kulturnom i valjada 
jezičnom pogledu potpuno izgubili među Georgijcima, Jermenima i 

Turcima (Pauly-Wissowa I, 1303-6). Svakako pada u oči, da ih 
Konstantin Porfirogenit spominje (De cerim. Il, 48 i 397) kao 
»Albanoi« i da se taj isti naziv »Albanoi« upotrebljava, manje od 
sto godina kasnije, za označivanje pomoćnika Georgija Manijaka u 
južnoj Italiji i Aleksija Komnena pred Dračem. Hoćemo li se na 
osnovi tih podataka odvažiti, da jedne i druge Albance zamišljamo 
kao članove jedne iste porodice? Pitanje ne bi ni bilo pitanje, da se 
uzmogne utvrditi istovetnost ili bar srodnost udijskog narječja i 
današnjeg arbanaskog jezika. Ali, sudeći po poznatim nam okolno- 
stima, to je posve isključeno. 


Antoine Meillet, stručnjak ne samo za arbanaski nego i za 
potkavkaske jezike osobito za jermenski (Esquisse d'une grammaire 
comparće de Parmćnien classique, Vienne 1903), koji bi prema tome 
bio najpozvaniji da potvrdi ili isključi srodnost udijskog i arban- 
skog jezika, ne izriče svoj sud u tom zamršenom pitanju. Za njega 
nema sumnje, da se u arbanaskom jeziku nalaze dosta jasne analogije 
sa tračkim, mnogo jasnije nego s ilirskim. 


U arbanaskom jeziku nalazi Meillet nekoliko izrazito indo- 
evropskih karakteristika kod ličnih zamjenica i nekih glagolskih 
oblika. Ali su to posve primitivne, regbi arhaičke formacije, osobito 
u perifrastičnoj upotrebi futura i kondicionala. Meillet opaža, da 
se u arbanaskom jeziku mogu raspoznati samo sporadični tragovi 
grčkog jezika, dok bismo morali očekivati baš protivno kod staro- 
sjedilaca dračkog i skadarskog zaleđa, gdje se grčki utjecaj vršio 
dosta intenzivno u makedonsko i u vizantijsko vrijeme. Veoma jak 
je, naprotiv, i dubok romanski utjecaj. Latinski izrazi čine naime 
tako duboku podlogu u arbanaskom jeziku, da se taj jezik uopće ne 
može zamisliti u današnjem obliku bez romanske primjese, a to baš 
potvrđuje mnogo zastupano mišljenje o simbiozi Arbanasa i balkan- 
skih Romana. Gdje se taj dugovjekovni kontakt razvio, da li u 
Trakiji, da li u krajevima solunskog vikarijata, teško je utvrditi. 
Ali je jedna okolnost za Meilleta sa filološkog stanovišta nepobitna: 
ako ima narodnog skupa, na koji se može vezati dosad nepoznata 
sudbina arbanaskog naroda, to mogu biti samo Vlasi ili Rumunji. 
Ako dakle hoćemo pradomovinu Arbanasa tražiti izvan Arbanije, 
prva je etapa na tom putu ranija postojbina vlaškog elementa na 
Balkanskom Poluotoku. 

Norbert Jokl (Ebert, Reallexikon der Vorgeschichte I, 84—96) 
postavlja pitanje na ovu podlogu. Najprije treba utvrditi, da li su 
preci današnjih Arbanasa već u starom vijeku boravili na Balkan- 
skom Poluotoku. — U potvrdnom slučaju moramo dalje pitati, jesu 
li Arbanasi potomci Ilira ili Tračana. Pošto je Jok! uzeo u razma- 
tranje Hahnovu ilirsku i Parvanovu tračku hipotezu, dolazi do 
zaključka, da se njihova osnovanost mora kontrolirati ispitivanjem 
unutrašnjih veza između arbanaskog i starih balkanskih jezika. Ali 
iz toga ispitivanja izlazi, da arbanaski jezik stoji u tijesnoj vezi ne 
samo s ilirskom nego i sa tračkom jezičnom grupom  (Jedenfalls 
sehen wir, dass die sprachliche Hinterlassenschaft der alten Balkan- 
volker, sowohl der Illyrier als der _Thraker, mit der Sprache der 
Albanier aufs innigste zusammenhiingt). Jok! zaključuje iz toga, da 
se pradomovina Arbanasa mora tražiti u teritoriji, gdje su Iliri bili 
u stalnom kontaktu sa Tračanima i gdje je u isto vrijeme opstojala 
duboko usađena romanska podloga. A ta se teritorija nalazi neda- 
leko od još neutvrđene kolijevke rumunjske narodnosti. Sve te pret- 
postavke podudaraju se, po Joklu, sa teritorijalnim granicama neg- 
dašnje Dardanije, u okolini današnjeg Niša. Prije Slovena su dakle, 
zaključuje Jokl, boravili u niškoj okolini praroditelji današnjih 
Arbanasa. 


Jokl, koji stoji dosta blizu Meilletu, približava se u pitanju 
pradomovine Arbanasa Konstantinu Jirečeku, koji je u njemačkom 
izdanju svoje srpske historije (Geschichte der Serben I, 152) zastu- 
pao mišljenje, zasnovano vjerojatno na Ptolomeja IIl, da su pra- 
roditelji Arbanasa potisnuti tokom velike seobe iz Podunavlja 
(tačnije iz baranjskog trokuta) preko Pomoravlja k obalama Jadran- 
skog Mora. 


Joklovo je mišljenje podvrgao kritici Henrik Barić (Arhiv za 
arbanasku starinu, jezik i etnologiju Il, 151—161). Između ilirskog 
i tračkog jezika postoji, tvrdi Barić, dosta velika opreka, pa se 
stoga teško može zamisliti opstanak jednoga posrednog dijalekta 
(ein Ubergangsdialekt zwischen zwei engverwandten Sprachen, de- 
ren abweichende Ziige nicht scharf genug gefasst werden kčnnen). 
No dok je Jokl, tvrdi dalje Barić, veoma uvjerljivo naglasio srod- 
nost između arbanaskog i tračkog (satemgrupa) jezika, nije on u 
istoj mjeri uvjerljivo dokazao osnovanost analogije između arba- 
naskih 1 ilirskih jezičnih elemenata. Barić zaključuje, da se nesum- 

njive ilirsko-arbanaske paralele mogu tumačiti, saglasno s Hirtovom 
teorijom iznesenom u »Festschrift fir Kiepert«, kao predarbanaski 
ostaci u tračkom arbanaskom govoru (die unbestreitbar bestehenden 
albanisch-illyrischen Wortparallelen im Sinne der Hirr'schen The- 
orie als voralbanische Relikte im thrakischen Albanisch aufgefasst 
werden konnen), ' 


Iz tih podataka vidimo, da je u filološkoj literaturi dosta 
zastupano mišljenje, da su Arbanasi, sudeći po sadržini i konstruk- 
ciji njihova jezika, prije tračkog negoli ilirskog porijekla i da se 
stoga njihova pradomovina nema tražiti na obalama Jadranskog i 
Jonskog Mora, nego u krajevima na istočnoj strani balkanskog 
trupa, nedaleko od tračke ravnice. 


Pitanje je sada, da li se ovo mišljenje potkrepljuje historičkim 
vrelima. Na prvi pogled kao da to nije slučaj. Ptolemej naime na- 
vodi, osim potkavkaskih, i druge Albance, za koje se tvrdilo da su 
boravili na teritoriji današnje Arbanije. Ptolemej' spominje Albano- 
polis, a Hahn opet misli, da je to na mjestu današnje Kroje. No, 
albansko je ime u starini veoma rasprostranjeno. Ima ga u Podu- 
navlju, u baranjskom trokutu. U Italiji je opstojala Albalonga ne- 
daleko od Albanske Gore. A mjesto Albany je zabilježeno, valjada 
veoma starog porijekla, u Britaniji. Ako pitanju idemo do dna, doći 
ćemo do zaključka, da je za određivanje negdašnjeg boravišta ovih 
Ptolemejevih vankavkaskih Albanaca bila od odlučne važnosti da- 
našnja Arbanija u jadranskom i jonskom primorju. Držeći pred oči- 
ma činjenicu, da se tu Arbanija nalazi dandanas, izveli su ljudi za- 
ključak, da su tu morali nekad boraviti Prtolemejevi Albanci i da 
se tu stoga morao nalaziti Albanopolis. Tomaschek, koji zaista nije 
u tom pitanju izložio svoje stajalište, misli, da bi se položaj Albano- 
polisa mogao odrediti u krajevima sjeveroistočno od Soluna, dakle 
ne baš sasvim udaljenim od tračke ravnice (Pauly-Wissowa 1, 1302). 
A baš na dugu vezu s istočnim Podunavljem slute zajedničke priče 
Rumunja i Arbanasa o caru Trajanu, isti običaj rusalija i kolede, 
isto vjerovanje u sjen i u vještice. 


Ali ovdje najviše udara u oči, da je prisutnost arbanaskog 
naroda posve nepoznata piscima sve do XI stoljeća. Već se moramo 
čuditi, što Konstantin Porfirogenit, koji toliko umije pripovijedati o 
potkavkaskim Albancima i o počastima, koje se moraju odavati nji- 
hovim poglavicama, ništa ne zna o Arbanasima oko rijeke Vojuše. 

I Dukljanin, koji veoma dobro zna za Vlahe i za njihova 
boravišta, ne spominje ni jednom riječju Arbanase. Kad Predimir 
dijeli svoju državu na četiri dijela, dobiva Hvalimir Zetu, Boleslav 
Trebinje, Dragislav Zahumlje i Svevlad Podgorje. Prilikom te diobe 
navode se sve župe duklijske kraljevine. Zeta se sastojala od župa 
Lužje (Ljeskopolje), Podlužje (Žabljak), Gorska (Hoti, zanimljivo 
je pribilježiti, da je slovenski naziv stariji, dok je mlađi, današnji 
naziv arbanaski), Kupelnik, Oblik (Taraboš), Papratna, Crmnica, 
Budva sa Kučevom (Čevo) i Grbalj u Boki Kotorskoj. U Travuniji 
su se nalazile župe Ljubomir, Vetanica (Fatnica), Rudine (Bileć), 
Kruševica, Vrmac, Risan, Dračevica, Konavli i Žrnovnica. U Za- 
kumlju bijahu župe Stantanija (Ston), Papava (Popovo), Sapsko 
(Žapsko), Luka (Gabela), Velika, Gorimita (Imotski?), Većenike, 
Dubrava i Dabar. A Podgorje je sastojalo od župa Onogošta (Nik- 
šić), Morače, Komarnice, Pive, Gacka (Gerico), Nevesinja, Gusinja, 
Komova, Dabrača blizu Lima, Rame i gornje Neretve (Dukljanin 


I kasnija dioba duklijske države pod Dobroslavljevim ili Voj- 
slavljevim nasljednicima ne sadržava novih podataka: Gojslav do- 
biva Trebinje, Mihajlo Papratnu, Crmnicu i Oblik (kasniji Taraboš), 
Saganac županije oko Bara, Radoslav Ljeskopolje (staro Lužje), Pod- 
lužje i Budvu sa Kučevom. U samoj kraljevskoj porodici nailazimo, 
sudeći po Dukljaninu, bar u prvo vrijeme, samo na slovenska ime- 
na. Tek pošto su članovi kraljevske kuće stupili u vjenčanu vezu sa 
tuđinom, dolaze do upotrebe neslovenska imena. Tako se Bodinova 
djeca zovu Mihajlo, Juraj, Arhiriz (po ocu kraljice Jakvinte) i To- 
maš, dok se među Radoslavljevom djecom nalaze, pored Gradislava, 
Hvalimira, Stanišne, Gojslava, Dobroslava i Pribislava, Kočapar ili 
Kočoper, prvi nam poznati nosilac arbanaskog imena. Nije međutim 
isključeno, da je Radoslav prilikom borba u Povadarju g. 1073 tu 
uzeo Arbanasku za ženu, koja je opet htjela da na posljednjeg sina 
prenese ime jednog od članova svoga roda. Ali, osim ovog posve 
osamljenog slučaja, nema u cijelom ljetopisu popa Dukljanina ni naj- 
manjeg podatka o Arbaniji ili o Arbanasima. Za krajeve oko Skadra 
upotrebljava Dukljanin stalno naziv »Scutaris«. To je toliko uda- 
ralo u oči Orbiniju, da je taj naziv sam izmijenio s nazivom »Alba- 
nia« (Šišić, Ljetopis popa Dukljanina 368). 

Ista otsutnost arbanaskog naziva može se primijetiti u buli 
pape Klementa-Wiberta upravljenoj dana 8 januara 1089 duklij- 
skom nadbiskupu Petru na osnovu molbe kralja Bodina. Duklijskoj 
crkvi, stoji u toj buli, imaju biti podređene biskupije Bar, Kotor, 
Ulcinj, Svač, Skadar, Drivost, Pilot, pa srpska, bosanska i trebinj- 
ska dijeceza sa svim samostanima Dalmatinaca, Grka i Slovena (et 
omnia monasteria tam Dalmatinorum quam Graecorum atque Scla- 
vorum: Acta et dipl. Alb. I, 21/68). 


Tek se g. 1166 govori prvi put u jednoj pristupačnoj nam 
ispravi o nekom arbanaskom biskupu Lazaru i o nekom arbanaskom 
prioru Andriji (Smičiklas, Cod. dipl. II, 102). Obojica su prisu- 
stvovali 19 juna 1166 posvećenju kotorske katedrale sv. Tripuna. 
Pitanje je sada, gdje se nalazilo sjedište biskupa i priora arbanaskog 
i kada je zapravo osnovana arbanski biskupija. Za naziv AoBavov 
odnosno “lžBavov, znaju samo Ana Komnena i Georgije Akropolir, 
a opće je mišljenje, da tom nazivu odgovara položaj Kroje ili Kruje. 
Teže je odrediti vrijeme, kad je osnovana arbanaska biskupija, od- 
nosno politička uprava. Doduše opstoji pretstavka upravljena 3 
aprila 1407 od Ivana Kastriote mletačkoj vladi, u kojoj traži od 
nje, da ne vrši promjene u crkvenoj organizaciji grada Kroje, jer 
arbanaska biskupija stoji već punih 800 godina u ovim krajevima 
(episcopatus Albaniae iam sunt anni octingenti... in terris et con- 
trata suis: Ljubić 5, 94). No, možemo li vjerovati bez druge Ka- 
striotovim navodima? Njegova se porodica (ime joj je grčko i po- 
tječe od nepoznatog mjesta Kastrion) nikako ne spominje prije XIV 
stoljeća. Kasnije će despot Musakija reći o njemu, da mu je otac 
Pavao imao samo dva sela i da je Ivan silom postao gospodarom 
Matije, dok je stalno vladao Krojom istom njegov sin, glasoviti 
Skenderbeg (Hopf, Chroniques grćco-romanes, Berlin 1873, str. 301; 
Jireček u Spomeniku XI, II i d.). Prijetnje Ivana Kastriote, da bi 
promjene u teritorijalnom stanju arbanaske biskupije mogle izazvati 
veliki metež i opasne nesuglasice između crkava, vlastele i 
pojedinaca (suscitabit maximus tumultus et dissensio inter eccle- 
sias interque nobiles et omnes alios de contrata illa), ne mogu služiti 
za potkrepu osnovanosti njegovih navoda. Ako naime računamo od 
1407 £. osam stotina godina natrag, dolazimo do g. 607, t. j. do 
vremena, kad je slovensko-avarska najezda bila u punom jeku. 
Istočni su carevi bili sretni, što mogu čuvati ranije ustanove i nisu 

imali ni vremena ni mogućnosti, da osnuju nove crkvene i političke 
zajednice. 

Thall6czy i Jireček (Arch. fir slav. Phil. XX1/1899, str. 78— 
99) utvrdili su k tome, da se teritorija današnje Arbanije dijelila 
sve do XII stoljeća na dva dijela: sjeverni je dio pripadao naprosto 
»Slavoniji«, dok je dio južno od Vojuše pripadao »Romaniji«. Prije 
XII stoljeća nije uopće opstojao geografski pojam Arbanije, i taj 
je pojam tek onda vezan na grad Kroju ili Kruju. Samoupravna 
organizacija Kroje nije međutim, tvrde Thall6czy i Jireček, staroga 
datuma. Prvi vladar, koji je izdao povlasticu Kroji, nije živio, kako 
bi se moralo vjerovati po pretstavci Ivana Kastriota, u VII, nego 
tek u XII stoljeću i bio je niko drugi nego Manojlo I Komnen. 
Manojlo je dugo boravio u ovim krajevima i htio je osigurati voj- 
ničku saradnju Arbanasa u slučaju normanske najezde. Kroja je 
važan strateški centar u vrijeme Epirske Despotovine i dobila je 
daljih povlastica od careva Ivana Duke Vataca, Mihajla VIII i 
Andronika II, pa i od samog Dušana. Ali o opstanku arbanaskog 
biskupa ili priora od VII do XII stoljeća nema nigdje ni najmanjeg 
pomena. Za njih ne znaju ni Parthey, ni Harduin, ni Gams, ni 
Mansi, ni Le Quien, ni Farlati, pa ni saborski spisi dje g. 1166. 


U tim prilikama ne možemo uzeti za vjerojatno, da je u ovoj 
jezgri arbanaske nacionalne individualnosti prije XII vijeka tinjala 
i najmanja varnica narodnog života. U tom pogledu dobivamo zna- 
čajno svijetlo iz društvenih odnosa u Kroji. Tu žive dvije vrste 
gradske vlastele. Dok jedni od njih posjeduju prostrane zimovnike 
za stoku (hiberna), što svakako naslućuje ranije stočarsko zanimanje, 
imaju drugi oranice, vinograde, maslinove šume, ribnjake, sve to 
pod pričuvom podređenih im, valjada starosjedilačkih ratara. 


Kod Kroje se dakle, isto kao i kod drugih općina današnje 
Arbanije, može praviti jasna razlika između starosjedilaca i pri- 
došlica. Pa i za ove posljednje zna se veoma dobro, ko je došao 
ranije, ko kasnije. 


Ulogu starosjedilačkog elementa dosudićemo, prema poznatim 
nam podacima, posljednjim nosiocima rimske arbanaske kulture, 
Romanima Konstantina Porfirogenita, Latinima popa Dukljanina, 
Tome arhiđakona, Arabljanina Edrisija. Njihov je jezik dalmatin- 
ski, u geografskom i u morfološkom pogledu posve odijeljen od 
ranoitalskog i od prarumunjskog. 

Rad Jugosl. akad. 257. 

U VII stoljeću, možda pod vladavinom Konstantina IV i 
Justinijana Il, u vrijeme legendarnog ugovora pape Agatona sa 
Hrvatima, kad je po paštrovskoj tradiciji došlo do preuređenja 
ovih krajeva, pojačan je romanski element današnje Arbanije dose- 
ljivanjem romanskih izbjeglica iz zapuštenih dalmatinskih varoši. 


Ovom romanskom elementu, etničkoj jezgri svih tih gradova 
(Šufflay, Srbi i Arbanasi, Beograd 1925, str. 10), pridružuju se 
kasnije pridošli elementi. Ali ko su to? Nikako današnji Arbanasi, 
nego u prvom redu i samo Sloveni. 


To se vidi iz primjera grada Drača. U ispravama iz prve 
polovine XII stoljeća našao je naime Jireček (Položaj i prošlost 
grada Drača u »Glasniku Srpskog geogr. društva« za g. I9I2, sv. 
II, str. 6 1 7 na početku) ponajviše grčkih imena, nekoliko latinskih, 
dosta slovenskih, ali ni jednog arbanaskog. Nacionalna je slika sta- 
novništva međutim posve izmijenjena ravno sto godina kasnije: u 
Draču ima tada doduše još uvijek Grka i nešto Italijanaca, ali su 
na mjesto Slovena došli kao posve novi element Arbanasi. 


Ta promjena u etničkom sastavu dračkog stanovništva ima 
svoj korelat u promjenama službenog jezika. Dok su slovenski spisi 
veoma česti u XIV stoljeću, njihov se broj sve više smanjuje i 
iščezava potpuno poslije g. 1450. Ista se pojava može utvrditi o 
Kroji. Thallćczy i Jireček čak ističu (Arch. f. slav. Phil. XXI, 
1899, str. 92—93), da su slovenske isprave štoviše u početku XV 
stoljeća nerijetka pojava. Gospodari Valone, Dukadžini, Đurađ 
Kastriot izdaju redovno slovenske isprave. A Dubrovčani će po- 
ručiti caru Sigismundu g. 1434, da se arbanaski velikaši služe isklju- 
čivo slovenskim kancelarima (sclavonos cancellarios). 

Ovo se držanje mora veoma čudno dojmiti, kad se postavimo 
na stajalište, da su u Arbaniji Arbanasi starosjedioci. Ali pojava se 
čini mnogo prirodnijom, kad držimo pred očima pravo činjeničko 
stanje, to jest starosjedilaštvo Slovena i kasnije doseljivanje arba- 
naskih gorštaka. 

Da je stvar doista tako stajala, vidi se po promjenama regio- 
nalnih naziva, koje se javljaju ili se mogu utvrditi tek u X1NIT i 
u XIV stoljeću. Kad je g. 1204 Mletačka Republika dobila tri 
osmine vizantijske teritorije, dosuđeni su joj Drač i Albanum (Acta 
Albaniae I, 41/129). Drač se po takvom shvaćanju nalazio g. 1204 
izvan Arbanije. Ali malo poslije toga spominje se neki Dmitar knez 

Arbanije, koji je molio papu Inocentija III sa posredovanjem drač- 
kog nadbiskupa Nikole, da bude poučen u zapadnoj vjeri, koia mu 
sve do toga vremena nije bila pristupna. Ovo je traženje dosta čudno 
kod ljudi, koji su i ranije živjeli u dračkom Primorju, pa su stega 
imali obilno prilike, da se poučavaju u zapadnom obredu. Papa je 
ne samo poslušao molbu kneza Dmitra nego je molio dračkog nad- 
biskupa, neka pouči u zapadnoj vjeri arbanaskog biskupa i arba- 
naskog priora, koji su, prema tome, kao došljaci s istoka, bili pra- 
voslavni (Acta Albaniae 1, 37/113). Da je doseljivanje Arbanasa 
bilo u prvoj polovini XIV stoljeća u punom jeku, vidi se iz darov- 
nice kralja Vladislava izdane g. I241 ili 1242 u korist manastira 
sv. Nikole u Vranjini. Kralj je naime izrijekom naglasio, da ni u 
selu Godinju blizu Skadra, ni na vrhovima Plane, Guglave i Kru- 
ševice s njihovim granicama prema Trnovu Arbanasi nemaju zimo- 
višta (Acta Albaniae 1, 53/172). 


Značajno je za prosuđivanje toga pitanja, da se ove prve, 
sporadične vijesti o Arbanasima javljaju u isto vrijeme i u istom 
oskudnom broju, kao što teritorijalne povlastice izdane u prilog 
Vlaha za krajeve sjeverno od Dunava. Tek poslije g. 1204, vidje- 
ćemo već kasnije s kojeg razloga, širi se spočetka veoma oprezno, 
kasnije u sve bržem tempu geografski pojam Arbanije. Od anžuvin- 
skih vremena (1271) znači Arbanija ne samo okolinu Kroje i Drača 
nego i krajeve blizu Skadra. Kad se Drač g. 1272 dobrovoljno pre- 
dao Karlu I, koji će se otsada nazvati kraljem Sicilije i Arbanije, 
nose francuski vojskovođe Guillaume Bernard i de Toucy naslov 
»generalnog vikara kraljevine Arbanije«. Hugo de Sully upo- 
trebljava uporedo s novim stari vizantijski naslov i nazvaće se 
generalnim kapetanom Arbanije i Romanije. Kasnije, kad je Drač 
pao u srpske ruke, nosiće kralj Milutin naslov kralja Arbanije. 
Filip Tarentski će se nazvati, g. 1294, despotom Romanije, gospo- 
darem kraljevstva Arbanije i grada Drača. 


Kako se iz ovih pojedinosti jasno vidi, savremenici vode obil- 
no računa 0 prisutnosti Arbanasa u dračkom i valonskom Primorju. 
Upravo je čudno i nerazumljivo, ako su Arbanasi doista staro- 
sjedioci 1 Štoviše izravni potomci starih Ilira, da se raniji savre- 
menici nisu ni najmanje bavili njihovom prisutnošću. Prije zname- 
nite hilendarske povelje velikog župana Stefana Nemanje od 1198 
god. nema uopće regionalnog naziva Arbanije izvan tijesnog opsega 

okoline grada Kroje. A poznato je, da su Vizantinci bili iznad 
svake predrasude, kad se radilo o nazivu nekoga kraja. Zemlje na- 
stanjene Slovenima zovu se kod Vizantinaca, bez obzira na njihov 
raniji regionalni ili politički naziv, Slavinijom. A čak krajevi južne 
alije, gdje su se nastanili Langobardi, zovu se u vrijeme Vasilija II 
Langobardijom s glavnim gradom Barijem. Prije velike vlaške seobe 
u XIII stoljeću zove se teritorija tik do Makedonije, gdje su stano- 
vali crni Latini, Morovlahijom. 'Taj se isti naziv upotrebljava po- 
slije 1350 za Moldaviju. Isto se tako g. 1375 upotrebljava za pot- 
karpatske prekodunavske krajeve naziv Ungarovlahije. Skoro u 
isto vrijeme nazvana je Velikom Vlaškom Tesalija, jer su se u nju, 
baš onda, doselili Vlasi iz Makedonije. Iz svih se tih primjera vidi, 
da regionalni nazivi putuju s dotičnim stanovništvom, da je pri- 
sutnost naziva dokaz za prisutnost stanovništva, dok se iz otsutnosti 
naziva u ranije vrijeme može dosta pouzdano izvesti zaključak, da 
ona odgovara istodobnoj otsutnosti dotičnog etničkog elementa. 


No, kad jednom vidimo za Slovene, za Langobarde i za Vlahe, 
da se naziv pojedinoga kraja udešava po narodnosti pretežnog dijela 
stanovništva, zar nije dopušteno zaključiti s istim pravom, da je i 
teritorijalni naziv Arbanije importiran tek poslije IV krstaškog rata 
doseljivanjem Arbanasa iz odmaklih krajeva unutrašnjosti sve do 
same obale Jadranskog i Jonskog Mora? Iz kronike popa Duklja- 
nina vidimo, da je u njegovo vrijeme arbanaski naziv posve ne- 
poznat. A opet vidimo iz povelje Stefana Nemanje, da se Arbani- 
jom zove kraj južno od Skadra. Ko nam jamči, da to prodiranje 
srpskog velikog župana od poriječja Pive i Tare do Primorja ne 
znači mnogo krupniji događaj metanastazičke prirode negoli voj- 
nička okupacija oružjem zauzetog kraja? Sudeći po popu Duklja- 
ninu i po sačuvanim ostacima, u krajevima sve do Vojuše vladaju 
najpovoljnije društvene, vjerske i ekonomske prilike. Narod je 
miran, čist i napredan, u zemlji vlada među pripadnicima raznih 
obreda najpotpunija uzajamna snošljivost, zemljoradnja i vrtlarstvo 
su u punom cvatu, ima čak u ovim sretnim krajevima uglednih 
zanata i dosta žive trgovine. Ceste su pune svijeta i sigurne. Ali, 
poslije Nemanjine smrti promjena je već tu, a da ne znamo, kako 
je do nje došlo. Duklija je izmijenila svoj vjerski karakter. Dok je 
ranije cijeli kraj do Podgorice i Skadarskog Jezera poznavao samo 
crkve zapadnog obreda, prodrlo je oko 1230 g. pravoslavlje sve 

do Boke. Da se to nije dogodilo putem mirne vjerske propagande, 
više je nego vjerojatno. I dubrovački arhiv zna baš u ono vrijeme 
za bježanje latinskoga biskupa i svećenstva iz susjedne Tribunije. 


U isto vrijeme dakle, kad su krajevi sjeverno od Kotora pa 
čak do hrvatske granice bili pozornicom velike vlaške seobe, koja 
se živo opisuje u Jirečekovoj Istoriji Srba (I, 94——98) i osobito u 
njegovoj studiji o Vlasima i Morovlasima (Sitzungsberichte der kgl. 
bčhm. Ges. der Wissenschaften, Prag 1879), odigrala se od Kotora 
do Vojuše druga transverzalna seoba od istoka prema zapadu. 
Vršioci te seobe bijahu Vlasi i Arbanasi. No dok su Vlasi već od 
894 g. Živjeli pod slovenskom službom Božjom i time već duboko 
bili zahvaćeni slovenskim utjecajem, bio je taj utjecaj u krajevima, 
koji sačinjavaju današnju Arbaniju, znatno slabiji. Posljedica je toga 
bila stapanje Slovena u arbanaskoj sredini. 

No takvo stapanje nije izvršeno bez otpora, premda su arba- 
naski došljaci, bar u svojem kasnijem nastupu, upravo goropadni. 
O načinu, kako su se javljali, svjedoče dva francuska katolička vrela, 
kojima se zbog njihove vjerske orijentacije ne poklanja preveliko 
povjerenje. 

Jedan od tih izvještaja potječe od barskog nadbiskupa, domi- 
nikanca Guillaume Adama (1322—1341I) i nosi naslov »Directo- 
rium ad passagium faciendum« (Novakovićev prijevod u Godišnjici 
XIV, 1894, Šufflayevo izdanje u Vjesniku zem. ark. XIII, 1911, 
str. 142—150). Adam hoće da dokaže francuskom kralju Filipu VI, 
da nije teško osvojiti srpsku zemlju, jer u njoj žive dva naroda 
privržena rimskoj crkvi, Latini i Arbanasi, koji slabo podnose srp- 
ski jaram. Arbanasi, veli Adam, prebivaju u četiri općine: Veliki i 
Mali Pulat, Sabate i Alban ili Elban. 

Zanimljivija je za nas »Anonymi descriptio Europae orien- 
talis«, objelodanjena od dra. Olgierka Gć6rke u Krakovu 1916 (Arh. 
za arb. starinu 1, 236—238). Jedan anžuvinski agent, koji je pu- 
tovao g. 1308 našim krajevima s namjerom da ispita preduslove za 
vojni pohod protiv Srbije, kaže u svom izvještaju, da je između 
Makedonije, Ahaje i Soluna naišao na Vlahe, rimske pastire, koje 
su Mađari protjerali iz Podunavlja prema jugu. Iz Vlaške vodi put 
u Arbaniju, gdje stanuju ratoborni ljudi, koji putuju od mjesta u 
mjesto noću u pratnji velikih i ljutih pasa. Sva se Arbanija dijeli na 
šest oblasti (Tumurist, Klisura, Kumanija, Stophanatus, Polatus i 

Debra). U tim pokrajinama živi seljački narod, koji je podložan 
Arbanasima (sunt tributarii et quasi serve eidem Albanensibus quia 
exercent agriculturam). Na teritoriji Arbanije opstojala su dakle u 
XIV stoljeću dva socijalno i nacionalno među sobom oštro podvo- 
jena elementa: s jedne je strane bio ratarski, po svoj prilici staro- 
sjedilački živalj, s druge nomadski pastiri, koji su živjeli pod šato- 
rima, mijenjali su noću svoje boravište služeći se ljutim psima. Ti 
nomadski pastiri govore sasvim posebnim jezikom, koji se bitno: 
razlikuje od grčkog, od latinskog i od slovenskog, tako da ih domaći 
ljudi nikako ne mogu razumjeti. Ti nomadski pastiri, koji se oče- 
vidno služe arbanaskim jezikom, doista ne odaju svojim držanjem, 
da su u Arbaniji starosjedioci prema domaćim stanovnicima, koji 
bi bili pridošlice. 

Da su Arbanasi došli u ove krajeve tek mnogo kasnije od 
Slovena, postaje vjerojatno proučavanjem toponomaslike. 


Zanimljivo je naime utvrditi, da su u Zeti i u Hercegovini 
vlaške i arbanaske seobe imale za posljedicu dosta rasprostranjenu 
promjenu lokalnih naziva. Gradovi, sela, planine, čitave teritorije 
mijenjaju od XI do XIV stoljeća dva-tri puta svoj naziv. U Arba- 
niji, naprotiv, nema o takvim promjenama ni govora, nego se slo- 
venski nazivi gotovo potpuno održavaju pred arbanaskom bujicom. 
I čak za ona lokalna imena, koja nisu slovenskog porijekla, očuvali 
su se oblici, koji se slažu sa slovenskima, ali se nikako ne mogu 
dovesti u sklad s arbanaskim jezičnim oblicima. Čovjek se ne može 
oteti utisku pri promatranju toga obilja slovenskih oblika, da je 
čak u samoj današnjoj Arbaniji arbanaski živalj prisvojio lokalna 
imena, koja nisu nikako mogla nastati prije dolaska Slovena. U 
svojoj studiji o arbanaskim lokalnim imenima (Arh. za arb. starinu 
II, 107—121) citira Petar Skok čitav niz naziva, koje su Arbanasi, 
preinačili iz slovenskog oblika. Već je Jokl primijetio, da današnji 
oblik lokalnog imena Skodre ne može nikako biti ilirskog izvora. 
Pri bližem promatranju lokalnog naziva Durz za negdašnji Dyrrha- 
cium ili Drač dolazi Skok do rezultata, da se današnja arbanaska 
izmjena prvašnjeg lokalnog imena ne može izvesti ni iz latinske, ni 
iz italijanske forme, ali se veoma dobro može izvesti iz slovenskog 
oblika. Iz ove za njega nepobitne činjenice Skok izvodi, da se Ar- 
banasi nisu nalazili onda u ovim krajevima, kad su se ovamo naselili 
Sloveni, nego da su od Slovena naučili lokalna imena, o kojima 

prije nisu imali ni pojma (»II est clair quelle ne soit comprčhensible 
que dans le cas ou Pon prouve qu'au temps de Parrivće des Slaves 
dans ces contrćes, les Albanais ne se trouvaient pas encore dans la 
ville de Durazzo mais cćtaient les Slaves qui ont d'abord appris 
A connaltre le nom de la ville de la bouche de la population romane 
pour les transmettre plus tard aux Albanais venus des montagues«). 


Ali ovo sistematsko prisvajanje slovenske toponomastike sa 
strane etničkog elementa, komu se pripisuje porijeklo od ilirskih 
starosjedilaca i time postojalost od tri hiljade godina na teritoriji 
današnje Arbanije, previše se sukobljuje sa pravilima zdrave logike. 
Stoga je nemoguće vjerovati, da su Arbanasi doista boravili na teri- 
toriji današnje Arbanije u vrijeme velike slovenske najezde. No kad 
jednom dopustimo mogućnost kasnije seobe, možemo bez druge za- 
ključiti, da su na teritoriji današnje Arbanije bila zastupana oko 
8. 1300 tri etnička elementa. Najstariji od njih bili bi romanski 
građani, posve istog soja kao Romani dalmatinskih gradova. Kao 
stariji doseljeni element, po zanimanju ratari, došli bi u obzir Slo- 
veni. A istom na trećem mjestu, kao kasniji doseljenici, stoje prema 
prije spomenutima plemenske zajednice nomadskih pastira, današnji 
Arbanasi. 


Daleko od toga, da steknu onu životnu sređenost, onu dru- 
štvenu izjednačenost, onaj mirni ritam životne zajednice, koji karak- 
terizira stare, sesilne narode, Arbanasi su ljudi, kojima je najfra- 
pantnija karakterna crta krajnja nestalnost i neutoljiva žed za pu- 
stolovinama. »Čas u Benderu, čas u Budi«, veli stara nostalgična pje- 
sma arbanaskih plaćenika (Šufflay, Arh. za arb. starinu II, 224— 
225). S arbanaskom dijasporom u Italiji, u Grčkoj, u Besarabiji stoji 
u vezi arbanasko plaćeništvo, koje je njihovo ime učinilo strahom 
i trepetom mediteranskog svijeta. Arbanaski su stradioti jezgra epi- 
rotske vojske. Kasnije će stajati u službi Anžuvinaca. A još kasnije, 
u mletačko doba, služe Arbanasi u Draču, Splitu, Zadru, Kotoru, 
Dubrovniku, u Lombardiji, u Napulju u t. zv. makedonskom puku, 
u Aragoniji, u Toskani. Pod sultanima pak čine Arbanasi, muslimani 
po duši i po srcu, elitni odred carske vojske. Pojedinci iz njihove 
sredine dolaze pod sultanima do položaja i do časti. Arbanasi su 
Ali-paša Tepelen, Mehmed Ali, Ibrahim. Zar je moguće zamisliti, 
da su takvi ljudi mogli ostati neprimijećeni kroz cijelo vrijeme od 
slovenske do normanske najezde na teritoriji današnje Arbanije? 

Lakše je vjerovati, da su to kasniji došljaci, koji su umjeli najprije 
da se uvuku kao umolnici, pa su kasnije svojim naprasitim istupom 
tjerali u bijeg starosjedioce. Cvijić hvali Hercegovinu, Crnu Goru, 
Sjenicu i Pešter kao naše najaktivnije krajeve (Balk. Poluostrvo 
165). Ali je ta aktivnost u mnogo slučajeva posljedica bijednoga 
stanja, koje je nastalo poslije doseljivanja Vlaha i Arbanasa. Prije 
vlaško-arbanaske najezde krajevi su od Vojuše do Neretve gusto 
naseljeni. Poslije invazije su šume uništene, i stanovništvo je rijetko 
i raštrkano, »i još danas nailazi putnik na selišta i temelje zgrada 
i na napuštene i oburvane crkve i gradove, na kojima je uhvatilo 
korijena žbunje«. Na mjestu seoskih dubrava razvile su se kršne 
pustinje. A ljudi su se počeli odbijati od ratarskog posla, koji ih 
previše izlagao otimačinama nemirnih došljaka. 


Pojava međutim nije općena. Bilo je naime razlike između 
Arbanasa i Arbanasa. Još u XVI stoljeću bila je cijela oblast Opara 
na lijevoj strani Devola naseljena ponajviše Slovenima (Hopf, Chro- 
niques grćco-romanes 280: il paese Opari ch'č habita dei Schia- 
voni). Francuski konzul Lejean našao je oko polovine XIX stoljeća 
male oaze slovenskog stanovništva oko ušća rijeke Vojuše. Na za- 
padu od Opare i Elbasana, oko ušća rijeke Semena nalazi se oblast 
Musakija, i to južno od Semena Mala, a sjeverno Velika. Tu ima 
Toska, Farseriota, Vlaha, ali su lokalna imena, primjećuje Cvijić 
(Balk. Poluostrvo 256—257), posve slovenska. A sve do god. 1880 
slazili su u te krajeve na zimovanje sa stokom debarski Sloveni, 
koji su im kao starije stanovništvo dali svoju nomenklaturu. 


Čuvanje slovenske toponomastike u krajevima, gdje danas 
nema više Slovena, može se stoga tumačiti samo na taj način, da 
slovenskoj longitudinalnoj sjevero-južnoj seobi u VI i VII stoljeću 
poslije Krista odredimo vremenski razmak od nekoliko stoljeća 
prema kasnijoj vlaško-arbanaskoj transverzalnoj istočno-zapadnoj 
seobi, koja je doduše s temelja izmijenila nacionalni karakter po- 
riječja Drima, Vojuše, Semena i Aspropotama, ali nije bila kadra 
da iščupa dublje korijene, koje je ostavila starija slovenska naslaga. 

Da je vlaško-arbanaska seoba doista nastala tek dosta dugo 
poslije slovenske, za to nam svjedoči socijalna promjena, koja nije 
mogla izbjeći pronicavosti Cvijićeva promatranja. »U oblastima 
Poluostrva, koje su severno od Šar-planine, veli Cvijić (Balk. Polu- 
ostrvo 154—156), prevlađuje patrijarhalni sistem, izuzev uzanog 

jadranskog primorja. Južno od ove granice ima  patrijarhalnog 
režima u planinskim masivima Srednje Gore, Rodopa i Pinda, kao 
u velikom delu Arbanije. Patrijarhalni režim Balkanskog Poluostrva 
ne treba smatrati kao nisko kulturno stanje; ovo stanovništvo ima 
svoja moralna shvatanja čisto visokoga reda, originalni način razu- 
mevanja života, socijalnu i ekonomsku organizaciju, izvesne ustanove, 
umetničko osećanje izraženo na prvom mestu u poeziji i u orna- 
mentici, čija je vrednost nesumnjiva. — Kod južnih Slovena patrijar- 
halna osnova datira još od njihove zakarpatske domovine; razvila 
se dalje na Balkanskom Poluostrvu, pa je zatim u Srednjem Veku 
počela slabiti. Organizacija u plemena i zadruge oslabila je ili 
iščezla pod uticajem  Vizantije i pod vladom  južnoslovenskih 
država u Srednjem Veku. Ali u doba turske vladavine južni Slo- 
veni, koji su naseljavali oblasti izvan pojasa gde su stare kulture 
uhvatile dubokog korena, vratili su se patrijarhalnom režimu. Tako 
se dogodila jedna vrsta etnografskog podmlađivanja: stare dru- 
štvene organizacije i običaji probudili su se ili ojačali. Ovaj novi 
patrijarhalni režim razlikuje se od onog ranijeg, osobito kod Srba. 
Vekovna iskustva koja je imao srpski narod u toku Srednjeg Veka, 
ostavili su u njegovoj svesti više ili manje duboke tragove. Ostav- 
ljeno samo sebi, patrijarhalno stanovništvo, kao etnografski najču- 
vanije i najsnažnije, formiralo je iz ovih iskustava ideje, osećanja 
i moralne poglede koji ispunjuju njegov folklor i utiču na njegove 
akcije. Ono se moglo menjati slobodnije i potpunije nego južno- 
slovensko stanovništvo koje je bilo potčinjeno germanskim ili 
madžarskim uticajima, jer se u svojim župama, knežinama, pleme- 
nima moglo gotovo samostalno razvijati. — Najočiglednija je karak- 
teristika patrijarhalnog režima naročita društvena i ekonomska 
organizacija. Plemena (arbanaski fisovi) ima sada u Crnoj Gori, u 
nekim krajevima Stare Raške i u severnoj Arbaniji, kod Srba i 
kod Arbanasa. Naprotiv, zadruga postoji ili je do skora postojala, 
u celom zapadnom i središnom delu Poluostrva, od Jadranskog 
Mora do reke Iskra u Bugarskoj, kod Srba, Hrvata i kod Arbanasa. 
Nje nestaje na Jugu čim se približujemo grčkom stanovništvu 
egejskog primorja. Nema je kod Bugara i Turaka. Dalje je zadruga 
još rasprostranjena u južnoslovenskim zemljama Austro-Ugarske, u 
dalmatinskoj Zagori, u Lici, u Hrvatskoj i u Sremu. Ova je orga- 
nizacija bila pojačana dinarskim iseljenicima za vreme turske vla- 
davine. — Sa ovom društvenom organizacijom u plemena i zadruge 

u tesnoj su vezi oblici materijalnog života i psihične osobine. U 
oblasti ove kulture Žive fizički najjača i etnografski najsvežija ple- 
mena i narodi Balkanskog Poluostrva. Jezgro je ovog kulturnog 
pojasa Crna Gora, planinski sklop crnogorskih Brda, susednih kra- 
jeva Hercegovine i severna Arbanija. Ovde se kod Srba i Arbanasa 
održao pojam plemena, bratstva i rodova i plemenska ili fisna 
organizacija, zatim krvna osveta. To su najplodnija i najekspan- 
zivnija plemena, iz kojih gotovo neprekidno teku struje naseljavanja 
i plave susedne oblasti. Svi su poglavito stočari. To su ljudi od 
snage i moći, mahom vrlo visoki, vitki, elastični, gotovo nikad 
gojazni, lica punog izraza, sokolovih očiju: najljepši soj na Bal- 
kanskom Poluostrvu. Gotovo nema fizički degenerisanih tipova. 
Zadobijaju čvrstim, gorskim moralom, dubokim osećanjem za za- 
jednicu i požrtvovanjem, koje ne prestaje ni pred najdragocenijim 
žrtvama. Iz takvih sposobnosti tela i duha potiču mnogobrojne 
pregnantne etnografske i antropogeografske odlike. Ovo patrijar- 
balno jezgro je u svakom pogledu najveća protivnost narodima i 
plemenima  vizantijsko-cincarske kulture. Interesantan je u tom 
pogledu kontrast između Gega severne i Toska južne Arbanije. 
Ovi su, slično Grcima i Cincarima sa kojima u Epiru zajedno žive, 
mnogo manji, garavi, gotovo bez plemenske organizacije, često već 
i sa sitnim vizantijsko-cincarskim moralom.« 


Nema sumnje, da je Cvijić u ovom svojem prikazu upravo 
najplastičnije sažeo sva svoja opažanja i sve svoje utiske o soci- 
jalnoj pojavi, koja bi već sama po sebi bila dostojna najvećeg 
interesa, pa se ona i ne uicala tako neposredno naših krajeva. Drago- 
cjeno je svakako, da je on sam odredio teritorijalne granice patri- 
jarhalnom režimu, koji je rasprostranjen po sjevernoj Arbaniji, 
Crnoj Gori i Hercegovini, dakle na prodornici između Neretve i 
Vojuše. I konstatacija, da patrijarhalni režim nije ranije opstojao u 
ovim krajevima, nego da je to kasnija pojava, karakteristična za 
vrijeme turske vladavine, zaslužuje najveću pažnju. Ali manje je 
uvjerljiv način, kako Cvijić tumači neopstanak  patrijarhalnog 
uređenja prije i njegov opstanak poslije izvjesne vremenske granice: 
narod se u ovim krajevima povratio starijem uređenju pod utje- 
cajem turske invazije. No takva bi povratna evolucija značila tako 
abnormalnu pojavu, da se u njenu mogućnost ne može vjerovati bez 
nepobitne dokumentacije. Ali ta nam dokumentacija ovdje potpuno 

izostaje 1 mora neminovno izostati, jer sami arhivarski podaci 
govore u ovom slučaju protiv Cvijićevih tvrdnja.  Patrijarhalni 
režim Hercegovine, Crne Gore i Sjeverne Arbanije nije naime 
izravna posljedica turske invazije, nego se javlja u tim krajevima 
ponajviše mnogo ranije, od polovine XIII stoljeća, kad o prisutnosti 
Turaka na Balkanskom Poluotoku nije moglo biti ni govora. 


Jirečeku je pošlo za rukom, za istraživanja po dubrovačkom 
i kotorskom arhivu, da utvrdi nosioce patrijarhalnog režima. To 
nisu domaći ljudi, pređašnji stanovnici sredovječne Duklije, nego 
pripadnici posve neslovenskih narodnih skupova, koji sa svojim 
dolaskom u današnju Hercegovinu, Crnu Goru i sjevernu Arbaniju 
donijeli sa sobom iz svoje pređašnje postojbine patrijarhalni režim 
u zemlju, koja ranije za nj nije znala. Plemena u Hercegovini i u 
Crnoj Gori mogu se, po Jirečeku, pratiti unazad do XIV, u jednom 
slučaju do XIII stoljeća. No ta plemena nisu ni srpska ni slovenska, 
nego se u svim izvorima spominju kao Vlasi i Arbanasi, kao za- 
jednice nomadskih pastira, koje su se doselile sve do Primorja iz 
dalekih krajeva u unutrašnjosti. A pripadnici tih plemenskih zajed- 
nica, premda su u dugom doticaju sa Slovenima naučili jezik svoje 
okoline, nisu među sobom govorili slovenski, nego ili rumunjskim 
ili arbanaskim jezikom. Plemenska organizacija, koja se toliko 
sviđala Jovanu Cvijiću, nije dakle urođena našemu narodu ni 
našim krajevima, nego je amo donesena kao rezultat mučnih borba 
i trvenja, čije će nam dramatske peripetije ostati zauvijek ne- 
poznate. 


Ali ovo osvajanje, ovo potiskivanje domaćeg življa nije se 
vršilo bez otpora. Dok su otvorena sela, seoske i župne zajednice, 
prije ili kasnije morali podleći sistematskoj nasrtljivosti došljaka, 
tako da su samo iz nevolje ušli u društvenu organizaciju, koja im 
nije bila urođena, — gradovima polazi za rukom, da se mnogo duže 
brane od tuđinaca i da ih drže daleko od svojih granica. U poje- 
dinim statutarnim odredbama sadržani su strogi propisi, kako da 
se drže daleko tudinci, a to su u ovom slučaju Vlasi i Arbanasi. 
Osobito su strogi i kategorični propisi protiv ovih posljednjih. Ali 
najviše udara u oči, da se ovakvi propisi protiv Arbanasa kao 
protiv tuđinaca ponavljaju u gradskim općinama, koje se sve nalaze 
duboko u teritoriji današnje Arbanije. 

Kad su stanovnici Drivosta imali potpasti pod vlast Mle- 
tačke Republike, upravili su 5 augusta 1442 Sinjoriji pretstavku 
(Ljubić 9, 158), u kojoj su tražili, da se istrijebe sve loze neovla- 
šteno sađene od Arbanasa ili od drugih tuđinaca, da nijedan Arbanas 
ili drugi tuđinac ne smije sagraditi kuću ili nabaviti zemlju na 
teritoriji grada Drivosta. Riječi »Albanenses vel alios forenses« 
svjedoče očevidno, da su stanovnici grada Drivosta g. 1442 smatrali 
Arbanase za došljake, a ne za urođenike. 


Slučaj Drivosta ne samo nije osamljen nego ima svoje mnogo- 
brojne precedente. God. 1296 traže arhonti grada Fanariona blizu 
Trikale u Tesaliji od vlastelina Mihajla Gabrijelopula, da nipošto 
ne pušta Arbanase u gradsku okolinu (My zgoooixzico “AžBavirag 
Acta graeca Miklosich et Muller V, 260). Zanimljivo je opisivanje 
arbanaske invazije Tesalije u pismu, što ga je Marin Sanudo upravio 
nadbiskupu Lugramu g. 1325 (Tafel. Thomas I, sso 1 Raynaldi 
Annales za 1325). Isto ograđivanje od arbanaskih došljaka sadr- 
žano je u pretstavkama gradova, koji se nalaze danas baš u srcu 
Arbanije, a to su bez sumnje Berat, Kanina i Valona. 


Jedno nam još preostaje: da odredimo vrijeme i povod 
vlaško-arbanaskom metanastazičkom pokretu. 


Što se vremena tiče, sva je prilika, da se podudara sa kata- 
strofom Vizantijske Carevine, koja se započela poslije smrti Ma- 
nojla I (1180) i koja je došla do svoje završne faze s padom 
Carigrada u četvrtom krstaškom ratu. Dolazak Normana u Solun 
£. II85 imao je za izravnu posljedicu veliki vlaški ustanak pred- 
vođen od pripadnika Asenove porodice. Vlasi digoše protiv Vizan- 
tije cijelu Bugarsku. Pod Kalojoanom će potući latinskog cara 
Balduina i solunskog kralja Bonifacija. Vlaška će najezda prema 
duklijskom Primorju opet podignuti Rašku Stefana Prvovjenčanog 
protiv nastojanja brata mu Vukana. U isto vrijeme, kad Srbi reže 
iz poriječja Pive i Tare prema Pomoravlju i Podunavlju, vrše se 
vlaška kretanja u suprotnom pravcu. Dok Srbi idu prema istoku, 
Vlasi idu prema zapadu. Dok su Srbi dospjeli nekamo oko Željeznih 
Vrata, dospjeli su Vlasi u Istru. 


Kod Arbanasa je povod pokretu posve drukčiji. Dok su naime 
Vlasi digli bunu sve do samog Podunavlja protiv Vizantije, napu- 
štaju Arbanasi svoja sjedišta i kreću prema jadranskom i jonskom 

Primorju iz vjernosti prema Vizantiji. Na njihovu je bezuslovnu 
odanost oslonjena egzistencija Epirske Despotovine. 


Vizantijske su se trupe, ne mogavši spasiti Carigrad, povukle: 
u aprilu 1224 s jedne strane u Trakiju i s druge u Malu Aziju. 
Trak:jski su odredi opet prisiljeni, pred ponovnom ofenzivom 
krstaša, da se dalje povuku u zapadnom pravcu, osobito pošto je 
Bonifacije od Montferrata_zaposio svoju efemernu Solunsku Kra- 
ljevinu. U tim je okolnostima Epirskoj Despotovini zapala uloga 
čuvara vizantijskih nacionalnih i vjerskih predaja u onim stranama. 
Na teritoriji od Drača do Korintske Prevlake vladaju kao despoti 
Mihajlo i Todor Anđel-Komnen-Duka, oslonjeni uglavnom na svoje 
arbanaske vjernike. Historija Epirske Despotovine nije još napi- 
sana, premda raspolaže neobično obilnim, od česti neobjelodanjenim 
materijalom, između kojeg otskače u važnosti prepiska lepantskog 
mitropolita Ivana _Apokavka. Opkoljen od Bugara, Mlečana, 
krstaša, Srbije Stefana Prvovjenčanoga, morao je Epir dobro gledati 
na sve svoje granice. Za to su mu mogli služiti gorštaci sa Rodopa, 
po svoj prilici upravo Arbanasi. Preseljavanje Arbanasa i njihovih 
porodica iz tračkih predjela u poriječje Semena i Vojuše moralo je 
stajati u interesu Mihajla i Todora Anđela, i sva je prilika, da su 
se njima dobrovoljno priključili stanovnici južnih krajeva, Toski. 
Poraz Todora Anđela kod Klokotnice (1230) oduzeo je ovim lju- 
dima mogućnost povratka u prapostojbinu. Kraj južno od Drača 
od toga će se vremena nazvati po njima Arbanijom. 


Uporedo s ovom južnom seobom razvila se sjeverno od 
Vojuše, u širini do rijeke Neretve, seoba arbanaskih 1 vlaških ple- 
menskih jedinica. Najezda nije nastupila odjednom, u jedinstvenom 
naponu, nego u nekoliko mahova. Plemenske jedinice mijenjaju 
nekoliko puta svoje boravište, a doseljavanje kao da se nije izvršilo 
u obliku istovremene operacije, nego u nekoliko, među sobom u 
vremenskom i prostornom pogledu odijeljenih najezda. To se jasno 
vidi iz kotorskih i dubrovačkih arhivarskih podataka, koje je 
objelodanio Jireček. Vlaška i arbanaska seoba, koja se uglavnom 
bilježi tokom XIV stoljeća, nastavlja se do duboko u XV stoljeće. 
Cijeli zagorski kraj u širini od Vojuše do Neretve nalazi se u 
stalnoj vrevi kroz vrijeme od preko sto godina. 

S time je došla do svoje završne faze i sjeverna arbanaska 
seoba. Ime Arbanije se širi u XIV stoljeću sve do same Boke Ko- 
torske, Slomljeno nedaćama borbe, kojoj ne bijaše odmah doraslo, 
izdesetkovano kugom, staro se duklijsko stanovništvo povuklo u 
Primorje pod okrilje mletačkih vlasti. 


Neće biti bez koristi, da uhvatimo cjelokupnu sliku metana- 
stazičkih seoba, kojima je pozornica Balkanski Poluotok. 


Pravac dinarskih i pindskih planina od sjeverozapada prema 
jugoistoku, odnosno od sjevera prema jugu, ima za posljedicu 
olakšanje uzdužnih, longitudinalnih selidbenih pravaca. 


Pravac balkanskih i rodopskih planina od istoka prema za- 
padu ima opet za posljedicu olakšanje poprečnih, transverzalnih 
selidbenih pravaca. 

Zato je velika slovensko-avarska najezda g. 591, koja se 
obnovila g. 626 i 677, imala duboku prodornu snagu sve do samih 
egejskih otoka. 

Zato će opet bugarski transverzalni pokreti redovno dospjeti, 
osobito pod Simeunom, pod Samuilom i pod Ivanom Asenom 
(1230), do Makedonije i do samog dračko-kotorskog Primorja. 


Kao rezultat prvih slovenskih i bugarskih najezda možemo 
ocrtati po prilici ovakvu etnografsku sliku: 1) u jadransko-jonskom 
Primorju dva jata romanskih gradova; — 2) u dinarsko-pindskom 
masivu sve do Drine, Ibra, Sitnice, Treske i Lepenca do jezera 
velika slovenska masa; — 3) istočno od te linije do Timoka i do 
Strume i od Podunavlja do Soluna Velika Vlaška; — a 4) teritorija 
istočno od nje razdijeljena na sjevernu bugarsku i na južnu vizan- 
tijsku ili grčku polovinu. 

Ovo su ravnotežje poremetile bugarske transverzalne najezde, 
koje su doduše zaustavljene poslije Simeuna 1 Samuila, ali su pobi- 
jedile poslije 1230 god. Transverzalni je udarac s jedne strane 
razbio u dvoje Vlašku. Dok su stanovnici sjevernih krajeva oko 
1185—1230 g. dospjeli u Rumunjsku, raspršili su se južni Vlasi 
radijalno prema Tesaliji, Bosni i Hrvatskoj. U XIII 1 XIV stoljeću 
je velika vlaška seoba uglavnom dovršena. 

Uporedo sa vlaškom razvija se iz istočnih u zapadne krajeve 
arbanaska transverzalna seoba. Prodorna linija do Jadrana joj je 
granica između dinarskog i pindsko-šarskog spleta. 

Otkuda su Arbanasi došli, koje im je etničko porijeklo, koji 
gu izvori njihove jezične formacije, to nisu problemi, koji se ovdje 
mogu uzeti u pretres. Ali, da su Arbanasi u pogledu današnje 
Arbanije doseljeni, neautohtoni element, o tome kao da ne može 
biti sumnje. Njihova neautohtonost nije naime oslonjena samo na 
»argumentum ex silentio«, koji za balkanske prilike nije od nikakve 
vrijednosti, nego na činjenicu, da se arbanaska seoba odigrava 
takoreći pred našim očima, jer joj se bez druge mogu odrediti i 
vrijeme i način. 


POPRAVCI 


neka se izostavi: komorač (Fenchel) 
mjesto štionik: štionac 

mjesto keša: kiša 

mjesto Kunstbaken: Kanthaken 
mjesto Luftloch: Luftrobr 

mjesto Koblenweiler: Kohlenmeiler 
mjesto Š.:: Š.; 

neka se izostavi 


mjesto Š. nema te riječi: Š.: hladan, mlak 


